
Astfel se înjghebă în Dacia o nouă făptură, de fire 
romană prin minte şi dacă prin nemaipomenita 
ei energie, care păstră trăsăturile ei caracteristice, cu 
toată năpustirea unor roiuri nesfirșite de neamuri 
străine ... 


A. D. XENOPOL, Istoria Românilor, 
Ediţia a IV-a 


Capitolul unu 


CEI TREI, ROATĂ ÎN JURUL LUI TOADER BERIAN, ZIS ŞI ŞERPELE 
Roş, erau ochi şi urechi. Altfel nici că se putea. Ochii urmăreau, fascinaţi, 
mișcările singurului om care nu se sinchisea nici atîtica de poreclă, miş- 
cări ce însoțeau vorbele ca și cînd cel ce le rostea ar fi fost plămădit din 
gelatină, în vreme ce urechilor nu le venea să creadă. Cum s-ar fi putut 
însă să nu crezi cînd Toader Berian, om căruia, între şaptezeci și o sută de 
ani, puteai să-i dai oriciţi, se jura „să-l muște șerpele roş“ pe ăl care min- 
te, ori de cîte ori bănuia neîncrederea pe fețele celor dispuşi să-l asculte. 
Vitele păşteau mai la o parte, către gura văii. Bătrînul cobora ori ridica 
glasul, însufleţind vorbele, destăinuind întîmplări de groază, în vreme ce 
copilanării, pînă mai adineaurea viteji nevoie mare, aruncau priviri îurișe 
către bezna cenuşiu-verzuie unde bănuiau gura peşterii, neîndrăznind 
să-şi arate într-un fel sau altul curiozitatea și teama. 

— Cum vă spusei, peștera străbate muntele pînă hăt, la temeliile Ce- 
tății Regilor. În pereţii ei, care aici se lărgesc, aici se strîmtează, închi- 
puind un fel de coloană subpămâînteană a infinitului, sînt săpate poliţe, un 
fel de brîuri de mărimea unor șanțuri răsturnate în care se înșiruiesc, ca 
nişte dovleci puși la păstrare, urnele de aramă sau de aur cu cenuşa mai- 
marilor daci, fiecare vas fiind păzit de o viperă galbenă, avînd cornul 
verde și în virful cozii un clopoțel de argint. Cum ai pătruns acolo la cea- 
sul cînd șerpele roş îşi leapădă pielea, cum prind a suna clopoţeii, fiecare 
pe alt ghers: legănat, grăbit, unduitor, moleșitor, încît auzindu-i capeți 
gust de somn şi ai vrea să dormi și să tot dormi ca să nu te mai trezeşti 
niciodată. Atunci, ca la o poruncă, muntele se clatină, intrarea se închide, 
o lumină lăptoasă prinde a curge din tavanul de calcare, aşijderea celeia 
din nopțile cu lună neciuntită de vircolaci; numai ce prind a clinclincți clo- 
poțeii și din vasele cu cenușă prind a răsări somnoroase umbre omeneşti 
care, mai apoi, se desprind de pe- perëtți, ășa on ai desprinde și însufleți 
niște umbre, și încep a umbla într-un fel de plutiie viîscoasă, cu gesturi şi 
pași de gelatină. Clopoţeii simă și sună, viperele încornate prind viaţă și 
șuieră hîrşfit din guşile doldora-+cu' venin înverzit; o lume întreagă, care a 
fost demult, se închipuie în jurul tău ca imaginile unui film proiectat pe 
zeci şi zeci de ecrane succesive, încît omul pătruns aici, dacă mai nime- 
reşte ieşirea, biruind sọmnul bolnav, se trezeşte bătrîn, de-i tînăr, şi tînăr, 
de-i bătrîn. Rămîne neom, tînjeşte mereu după ce nici el nu știe, bîntuit de 
teama şi de dorul Șerpelui Roş. 


— Adică?! îndrăzni Bogdan să-l întrerupă, simțind cum i se scurge un 
şuvoi de transpiraţie rece pe şira spinării. Cum vine asta „rămîne neom“? 

— Chiar aşa! întări Cosmin, bine prins nu atît de fantasmagoriile bă- 
trînului cît de jocul de spiriduș al negului arămiu şi păros de pe nasul 
acestuia, neg ce aducea cu un fel de prună brumată, gata parcă să se des- 
prindă în orice clipă şi s-o pornească singur la drum, orientîndu-se ca o 
insectă bizară după perii-antenă, şi de învilvorarea unei şuvițe de păr ne- 
gru într-o claie colilie. 

Negul prinse a se agita ca un minuscul clopoțel de aramă, sprîncenele- 


cetină se ridicară a cruntă mirare, înfăţişarea lui Toader Berian pe de-a-n- 
tregul era aceea a unui smeu miîniat cînd le răspunse: 


—' Neom ziceţi?! Pușchea pe limbă! Adică nu aşa ca toţi oamenii, ci 
chip şi robul poreclei sale: nebunul, şuia, zăluda, căpcăunul, priculiciul, 
strigoaica, înţelegi?! Care va să zică eu vă spun vouă ceea ce ureche de 
om n-a auzit, iar voi puneţi la îndoială! Uite, mă jur juruinţă grea: să-l 
muște Şerpele Roş pe ăl de minte măcar atît, atîtica! 

— Așa ca 'mnealui, mă Bogdane, plasticizează Teofana, închipuind cu 
arătătorul la tîimplă mișcarea sfredelului, semn cum că bătrînul ar fi bini- 
şor plecat de-acasă. 

Era în crucea verii. Soarele, moleşit şi el, părea a statornici undeva în- 
tre zenit şi orizont, nehotărit dacă ar mai trebui să se îndrepte către apus 
ori ba. Vipia trecuse, vitele păşteau liniștite, iar ei altceva mai bun decît 
să asculte basmele bătrînului nu aveau de făcut. Ş-apoi nu oricine se pu- 
tea lăuda că ar fi ascultat povestea peșterii din Valea Rea, chiar de Toa- 
der Berian spusă, de cel poreclit Şerpele Roş, arătare de spaimă, pe care 
întreaga suflare a satului îl ocolea la ceas de noapte ori prin locuri mai 
puțin umblate. Obişnuit, acesta era un om tăcut și ursuz, un singuratic în- 
tilnit cînd nu te aşteptai, prin văi şi pe coclauri, în căutarea cioburilor 
vechi şi a intrării în Peștera Zeilor. Doar cei cîţiva copii de la Grădiște se 
obişnuiseră cu el, se convinseseră că nu era decît un biet bătrîn care nu 
face rău nimănui, dimpotrivă, îţi are grija vitelor cînd tu ai poftă de scaldă 
ori de joacă şi știe mulțime de istorii şi întîmplări, încît să-l asculți şi să-l 
tot asculţi dacă are poftă și se lasă înduplecat. Astăzi, așezat la umbra 
unui mesteacăn, singuratic pe costișa despădurită la fel ca el, ascultase cu 
vădit interes discuțiile celor trei tineri despre comorile regilor daci, se ară- 
tase prins de vraja închipuirii ori într-o lume ale cărei rosturi părea că 
singur dumnealui le ştie şi, cu vorba domoală, se lăsă pe făgaşul istorisirii. 
Oricum, auditoriul acesta, nedesprins prin ani și experienţă de poveste, 
i se părea mai potrivit decît altul. Se prefăcu indiferent la gestul Teofanei, 
o zvăpăiată ce da în pîrg prevestind o frumuseţe tulburătoare, care îi 
amintea un chip din alte vremi şi din alte lumi, puse negul din vîrful na- 
sului în mișcare și prinse iarăşi a se desfăşura într-o gestică nemaipome- 
nită, înălțîndu-se ori lăţindu-se, chircit în sine ori revărsat cu toată ființa 
în afară, ca o viețuitoare dintr-o altă galaxie, alcătuită din plasmă. 


La ieşire un alt Şerpe Roş stă strajă vecinic trează. Dacă soi de 
a răzbit cumva într-acilea, numai ce-l mușcă de lobul urechii, urechea 

a se umflă şi coace şi se face rană roşie, care de la o vreme rămîne așa, 


a cît un bănuț de aur, semănînd cu aceia presărați pe pardoseala 
peşterii. i | i o. Ea 
Bogdan repetă gestul fetei, sfredelind timpla cu arătătorul, şi-i face cu 


ochiul. Numai că aceasta, prinsă de relatare, nu-i ia seama, pentru că tot 
ce spune moşul i se pare adevărul-adevărat, nu putea fi altfel; el, Bogdan, 
fluieră întrerupt, semn că moșul a luat-o razna și, deodată, numai ce sare 
ca mușcat de şarpe: ` 

— Ei, asta-i! Păi, mă tot miram eu de unde atîta fantezie, de unde le 
scoţi şi cum le plămădeşti. Dară de aia zic oamenii că matale te-ai scrîn- 
tit! Aşa, deci?! Matale, moş Toader, ai văzut, cum te văd, Şerpele Roş, ai 
fost în Peştera Zeilor, la care i se zice a Zîrnelor, căci, uite, ai semnul înti- 
părit pe lobul urechii. Care va să zică nu glumești! 

Bătrînul nu păru surprins. Doar o lumină cît scăpărarea unei raze îi 
trecu peste obraz, neobservată aproape. În schimb, își duse mîna la ure- 
che şi își pipăi îndelung, cu mîndrie, s-ar putea spune, semnul. Protestul, 
reproșşul veniră abia acuma: 

— Cum adică?! Voi aşa ați crezut? Că-mi arde de șagă, de înşiruit pe 
aţă copilării, istorii și basme! Află, băiete, că n-aveam anii tăi cînd am 
intrat în Peştera Șerpelui Roş. Tot într-o vară secetoasă și zâludă ca asta. 
Și-am văzut ce n-a văzut om, şi-am trăit ce nici măcar nu se închipuie a 
trăire. Pe atunci — voi cam ciţi ani aveţi, patrusprăzece? Păi da, aşe gîn- 
ceam şi eu, da’ pe atunci aveam și eu mintea aprinsă ca acei păgubitori 
căutători de comori dacice, ce-or fost dărîmat și răscolit din temelii Gră- 
diştea, Blidarul, Piatra Roşie și Feţele Albe. Cum zic, eram eu aşe, cam 
la anii voştri, doar că știam mai puţine lucruri decît voi. Îm! De ştiam, 
de bună seamă mă alegeam şi cu alte foloase, aş fi lăsat vrun sămn, aş fi 
păstrat o mărturie, mi-aş fi ostoit frica şi acum altfel le-aş arăta şi dovedi, 
pe toate, celor trebuitori să ştie. Aşe, m-am ales doar cu semnul ista și cu 
o poreclă ce mi-o fost zăuitat numele, dar de care poreclă nu mă rușinez. 

.„.„ Seceta transformase vara într-o toamnă tîrzie, bîntuită încă de căl- 
duri: ierburi uscate și tăioase ca spinul, izvoare secate, fîntîni nămolite, 
animale secerate de foame şi dalac, presărate prin păşuni ca muşuroaiele 
de cîrtiță. Părinţii mei trimiteau în pășune două perechi de boi, o vacă 
pentru lapte, doi cai de căruţă și doi pentru munte, cîteva capre îndrăcite 
care-mi scoteau sufletul, ținute mai mult pentru iezii tăiați de paşte. 
Cum-necum, pe seceta ceea trebuia să le hrănesc, să alerg pe urmele lor, 
încît simţeam cum îmbătrînesc de ani şi-mi scurtează zilele. Pe la crucea 
verii, într-o zi cînd năduşeala năvălise odată cu zorii, cale porunca tăti- 
ne-miu și mă abat cu marhăle* tocmai pe Valea Rea. Aici, unde şi unde, 

mai întîlneai un covor de pajiște, un loc umbros, un smoc de iarbă, fiindcă 


'nimenea nu se încumeta din pricina viperelor cu corn. Bunu, care, de cînd 


trecuse suta, nu mai număra anii, îmi povestise multe despre Peştera Zir- 
nelor şi despre Șerpele Roş dar eu, la fel ca voi acum, o iotă n-am luat de 
bun. Gaprele, vreo opt, zece, nu-mi mai aduc bine aminte, au tot suit din 
stei în stei ciugulind frunza de iederă și măciuliile ciulinilor de piatră si 
pînă să iau seama au ajuns tocmai la locul acela ocolit de oameni, unde se 
bănuia intrarea păzită de şerpele neadormit. Să mă întorc fără ele acasă 
nu îndrăzneam, să urc pînă la ele nu aveam curajul. Mi-am zis: fie ce-o 
fi! Dus am fost şi iată cu ce m-am ales din această pricină. 

Bătrînul le arătă lobul urechii şi şuviţa de păr negru. 

— Cit am fost tînăr, şuvița aceasta era albă; de-am albit cu anii, s-o 
făcut neagră. D-aia zic, și nu ziceam nimicuţa de nu auzeam ce puneţi voi 
la cale, că, dragii mei, pe Valea Rea nu-i de mers la anii voştri. Şi... de- 
geaba oboseala. Pentru mine nu-i zi bună de la Dumnezeu în care să nu 
caut intrarea. Geaba! S-o fi închis pentru vecie, s-o fi stîrpit fără de urmă 
Șerpele Roş, mi s-o fi năzărit mie atuncea din pricina cine știe cărei alte 
întimplări năpraznice, totul nu o fi fost decît tulburare în vis urit, cine 
ştie?! 

Nori albi și pufoşi, caiere de lînă şi clăbuci de săpun, înălțau cetăţi și 
castele către apus, ca apoi să le pună la temelie pălălaia asfinţitului însîri- 
gerat. Toader Berian le urmări îndelung jocul, tresări ca de o amintire, 
cercetă pe furiş pădurea întunecată de pe versantul stîng al văii şi le 
atrase atenţia: 

— D-apăi, dragilor, ar cam trebui să coborîm către sat. E acuş, acuş 
vremea mulsului și a adăpatului, dacă.nu cumva cu mulsul ne-au luat-o 
şerpii înainte. Tare agitate mai sînt bietele dobitoace. Ca atunci... De 
cînd cu întîmplarea aceea oamenii nu se mai încumetă să pască vitele pe 
aici. Mamă, mamă, ce mai spaimă și îngreţoşare intrase în poporănii de 
p-aci! a 

— Ce întîmplare, care întîmplare?! Alta decît cea cu peştera și Şerpele 
Roş? 

— Alta, dar tot cam atunci s-a petrecut. Vaca lui Orbişan de la canto- 
nul silvic se obișnuise să fie mulsă de un şerpe. Se înrăise în patimă încît 
ținea laptele, chiar dacă omul o închidea în grajd o zi sau două. Se credea 
că o strigoaică, o vîlvă a roadelor s-a fost înstăpînit pe laptele vacii, pînă 
într-o zi cînd, luîndu-i urma, a găsit-o în Fundul Văii Rele cu şerpele agă- 
tat de uger. Şerpe de groază. Cit stilpul prispei. Roș, roș era. A ridicat 
omul întreg satul, dar nu i-au dat de urmă. Bietului animal, fiindcă se nă- 
răvise fără de leac, i-a scurtat viața cu un glonte. Numai că a doua zi 
cantonierul dispăruse fără urmă. leşise omul pînă afară, zicea nevasta, cam 
pe la al doilea cîntat al cocoşilor. A auzit ea un strigăt puţin, aşa ca de om 
suguşat, şi de atunci pace bună! Om nu l-a mai văzut. 

— L-o fi răpus Şerpele Roș? întrebă Teofana, zbîrlindu-se de frică. 


Toader Berian nu-i răspunse. Rămăsese ca înțepenit pe 'bită, cu Pita 
«tintită către apus, unde razele soarelui, proiectate pieziș de după Culmea 
Luncanilor, închipuiau un imens șarpe roşu. l | 

__ Măi, să fie! exclamă Cosmin. Uite șerpele lui nea Berian! 

Gluma, făcută mai mult pentru a-și da curaj, se frînse la jumătate. Un 
cuier prelung, un fel de vaier al pămîntului se născu dintre steiuri şi stră- 
bătu valea cu numele de Rea. Bătrînul prinse a se închina cu gesturi largi, 
itualice, şi linişti apoi vitele şuierînd o dată prelung, din colțul gurii. Ca 
vrăjit, cerul se războli dintr-o dată, la orizont balaurul roşu deveni siniliu 
si inconsistent, iar pădurea din apropiere își încetă vaierul. Se lăsă o tă- 
cere apăsătoare, grea, plutitoare, ca o miasmă a smircurilor. Aerul, ma- 
terializat, consistent, părea îmbicsit cu neliniște, cu aşteptare, cu un fel 
de substanţă invizibilă, dar vie, rațională. Rămăseseră cu privirile piro- 
nite către gura văii de unde cobora şi se întindea ca o fiinţă tentaculară o 
pîclă moleşitoare, leşioasă, care înainta, se tira spre ei, pipăind parcă acele 
uscate ale ierbii, copacii, pietrele. Animalele ridicaseră şi ele capetele, 
speriate, se strînseseră grămadă de la primele semne de spaimă, un tău- 
raş prinse a mugi întărîtat, cu nările tremurînde, cei trei adolescenți, în- 
fricoșaţi, făcură cerc în jurul bătrînului care părea a fi în stare dă stîr- 
nească şi să potolească, să cheme și să alunge spiritele malefice chiar şi 
numai cu privirea sau cu un șuierat. Acesta zise, aruncînd săgeata ochi- 
lor apoşi, dar ageri, către hăurile şi steiurile din Valea Rea: 

— Poate că nu se cădea să încep a povesti ce s-a petrecut atunci. Stră- 
bunicul meu zicea că unii oameni sînt dăruiți cu duhul povestirii, al ros- 
tirii în așa fel încît slobod vraja şi dau vieții lumea închipuită ori reală, 
întimplările adevărate sau numai scornite, despre care istorisesc. Mi se 
potrivește şi mie de cînd cu întîmplarea aceea, dar voi nu trebuie să vă 
speriaţi. Bine ar fi fost să tac. Întîmplarea asta, nemaivăzută şi nemaiau- 
zită, am mai spus-o o singură dată. Tot cam prin locurile acestea, poate 
că chiar unde ne găsim acum. La puţin timp după ce am fost rătăcit fără 
nădejde de întoarcere în inima muntelui. Tot cam la ceasul înserării. Da, 
da, îmi amintesc acuma bine că şi atunci s-a arătat balaur roş la sprînce- 
nele orizontului, în vreme ce picla se prelungea, se tîra precum o vietate 
lacomă către noi. Da, da! Uite, ca acum, întocmai ca acum pădurea a şu- 
erat temătoare. Or fi fiind, gîndesc eu, anumite taine, care taine trebuie 
să rămînă pentru vecie. Oamenii din vechime erau altfel decît cei de 
astăzi. Trăiau în cumpăna și făgașul tainelor, încît nimic pe faţa pămiîn- 
tului nu i-ar fi putut face să le clintească, punînd întrebări şi făcînd des- 
tăinuiri. Poate chiar eu voi fi fiind primul dintre aceia care le-a întrerupt 
şirul, călcîndu-le rostul. Asta mă scurmă ca o lingoare necruțătoare și în- 
ceată, ca o boleniță fără de leac, numai că altfel nu se putea. Taina mea 
cra prea mare, şi încă mai este, şi prea grea încît să poată fi purtată vreme 
multă de un biet şi de un singur om. Într-un fel ea ne privea pe toţi, din 
tată-n fiu, şi mă mai întreb dacă aveam sau nu aveam dreptul s-o păstrez 

pentru mine. Gel puţin aşa credeam atunci şi cu gîndul ăsta mă mai îm- 
pac şi-acum. Atitea şiruri de oameni trăitori în acest vad de lume au ars 
în dorul de a ajunge acolo unde am ajuns eu, au tînjit să ştie ce ştiam eu, 
să vadă ce am văzut et. atunci, Peştera Zeilor şi Comoara Regilor, încît mă 
simțeam îndatorat cu destăinuirea. Ia, închipuiţi-vă dacă n-aş fi fost sin- 
gur, dacă după ce m-am înapoiat printre semeni aş fi fost ascultat şi cre- 
zut! Pe atunci intrarea străjuită de Şerpele Roş mai putea fi găsită, ori 
cine ştie! Eu unul mai trag nădejdea că va să vină o zi cînd unul dintre 
voi, sau un vlăstar de-al vostru, va să dea iarăşi peste acea intrare tainică. 
Atunci multe dintre secretele de acum, multe dintre tainele tainelor se 
vor fi dezlegat, căci toate semnele ce mi s-au arătat, pe care după cu- 
prinsul minţii mele le-am tălmăcit sau nu, acolo, în adincurile de calcare, 
sînt făcute să vorbească, să povestească ce şi cum. 

— E de mirare, zise Cosmin, dornic să-l întărite, cum poţi să-ți mai 
aduci dumneata aminte după atiţia ani trecuţi! 

— Cincizeci şi şase, nepoate. Cincizeci şi șase! Și uite! Parcă-ar fi fost 
mai ieri. Încă mai văd totul, mai aud totul şi mai simt totul ca atunci. E 
drept că multe se devălmășesc, nu mai au contur şi înţeles clar, însă nici 
atunci nu au avut, ori vor fi avut, dar eu nu l-am putut pătrunde. V-aş 
zice, v-aş povesti vouă, fiindcă la anii voştri mai trăiţi în poveste şi simt 
că mă veţi crede, numai că iarăşi mă cuprinde, ca atunci, teama. Doar ați 
văzut, ați simțit mai adineaurea ce se poate întîmpla. Acum... fie ce-a fi! 
Prea multe zile nu voi mai număra eu. Cei trăitori pe atuncea, oameni de 
seama mea şi chiar mai chibzuiți decît mine, nu au vrut şi nu au putut să 
mă creadă. Ba mai mult, ocolindu-mă ca pe o vietate de pe alte tărimuri, 
mi-au zis cînd Todor Nebunul, cînd Șerpele Roş, nu din răutatea cea 
omenească, ci numai din pricină că erau țărani simpli, necălătoriți prin 
lume şi prin cărți. Atunci, într-o dreptate vorbind, nici că se punea preţ 
pe lucrurile astea cu trecutul și strămoşii. Tacmai se stirnise jariștea răz- 
boiului dintîi, bătaia a mare, după care ne-am fost desprins de unguri şi 
ne-am alipit la ai noştri. Cam atuncea s-au arătat prin sat şi prin împre- 
jurimi trei streini, streini şi de neam, nu numai de locurile astea, dară 
grăiau binişor româneşte. Oamenii, sătenii, au mirosit repede cam ce fel 
de vînturi adulmecă, ce vinat caută şi s-au ţinut departe de ei. Încă mai 
erau proaspete întîmplările de după vilvorița lui Horia, cînd în Munţii 
Grădiștei, la Cetăți, au năvălit ca lupii streinii cei căutători de comori, că 
numai prăpădul şi ruina au rămas pe urmele lor. Cind s-au fost arătat 
pe-acilea cei trei streini eu eram ţîngălău tînăr. Copilandru dat la stăpîni. 
Slugăream de doi ani în casele unui pre’ învățat profesor din Orăștie. 
Acolo, mai trăgînd cu urechea, mai răsfoind o carte, am aflat ba de una, 
ba de alta, întîmplări şi oameni de pe meleagurile acestea cercetate și în- 
-eercate de toate puvoaiele lumii. Decebal, Muntele Gogaionon cu peşterile 
sfinte, răzbelul cu Roma, Vezina şi Peştera Zeilor, Comoara regilor daci, 
cîte şi mai cîte lucruri de mirarea şi furnicarea minţii pentru un copilan- 

zegetusei- za A se 
Trebuie să vă spun că in vremea cît am slujit în casa acelui luminat 


rofesor, a cărui omenie zece vieţi de-aș trăi şi tot nu aş uita-o, am citit 

î lăcomia celui lipsit, ce mi-a căzut in mină, îndeavalma, pînă cînd el 

C E OUA A e P Yv aA z 

descoperit această foame şi, în serile lungi de iarnă, însuși s-a ocu- 


mi-a S 
pat de instruirea mea. Din aceasta foloase prea mari nu am avut, ba, dim- 
potrivă» vorbirea mea mai deosebită de a celorlalţi săteni i-a întărit pe 


aceştia în încredințarea că sînt luat în stăpînirea vilvelor. După cei doi ani 
trăiţi în casa luminatului profesor, dacă mi-am luat simbria, m-am îna- 
poiat aici, la păscutul vacilor şi făcutul finului, cu capul fierbinte de atîta 
buchisit pe furiș, doritor să aflu, să ştiu, să dezleg. Cam în vremea aceea 
se pripăşiseră cei streini cu gînduri ascunse pe la noi. De bună-seamă 
gînduri curate nu puteau să aibă, chiar dacă înscrisuri cu care să ne aco- 
pere ochii aveau berechet, numai că şi ele stirneau îndoiala, fiindcă ve- 
neau de la Viana şi cine amaru' ar fi putut să le prindă înţelesul?! Eu tî- 
năr, inima aprinsă, cugetul ușor de înceluit, capul înfierbîntat de cîte 
auzisem în casa acelui profesor de istorie, le iau urma și mă ţin morțiş de 
ei, doar-doar m-o lua în samă și m-o face părtaș la plănuiri și foloase. Ei 
m-au fost cercetat o vreme cu viclenia, eu numai cu cinstea, şi nf-au luat. 
Le trebuiam ca sarea-n bucate. Ispitiră ei pe unul, pe altul şi chitiră că 
bunul, adică străbunicul, fiindcă bunicului îi ziceam Tata-lancu, păstrează 
taina unei peşteri pe care de la începuturi de istorii nu a mai călcat-o ni- 
menea. Oameni hicleni ca apele, mă înceluie ei cu vorba faină, cu bănuțţi 
de aur, cu făgăduieli de parte bună la cîştig sigur. Eu, cum vă ziceam, 
crud, cățălandru ușor de ademenit de haita lupilor dincolo de stînă. Mă 
și vedeam stăpîn pe cîteva iugăre de holde, fîneață și pădure, pe o pe- 
reche de boi şi un cal buiestraș. Bunu-meu de unde să bănuie cu cine şi 
la ce m-am ortăcit! Îl îmbrobodesc cu istorii din cărțile citite, îl descos 
pe-ndelete, îl iau cînd de ici, cînd de colo, ce mai! îl trag cu nerușinare de 
limbă c-o fi, c-o păţi, că cineva dintre ai noștri va trebui să afle şi să ducă 
mai departe taina. Mă întorc la cei hicleni, vînd totul pe vorbe şi hai în 
munte! 

 Uitasem să vă spun că, în urmă cu anii, greu se putea răzbate pînă aici. 
Și dacă răzbeai, apoi numai cu securea în mînă și frica la inimă. Mişu- 
nau viperele cu corn şi creșteau niște buișaguri dese ca peria de scărmă- 
nat cîlții. N-ui bai, că lighioanele învecinate mai colcăie și viermuiesc 
Sl-acum colo, sus, la calcare, însă nu chiar ca atunci. Ei, streinii, lotri de 
Care vă vorbesc, aflaseră despre cele primejdii și se pregătiseră cum se 
cuvine: cizme cu carîmbii înalți, mănuși și îmbrăcăminte de piele, bețe de 
alun despicate împotriva şerpilor. Eu m-am încumetat, cum s-ar zice, cu 
miinile goale. Era într-o sîmbătă a paştelui, pe înserat. Oamenii, la cea- 
sul vecerniei, erau, cu mic, cu mare, la biserică şi nimenea nu ne-ar fi pu- 
tut stingheri în lucrarea noastră. Bănuiam numai că tata chitise ceva, 

fiindcă mă înştiință de primejdie pe de departe, cum îi era felul, zicîn- 
du-mi: „hai, hai, drace, joacă-te cu focul şi mai apoi plinge-mi-te că te-ai 
ars!“ Nu îl luai în samă. Nu vă spusei că, în ultima zi, celor trei li se mai 
adăugase o femeie, o farmazoană cu ochii ca pielița gușterului, neatinsă de 
soare, unduitoare precum nuieluşa de salcie din preajma izvoarelor tăi- 
nuite. Am înţeles că venea de departe, că își lăsase trăsura la hanul „,Cor- 
bul cu inelul“ şi înadins ocolise satul. De unde cunoștea așa bine coclau- 
rile, nici pînă astăzi nu m-am putut dumiri. Dumnezeule mare, ce femeie! 
Ceilalţi o priveau de jos în sus, cu teama și respectul cîinelui bătut. Una 
mai frumoasă decît ea nu-mi mai ieşise în cale. Cu mine se purta drăgăs- 
tos, mă scălda în lumina de topaze și smaralde a ochilor cu adincimi de 
iezere, iară mie atunci numai atita îmi era îndeajuns ca să-mi uit numele 
“şi seama. Bănuiam, presimțeam că nu va fi bine, că mă lăsasem ispitirii 
pe un drum de păcate, însă era tîrziu, nu mai puteam da înapoi. Să fim 
bine înţeleși: nu lăcomia, nu atit lăcomia cît foamea de a ști, de a vedea, 
de a descoperi ce nici vestitul profesor nu visase mă făceau să merg îna- 
inte, cu ochii închiși. Iară ea, femeia salcie, poate tocmai sora acelui șerpe 
roş ce aveam să-l cunosc mai tîrziu, era picătura ce pregătea revărsarea 
nebuniei mele. Cu o noapte mai înainte, am avut un vis neînchipuit de 
lung și apropiat de realitate, un coșmar colorat din care m-am deşteptat 
leoarcă de sudoare, vis pe care a doua zi, la întîlnirea cu ei, mai ales cu ea, 
l-am dat voit uitării. Aveam să mi-l reamintesc mai apoi. Destul de cu- 
rînd. Se făcea că trăiesc în urmă cu multe sute de ani, pe vremea dacilor, 
la curtea regelui Decebal, că mă înhăitasem cu Bicilis, trădătorul Comorii 
Regilor, şi că împreună cu acesta, un fel de sălbătăciune păroasă, mă furi- 
şam pe potecile de taină ale muntelui Cogaionon către Peştera Zeilor, 
unde trădătorul şi furul ascunsese o parte din comoară. Luaţi seamă, dra- 
gilor, că visul avea să se repete întocmai, dar nu ca visare, ci viață trăită, 
ca o răstălmăcire reală, moment cu moment, întîmplare cu întîmplare din 
acel coşmar. Pe atunci nu credeam în tălmăcirea viselor, în semnele pe 
care străbunul meu le: dezlega din minte ca dintr-o mare carte de înţe- 
lepciuni, nu credeam, zic, şi rău avea să-mi pară. Uite, şi acum îmi amin- 
tesc, mai pot trăi cu ochii închişi visul-semn care mă înștiința despre tot 
răul şi despre toate primejdiile ce mă așteptau. Mai întîi se făcea că sînt 
un om de credinţă al regelui, un tînăr oştean avînd misia de a răzbuna 
trădarea şi de a descoperi comoara tăinuită. Eram un fel de oştean-vînă- 
tor. Cunoșteam toate potecile şi văgăunile, afundurile codrilor întunecoşi 
și cleanţurile munţilor, vadurile şi ascunzișurile lotrilor. În vis mă înso- 
teau, așa cum avea să fie a doua zi în realitate, patru oameni, trei băr- 
baţi şi o femeie, pe care îi socoteam prieteni de nădejde. Femeia din vis 
îmi zicea, alintîndu-mă, Viezure, animal sacru la cei vechi, cea din viaţă, 
privindu-mă cu şiretenia gheizerelor verzi şi adînci, mă numea Lupan. Se 
mai făcea că visasem cu o noapte înainte ce avea să se petreacă și îi pre- 
venisem. Bicilis era deja prinsul nostru și urma să ne ducă la tainița co- 


12 


ară noi să-i dăruim în schimb viaţa, luîndu-i doar vederea cu care 
a poftit şi limba cu care a vorbit. Vînzătorul era însoţit şi el de cîţiva oa- 
meni de încredere. În vis, am purces la drum, odată cu zorii, către locul 
unde, cu gînduri ascunse, de mișel ce era, ne câlăuzea trădătorul. De unde 
puteam să bănui că în realitate, a doua zi, aveam să trăiesc îngrozitoare 
momente din jocul de ape al visării?! 

__ Uneori e tare greu să deosebeşti realitatea de visare! remarcă Teo- 
fana, sporind tăria focului cu cîteva vreascuri. 

Stina de vară putea fi bănuită acum, la ceasul înserării, pe Culmea Lun- 
canilor, după dîra de fum ce se călătorea'ca un fuior de ceaţă către Peş- 
tera Gioclovina. Bătrînul o urmări, tresări ca de o ușoară înfiorare și ca- 
tadicsi să ia în seamă remarca fetei. 

— Da, cam așa-i..Nu-i ușor. Eu niciodată după aceea nu am putut ros- 
tui exact de o parte şi de alta ce a fost visare şi ce a fost întimplare. Poate 
că şi din această pricină oamenii nu au crezut o iotă din tot ce le-am po- 
vestit la acea teribilă întoarcere a mea din altă lume şi din altă viaţă. 
Acum, că am început, vom rămîne pînă voi termina firul. Curînd ne vor 
acoperi pînzele întunericului, dar nu-i bai. Vitele ştiu şi singure drumul. 
Cum ziceam? A, da! Aproape de scăpătat, a doua zi, strecurîndu-ne prin- 
tre tîrşuri şi steiuri, cu teama de vipere cuibărită în inimi, retrăiam visul 
cu ochii deschişi. Valea pe care o străbăteam, făcîndu-ne loc cu securile, 
era. aidoma celei din vis. La capătul ei mi s-a părut că văd un şerpe roş, 
mare cît un trunchi de zadă. O fi fost, n-o fi fost închipuire, pentru că nu- 
mai eu l-am văzut şi mie mi-a făcut semn unduind capul mare și umed 
ca acela de vițel proaspăt fătat. Părea că ne îndeamnă să ne apropiem. 
Ajunşi mai aproape, am văzut că tocmai își schimba pielea și era jumă- 
tate roş, jumătate verde. Am recunoscut ușor şi semnul anume de unde 
începea împărăţia lui: un șir de omuleţi ciopliţi în piatră ce păreau că se 
mişcă şi ne avertizează de primejdie. Abia acum, cînd îi călcasem hotarul, 
au observat și streinii ce se petrece şi au vrut să se întoarcă din drum. 
Arătau pămiîntii la obraze, năpădiţi de sudoarea morţilor, împietriţi de 
groază. Văzind ei că nu mă opresc, că eu urc ca un lunatic, m-au ur- 
mat, iar sus, la poalele stîncilor de alabastru și calcare m-au ajuns. De 
acum visul prindea a se îndepărta, locul luîndu-i-l alt coşmar, cel al ne- 
prevăzutului, întrezărit în ochii streinilor cu care mă înhăitasem. Vorbeau 
pe şoptite, îmi ocoleau privirea, unul din ei mi-a luat toporișca, s-a pre- 
făcut că o cîntărește în miini și a scăpat-o în prăpastie. Privirea femeii, ce 
ma scăldase în aromele tuturor plăcerilor visate, devenise rece, tăioasă, 
batjocoritoare. După o scurtă odihnă, grăbiţi de graba soarelui către scă- 
o ia să cobor, legat în funie, peretele mult încovoiat spre 
fiecare la unei stinci inalte cit turnul unei biserici, ciopirțită de găuri, 
Mila să acestea putind fi o,capcană, Jos, pe terasa uscată, acoperită 

Ați pân ŞI zmeuriş, colcăiau viperele, o masă mişcătoare de gela- 
tină, încît la vederea lor te apuca mai mult greața decît spaima. Aflînd 

ce-i aşteaptă jos, streinii nu au îndrăznit să coboare. Așteptau să vadă ce 
se va întîmpla cu mine. Giît despre mine... Parcă îmi luase cineva minţile. 
Am prăvălit cîteva pietre, ca să sperii lighioanele, să le îndepărtez din 
drumul meu, şi m-am lăsat cu picioarele pe vatra de calcar alb-cărămiziu. 
Nu se vedea nici un intrînd, nici o crăpătură, nimic din ceea ce s-ar fi 
putut numi intrare de peşteră. Mai tîrziu, după ce privirea mi s-a obişnuit 
cu jocul razelor pe tăieturestîncii, am observat tocmai jos, la buza pere- 
telui, o porțiune tencuită cu mortar dacic, pe care îl ştiam de la Blidaru, 
mai tare decît granitul. Tirîşul scurt, ca un foșnet aspru, al viperelor pe 
covorul de frunze uscate mi-a atras apoi privirea către o nișă acoperită 
cu vreji de visc şi de iederă, din care răzbătea un miros de umed, de pu- 
tred şi stătut. După spusele bunului meu, asta trebuia să fie intrarea. 
N-aș fi cutezat pentru nimic în lume să pătrund, să o cercetez, după ce am 
văzut că pe acolo s-au scurs toate lighioanele înveninate şi scîrboase, dacă 
şeful celor de sus, un ins cu fruntea teşită ca o piatră de moară uzată, cîrn 
și botos, un urieş cu mîinile cît butucii, nu m-ar fi amenințat că, de nu mă 
strecor înăuntru, va tăia funia. Ori, ameninţarea lui, înfăptuită, era moarte 
sigură. Nu mai aveam de ales. Abia acum îmi dădeam cu adevărat seama 
cu ce fel de oameni mă ortăcisem. Am aprins lămpașul și m-am îurișat în 
întunericul ce izvora de dincolo, greu şi viscos. Un șuier prelung, însoţit de 
o pală de aer rece ca gheaţa a stins flacăra puţină a lămpașului. În ace- 
lași timp am auzit o izbitură, un bubuit asurzitor ca de stîncă prăvălită de 
la mari înălțimi în apele adînci ale unui lac de munte. Un fel de funie m-a 
încolăcit mai întîi peste picioare, apoi peste piept şi peste braţe. Cu ochii 
ieşiţi din orbite, înainte de a cădea şi de a-mi pierde simțirea, mi s-a 
părut că văd un cap jucăuș de șerpe, mare, umed, gelatinos, unduindu-se 
ca după ritmul unei muzici molcome: capul Șerpelui Roş. Am mai simțit 
o lovitură seacă în moalele capului, după care peştera se lumină şi prinse 
a se învîrti ameţitor. Dacă mai eram conştient sau nu, asta n-o pot spune 
fără teama de a greşi. Poate că pînă în momentul cînd am prins iarăşi a 
simţi, a vedea, a mă orienta cît de cît, a trecut vreme și s-au petrecut 
multe. Atît pot spune, că mă găseam în peştera necuprinsă, unde luminau 
nefiresc torţe de piatră deasupra cărora bolta albă se învîrtea ca bolta 
cerului atunci cînd, la miezul zilei, îți pironești stăruitor privirea în soare. 
Bogdan, singurul care mai păstra în zimbetul abia perceptibil o undă 

de neîncredere, îl întrerupse: | 

— Moş Toader, află că eu am urcat pînă acolo, pe stîncile albe din Va- 
lea Rea, și am cercetat locurile. Multe se potrivesc, dar mai multe nu sea- 
mănă cu spusele dumitale nici pe departe. Da, este un perete de stîncă 
înalt cît o clopotniță înclinată, unde nu am izbutit să ajung, însă nici po- 
meneală de şerpi roşii. Nu cumva matale mai visezi încă, ori îndrugi basme 
ca să ne sperii şi să-ţi ţinem tovărăşie la vite noaptea asta? 

Bătriînul îl măsură mustrător printre palele jucăuşe ale focului. 


? 


__ Nimenea nu te ţine, cu de-a sila, băiete, cum nici nu-ţi cere să crezi. 

Am zis, şi-ai auzit bine, că nici eu nu mai pot despărţi lumina de întune- 
ricul celor ce-au fost atunci, cu cincizeci Şi șase de ani în urmă. Apoi, chiar 
de mi-i crede, cui mai folosește? Bine era dacă atunci, demult, la spusele 
mele aplecâu urechea oamenii învăţaţi, cercetătorii trecutului. Dacă vouă 
vă povestesc acum, O fac fiindcă am simțit că vă interesează povestea — 
ce poveste! întîmplarea adevărată m ca să nu duc cu mine dincolo, de 
unde mi se pare că am venit, o mare taină. 
__ Iartă, moş Toader, nu-ş' ce-mi veni! Zău că nu pun la îndoială chiar 
totul. Ceva, ceva de bună seamă că va fi fost, altfel nu mai vorbea şi acu- 
ma satul. Oamenii spun cum că matale ai fost găsit a doua zi tocmai de 
cealaltă parte a muntelui, peste apă, în apropierea Cetății Regilor. Ceea 
ce istoriseşti nu cumva s-a petrecut tocmai între zidurile ei, așa, o ceartă 
cu cei trei, o încăierare, o prăvălire de pe ziduri şi... 

— Ascultă, nepoate! Nu-mi pasă nici atitica ce zic oamenii despre mine 
și despre ce a fost atunci. A trecut o viaţă de om de cînd nu-i mai iau în 
samă. Nebun însă să ştii că nu sînt și nici nu am fost vreodată. Am ajuns 
în peşteră așa cum v-am povestit şi s-a întimplat cum v-am zis pînă acu- 
ma: urcușul pe vale, vedenia aceea, coborișul cu funia, amenințarea ve- 
nită din partea celui cu faţa teșită ... Eu nu garantez decît pentru o parte 
din adevărul celor ce vor urma. Doar v-am spus, dacă nu mă înşel cumva, 
că de atunci tot caut intrarea aceea şi n-o mai găsesc. Asta, însă, nu e o 
dovadă că ea nu există. La întrebarea ta ar fi un răspuns, însă m-am fe- 
rit mereu să-l primesc drept explicație pentru locul unde am fost găsit de 
săteni. Aveam un cîine lup corcit cu bărbosul ciobănesc, soiul acela de 
cîini urieşi, un cîine mai deştept şi mai credincios decît un om, ce se oplo- 
șise într-o bună zi pe lingă casa noastră, bolnav, în urma unei aplicaţii 
militare ce avusese loc aici, în munţi. Nu-l luasem cu mine, dar s-ar fi 
putut ca chiar el să mă fi trecut apa Grădiştei și să mă scoată la potecă, 
în drumul oamenilor. Pînă acuma gîndul acesta nu l-am destăinuit nimă- 
nui, ca nu cumva oamenii să sporească vorbele despre presupusa mea 
Sscriînteală. 

— Da! admise Bogdan. Sincer să fiu, m-am cam îndoit, tocmai fiindcă 
și eu cunoșteam numai ce cunoaște satul. Acum înclin să cred. Distanţa 
de la Valea Rea la Getate, în linie dreaptă, nu e prea mare. Îmi amintesc 
— tu mai ții minte, Cosmine? — că bătrînul savant care a făcut săpături 
la Costeşti Şi la Grădişte vorbea despre existența sigură a unei peşteri 
prin apropiere, fără de care nu poate fi admis cultul subpămiîntean al 
morților, bănuit fiind faptul că dacii practicau cîndva şi incinerarea, nu 
numai înhumarea. Altfel, cum s-ar explica faptul că aici, în munţii for- 
tificați, în apropierea Capitalei Regilor, nu s-a descoperit încă nici o urnă? 

a Cine zice că nu s-a descoperit?! sări înciudat bătrînul. De ce nu ai 
răbdare, băiete?! Ai fost tu acolo, ştii tu ori bănuie savantul acela ce am 
vazut eu?! E lesne să spui „nu se poate, nu' este“, fiindcă tu, omule, n-ai 

văzut, n-ai pipăit, n-ai mirosit. Telefonul, televizorul, radioul, hehei, cîte 
și mai cîte din cele ce nu ne mai miră l-ar îi făcut pe bunul meu, de i-ai 
fi vorbit despre ele, să te socoată apucat de duhuri necurate. Am văzut, 
am pipăit, nu una, ci sute, așa că... 

— Nu m-am gîndit la asta. De-i așa, zău că nu știu ce să mai cred! Sînt 
tare curios să aflu amănunte, numai că s-a făcut tîrziu şi vei fi fiind obosit. 

— Nu, nu sînt obosit. Mă simt chiar bine. Numai că de-aici-nainte mi 
se pare și mie numai vis, deşi văd totul mai lămurit, mai limpede decît 
înainte. Cînd m-am trezit, după lovitura primită, nu mai eram în locul 
unde țurțurii de piatră luminau ca niște torţe. Am izbutit să deschid ochii 
și să-i preumblu împrejur. Ceea ce se înfățișa privirilor mele nu aducea 
cu himic pămîntesc. Învățam a merge, adică mă tîram de-a bușilea prin- 
tr-o sală necuprinsă. Mai mult lungă decît lată, boltită în patru ape. O du- 
rere ascuţită îmi săgeta ochii şi i-am închis de teamă că voi orbi. Aveam 
senzația că o mare greutate mă apasă pe piept și mi-am amintit de ursa- 
rul care la tîrguri tămăduia oamenii punînd namila să le mursece șalele 
pe ritm de cîntec de fluier. Am simțit apoi nişte înțepături ca de spine 
porcesc și, curios, în loc să mă usture, să mă doară, îmi făceau bine. După 
ce am mai prins puteri, mi-am îndreptat privirea către un colț al sălii, de 
unde izvora întunericul deopotrivă cu lumina și am prins a mă tîrî în di- 
recția aceea. Eram totuși golit de voinţă, de gînduri, de orice interes mai 
aparte. Aveam încredințarea că, de fapt, murisem, îmi făcea bine acea 
stare de liniște şi deplină împăcare, pe care nu am cuvinte potrivite să 
v-o descriu, dar ceva mai puternic decît viața şi moartea mă îndemna să 
merg înainte, poate curiozitatea sau o dorință nefirească de a şti, deşi eram 
conștient că nu-mi mai folosește. Să fi trecut un ceas, două, sau chiar mai 
multe de cînd străbăteam tîrîș sala boltită, străjuită de o parte şi de alta 
de vipere uriașe din bronz şi din aur, și tot nu ajungeam la borta din care 
curgeau întunericul şi lumina. M-am oprit într-un loc unde sala se în- 
gusta dintr-o dată. Întunericul devenise dens și greu ca păcura. Am pi- 
păit împrejur cu mîinile, pînă am dat de o treaptă netedă, tocită, ca de 
prag călcat de picioare omenești sute și sute de ani. Am urcat-o, apoi am 
mai urcat una, şi încă una şi nu ştiu ce-mi veni să le număr. Erau șapte, 
și fiecare mai înaltă decît cealaltă, şi mai anevoie de urcat. M-am odihnit 
cît să-mi trag sufletul nevolnic pe un fel de blană plăcut mirositoare, așa 
cum ar fi covorul mușchiului de fag, și iarăși am avut straniul simțămînt 
că eu sînt mort şi că drumul acesta greu și nesfirşit către întuneric și lu- 
mină este cel de pe urmă. Cînd m-am trezit iarăși în deplinătatea simțiri- 
lor, totul a prins a se roti, la început încet, apoi tot mai repede şi mai re- 
pede ... Simţeam nevoia să vărs, ca atunci cînd eram mic și ameţeam din 
pricina zuinului*. Apoi iarăşi o vreme nu am mai știut nimic. Cînd am 
deschis ochii, mă găseam pe butucul unei roţi, mare cît; Soarele de Ande- 

„it de la Sarmizegetusa, iar spiţele roții erau raze de soare, pe cînd butu- 
d soarele însuși. Mă temeam că, de voi încerca să mă îndepărtez, va 
ou a iarăşi girueta aceea îngrozitoare. Numai că ceva din afara fi.::.“ei 
sită mă îndemna să merg înainte, mereu şi cu orice preţ înainte, și de 
acum simţeam că, chiar de sînt mort sau de va fi să mor, oricum, või că- 
lători veşnic prin tunelul acela cînd luminos ca soarele, cînd întunecat ca 
inima pămîntului, numai să pot afla ce se găsește la capătul lui. Dar, ca 
să pot porni, trebuia să ating Spiele: N-am avut de ales, și atunci roata 
a prins să se învirtă rar și la fiecare întoarcere vedeam ° galerie, şi fiecare 
galerie avea o ușă, şi pe ușile acelea de bronz, mari cît porţile cetăților, 
era scris cu aur.sau, poate, cu raze de soare, cîte un nume, iar eu mă căz- 
neam să-mi amintesc cine au fost oamenii sau zeii aceia: Burebista, Dece- 
neu, Comosicos, Scorilo, Duras, Decebal, Vezina. Ultima ușă, fără inscrip- 
ție, îmi era cunoscută, aveam credinţa că în fața ei mai fusesem cîndva, 
“rusei să mă opresc, să stărui pentru aducere aminte, însă rotirea deve- 
nise ameţitoare și nu mai era cu putinţă să ies din virtejul acela. Deodată 
mîinile mi se desprinseră de pe spiță și simții că plutesc în gol pe deplin 
sănătos şi tare fericit, eliberat de gînduri. Așa aş tot fi vrut să plutesc, ca 
o pasăre de înălțimi, fără greutate, fără efort. Însă acea cădere plăcută 
s-a sfîrşit deodată și de acum mă aflam într-o sală albă şi rotundă ca in- 
teriorul unui ou; pereții erau încrustaţi cu semne și fiecare semn era o 
poruncă, și fiecare poruncă era o lege, şi fiecare lege, după ce o înţele- 
geam, prindea chip de om, şi tot omul semăna la chip cu Zalmoxis, părin- 
tele legilor. De jur împrejurul sălii erau orînduite urne de aur, în mij- 
locul sălii-ou şedea un om de piatră, ce sprijinea bolta cu umerii; omul 
acela lua în răstimpuri chipul Şerpelui Roș și mă îndemna să nu-mi pierd 
nădejdea, pentru că sînt chinuri şi mai grele pe lume, iar chinul cel mai 
greu e să fii şerpe roşu. El mi-a pipăit cu mîna ușoară rănile și cum pu- 
nea mina cum se vindecau, şi parcă îmi mai răsună în urechi cuvintele 
lui: „Dacă vrei să trăieşti, uită!“ Simţeam adierea unui firicel de boare 
cu miroznă de rășină arsă, acea boare parfumată îmi împăienjenea privi- 
rea şi iarăși nu mai trăiam. Atunci cînd mi-am revenit în simţiri — pen- 
tru a cîta oară? — mă tîram printr-o galerie îngustă, străjuită de închi- 
puiri stranii cioplite în piatră ori turnate în bronz: lei, urşi, lupi, zimbri, 
cerbi, bufniţe şi vipere cu corn, care la trecerea mea prindeau viaţă și se 
aplecau blînde să-mi aline rănile coatelor şi genunchilor zdreliţi de atîta 
tirîş. La capătul tunelului am numărat iar șapte trepte, aidoma celorlalte, 
care suiau spre o sală ca o piramidă, în mijlocul căreia străluceau, ca ste- 
lele pe cer în nopți geroase, șapte cercuri, fiecare închipuind în răstim- 
puri cite un soare mic, cu şapte raze. La mijloc creștea văzînd cu ochii 
un soare arămiu, din mijlocul căruia îmi zîmbea ocrotitor Zeia-Mumă, 
avind la picioare ciuta şi carul de bronz, iar în mînă crenguța de paltin, 
așa cum am văzut-o cîndva reprodusă pe talerul din Comoara de la Pie- 
troasa, într-o gravură din casa profesorului. Zeia-Mumă m-a lovit cu 

crenguţa în creştet și am simțit cum prind puteri, că mă desprind dintre 
spiţele-raze şi iar plutesc lin ca o pasăre mare; de fapt cădeam într-o fîn- 
tină adîncă, în fundul căreia ardea, fără să lumineze, o inimă de foc, căci 
o inimă de foc era sala unde a sfîrşit căderea. Aici, pe un tron de piatră, 
sedea Şerpele Roş, de fapt omul-şerpe, care imediat și-a întors fața de la 
mine şi m-a lăsat singur cu copleşitoarea mea spaimă, iar în vreme ce se 
îndepărta către izvorul nesecat de întuneric şi lumină vocea lui hirșşiită, 
şuierată, vibra în bolțile de piatră: „Păstrează taina, păstrează taina ca să 
vezi ce nimeni n-a văzut şi să trăieşti ce nimeni n-a trăit. Numele tău e 
Viezure, e Viezure, e Viezure, e Viezure, întăreau sute de glasuri rever- 
berate în bolți şi labirinturi, și ești dac liber, vestit vînător de la Limesul 
nordic. E un vestit vinător de la Igimesul nordic, întărea corul, poate 
acele închipuiri în marmoră, piatră şi bronz, ori ființe omeneşti din alte 
timpuri şi de pe alte tărimuri, umbrele celor ce vor fi fost trăitori pe 
aceste meleaguri. Numele tău e Viezure, repeta omul-şerpe, şi anii tăi 
se curg la vremea cînd peste Dacia Felix împărăţeșşte cu blindeţe Anto- 
ninus Pius. Păstrează taina, păstrează taina...“ Într-un tîrziu ochii mi 
s-au deschis anevoie, fulgeraţi de prea multă lumină, şi cînd i-am des- 
chis mă găseam sub cerul liber, lingă un morman de pietre, pe covor de 
iarbă crudă ce-mi alina ca o alifie răcoroasă rănile, durerile. Un căluţ 
murg păştea pe aproape şi un cîine uriaș, aducînd a namilă de urs, îmi 
lingea palmele zdrelite de ascuţișul pietrelor. Cam la zece paşi de locul 
unde zăcusem fără simțire susura un izvor. M-am tîrît pînă acolo şi, în- 
tins pe burtă, am sorbit cu nesaț pînă mi-am astimpărat setea. Privin- 
du-mi chipul în apă am tresărit, am simţit galopul inimii, gata, gata 
să-mi sară din piept, şi n-am vrut să dau crezare. Chipul acela nu era, 
nu putea să fie al meu. Din unda limpede mă privea un străin cu barba 
înspicată şi părul alb; fața smeadă, arsă de soare şi uscată de vinturi, 
nas vulturesc; o cicatrice roşie o brăzda de la frunte pînă la bărbie. M-am 
sprijinit de trunchiul unui pin şi-am avut al doilea motiv de mirare căci 
neam din neamul acestui copac nu crescuse pe Valea Rea; anevoie m-am 
ridicat în picioare. Ceva ce eu nu puteam pricepe, nu-mi puteam explica 
se petrecuse de bună seamă, ori încă mai visam. Cel ridicat în locul meu, 
fecioraşul firav care intrase în peşteră, era un zdrahon de om, numai 
fibră şi oase, cu mîinile cît trunchii carpenilor. În picioare aveam un fel 
de opinci uşoare şi moi, cu vîrful încîrligat; cioareci strînși pe pulpă, 
cămaşă lungă, de cinepă, şi o zeghe de pănură pe umeri îmi era îmbră- 
cămintea. La spate îmi atîrna un arc de corn cu coarda din maț de bou, 
la şold, cobura cu săgeți, un pumnal încovoiat şi o ghioagă din lemn de 
păducel ţintuită cu aramă. Am continuat, de acum cu o curiozitate mai 
vie decît teama, să mă cercetez. Șerparul lat, încrustat cu alesături în 
piele şi ţinte de argint, conţinea un amnar tocit de prea multă folosinţă, 
cremene şi iască, o pungă de piele de căprioară cu ierburi pisate, despre 
care crezusem c-o fi tutun şi chiar am zîmbit la gîndul acesta năstruşnic, 

el treizeci şi cinci de monede din aur şi argint despre care repede 
dumirit că sînt romane. Vechea mea pasiune de colecţioner de mo- 
in satele Luncanilor, pentru profesor, m-a făcut să-i cercetez cu 
atenţie pe ambele feţe, uitind de celelalte griji. M-au întîmpinat chipuri 
de curtezane, de împărătese şi Împărați: Priscila, Pomponia, Mesalina, 
Claudius, Tiberiu, Caligula, Domitian, Traian, Hadrianus, Antoninus Pius. 
Ultimele erau noi şi lucitoare, abia, abia scoase de sub presă. „Ei, dră- 
cie!“ am Zis cu glas tare, la care cîinele m-a lătrat o dată prietenos. Nu'ş 
ce-mi veni şi l-am strigat: Ziper, aici! S-a apropiat imediat, dînd bucu- 
ros din coadă. Mirarea, ca şi slăbiciunea, prinsese a mă părăsi. Mă sim- 
team şi mă purtam de parcă eram cu adevărat altul, nu eu. Dacă, privin- 
du-mă în apă, am crezut că mă înşeală privirea, acum mă simţeam oarc- 
cum împăcat cu noua mea situaţie, ba chiar credeam că ăsta şi numai 
ăsta am fost din totdeauna. Rănile mi se vindecaseră ca prin minune, 
oboseala şi teama mă părăsiseră și ele, uitasem parcă de peșteră, de 
omul-şerpe, de toate cele întimplate şi, cu toate că mă străduiam să nu 
mă pierd în uitare, simțeam cum mă îndepărtez de prezent şi mă afund, 
ca într-o ceață moleşitoare, în trecut. 

— Măi, să fie! exclamă Teofana, spre supărarea lui Bogdan şi Cosmin, 
care ascultau cu sufletul la gură. Ca aventură, nu zic, e interesant peste 
poate, da’ să îmbătrînesc aşa deodată, parcă nu mi-ar conveni. 

— Cum nici nouă nu ne convine părerea ta! o puse la punct Cosmin. 
Dacă moş Berian se supără și tace? 

— De tăcut s-ar putea să tac, dar nu mă supăr. Am început să vă isto- 
risesc totul de bună voie. Întîmplările prin care am trecut sînt multe, 
unele peste putinţa înțelegerii, istorisirea va să dureze o vreme şi bine 
ar fi să aveţi răbdare. Nedumeriţi de-ţi rămîne cu ceva, noaptea e lungă 
şi timp destul ca să mă întrebaţi la sfîrşit. Oare unde-am rămas? 

— Cu cîinele. Ziceaţi că l-aţi chemat cu numele Ziper şi el s-a apro- 
piat ca de stăpîn. Și că începuseţi să vă îndepărtați de timpul nostru 
fără părere de rău, îl ajută, îndatoritoare, Teofana. 

— Da, sigur că da, fu de acord bătrînul, înteţind focul, de care copiii 
uitaseră cu desăvîrşire. Aveam ca la cincizeci de ani, dacă nu mai mult 
cu ceva, însă mă simţeam în putere ca la douăzeci şi cinci. Am pus 
denarii la loc în şerpar şi deodată am simţit o foame cumplită. Minunea 
ar fi să-mi mai apară în faţă, așa, hocus-pocus, o masă cu bunătăţi! 
mi-am zis. Dar de unde! Îmi chiorăiau maţele, nu alta. Cine ştie cît timp 
trecuse de cînd nu mai pusesem firmitură în gură! Aşa mi-am amintit 
de cal. Păştea liniștit cam la o zvîrlitură de băț depărtare. Ca şi cînd l-aș 
îi călărit de cînd lumea, l-am strigat şi pe el cu un nume care atunci, 
nitam-nisam, îmi veni pe buze: Debar, şi căluțul a ridicat sprinten capul, 
a nechezat uşor, şi s-a apropiat în trap, de parcă ar fi fost dresat la circu- 
rile de astăzi. 

Peste şaua din lemn de paltin era întinsă o piele de lup măiestrit ar- 
găsită. La oblînc atîrnau alte arme, care vorbeau despre stăpînul mur- 
gului ca despre un priceput şi de seamă vînător: o toporişcă avind două 
tăișuri, o suliță romană scurtă, o funie subțire, dar rezistentă, arsă în 
ulei de in, făcută colac, şi cîteva curse de fier pentru animale mari. 
Le-am pipăit şi le-am cercetat buna orînduială ca şi cînd ale mele ar fi 
fost din totdeauna. Am sărit sprinten în şa și m-am îndreptat către lo- 
cul în care zăcusem sau, mai bine zis, de unde apărusem în această lume 
și cu această înfățișare, care nu erau ale mele, și am aruncat privirea 
cercetătoare dincolo de pilcul de brazi, de unde părea să vină poteca 
de munte. M-am înfiorat. Micul platou fusese teatrul unei cumplite şi 
sîngeroase incleștări. Cel puţin douăzeci de leșuri zăceau fără viaţă, în 
poziţiile în care le cuprinsese gheara morții. Curios! Trei dintre aceştia 
îmi erau cunoscuţi, prietenii cei mai apropiaţi și, la vederea lor, inima 
mi s-a:strins de durere. Dacis, cu o rană uriîtă la grumaz, zăcea pe spate, 
cu mîna încleștată pe sabia încovoiată, și era mort de bună seamă. La 
capătul opus al platoului, într-o lature, cu genunchii chirciţi sub burtă, 
ca şi cînd ar fi vrut să-și ostoiască durerea, zăcea fratele său, Ortis și, 
foarte aproape de el, semn că s-au apărat luptind spate-n spate, strîn- 
gînd în mina stingă țărîna și avînd întipărit pe față zimbetul celor călă- 
toriţi pentru totdeauna la Zalmoxis, Dates, nepotul tarabostelui Troes, 
de la Muntele Gerosu. Nu mă înșelasem. Ortis mai trăia. I-am cercetat 
rănile şi, cu o ştiinţă, cu o pricepere care nu era a mea, ci a celuia ce 
devenisem, i-am oblăduit cu ierburi şi i-am legat rănile. Nici una nu 
era prea gravă, în afară, poate,,de lovitura de buzdugan ce o primise la 
ceafă. Pierduse însă mult sînge. Suflarea lui aburea lama pumnalului, 
acum, aproape de ceasul înserării, şi mai era o speranţă. În vreme ce îl 
îngrijeam multe au prins să mi se limpezească. Iată, ne aflam nu departe 
de Limesul Nordic al Daciei Romane, în năzuinţa noastră de a răzbate 
la dacii aurari de la Alburnus și, de aici, la Apulum și Ulpia Traiana, 
pentru tratative în vederea stabilirii dacilor liberi de la nord şi soare 
răsare între graniţele bine apărate şi printre fraţii noştri, de care vitre- 
gia sorții ne-a despărțit vremelnic, cînd, făcînd un scurt popas, am fost 
atacați pe neaşteptate de o ceată de iazigi metanaşi ce se întorceau din- 
tr-o lovitură de jaf la Drumul Aurului dintre Napoca și Porolissum. Pe 
Ortis l-am așezat pe un pat de cetină sub scobitura unei stînci, i-am ume- 
zit buzele cu rachiu parfumat de ienupăr, din plosca ce o purta la șold, 
și abia cînd soarele prinse a grăbi către scăpătat am avut timp și grijă 
de mine. Curios! nu eram rănit, deşi o durere cumplită îmi săgeta tîmpla 
dreaptă şi la încheietura umărului simțeam sîngerarea unei străpungeri 
de suliță. M-am pipăit, m-am cercetat, eram rănit și nu eram, pînă cînd 
curiozitatea sau poate un imbold pornit din cine ştie ce alt motiv mă 
făcu să observ mai atent locul încleştării și celelalte cadavre. Iazigii erau 
cu toții morți, morţi de-a binelea. Acolo unde poteca părea a se pierde 

re tirşuri de strugurei sălbatici, mure şi zmeură, leşurile stăteau 
ite. Sub ele, cu tîmpla spartă de izbitura unei muchi de secure 
i suliță care străbătea încheietura umărului şi coşul pieptului, ză- 
si cu 4 viață, cine credeți? eu, chiar eu, flăcăiandrul nesăbuit, pornit 
cea făr păi liniștită a tatălui meu din satul Costești într-o incredibilă 
i si Deci murisem, nu, nu, ce vedeam nu era vis, murisem tînăr, 
apel, meu adevărat, ca să trăiesc în straiele, în pielea şi în firea 
aa dar, credeţi-mă, defel, defel nu mă scurma părerea de rău, dim- 
potrivă. Simţeam, aşa, material simțeam cum mă îndepărtez de mine cel 
adevărat, şi de timpul meu, timp grăbit, timp rănit de începutul primu- 
lui război mondial, ca să mă cufund, cu plăcerea somnului după o mare 
oboseală, în altul. Începusem să fac legătura cu șirul întîmplărilor in- 
credibile din Peştera Zeilor şi să-mi amintesc vorbele omului-şerpe: „Păs- 
trează taina! Eşti Viezure, eşti Viezure, viclean și vestit oştean-vînător. 
Timpul tău este timpul împărăției lui Antoninus Pius“. La realitatea ime- 
diată m-au readus gemetele lui Ortis. Cerea apă, semn că își revenise în 
simţiri. I-am dus la gură plosca, în care știam că se găsesc esențe de 
ierburi întremătoare. A sorbit cu nesaţ și, deschizind ochii, am citit mai 
întîi o mare mirare, o uimire pe care nu ţi-o poate aduce decît întîlnirea 
cu fiinţele din lumea cealaltă. „Pe tainele lui Zalmoxis! a îngâimat el, 
cu un murmur care se vroia strigăt. Cînd am ajuns noi suflarea ta se în- 
drepta către tărîmul zeilor, iar trupul străpuns de răni era acoperit de 
leșurile cîinilor de iazigi.* Nu i-am răspuns. Ce i-aș fi putut spune! Că 
în vreme ce ei se luptau pe viaţă și pe moarte, în viaţa lor şi în timpul 
lor, cu acei fioroşi dușmani îmbrăcaţi în piei de animale și în platoşe 
de corn, eu căutam o ieşire către viaţa mea şi către timpul meu din la- 
birintul fără sfîrşit al peșterii din Valea Rea, că între timpul meu și 
timpul lui s-a așternut pulberea uitării a o mie opt sute de ani?! Poate 
că i-aș fi spus asta, de bună seamă, dar şi eu eram deja mai mult din- 
colo decît dincoace, îmi intrasem bine în pielea celuilalt, mă simțeam 
mai mult, mult, tot mai mult el decît eu. Iată, în vreme ce mă îndrep- 
tam iarăşi către pîrîul năvalnic ce fierbea în apropiere, făceam un scurt 
memoriu al vieții mele de vînător-oştean, trăitor în prea încercata Da- 
cie a tulburatului secol doi din mileniul începător cu anul naşterii ace- 
lui cu numele Isus, în vremea consulatului lui Pilat și al domniei lui 
Irod. Eram fiul starostelui de vînătoare Viezure Zoltes, adică Cel Stră- 
lucit; aveam cincizeci şi patru de ani și mă născusem în Dacia Felix, în- 
tr-un vicus de pe Culmea Luncanilor, nu departe de Sarmizegetusa. Nu 
implinisem șaptesprezece ani cînd m-am alăturat nepoților lui Decebal, 
Dacis şi Ortis, fraţi gemeni şi nepoți ai înţeleptului tarabostes Troes, de 
la Muntele Gerosu, în urmărirea trădătorului Bicilis. După moartea bă- 
trinului fruntaş al dacilor şi a decurionului Vinicius Silanus, prietenul 
SI ocrotitorul său, nepoţii au fost nevoiți să-și caute liniștea la Dacii Li- 
beri de peste Limesul nordic, unde Dacis fusese de mai multe ori chemat 

ca rege al triburilor, mladă de os regesc şi prea vestit oștean printre ai 
săi. I-am însoţit ca pe niște prieteni şi binefăcători ai mei, care mi-au 
salvat viaţa, fiindcă şi ei cu viaţa îmi erau cel puţin o dată datori. Nă- 
zuinţa lor era înainte de toate pacificarea dacilor peste care nu se în- 
tinsese stăpînirea romană şi întoarcerea tuturor celor ce şi-au găsit scă- 
parea peste munți la vechile vetre, gînd plăcut și nu prea noului împă- 
rat Antoninus Pius, rămas în multe privinţe credincios pacifistului îna- 
intaş Hadrianus. Vremurile la granițele pontice şi asiatice ale Imperiu- 
lui erau din ce în ce mai tulburi, neamurile Nordului și ale Răsăritului 
prinseseră iar să fiarbă şi să-şi caute vaduri spre Apus şi Imperiu, mar- 
comanii, iazigii, roxolanii, sarmațţii şi alte seminţii învecinate cu Dacia 
Romană prinseră a se împinge unele pe altele, ca o avalanșă pornită pe 
mai multe văi, în faţa căreia nu se mei găseau alte stavile decît Dacia, 
Carpatul și Donarisul. Cetele prădalnice ale metanaşilor iazigi şi mar- 
comani atacau şi jefuiau pagusurile şi vicusurile statornice ale carpilor, 
costobocilor şi celorlalţi daci rămaşi în afara puterii romane, şi tocmai 
în legătură cu aceasta făceam noi, cei cinci, călătorie grabnică și cu pri- 
mejdie la Alburnus Maior, Apulum, Sarmizegetusa şi alte colonii şi mu- 
nicipii, unde urma să înceapă de la o zi la alta răzmerița împotriva im- 
perialilor care, pentru plata legiunilor asiate şi nevoile Romei sporiseră 
impozitele de tot felul şi, odată cu ele, nemulţumirea dacilor și chiar 
a coloniştilor romani. Cu toate că flacăra era deja bine aţițată, coman- 
danții de legiuni şi cohorte cartiruite în Dacia, încurajați de noul lega- 
tus imperial, Macrinus Flavius Sirus, opriră cu pază întărită la piche- 
tele de Limes şi cu pedepse dintre cele mai aspre trecerea și așezarea 
dacilor de peste munţi, în special a celor pribegiţi în timpul războaielor 
lui Traian, în spaţiul unde încă mai domneau nestingherite pacea şi li- 
niştea romană. Un război între fraţi era gata, gata să izbucnească, iar 
Dacis şi Ortis se simțeau datori să-l prevină. Dar iată că întîmplarea sau 
trădarea ne-a scos în cale, la nici două miliaţii depărtare de punctul cel 
mai nordic al Limesului, la apa Samusului, această ceată de războinici 
prădalnici aparţinînd iazigilor metanași, vechi şi înrăiți dușmani ai 
noştri. 

Însera. Primăvara nu se petrecuse, iar vara nu îşi intrase bine în drep- 
turi. Aerul tare al muntelui se răcea şi pişca pe măsură ce astrul zilei 
se călătorea către cealaltă faţă a lumii. Am mai cercetat încă o dată mor- 
ţii noştri şi apoi, grăbit de moarte, le-am pregătit după datină loc de 
odihnă veşnică într-o mică grotă a cărei intrare am zăvorit-o cu lespezi 
grele de piatră. Caii lui Dacis şi Ortis păşteau într-o poeniţă, mai jos, 
pe cursul piîriului. M-au recunoscut şi au nechezat cu vădită bucurie. 
Pe unul, un armăsar ca sculptat în marmoră, am așezat, bine cumpănit 
între şei, trupul lui Ortis, asupra căruia licoarea şi ierburile lucraseră 
cu putere de vrajă. Pe celălalt, un cal negru ca şi corbul, rezistent la 
drum ca un asin sirian, am cumpănit sub formă de desagă două tahar- 

turi de piele, aparținînd luptătorilor iazigi, în care am pus armele și ba- 

: hrana puţină pe care am găsit-o şi tot ce ne mai făcea trebuinţă. 
2 nevoit să fac calea întoarsă, măcar pînă la primul vicus al dacilor 
n unde să las în seama unor oameni de încredere şi a unui doctor 
priceput pe prietenul meu Ortis. ştiam un sătuc de vînători şi oieri din 
tribul războinic al osenilor undeva, către răsărit, la izvoarele unui aflu- 
ent învolburat al Samusului, prin care trecusem dimineața, ocolind pi- 
chetul de limes. Printr-un semn cu capul, Ortis mi-a arătat poteca şer- 
puindă ce urca versantul împădurit al muntelui, tocmai cînd eu fusesem 
hotărît s-o cobor. Am înțeles repede că pe acolo venisem. Gurios înce- 
puse a mi se părea faptul că amintirile mai proaspete erau pentru mine 
tocmai cele mai fumurii, mai neclare. Așa, de pildă, despre sîngeroasa 
noastră încleștare cu iazigii nu-mi aduceam mai defel aminte, iar despre 
drumul pe care îl străbătusem pînă aici îmi aminteam ca prin aburii 
unui vis. Atîta ştiam clar: că pentru a ne feri de o întîlnire nedorită cu 
patrulele călări ale cohortei însărcinate cu paza în aceşti munți cu pu- 
ține trecători şi greu de străbătut, eu călărisem în fața micului nostru 
grup, la un scurt galop de cal depărtare şi că fusesem atacat din mai 
multe părţi, viclean şi pe tăcute. Ciinele, un animal deștept şi credincios 
din cale-afară, o luă înainte, de parcă mi-ar fi ghicit gîndurile şi mi-ar 
fi înţeles încurcătura. 

Ortis căzuse într-un somn liniștit şi adînc, căruia bătrînii îi spun som- 
nul morţilor și eram încredințat că nu va ajunge viu printre ai noștri. 
Am luat grăbit poteca în copitele cailor odihniți, urmîndu-l îndeaproape 
pe Ziper, dulăul în care-mi pusesem toată nădejdea acum, cînd ceasul 
inserării se petrecuse binișor şi linţoliul negru al nopţii era tot mai spo- 
rit de întunecimea pădurii de brad. Puţine nopţi întunecoase cum a fost 
aceea mi-a fost dat să trăiesc în această viață. Norii grei se tot călăto- 
reau dinspre miazănoapte către miazăzi şi le ghiceam călătoria după 
vintuleţul rece care le însoțea vălătucirea peste creştetele brazilor. Cu 
toate astea nu-mi era deloc teamă că voi rătăci drumul, că voi sfîrşi în- 
tr-o prăpastie, din multele care străjuiau cînd de o parte cînd de alta 
poteca. Aveam însă, simțeam că am o ştiinţă a vremii, a locurilor şi 
orientării despre care, astăzi, de le-aş mai avea aș putea scrie o mare 
Și folositoare carte. 

Am mers toată noaptea fără odihnă. La ceasul zorilor, cînd burniţa 
TOLE şi deasă se prefăcuse într-o fulguire cu viforniță de început de iar- 
na, m-au întîmpinat hămăiturile cîinilor din vicusul ciobanilor şi un 
glas care nu-ți îngăduia să stai în cumpănă dacă e bine să-i răspunzi 
ori ba: „Opreşte, străine, aşează jos cele arme! Care este numele şi nea- 
mul tău şi încotro ţi se cură calea?“ „Om bun“, i-am răspuns, recunos- 
cind glasul unuia dintre feciorii ciobanului, care, cu o noapte înainte mă 
insoţise la locul zis Izvoare, pentru a răpune prin viclenie o namilă de 
urs ce se spurcase la carne și făcea amarnică pagubă printre turme, „sînt 


Viezure, vînătorul, prietenul acelor feţe şi mădulare regeșşti pe care le-aţi 
întîmpinat dăunăzi cu ospeția. Semnul armelor noastre e steaua şi numai 
nevoia mă întoarce din drum. Aproape de Cleanţul Caprelor de pe Apa 
Răstoacelor am fost atacați de războinicii iazigilor metanași şi am în- 
credinţarea că doar eu mai pot mărturisi despre nemernicia lor. Cu mine 
se mai află Ortis, grav rănit sau poate răposat întru Zalmoxis. Crede, 
feciorule, și condu-ne grabnic la bătrînul Cerneguras, tămăduitorul tri- 
bului tău.“ „De eşti cu adevărat vînătorul acela şi gura ta nu rostește 
minciuna, zi-mi, fiindcă trebuie să știi, care este semnul vicusului nos- 
tru împrăștiat prin aceste afunduri de munţi!“ „Capul de zimbru, flă- 
căule, iar tatăl tău, care se află destoinic staroste și războinic, poartă 
numele omului trez, Gerula se cheamă, pe care în nume şi fală tu însuți 
îl moşteneşti.“ „M-ai încredințat pe deplin, iscusite vînător. Iartă cerce- 
tării și neîncrederii mele. Trăim la vad de neamuri şi la viltori de istorii, 
de aceea nu se cade să ne încredem și să primim pe oarecine numai după 
sunarea glasului. Încredințează-mi calul rănitului şi urmează-mă cu mare 
grabă. Pînă la casa bătrînului Cerneguras mai avem o bucată de drum.“ 

Cetăţuia tămăduitorului, clădită la adăpostul unor steiuri pe care nu 
le-au privit de sus decit vulturii, era durată din piatră şi bîrne tocmai 
în locul de unde ţișnea din stîncă izvorul din care, prin șerpuirea în 
munte, se năştea Apa Iezerului. Pe prispă, bătrinul încrusta un răboj 
despre seama turmelor ori despre mersul vremurilor, ori despre taina 
albinelor care roiau în preajma-i, cine poate şti, fiindcă m-am sfiit să 
întreb şi să cercetez, şi ne-a întîmpinat ca și cînd ar fi aflat că venim. 
Am crezut asta fiindcă toate cele necesare tămăduirii de răni grele fă- 
cute cu săgeata şi fierul se găseau'pe prispă, la îndemînă. În vreme ce 
Gerula cel Tînăr scotea cu mînă uşure îmbrăcămintea celui rănit, bă- 
trînul mă cercetă îndelung și cu mirare, ca pe un înapoiat de pe tărî- 
mul tăcerii veşnice, dar nu-mi puse nici o întrebare, ci numai comunică 
un gînd, o constatare. „Am ştire despre tot ce's-a întîmplat la €leanţuri, 
vînătorule. Ştiam că ai răposat luptînd vitejeşte, strîngînd în pumn pă- 
miîntul Daciei și trimițînd zîmbetul drepţilor solie la Zeu. Mă miră să te 
văd teafăr, fără răni sîngerînde şi harnic să străbaţi prin întuneric o po- 
tecă pe care mulți nu se încumetă nici ziua. Înseamnă că iazigul acela 
rănit, care a căzut în mîinile ciobanilor noștri, nu ne-a spus adevărul. 
Fapta lor mișelească nu mi-a îngăduit să-i dau vindecarea şi s-a îndrep- 
tat și el mai adineaurea către zeii cei uriîţi şi rătăcitori fără altare ai nea- 
mului său. De mai trăia l-aş fi pus să povestească iarăşi. Mă întreb, to- 
tuşi, la ce bun? Doar ţi-a mers veste-poveste în toată Dacia şi nu puţini 
sînt chiar înţelepţii care cred că Zalmoxis te-a dăruit cu mai multe vieți. 
Mă bucur că te văd teafăr, și mai mult mă bucur că preaslăvitul Ortis a 
mai păstrat, doar cu tăria cugetului, o fărîmă de viaţă. Ce ne-o fi în pu- 
tință şi pricepere vom face şi noi, pentru a-l înapoia cît mai curînd din 
călătoria începută pe drumul fără sfîrșit. Văd, şi nu-mi pot păstra lau- 


dn a 


„că ai făcut domnia-ta ce trebuia să fac eu. Zeii fie binecuvîntaţi! 
Cui, flăcăule, adă-mi cea ulcică de pe vatră, cu leacul albinelor. Aşa! 
Jur tu, iscusite vînător, priveşte, căci ţi-ai cîştigat dreptul de a-mi cu- 
noaşte o parte din tainele tămăduirii. Uite, rănile se închid şi nu mai sîn- 
gurează, ca la o poruncă a Marelui Zeu. În ulcica aceasta, prietene, au 
fermentat nouă ani trei sute de plante tămăduitoare, iar licoarea lor nu 
de puţine ori a făcut minuni. Să încercăm, dară, şi de data asta.“ 

A fost într-adevăr o minune. În vremea cit ar ţine coptul în spuză al 
unei lipii, Ortis a deschis ochii. M-a recunoscut şi mi-a zimbit cu recu- 
noştinţă. A şoptit: „M-ai adus în seama unor miini bune, frate al meu. 
Dacis, Dacis nu a mai avut acest noroc. Cu mine, Viezure frate, nu mai 
pierde vremea. Cuvîntul nostru şi povața noastră trebuie să ajungă la 
fraţii noştri pregătiți să răscolească şi să nestatornicească iarăşi din te- 
melii Dacia. În şerparul meu găseşti papirus de împuternicire către le- 
gatul imperial și comandanții legiunilor, dar mai întîi îndreaptă-ți pașii 
către Alburnus Maior, unde dintr-un ceas într-altul poate să înceapă 
rezmerița.“ 

Efortul a fost prea mare sau semnul tăcerii, făcut de Cerneguras, a 
fost înţeles, fiindcă a închis ochii şi s-a adîncit în somnul care era, poate, 
somnul morții. i 

Gerula mi-a adus de la stînă cele de trebuință pentru vreme rea și 
drum lung, cu primejdie. Pînă la întoarcerea lui am furat un ceas din 
fagurul somnului. Ceasul acela a fost ultimul pe care l-am mai trăit în 
lumea și în viața aceasta a mea. L-am visat în întregime, nu l-am dormit. 
Eram iarăși flăcăiandru nedus la horă şi neînceluit de zefirul parfumat 
al iubirii. Păzeam, cu alții de seama mea, vitele prin aceste locuri şi ju- 
cam fintarul, uite, exact la trunchiul acela de fag prăbuşit. La ojină, bu- 
nica mi-a adus demîncarea: plăcinte cu brînză, lobodă şi ceapă, făcute 
la cuptorul de pîine. Cînd m-a trezit tînărul Gerula vremea se înrăută- 
tise, în zisa lui „se întorsese pe iarnă“, în aşa măsură încît au fost obli- 
gați să coboare turmele de pe plaiul alpin. Mi-am umplut ploştile cu 
vin de ienupăr, cald şi dres cu miere de rășină, să-mi întremeze trupul 
și sufletul, mi-am privit cu nespusă părere de rău prietenul de tinerețe, 
de atîtea suferinţe şi bucurii, ştergînd pe furiș, bărbăteşte, poate a treia 
lacrimă care mi-a brăzdat vreodată obrazul. Am luat doar murgul meu, 
credinciosul Debar, animal ascultător, rezistent la vreme oricît de rea și 
la drumuri anevoioase. Mi-l alesesem de mic din hergheliile sălbatice 
care mai păşteau şesurile împădurite şi poenile de munte la izvoarele 
Marisului, Alutului şi ale Apelor Surori. La sfatul înţeleptului Cernegu- 
ras am renunțat la potecile de creastă, preferînd, cu toate riscurile, un 
drum de care, practicat de neguţătorii de peste munţi, din vadul căruia 
se desprindea un altul, nu departe de Limes, la îndemiîna negoaţelor ne- 
ingăduite, cu aur şi argint de la Baia și Spria, Uissio şi Vissia. Poate că 
și din pricină că în cealaltă viață a mea nu mai fusesem vreodată prin 

această parte de ţară, locurile nu îmi erau cunoscute sau, mai bine zis, 
le descopeream tot într-o mirare. Pădurile erau bătrîne, din veşnicie 
parcă, nesfîrşite şi întunecoase, la vaduri de trecere te întimpinau mici 
ciopoare de bouri şi zimbri, de căprioare și cerbi, de mistreți sau de 
cai care nu aparţineau nimănui. Am trecut Limesul nestingherit de ni- 
meni, poate şi din pricina vremii, cu care nu era de glumit, printre două 
pichete de oşteni ai cohortelor călări, la aproape două zile de cînd mă 
despărțisem de Ortis, ţintind să ajung la marele drum roman care duce 
de la Apulum la Napoca şi de aici la Porolissum. Eram pătruns de frig 
şi doborît de oboseală, de la plecare Debar nu făcuse economie la obo- 
rocul cu ovăz, care se terminase repejor, iar acum suferea şi el, bietul, 
de foame. Tot drumul acesta n-am văzut fumul unui sălaş omenesc și 
nici călător doritor să întîmpine vremea cea haină. Aveam însă bunul 
obicei de a grăi şi de a mă înțelege cu toate creaturile firii, dar, mai 
ales, cu cfîinii şi cu caii. Debar, înfrigurat, flămînd şi obosit din cale-a- 
fară, nu prea era doritor să-mi răspundă. Îmi părea rău că nu l-am luat 
cu mine pe Ziper, credinciosul cîine al lui Ortis, el singur în stare să 
înfrunte doi, trei lupi. În ruptul capului, însăt nu a vrut să se despartă 
de stăpîn, aşa că n-am ascultat sfatul tînărului Gerula de a-l lega, mă- 
car o bucată din drum, cu o curea la oblîncul şelei. O fi presimţit Ziper 
ceva dacă nu s-a lăsat luat de lîngă stăpînul său. Am oftat cu adincă 
părere de rău și am mai șters de pe obraz o lacrimă. De bună seamă, 
Ortis şi-a început cu adevărat şi pentru totdeauna călătoria către lumea 
liniştirii şi împăcării, Împărăţia lui Zalmoxis. 


Capitolul doi 


TOADER BERIAN SCOTOCI ÎN ŞERPAR, SCOASE LA IVEALA O 
pipă de lut şi o pungă de piele în care păstra tutunul, o umplu cu meti- 
culozitatea unui artizan, luă în palmă un jar tocmai din inima focului 
și o aprinse, pufăind uşor. Ast-timp Teofana vedea cu închipuirea her- 
ghelii de cai sălbatici, codri seculari prin care hălăduiesc nestingherite 
turme de bouri, de zimbri, de cerbi şi căprioare, iară ea, neînfricată ama- 
zoană, călărind vifor în urmărirea lor; Cosmin, fire blajină şi săritoare, 
intrase de-a binelea în pielea tămăduitorului Cerneguras, singur dețină- 
tor al tainelor unor leacuri miraculoase cu care astăzi ar face adevărate 
minuni; Bogdan, căruia nu-i scăpa nici un film istoric şi mai ales cele 
de capă şi spadă, călărea el însuși pe spinarea aprigului Debar, împrășş- 
tiind spaima printre cetele războinice ale iazigilor rătăcitori. Bătrînul 

--+inse zeghea miţoasă lingă foc şi se aşeză într-o lature, potrivind cît 
m comod orînduiala oaselor ostenite de vreme. 

il eofana făcu semn discret lui Bogdan, căpetenie ce s-a impus, apoi 
a fost recunoscut prin consens de către copilandrii de aceeași vîrstă, care 
vara păşteau vitele pe dealurile cetăților dacice din Munţii Orăştiei, în- 
demnîndu-l să ațîțte iarăși focul istorisirii. Bătrînul, însă, o observă şi 
nu îngădui viclenia: 

— Bag seama că-aţi tăcut milc, ori numai v-a moleşit focul şi piclele 
inserării. Cam lungă şi cam şuie povestea asta a mea și trebuie răbdare, 
nu glumă, s-0 asculţi pînă la capăt. D'aia zic să vă lăsaţi oleacă som- 
nului, că de vite am eu grijă. 

— Nici gînd, moş Berian! sări Bogdan. Acum, dacă te-ai pornit, rugă- 
mu-te, nu ne mai fierbe. Ce, parcă ţi-e dat în fiecare zi şi are norocul 
fitecine să asculte aşa grozave istorii?! De ne vei zice-o pînă la capăt, 
uite, ne legăm să-ţi scoatem noi, cu rîndul, vacile la pășune pînă la sffr- 
şitul vacanței. Iar de tăcut, chiar că vom tăcea milc pînă ce vei odihni 
şi vei simți nevoia să aprinzi iarăşi pipa. 


Primăvara anului 140 a fost capricioasă. După o explozie de verdeață, 
înstăpînită în cîteva zile, după liliacul înflorit și pădurile albe de castani, 
o viforniţă întîrziată se abătu asupra ţării Izei, Vișeului şi Oașului, din- 
colo de Limesul de nord al Daciei Felix, hotar întărit cu valuri de pămînt, 
palisade şi turnuri de apărare. Vîntul purta besmetic norii lăptoşi ce se 
întretăiau cu balaurii întunecaţi, ale căror cozi solzoase măturau vîrfurile 
munților şi pe neașteptate se ostoiau, în scurte răgazuri, dar numai atit cît 


să prindă iarăși puteri. În răstimpul acestor înșelătoare ostoiri fulgii creș- 
teau în mărime și prindeau a se roti sfioşi deasupra pămîntului. Pe neaş- 


teptate şuierul jalnic se isca iarăşi din hăuri de nori, măturînd totul în 
cale, chinuind călătorii şi bietele animale cu șfichiurile măzărichii ce 
pătrundea în ochi, în gură, pe sub sumanul de pănură aspră, ca nişte ace 
usturătoare. 

Înaintînd anevoie, orientîndu-se mai mult după simţuri decît după 
locuri şi semne demult ştiute, vreo șapte căruţe cu coviltir, venind cine 
ştie de unde, alcătuiri trainice moştenite de dacii liberi de la dacii aurari, 
iar aceştia de la agatyrsii cei vestiți pentru fala şi podoabele lor, care 
bune pentru drumuri lungi şi vremuri nestatornice, fiindcă ţineau loc 
şi de casă, şi de masă, şi de cetate fortificată, răzbătură şi se strînseră 
roată într-o curte de han temeinic durat din lemn, cu prispă, pivniţă de 
Piatră şi etaj de nuiele tencuite cu chirpici, cu ogradă largă, plină de aca- 
returi, înconjurată de palisadă ca o cetate. 

Caii nechezau dureros, omeneșşte de dureros, ridicind a speranţă cape- 
tele acoperite cu promoroacă, încît nechezul jalnic se unea cu al vintu- 
lui şi al lupilor, care, pe povîrnişul golaș dintre pădure și han, aşteptau 
răbdători, ca niște simulacre de piatră, să vină întunericul şi să-şi în- 


ceapă ospățul. Dincolo de poarta înaltă de bîrne, prevăzută cu un mete- 
rez de ţepuşe arse la foc mocnit, care se ridica şi se lăsa, după cum era 
cazul, la întîmpinare de oaspeţi ori de dușmani, răzbi un nechezat vesel, 
nerăbdător. Înhămaţi de cine ştie cînd la căruțele cu coviltir, caii întoar- 
seră capetele şi răspunseră surprinzător de înviorați. Imediat, prin poarta 
lăsată întredeschisă, păși un armăsar muntenesc, flocos şi îndesat, un 
căluț dintre acei ce trăiesc cu te miri ce și te pot purta fără odihnă pînă 
te miri unde, iar după el, cu mîinile bine înfipte în coada tăiată scurt, 
abia tîrîndu-se, apăru şi un om. Avea barba albă răsfirată în ţurţuri de 
gheață pe piept, plete lungi, unse cu seu, şi o căciulă cu fundul plat, 
după modelul celor purtate de dacii comati. Era îmbrăcat într-un su- 
man, de pănură albă, miţoasă, în cioareci bine strînși pe pulpă, peste care 
se îngemănau toloboții, un fel de ciorap-tureacă cu blana întoarsă, ce 
păreau a fi crescut direct din opincile cu vîrful înalt, ca niște tălpici de 
sanie. Peste suman stăpînea un cojoc de berbec sein, lung pînă aproape 
de genunchi, cu minecile lăsate slobode în afară, pe care, în răstimpuri, 
îl vînzolea vifornița arătînd sclipirea niturilor de argint ale unui şerpar 
lat; de acesta atîrnau, abia văzute, o sabie scurtă şi încovoiată, un pum- 
nal cu plăsea din corn de cerb şi o toporișcă uşoară, cu două tăișuri. Ani- 
malul, dar mai ales omul, arătau a se afla la capătul puterilor. Cu sigu- 
ranţă că, dacă hanul de la Vadul Zimbrilor ar fi fost ridicat cu citeva 
verste mai departe, unul din cei doi, poate mai mult omul decit calul, 
nu i-ar mai fi trecut poarta. 

— Hai, Debar, curaj, prietene! Doar cîțiva paşi, pînă cînd o să-ţi dea 
taica un braţ de fîn şi doi pumni de ovăz. Hai, voinicule, nu mă face de 
ris tocmai la locul de popas! Priveşte şi bucură-te că nu sîntem singuri. 
Acolo unde adastă căruțe cu coviltire și cai nedesprinșşi din ham trebuie 
să fie și stăpini puşi pe ospătat, desigur prieteni de-ai noștri, costoboci 
ori neguţători din tribul dacilor aurari. 

Mai departe vorbi cu sine, din ce în ce mai îngrijorat: „De bună sea- 
mă că vor fi fiind şi ei călători pe vremea asta maşteră şi-or fi căzut 
cu toții frînți de osteneală, de nu se simte nici o mișcare. Dar hangiul, 
păcătosul de hangiu ar fi trebuit să fie treaz, să ne iasă, după legea pă- 
miîntului, în întîmpinare“. 

Ascultătorii se priviră cu înţeles. Pricepură că din modestie ori din 
altă pricină, privind poate gradul credibilităţii celor istorisite, narează la 
persoana a treia, mai impersonală, mai puţin angajată. 

— Păi, drumeţul cel singuratic, ce se încumeta să înfrunte viforniţa, 
erai matale, moș Toader! nu se putu stăpîni și-i atrase atenţia Teofana. 

— "Ţi-ai găsit cine să aibă răbdare! o apostrofă Bogdan. 

— Cum eu, cum puteam să fiu eu?! se miră bătrînul, zîmbind supe- 
rior. Era Viezure, viînătorul oștean, purtătorul de misie, de care depin- 
dea liniştea ori tulburarea Daciei. Nu-mi era în fire să dau buzna, chiar 
dacă hanul ar fi fost părăsit, așa că am strigat: 

ERE Da e mem: 


__ Hei, fraţilor, hangiule, răspundeți, măi oameni, că doar nu v-o în- 
ghiţit pămîntul! | | A | 

Nu răspunse nimeni. Numai de pe tăpșanul ce se prelungea din spa- 
tele acareturilor către pădure scheunară prelung şi lugubru lupii. Eu, 
noul venit, omul cu barba albită de ani ori numai de viforniţă, nu mă 
sinchisii de urletul lor, dimpotrivă, făcui de citeva ori ocolul clădirii ce 
se ridica în mijlocul ogrăzii înconjurată cu palisadă, din ce în ce mai 
contrariat. Totul părea pustiu. Nu prea de multă vreme, însă pustiu. Nici 
tu lătrat de câine, nici glas de om, nici firicel de fum, nici nimic. Ușa 
groasă, din lobde de stejar, pe care un meșter iscusit cioplise cu dalta 
păsări, peşti, animale şi flori, ferecată temeinic în rafuri de aramă, se 
sprijinea numai într-o ţiţină și scîrțiia jalnic la fiecare răbufnire de vînt. 
În spatele hanului, într-un fel de grădină ce urca precum o unduire de 
plai, răsăreau mai mulţi tumuli cu stele funerare primitive, cioplite după 
obiceiul cel nou, adus de închinătorii întru Christ-Răstignitul. După da- 
tină, cinstii morții, închinînd plosca aproape goală şi rostind formula 
păstrată din moşi-strămoși: „Dacul Viezure se apleacă în fața voastră, 
cinstiți locuitori ai lumii lui Zalmoxis, şi vă laudă faptele!“ Dar unde o 
fi stăpînul acestui han? și unde pacostea zmeilor au dispărut stăpinii 
acestor căruţe? mă întrebai iar, dîrdiind în gerul care, odată cu însera- 
rea, îşi ascuțea tăișele. Debar, înțeleptul căluț, necheză și mă mușcă de 
umăr. Pricepui, îi cunoşteam năravul, ştiam că bietul animal se află la 
capătul puterilor, așa că scormonii adînc în măgăreaţa atirnată de o 
parte şi de alta a şeii joase, croită din piele de bour, cu care mă dăruise 
Cerneguras. 

— lată, Debar prietene, ultimele noastre rezerve: doi pumni de ha- 
mei din care ar trebui să mă înfrupt și eu. Cine se aştepta ca în plină 
primăvară să se stîrnească din senin și să ţină atîta o vremuială ca asta? 
Și de unde puteam eu să bănui că romanul a împînzit ca niciodată li- 
mesul cu gărzi de sulițaşi şi arcași, încît să nu se poată strecura neob- 
servată nici vrabia! Hei, nu te lăcomi, Debar prietene, fiindcă pentru noi 
semnele nu se arată prea vesele. Ei, lasă, lasă! Mănîncă tot, căluțule, că 
fără tine mi-ar fi putrezit ciolanele prin cele trecători. Tu ai mai multă 
nevoie. De nu vom îngheţa şi de nu ne vor sfîrteca lupii la noapte, mîine 
va trebui să mă porţi mai departe. Auzi! Oricum, cu orice preț mai de- 
parte, cît mai departe de limes, apoi să străbatem culmile joase ale aces- 
tor munți ai osenilor, ce să răzbim în cei ai aurarilor agatyrsi, hăt la 
Apa Iadului, şi să ducem semnul. Altfel nu-mi voi găsi nicicînd liniștea 
Și odihna, Zalmoxis mă va alunga din Cîmpiile Fericirii, Marele Rege nu 
va mai recunoaşte în mine pe slujitorul credincios ce i-am fost. Curaj, 
numai curaj, Debar, prieten de zile grele! Curînd şi tu şi eu ne vom în- 
tilni neamurile, fiindcă nici tu nu ești un căluț oarecare, ci unul din her- 
gheliile sălbăticite ale Marelui Rege, de pe păşunile dacilor sargeţi. | 

Zicînd acestea, şi cîte altele ce nu mi le mai amintesc, înfăşurai că- 

păstrul în jurul stilpului de la intrare şi deschisei cu precauţie uşa aple- 
cată într-o rînă. Sub spuza din vatră mai pîlpîiau cîțiva cărbuni. Pe 
lîngă ea, ca nişte chiupuri golite de vin, stăteau rezemaţi de laviţele 
joase unsprezece bărbaţi. 

— Zalmoxis şi Zeii voştri cu voi, frați ai mei! m-am adresat lor cu 
smerenia oaspetelui întîrziat. 

Nu primii nici un răspuns. Nici un semn, nici o mișcare nu dovedeau 
că m-ar fi luat în seamă. Mă apropiai, fulgerat de o bănuială, şi iarăși 
le adresai cuvint. Dar ei nu se clintiră şi nici nu schiţară vreun murmur, 
vreun gest. „Or fi beţi criță“, mi-am zis, întreținînd o ultimă nădejde şi 
scăpărind amnarul. Cei unsprezece zăceau ţepeni, cu feţele pămîntii şi 
membrele chircite, fiecare în poziţia în care îl surprinsese moartea, ve- 
nită pe neştiute parcă, de undeva din lumea Zeilor, ca un fulger năpraz- 
nic. Mai scăpărai o dată, aprinsei iasca, la rîndul ei făcu flacără la capă- 
tul unei torţe îmbibate cu rășină, pe care o purtam în traista cu ierburi 
de leac. Cred că pe față mi se întipări mai întîi uimirea, apoi mă cuprinse 
un tremur mărunt, ca şi cînd aș fi avut febră; boabe reci de sudoare mi 
se prelingeau pe şira spinării. Aplecai totuşi torța cu flacăra gălbuie și 
mă închinai după obiceiul deprins de la neguţătorii greci şi aurarii dal- 
maţieni. Nu, asta nu putea fi adevărat! Mi se năzărea. Visam în trezie. 
Credeam că sînt înămeţit undeva, pe drum, înghețat bocnă, deja călăto- 
rit cu umbrele către ţara promisă de zei. Anevoie mă convinsei că nu 
am vedenii. Toţi cei unsprezece erau ţintaţi în frunte, drept în mijlocul 
frunţii cu o săgeată în cinci colţuri. Îmi luai inima în dinţi şi smulsei să- 
geata din rana celui mai apropiat. Nu, nu mai încăpea nici o îndoială. 
Era săgeata lui Ortis. Semnul lui, mărturia şi răzbunarea lui. Asta în- 
semna că trăieşte, că nu a murit după încăierarea de la Apa Răstoace- 
lor, că, mai curînd decît prin orice vrajă, închinătorul întru Esculap, în- 
țeleptul Cerneguras l-a tămăduit. „Pe toți zeii! mi-am zis, dacă Ortis 
trăieşte şi nădejdile neamului mai trăiesc, el fiind ultimul vlăstar din 
trunchiul sacru numit Decebal.“ Nu, nu era cu putinţă. Tot atît de bine 
puteau să fie săgețile lui Dacis, al cărui trup rămăsese sub o îngrămădire 
de pietre la locul încăierării. Zeilor buni! Cum, cum am putut să-l pă- 
răsesc așa de uşor, crezind că-i mort?! Unde mi-au fost minţile? Cum 
voi mai îndrăzni a mă înfățișa viu în fața măreției sale? Nu mai încă- 
pea nici o îndoială. Toate se limpezeau. Cei răpuși, cum numai Dacis și 
Ortis ştiau şi puteau să răpună, erau oșteni romani, un fel de lotri vi- 
nători de daci liberi de peste limes, din cohorta lui Tiberius Maximus 
Priscus. 

Toader Berian schimbă iarăşi tonul și, întrucîtva, timpul istorisirii, 
obicei pe care cei trei îl observaseră şi altă dată, fără a-i cîntări valoarea 
și semnificaţiile. Glasul venea de departe, din bezne de timpuri. Ţinea 
ochii închiși şi, dacă nu i-ar fi tresărit din cînd în cînd muşchii feţei, 

ai fi putut crede că istoriseşte un om lipsit de viaţă, o statuie aplecată 

într-o rînă. A Š f ala cai 
Am tresărit ca fulgerat. Am aruncat cit colo săgeata și am ieşit în 
rte cu gîndul să încalec și să plec, năzuind că aşa voi scăpa de vedenii. 
e în apropierea căruțelor, mi-am schimbat hotărîrea. Caii, cu capetele 
pi ti strînseseră cercul şi înfruntau cu cerbicie vifornița. „Păcat de 
cai şi de asemenea căruţe! mi-am zis. Unii ca aceștia sint în stare să 
poarte povară pină la Roma. Ehei, dacă drumul meu nu ar trebui să tot 
inte, ce drăguţ noroc mi-ar fi picat pe nepusă masă! Zău așa, 


curgă înain NOILE ii A ia A 
păcat de bieţii cai! Inimă de cîine de-ai avea şi tot nu i-ai putea lăsa 


zG 
Aona din hamuri, îi mînai în şopronul care oferea cât de cît 
adăpost, căutai în hambarele din şură şi deșertai în iesle cîteva mierţe 
de ovăz. Apoi, cu aceeași grabă, mă întorsei la căruţe, minat de o pre- 
simţire, și cotrobăii bine în coşurile lor. În fiecare erau rînduiți de-a la- 
tul saci lunguieţi și grei de cînepă. Spintecai unul cu pumnalul și abia re- 
ținui pe buze un strigăt de surpriză: aur, aur, o grozăvenie de monede 
de aur. Luai repede hotărîrea să-i pitesc undeva, la loc sigur, fiindcă, 
cine ştie? şi chibzuii o clipă. Era posibil ca oștenii răpuși la vatra ha- 
nului să fi însoţit un transport de aur la Roma... Nu, asta nu. Ce să 
caute aurul Romei în drumul către Napoca şi Potaissa? Un astfel de 
transport ar fi fost însoţit de cîteva decurii. Abia cînd dădui de negusto- 
rul grec grav rănit, gemînd în ultima căruţă, mă dumirii într-o oarecare 
măsură. O bucurie lăuntrică îmi însenină fruntea umbrită de gînduri și 
de primejdiile prin care trecusem în ultimele zile. Deci nu de la băile 
de aur veneau romanii, ci de la Porolissum și se îndreptau spre Apulum, 
ori spre alt port de pe Maris. Însemna, deci, că am trecut mai de mult 
limesul, fără să ştiu, în toiul furtunii, am trecut şi peste rîul Samus în- 
gheţat bocnă, cu alte cuvinte mă aflam în Dacia Felix de o bună bucată 
de vreme. Totuşi, ceva în legătură cu acei romani pregătiți pentru ul- 
tima călătorie nu mi se părea în regulă. Oare nu cumva li s-a făcut poftă 
de niscai jaf — păcat că negustorul nu poate vorbi, iar după aspectul 
urit al rănii, nici nădejde nu lasă —, păgubitul fiind tocmai grecul că- 
ruia ei i-au fost dați ca escortă? Mai mult ca sigur. De le izbîndea is- 
prava ar fi împărţit prada, ar fi dat vina pe dacii de peste limes și tot 
ei ar fi organizat o expediţie de pedepsire. „Chiar, mi-am zis iarăși, oare 
cine mi i-a aranjat aşa de frumos şi mi i-a lăsat în plata zeilor cu aur 
cu tot?“ „Te-ai ramolit, vînătorule, mi-am răspuns, cum cine?! Om cum 
nu se mai află, om din alte timpuri şi de pe altă lume. N-ai văzut sem- 
nul şi, dacă l-ai văzut, oare nu-ți mai spune nimic?!“ prinsei eu a mă 
certa după un obicei moștenit în familia Viezure din moşi-strămoşi, pe 
care și bunul şi străbunul Berian îl aveau. Numai că la asta nu mă gîn- 
deam atunci. Ortis, lăsat în grija tămăduitorului Cerneguras cu răni 
grave şi lipsit de simţire, nu o putea face, de bună seamă. Să fie Dacis? 

Era singura posibilitate demnă de crezare, numai că în cazul acesta ori 
eu m-am înşelat, plutind încă între o viaţă și alta după ieşirea din peş- 
teră, ori s-a petrecut o minune. 

Bucuros că măcar pe jumătate am dezlegat taina, îmi împărţii bucuria 
cu tovarăşul de drum: 

— Debar, prietene, crede-mă, ești un căluţ de ispravă, iar la primul 
han mai ca lumea o să te ţesăl și o să te cinstesc cum se cuvine. Dar pînă 
atunci, ia mai poiteşte și tu ovăz pe săturate şi hai să închinăm și o oală 
cu vin aspru, din cel cu care s-au ospătat romanii, ca să gindim numai 
la lucruri frumoase. 

Cred că iarăşi am încreţit fruntea înaltă, sub care umbream ochi de 
viezure și o pereche de sprîncene ca nişte dealuri împădurite, apoi, abă- 
tut de un gînd, mi-am zis: „Dacă Dacis a avut numai atîta timp cît să-și 
lase semnul răzbunării, a părăsit atîta bănet şi asemenea cai, care i-ar 
fi făcut mare trebuinţă la întreprinderea ce plănuia în Dacia rămasă 
fără Hadrian, părintele și pacificatorul, înseamnă că a fost singur, gră- 
bit sau urmărit. O, zei! Numai de n-ar fi prea grăbit. Semnul, marele 
semn al recunoașterii şi al puterii, e la mine. Fără el va bate drum de- 
geaba și își pune viaţa în primejdie“. > 

Am mai golit sub boturile cailor lihniți de foame cîteva măsuri de 
ovăz şi i-am adresat vorbă căluțului, singura ființă cu care mă puteam 
înțelege: 

— Dacă cineva o să întrebe: oare Viezure vînătorul făcut-a la viața 
lui o faptă bună, plăcută zeilor, tu, prietene, să stai mărturie, cum măr- 
turie vor sta şi dobitoacele astea, şi vor răspunde-n cor: „Într-o noapte 
de primăvară haină, cu viforniță turbată, tarabostele Viezure, dac liber 
din tribul sargeților prigoniți pînă-n gaură de şerpe de către romani, ne-a 
hrănit și ne-a adăpat, ocrotească-l zeii!“ , 

Căluţul necheză a promisiune în vreme ce eu mai sorbii de cîteva ori 
din ulciorul cu vin, care prinse a-mi furniea plăcut mădularele, precum 
o boare călduță adiind prin sînge, şi mă pregătii să încalec. Era primej- 
dios să înnoptez sub acelaşi acoperiş cu romanii însemnați în frunte, nu 
prea departe de turnurile şi castrele durate la miliariile de pe limes. Ur- 
letul lupilor îmi potoli graba. Odată cu lăsarea întunericului fiarele hă- 
mesite se apropiaseră de palisada înaltă, din trunchi de carpeni, printre 
care ochii dihăniilor luceau ca niște steluțe verzi. Am izbutit să urnesc 
și să prind în încuietoarea de bronz palisada mobilă din spatele porții, 
după care aruncai o căpiță de fîn între boturile aburinde ale cailor, mă 
vîrii și eu în mijlocul ei și mă pusei pe odihnă, gîndind: „Oricum, dar 
mai bine prinsul romanilor, pe care voi vedea eu cum îi voi îmbrobodi, 
decit ospăț lupilor hămesiţi“. După care, adormii ca legănat de vise. Mă 
trezii abia la mijitul zorilor, îmboldit de boturile fierbinţi ale cailor ce 
căutau ogrinjii fînului de sub mine. Sării ca ars, neştiind unde mă aflu; 

mă dumirii abia după ce ieşii din şopronul călduros, clădit din răchită 
tencuită cu pleavă şi baligă. | | 

vintul se mai ostoise, nori izolați rătăceau departe, iar soarele răsărit 
din cu totul altă parte, promitea o nouă zi de primăvară. O veselie sănă- 
toasă, explozivă, cum nu mai simțisem din tinereţe, îmi cuprinse ființa 
şi mă făcu să chiui, uitînd unde mă găsesc şi ce misie grea am de îndepli- 
nit. O împărții iarăşi frăţeşte cu tovarășul meu de drum: 

— Hai, Debar, leneşule, că ne aşteaptă nerăbdător drumul! Sănătoși 
sîntem, bogaţi sîntem, mintoşi ce să mai zic! Norocul ne mai lipseşte şi, 
intr-o zi, două, hai trei, ospătăm la prieteni vechi din Alburnum ori 
Apulum. 

Zicînd acestea, mai aruncai în spinarea căluțului o desagă de ovăz, mai 
cumpănii pe spinarea unui cal desprins de la căruţe, pe aleselea, un 
săculeţ rotunjel cu denari avind pe o parte chipul împăratului Nerva 
Traian, iar pe cealaltă pajura, vrui să încalec, dar mă răzgiîndii şi des- 
chisei iar uşa hanului. Curios lucru! Nu mai departe decît decuseara, cînd 
vifornița fusese în toi, aici, în jurul vetrei lăsasem unsprezece morți. 
Acum, chiar lîngă deschiderea vetrei, se mai găsea doar negustorul grav 
rănit, căruia îi oblojisem rănile, și care clipea des, năuc, înspăimîntat. 
Desigur zeii, zeii potrivnici mi-au jucat un renghi. Şi asta numai pentru 
că aseară, dedat la vin aspru și pastramă parfumată, uitasem" să închin 
şi să murmur un scurt imn de mulţumire, cu gîndul la Bachus, Bendis și 
Silvanus, stăpîni ai munţilor și pădurilor, ai viînatului de tot felul, ocro- 
titori ai viilor şi roadelor de la şes. 

De felul meu nu eram dintre aceia ce se sperie cu una, cu două. Nu- 
mai Că, așa ceva nu mi se mai întîmplase, mi se părea de necrezut, 
lucrare de zei, și știam prea bine că în treburile celor mari nu-i sănătos 
să te amesteci. Mă năpădi sudoarea rece, prinsei a mă da către ușă, cu 
gîndul să mă arunc din fugă în spinarea sprintenului Debar, însă toc- 
mai atunci neguţătorul dezlipi buzele albe ca pergamentul şi-mi adresă 
ruga: „Zeii să te ocrotească, om milostiv! Dă-mi, rogu-te, o mînă de 
ajutor şi n-am să uit toată viaţa!“ 

Tresării ca la întîlnirea cu stafia unui mort. Da, eram convins că o 
stafie, că sufletul celui mort decuseară mă cheamă şi mă lepădai făcînd 
semn cu talismanul agăţat la grumaz, uitînd că chiar eu îi oblojisem 
Şi-i legasem cu pricepere rănile. L-am întrebat răstit: 

— Cine eşti?! Şi ce vrei? De ce mă ispiteşti, spirit al mortului? 

— Sint Evrimos Elenus, nobile dac, neguţător din Calatis, creştin 
inchinător întru Hristos-Răstignitul. 

Imi venise inima la loc. Ba chiar îmi cîștigai buna dispoziţie, care 
rar se întîmpla să mă părăsească. 

— Ei! Ehei! păi aşa zi-i! Asta, Hristea sau cum i-oi fi zis, ăsta, da 
zeu! Ţi-a oprit calea către lumea cealaltă, te-a înviat din morţi. Bună 
ispravă, dar tare mă tem că eu am făcut-o, cu leacurile înţeleptului 

Cerneguras. Că tot te-ai întors din drumul către Hades, sau unde veți 
fi mergînd voi cînd daţi ortul zeilor, ia gustă matale din ulciorul ăsta şi pe 
urmă zi-mi, că, zău aşa, te pune pe picioare cît ai bate din palme! 

Rănitul nu aşteptă să repet poitirea, ci apucă ulciorul cu miini tremu- 
rînde, îl duse la gură şi sorbi cu însetare. Încercă să mai murmure ceva, 
o mulțumire, o rugăminte, dar căzu într-o rînă, răpus de vin ori slăbit de 
puteri. Acum, dacă închisese ochii, arăta iarăşi ca şi cei ce i-au ţinut 
tovărășie peste noapte. Deşi eram grăbit şi conştient de pericolul ce mă 
păștea, îi deschisei haina de postav moale, desfăşai rana, presărai ier- 
buri macerate în rășini de molid, păstrate în ulcică de cremene, îl înfășşai 
din nou şi, îndepărtînd gîndul că fac o faptă urîtă, după ce mai adineau- 
rea făcusem una plăcută zeilor, îi cercetai buzunarele şi-i citii cu interes 
înscrisurile. Mai ales o bucăţică de pergament din acelea folosite în can- 
celariile împărăteşti îmi atrase atenţia. „Evrimos Helenus, credinciosul 
nostru procuratorum aurarium, din porunca Împăratului liber de a 
neguța şi de a cere protecția noastră în toate provinciile dunărene“. 
Pentru mine, în situaţia în care mă găseam şi cu misia ce aveam de dus 
la bun sfîrșit, înscrisul valora aur. Drept care, îl fpusei în propria-mi 
pungă, cu gîndul că-mi va folosi cîndva şi cu împăcarea că neguţătorul, 
de va să trăiască, va primi altul. Într-un fel, mă simțeam de acum mult 
mai obligat față de el. Am mînat un cal de povară lîngă pridvor, îl săltai 
într-o mînă pe grecul cu înaltă protecție, îl așezai grijuliu, ca pe un 
vechi şi bun prieten, între scîndurile şeii de povară, îl priponii bine în 
curele, ca pe un neaşteptat înscris de liberă călătorie prin Dacia Felix 
şi-mi chemai căluţul: 

— Hai, la drum, Debar! Iată, zeii ne-au scos în cale acest important 
neguțător grec, care ne va deschide drum fără primejdii pînă la capătul 
călătoriei noastre. Ehei, ştiam eu că Zeii Daciei nu m-au părăsit decît 
pentru un răstimp de odihnă! Abia am pășit pe pămînturile strămoşilor 
mei şi sînt întîmpinat cu vin, cu aur, cu înscrisuri de la împăratul Anto- 
niu Piosul, iar tu, prietene, cu ovăz pe săturàte, adăpost călduros şi po- 
vară puţină. Hai! Pînă cînd tilharii însemnați de Dacis ori de Ortis, ori 
de Zei, de bună seamă, nu se răzgîndesc să apară înviaţi din morţi ase- 
menea ăstui norocos neguţător! 

Căluţul, despre care şi acuma mai cred că era năzdrăvan, îşi arătă 
într-un rînjet dinții nu prea frumoși, a batjocură, vrînd, pesemne, a zice 
că morții au fost duşi în altă parte poate că chiar de către cei care i-au 
însemnat, în vreme ce stăpînul său, adică eu, trăgea în iesle la aghiose. 
Pricepui, nu cu plăcere, înţelesul risetului cabalin şi striînsei pintenii. 

Era şi timpul, fiindcă spre soare-apune, unde era şi ţinta călătoriei 
noastre, nori grei, de zăpadă, se adunau la orizont, semn că vremea pro- 
mițătoare s-a arătat numai cît să amăgească omul zorit și să-l pornească 
la drum. Am dat pinteni şi după vreo oră de mers înaintam cu grijă pe o 
potecă îngustă ce şerpuia peste briul unui versant de munte prăpăstios, 

i: 2 cînd din loc în loc luciul sticlos al zăpezii, care odată cu zorii 
cal e hiță. Ici-colo primăvara amăgitoare îşi arăta florile sărace 
prinsese a grăbit zăpada aflată cu fața la miazăzi prinsese a curge sub 
şi Sup e îraie şi viituri. La orizont, însă, se tot adunau norii grei, ame- 
ul ă a seară, din pînza lor, cît o geană imensă a cerului, se 
nințători. Că RR a e paie 
BP u fără veste întunericul. Tot atunci, dinspre miazăzi, din Carpatul 
Mare, porni să sufle un vint rece ca gheaţa, și peste muntele chiar şi 
pînă atunci greu de trecut, se abătu un virtej de zăpadă. Eram un vînă- 
tor încercat, toată viața mi-am petrecut-o sub cerul liber, în munte sau 
pădure, aşa că am oprit caii, am controlat chingile poverilor, dar mai cu 
seamă pe acelea în care se legăna negustorul gemînd înăbuşit. Începuse 
să-mi fie cu adevărat milă de el, aşa că i-am întins plosca plină cu mied 
de pere pădureţe, îndemnîndu-l cu privirea niţel șugubeaţă, niţel prie- 
tenoasă, după care m-am adresat căluţului care adăsta ca turnat în bronz: 

— Ei, Debar, ce ne facem?! Vintoasele cu zăpadă deasupra, munte 
prăpăstios jur-împrejur, acuşi-acușşi lumină cît să-i scoţi vecinului ochii, 
povară, har zeilor, n-am avut, dar ne-am lăcomit îndestul. Mai lipsesc 
lupii de aseară, ca să pară toate rînduite de un zeu potrivnic. Spune şi 
tu, căluţule, cine ne-a minat la drum înainte de a se înstăpîni vîrtos vre- 
mea în primăvară!? Nu ne stătea nouă bine la căsuţa de sub Piscul Pie- 
trosului, ascultînd cum cîntă din veșnicie aceeași melodie rîul Uisio și 
omenindu-ne precum doi bătrîni, ce se iubesc ca şi cînd în sufletele lor 
ar sălășlui zeii, eu cu pastramă de urs şi vin de mure, tu cu ovăz şi fîn 
cosit în pîrgul florilor? De-o fi să fie vreo nenorocire în drumul ista, mă 
iartă, prietene! Nu mai puteam aștepta, fiindcă acum, cînd nepoții lui 
Decebal nu mai sînt, pe noi ne așteaptă o ţară. De la fraţii mei a venit 
răbojul secret de cu iarnă, iar dorul de locurile unde am copilărit şi am 
vînat, băietan fiind, cu ceata de gornici a lui Decebal, a scurmat și-a tot 
scurmat ca şi cariul în scorbura trupului meu. Ți-am spus oare? Nu. Nu 
ţi-am spus. Fiindcă nu am avut vreme. Arcia, nepoata bătrînului Troes, 
m-a înştiințat că Hadrian pacificatorul a murit în pustiurile Asiei, că în 
locu-i împărățește Antoninus Pius, iar Dacia a prins să se mişte; colonii 
plătesc cu sînge fraţilor noştri toate urile mocnite de teama vajnicului 
urmaș al Traianului, că ar fi venit vremea să se ridice ca unul fiii nea- 
mului, întru libertatea gliei pe care ne-a dat-o, ca s-o vieţuim în linişte şi 
neliniște, Marele Zeu. Eu, eu, prietene, nu uita, eu sînt purtătorul ,„sem- 
nului“ fără voia mea, fără el, fără Sceptrul lui Decebal, nimic nu se poate 
clinti din noile rosturi, statornicite fără voia noastră, pe pămîntul Daciei. 
Ei, de n-ar fi fost încleştarea aceea fără noroc la Apa Răstoacelor. .. Dacă 
Ortis şi Dacis ... Dacă fiii lor care rătăcesc din îndemnul mamei cine ştie 
pe unde... 

Căluţul necheză, dar nu a înţelegere, ci a primejdie. Un fior rece îmi 
străbătu şira spinării. Din urmă, din fundul văii pe care abia o trecu- 
sem, răzbise prelung urletul haitei. Un lup bătrîn, cercetaşul, îmi trecu 

pe dinainte, oprindu-se, ca un vameș de drumuri, în potecă. La vreme 
ca asta şi într-un asemenea loc puţini sînt cei ce ar mai fi întrezărit scă- 
pare. Mă chema, însă, Viezure, eram iscusitul vînător cunoscut în tinerețe 
de-a lungul şi de-a latul potcoavei de munți pe care s-a așezat de la înce- 
puturi ţara, fiul lui Viezure cel Bătrîn care starostise peste șapte munți. 
Am liniștit căluţul, am scos din şerpar un fluier scurt şi teşit, din tibie 
de căprioară, îl dusei la gură şi, pe un ton înalt, imitai hămăitul unei 
haite de lupani tineri. Lupul bătrîn părăsi poteca de parcă ar fi fost ame- 
ninţat cu focul, iar haita încetă urletul ce prevestea și pregătea atacul. 
Atit, un scurt răgaz mi-a trebuit mie, călător orbecăind prin noapte și 
prăpăd de fluștur. Repede luai şi împărții pe spinarea a doi cai povara 
de pe cel de-al treilea pe care îl priponii în potecă, momeală și pradă 
lupilor, cel puțin pentru un ceas bun. Nu mai încălecai, ci mă prinsei de 
coada murgului, îndemnîndu-l la suiş, convins fiind că numai Debar mai 
putea ghici poteca prin întunericul ca smoala. 

Haita rămăsese în urmă. Nechezatul dureros al calului atacat mă umplu 
de fiori şi-mi spori ura împotriva acestor animale sîngeroase, care, în 
general, omului îi ştiu respectul și frica, cu excepția situațiilor cînd se 
constituie în haite pentru pradă și împerechere. 

Se iveau zorile. Printre petece de nori mai clipeau stele întirziate. 
Între timp înaintaserăm cu spor, coborîisem un versant cu grohotișuri, 
trecusem o apă năbădăioasă pentru a urca un altul. De o bună bucată de 
vreme urcam un platou întins, cu pășune alpină, acoperit ici-colo cu 
petece de jnepeni. Spre dreapta se profila o linie întunecat-verzuie, de 
care nu mă îndoiam că e o pădure de brad. Mă bucurai atita doar cît ţine 
o clipită, fiindcă iar răzbi din apropiere chelălăitul haitei. Dar spaima nu 
tinu mult. Imediat îmi veni inima la loc. Zarea se deschise, o lună tîrzie și 
dolofană plutea peste creştete de brazi, crescînd şi descrescînd, ca un 
dovleac agăţat de boltă, și în față mi se arătă o văioagă din care răzbătea 
hămăitul avan al cîtorva cîini. Nu trecu mult pînă cînd în urma lor se 
înfățișă un bărbat uriaș, priponit pe picioarele răşchirate ca nişte trun- 
chiuri de ceran. Acesta, de departe, mă întîmpină prietenos: 

— Ai ajuns la timp, drumețule. Haita nu-i prea departe şi-i alcătuită 
din cel puţin șaptesprăzece lupi tineri. De nu ţi-o părea prea săracă, pof- 
teşte şi încălzește-te la vatra mea, unde aşteaptă vreme bună şi alţi dru- 
tatălui meu din Munţii Păduroși. Tu, călătorule, cine ești şi de unde vii? 

— Sînt prea multe două întrebări deodată, gazdă bună. Că sînt Vie- 
zure, vînător din tribul sargeţilor, ştiu; de unde vin, habar nu mai am, 
atit m-au încercat vremea şi primejdiile; merg la Apulum, prin Albur- 
num, cu acest neguţător grec, împuternicit cu bune înscrisuri de însuși 
impăratul. Omul a fost pălit şi jefuit de tilhari, iar datina mă obligă să-l 
înşoțesc pînă la capătul drumului pe care a pornit. 


36 


Cu toate că vîntul îşi mai șuiera Cîntecul, omul uriaş mi se aplecă la 
he şi mă preveni cu vădită teamă: a | 

gro De-0 fi cum zici, fiindcă eu nu te cred nici atitica — ehei, acel 
a despre care mai povestesc bătrînii s-a călătorit de mult prin alte 
lumi! — să ai grijă ce vorbeşti și eam te porți. Poate nu ştii că tara 
murmură, se frămîntă, coace neastimpărul, pregătește deșteptarea, căci a 
venit şi pentru noi ceasul. Dacii liberi de la Limesul de Nord şi cei de la 
soare-răsare aşteaptă călări pe la trecători și poteci, un semn, numai un 
emn dinlăuntru, ca să ia în copite, în sulițe şi arcuri drumul de în- 
toarcere la vatră, pe care ne-am pribegit la moartea Decebalului. Fraţii 
Carpi şi Costoboci şi-au pregătit căruțele, și-au încărcat avutul, şi-au 
ascuţit armele pe  cremenea munţilor. Numai purtătorul semnului 
trebuie să mai vină, ca şi noi să ne ridicăm precum volbura şi să-i alun- 
găm pe colonii și legionarii Imperiului peste Donaris. De cînd s-a răposat 
Traian-împărat, străinii se poartă cu noi ca haita pe care o ai auzit mai 
adineauri. Dară nu uita că lîngă focul meu se află mai mulți oşteni 
romani ai Legiunii a XIII-a Gemina, porniţi şi ei spre Alburnum şi Apu- 
lum. Cu ei se mai găsesc doi feciorași nevirstnici, doi gemeni, pare-se, şi 
sînt prinşi ai romanilor. După cîte am mirosit și prinșii vin de dincolo de 
limes, au o misie de taină, și nu una oarecare, fiindcă nici fripţi la jar 
n-au scos o vorbă, decît pe cele de ocară, cuvenite dușmanilor. 

— De ce-mi spui mie toate astea, fiu al lui Dadas Păstorul?! O, dacule, 
dacă mă tragi de limbă pentru oștenii Romei, aleg între haită şi coliba 
ta, haita. 

— lartă, omule! Se vede cît colo că vii de la fraţii noştri de peste 
limes. Privirile tale n-au cunoscut umilinţa, braţul tău n-a fluturat la tre- 
cerea celui urît, îmbrăcămintea te trădează și ea. Iată pentru ce te-am 
incunoștinţat. Crezi tu oare, frate al meu, că un om al muntelui, ca mine, 
care n-a ştiut ce-i stăpinul, poate vinde alt frate tocmai dușmanului 
neimpăcat? Pentru toţi munţii n-aş face-o! 

În mine se burzului rînza vechiului luptător. Îi încleștai umărul în 
menghina palmei şi-l prevenii: 

— Dacă e aşa, dacule nevirstnic, de ce te mai mîndreşti cu neamul tău 
Şi cu găzduirea ta?! Halal să-ţi fie! Adică zece romani supun la tortură 
doi tineri daci și tu, cogeamite zdrahonul, stai cu mîinile în sîn! 

_— Mai încet, omule, ce te-a apucat? Mă bagi la necaz. Eu sînt unul, 
el, zece, eu, supusul, ei, stăpînii. Tu ce-ai fi făcut în locul meu? 

— Auzi vorbă de om în toată firea! I-aş fi scurtat de viață unul cîte 
unul. 


— Doar nu sînt Zeu, omule! 

— Nici nu trebuie să fii. Dă-mi o mînă de ajutor şi îngăduința de a 
călca legile ospitalităţii, şi ai să vezi. 

— Le ai din toată inima, vînătorule. Zău că le ai! Și mie mi-a dat prin 
Cap, dar nu ştiam cum să isprăvesc gîndul. 


Am intrat în adăpost cu acele cuvenite cuvinte de binețe. Adăpostul era 
o colibă de vară din trunchiuri de brad afumate şi lipite între ele cu lut 
şi balegă de cal. Era împărțit în două, ca mai toate casele de la munte: o 
încăpere era destinată oamenilor, cealaltă, animalelor. Se vedea că nu fu- 
sese destinat pentru a fi locuit și iarna, fiindcă nu avea horn, iar focul 
era aprins pe o vatră de lespezi din mijlocul încăperii. Înăuntru era destul 
de cald. Fumul, ce nu prididea să iasă prin gaura din acoperiș, îți înțepa 
ochii şi irita gîtul, însă era plăcut, rășinos şi uşor parfumat. În jurul vetrei 
moțăiau unsprezece arcași. Aceştia serveau, mai ales, pentru paza trecăto- 
rilor şi potecilor din munți. Cîţiva dintre ei aplecaseră bărbiile în piept și 
sforăiau uşor. Lîngă perete, pe un așternut din muşchi de fag şi o piele 
neargăsită de urs, zăceau două trupuri destul de firave, care, la intrarea 
mea, se treziră şi își înfipseră privirile suferinde în ochii mei, iscodin- 
du-mă stăruitor, cu un abia văzut licăr de nădejde. 

— Pacea sau victoria cu voi, oştenilor, şi Zeii să-l ocrotească pe îm- 
păratul Romei! rostii eu salutul de cuviință, făcînd prjvirea roată. 

În loc de cuvenitul răspuns, un roman tuciuriu, cu o cicatrice arcuită 
de la tîmplă spre bărbie, mă întrebă, vădit nemulțumit de venirea mea: 

— Cine eşti tu şi de ce colinzi muntele la vreme rea şi la ceas tirziu? 
După îmbrăcăminte s-ar zice că vii de departe, iar după nărav că eşti 
grăbit, ori poate nu știi că noaptea e lăsată de Zei pentru odihnă? 

— Ai dreptate, viteazule. Vin de departe. Grăbit sînt din pricina aces- 
tui cinstit şi important neguțător imperial, care a fost jefuit și rănit grav, 
pricină ce mă face să umblu şi noaptea. Omul are o rană urîtă şi trebuie 
să ajung cu el cît mai devreme la vestita doftoroaie Rossiana din Muntele 
Mare, ca să-l tămăduiască, dacă nu:cumva pînă poposim acolo îl vor 
chema Zeii neamului său într-o lume mai bună, cu mai puțini oameni 
îndrăgitori de sînge. Iată, cinstite oștean, înscrisurile noastre. Iar acum, 
dacă îmi este şi mie îngăduit, domniile voastre cine sînteți, cine sînt 
aceşti nenorociţi legaţi în funii şi încotro vă cutge calea? 

— Eşti prea curios din fire, drumeţule. Parcă ai fi oștean cercetaş 
ai acelor lotri, nepoți regeşti de peste limes, Dacis şi Ortis, sub ascul- 
tarea cărora s-au pus toți dacii liberi, cum singuri le place să li se zică. 
Rosturile noastre ca militari ne privesc numai pe noi. Poţi însă afla că 
avem același drum, iar pînă acolo, şi, mai cu seamă, acolo, vom vedea în 
ce fel de ape te scalzi. 

— Te-ai mîniat pe nedrept, o, tu, fală a oștirii romane! Poate că din 
pricina acestor neisprăviţi care, legaţi fiind, nu pot trăi decît ca niște robi 
ce sint. Astăzi puicuţa a prins a cînta înaintea găinii, pruncul își sfă- 
tuieşte tatăl, robul cutează să ridice privirea la strălucirea stăpînului. Aud, 
oştean al Romei, că şi unii dintre ai noştri s-au săturat de mult binele 
vostru şi pregătesc răzmerițe tocmai în această parte a imperiului, pe 
drept numită Dacia Felix. 

Zisele mele avură efectul unei vrăji. Oşteanul cel încruntat, mai marele 

te zece, se deschise la față, şi prinse a mă trata cu mai multă con- 
peste , 


li dacule, că nu ţi-a albit zadarnic părul. Ai multă dreptate. 


Chiar faptele de care ai aflat, și pe care le desconsideri ca un bun supus 

mei, ne-au pus pe drumuri, acum, la sfîrşit de iarnă prelungită de-a 
A sta în vară, fiindcă numai despre primăvară nu s-a putut vorbi. Cît 
spe dacii tăi, iarăşi ai vorbit cu dreptate. Poţi singur să vezi cu cîtă 
ură te privesc ochii acestor cățălandri de lup. De-ar fi liberi, fărîme te-ar 
face. Mă mir ce năpîrcă i-a ouat și ce viperă i-a clocit! Auzi cutezanţă! 
Să se împotrivească unei întregi decurii militare, asta ai mai auzit-o vreo- 
dată? Dar fii pe pace. În primul oraș, în care vom întîlni un procuror 
militar, vor fi spînzuraţi. Eu cred că tocmai lipsa spînzurătorilor, în 
această ţară cu păduri nesfîrșite, i-a făcut pe daci să cricnească. 

Ce auzeam îmi era de mirare. Cei doi, pentru care nu simţisem alt- 
ceva decît milă, crescuseră deodată în ochii mei. Mirarea mi-o făcui cu- 
noscută şi romanului: 

— O întreagă decurie, zici? Asta chiar că mi se pare peste putinţă. 
I-a cercetat vreun doctor, măria-ta oştene, că poate vor fi fiind suferinzi 
cu mintea şi ar fi păcat și ruşine pentru voi să moară în ştreang? Cred că 
mai potrivită pentru ei e apa Crissiei, ori cea a Marisului, ca să 'se mai 
răcorească. 

Oștenii, treziţi de conversaţia celor doi, izbucniră în rîs. Tinerii mă 
străpunseră cu privirile şi şoptiră şuierat, biciuitor, în limba noastră, a 
dacilor: „Ciîine jegos! Te guduri la picioarele stăpînului care te ţine în 
ştreang. Fii blestemat în numele lui Zalmoxis!“. 

Ura din cuvintele şi privirile lor m-a cutremurat. Zîmbetul cu care 
îl dedulcisem pe roman mi-a pierit de pe buze. Nu amenințarea, nu jarul 
vorbelor grele pe care mi le-au aruncat cu toată povara urei, ci dispre- 
țul lor m-au făcut să rămîn înlemnit, cîtă asemănare a acestor chipuri cu 
altele, tot gemene, rătăcite prin fumul anilor. Copilăria mea, şi tinerețea 
mea din a doua viață, care, desigur, fusese prima, au dat năvală în pajiş- 
tea amintirilor. Nu! Nu! Ar fi fost prea mult. Așa ceva era imposibil să 
se întîmple. Atît cît ţine o frîntură de gînd îmi amintii o scenă trăită cu 
concentrare supremă, pe viață şi pe moarte, în alţi munţi, în Munţii de 
Fier ai Delarului, aproape de Ranistorum, cînd, flăcăiandru de seama 
acestora fiind, cu o decurie de călăreţi romani pe urmele mele, am fost 
salvat de nepoţii gemeni ai marelui rege. M-a doborît drumul? Am înce- 
put să am vedenii. De atiîția ani mi-am legat rătăcitoarea soartă de a 
lor încît și atunci, cînd mă spăl la izvor, văd chipurile lor de demult. 
Ce se petrece cu mine? mă întrebam, şoptind vorbele, încît romanul în- 
cepuse a bănui că m-am zîrnit dintr-o dată. 

Viei Ce se petrece cu domnia-ta, iscusite vînător? Pentru noi ți-au pie- 
rit vorbele, dar grăieşti de unul singur. Nu cumva fecioraşii au băgat 
Într-atîta spaima-n domnia-ta? Acum te mai miri că au secerat, aşa 

cruzi cum îi vezi, zilele mai multor camarazi de-ai noştri? Şi ce i-a 
întărîtat? Simplul fapt că puneam în funie niște păcătoşi de sclavi care 
porniseră înarmaţi către locurile de taină unde se adună răsculații. 

— M-ai înţeles greşit, luminăţia-ta. Altceva rumega gîndul meu, m-am 
grăbit să-i răspund, pentru a nu-i face să intre la bănuială. Pe lupanii 
ăștia jigăriţi nici nu-i iau în seamă. De mi i-ai da mie, ştiu cum să fac 
din ei niște mieluşei, numai dezmierdîndu-i de trei ori pe zi cu nuiaua, 
în locul mincării. M-am scuturat ca de vedenii amintindu-mi de cîte 
m-au păscut pe acest păcătos de drum şi de frigul ce mă pătrunsese pînă 
la oase. Am venit înfierbîntat şi zorit de urletul lupilor, iar focul gazdei 
noastre nu-i făcut pentru ciolane bătrîne ca ale mele. Cu îngăduinţa dumi- 
tale şi a cinstitei gazde, pe care cine ştie ce aspre nevoi l-au alungat în 
vâgăună de munte, o să cercetez focul licorii din plosca mea. Am o bău- 
tură de ienupăr aspră ca vorbele Tartorului, flacără, nu altceva! 

— De-i aşa precum zici, lasă şi pentru noi o sorbitură. Poate ne vom 
aminti cîndva și vom fi îngăduitori de se va dovedi că unul ţi-e gindul și 
alta ţi-e vorba. $ 

Bucuros de izbînda vorbelor, m-am ridicat anevoie, ca un nevolnic al 
anilor mulți, şi am păşit în încăperea unde se adăposteau caii. Umblai o 
vreme la şaua murgului, prefăcîndu-mă că nu găsesc plosca, strecurai în 
ea cîțiva picuri dintr-o sticluță cu somnoroasă îndoită cu zeamă de iarbă 
rea şi mă înfățișai romanilor cu cel mai nevinovat zîmbet pe față. 

— Era să mă podidească plinsul la gîndul că am rătăcit-o, oșteanule. 
Acum, că i-am dat de urmă, mi se pare că l-am prins pe Bachus de pi- 
cior, nu alta. 

Nu mai lungii prea mult vorba. Mă prefăcui să sorb cu nesaţ, șuierai 
de parcă mi-ar fi ieşit foc pe gură şi o întinsei comandantului tuciuriu, 
sfătuindu-l: 

— Încet și cu măsură, viteazule. E apă de foc, crede-mă! Iar eu n-aş 
vrea să mă lipsești de plăcuta domniei-tale tovărăşie pînă la colonia 
aurarilor. 

— Fii liniștit! Mai repede dovedesc eu cinci ploşti ca asta, decît să 
mă dovedească pe mine cîteva înghiţituri. Ttt! Ştii că ai dreptate? Pe toți 
zeii de nu arde ca focul! se entuziasmă el şi o întinse cu părere de rău 
vecinului. 

Plosca prinse a circula din mînă în mină, cu iuțeala cu care romanii 
aruncă mingea la jocurile lor în zile de sărbători. Cînd ajunse iarăși în 
mîinile mai marelui și acesta încercă să o ducă la gură cu lăcomie, i-o 
smulsei, înfățișînd îngrijorarea: 

— Ogoaie-te, mărite oștean, că n-aş vrea să dau seamă de încă un 
păcat la judecata Zeilor. Lasă un strop şi pentru cinstita gazdă, că uite, 
îi tremură buza de poftă. 

După cum ne înţelesesem din vreme, gazda goli conţinutul pînă la fund. 
În felul acesta nu mai putea fi învinuit de complicitate la eliberarea 

i Curînd oștenii prinseră a moţăi în ordinea în care primiseră 
N ormiră cu toţii buştean. Ultimul îşi dădu seama de toată tără- 

ci pînă cînd să i se împrăştie amestecul bine prin mădulare, puse 
at îi a Pe unul îl troznii cu ghioaga, altuia îi virii capul în ori- 
le sta căiir as cu trei picioare, folosit la mulsul oilor, iar pe al 
ierarhi linistii izbindu-l cu creștetul de grindă. Am oftat ușurat. Totul 
î mult mai uşor decît plănuisem. Acum mă puteam ocupa în linişte 
de cei doi lupani cutezători, care îmi deveniseră dragi, dar ia-i de unde 
nu-s. Alergai afară, repede ajunsesem la ocoale, dar prea tirziu. Pe potecă 
se pierdeau către vale, odată cu mijitul zorilor, doi călăreți, ducînd cu ei 
nădejdea mea şi ultimele fuioare ale întunericului. De ciudă îmi mușcai 
mustața, înjurai cu mare năduf, căutai în deseagă, scosei trei denari, îi 
virii în şerparul ciobanului ce-şi riscase pentru plănuirile mele viața, 
săltai trupul puţin al negustorului pe spinarea celui de al doilea cal, 
încălecai şi mă aşternui la drum, istorisind ultima ispravă prietenului 


flăcă 
plosca ȘI ad 


meu: 

— Frate Debar, află că am isprăvit o treabă bună. Pe lupii ce ne-au 
luat urma i-am înceluit, romanilor cu mintea creaţă le-am furat vînatul 
de sub nas şi le-am prelungit olecuţă odihna, vremea s-a dat şi „ea către 
rosturi bune, grecul nostru a prins a căsca ochii din cînd în cînd, semn că 
mai are viață de la zei, aşa că, la drum spornic cu norocul ce ne însoţeşte! 

Într-adevăr, primăvara, care cine ştie din ce capriciu al Zeilor o cotise 
spre iarnă, şi-a intrat definitiv în drepturi. Şuvoaiele prinseră a alerga ve- 
sele către şesuri, pe costişele expuse la soare dedițeii de munte rideau co- 
lorînd pajiștea, floricelele mici, numite de daci Obrajii Fecioarelor, roşii 
ca sîngele proaspăt, ascundeau la trecerea noastră o neprefăcută sfială sub 
rochițe de petale îmbujorate. Unde şi unde, în văgăuni de văi şi în rîpele 
expuse spre nord, mai străjuia zăpada veche, cenuşiu-gălbuie, bolnavă de 
oftică parcă. Fiindcă rana neguţătorului se deschisese, eram silit să fac 
popasuri din ce în ce mai dese, riscînd să fiu ajuns din urmă de către 
oștenii pe care îi umilisem cu viclenia mea. Ne apropiam totuşi de ţinta 
călătoriei, lucru ușor de constatat după mulțimea drumurilor şi potecilor 
ce şerpuiau la poalele Muntelui Mare, toate avîndu-şi obîrşia şi capătul 
în văile Grissiei şi Arieşului. Ultimul popas l-am făcut pe Valea Iadului, 
sub vîrful Cernegura, la un han de piatră aşezat la cumpăna apelor nu- 
mite Grissia, Arieş şi Ampelum, locuri de unde se trăgea prin sîngele ma- 
mei sale vestita Sybylă Eritheiană, prezicătoare prea înţeleaptă la templul 
Zeului Apollo... Deşi unul dintre cele mai cunoscute în aceste părți ale 
Imperiului, aşezat fiind la răscrucea unor drumuri pe care curgea către 
Roma aurul Daciei, hanul părea pustiu la acest ceas al înserării. Mai tîr- 
złu avea să-mi explice hangiul motivul acestui fapt puţin obișnuit. De cînd 
cu rezmeriţa, care mocnise ani de-a rîndul, dar pe care Hadrian ştiuse să 
9 amine cu dreptatea faptei şi autoritatea numelui, răzmeriță ce izbucnise 
imediat după aflarea veştii despre moartea Cezarului şi, mai ales de cînd 

cu ştirile despre ciocnirile violente la granița cu Dacii Liberi, Dacii Costo- 
boci şi Carpi, oamenii nu se mai porneau la drumuri, preferînd unii, care 
aveau ce apăra, să se baricadeze între palisadele curților, iar cei mai mulți, 
în special băieşii săraci și sclavii, să caute prin văgăuni de munte taberele 
răsculaților. Într-o asemenea tabără, cea mai mare din Munţii Agatyrsilor, 
adică din Apusenii de astăzi, şi din ţinutul triburilor Apuli, întărită pe va- 
lea întunecoasă a Riului Iadu, urma să ajung eu a doua zi, ca să mai prind 
Marele Sfat al taraboșştilor şi conducătorilor vechilor triburi. Tabăra 
aceasta, pe care legionarii din munţii cu aur nu îndrăzneau încă să o 
atace, era prima țintă a călătoriei mele, după care aveam să mă slobod 
pe la Detunata și pe valea Ampelumului la Apulum, sediul Legiunii a trei- 
sprezecea Gemina şi, de aici, să iau cu graba dorului în copitele murgului 
drumul către ai mei, aici, în munţii cetăților regești, pe Culmea Luncanilor, 
pe care nu-i mai văzusem de treizeci de ani. 

Hanul se vedea deja în vale, înghesuind acareturi pentru toate trebuin- 
tele între zidurile înalte din piatră de rîu. Istovit cum eram, simţeam de 
pe acuma plăcerea odihnei, cu gîndul la baia de aburi şi la aSternuturile 
moi. Pe bună dreptate nu mă puteam gîndi la ceva mai plăcut. Pe o vreme 
cînd cîinoasă, cînd din cale-afară de plăcută, coborînd văi, trecînd șuvoaie 
învolburate, cățărîndu-mă pe poteci de creastă, am venit, am tot venit 
cinci zile împlinite, fără ca măcar o singură noapte să nu-mi fie tulburată 
de ceva neprevăzut. Uitasem să spun că între timp neguţătorul se între- 
mase binişor, căci, în drum, rănile îi fuseseră cercetate și oblojite de pri- 
ceputa Rossiana, la poarta căreia băteau suferinzii din toată Dacia, se în- 
tremase, zic, încît acum se putea ţine în șa, ba chiar putea murmura cu 
glas pițigăiat imne de mulțumire zeilor săi. La mine privea cu teamă, ne- 
știind în ce ape mă scald şi care îmi sînt planurile în ceea ce îl privea. 
Drept e că nici eu, Viezurele ce eram, nu aveam o părere prea bună despre 
greci, mai ales dacă aceștia erau și neguțători cu înscrisuri împărătești, de 
fel nu-l luam în seamă, tratîndu-l cu indiferenţă, ca pe o povară, de preţ, 
ce-i drept e drept, dar povară căzută hodoronc-tronc în grija mea. Aș fi 
putut să-l întreb, să-i caut vorba și rosturile în atîtea zile şi nopți de cînd 
eram împreună dar, după firea-mi, mă scufundasem într-o prelungită me- 
ditaţie, din care ieşeam arar, numai pentru a mai schimba cîte o vorbă de 
duh cu vechiul şi credinciosul tovarăș Debar. Ceea ce tocmai atunci şi 
făceam: 

— Iată-ne, Debar prietene, la ultimul popas. Nu te bucuri, căluț cu inimă 
de Zeu? Eu o să mă ospătez pe cinste cu hartane de miel primăvăratic, tu, 
cu grîu fiert, din cel mai bun soi. Cîtă vreme tu vei undui cu nările apa 
izvorului, eu voi da cep şi voi dovedi un fedeleș cu vin vechi, adus tocmai 
din podgoriile Craivei, cetatea vulturilor de lîngă Apulum. În vreme ce 
tu vei fi mirosind vreo... 

Nu mai avui vreme să-mi duc gîndul pînă la capăt. Prins de acest dialog 
demn de stoicii greci care, ca şi noi, pofteau arare, ne trezirăm înconjurați 

Je o ceată numeroasă de tilhari, călări pe cai negri şi iuți. Inarmaţi cu 
suliți uşoare şi săbii ascuţite pe ambele părți, cum le purtau îndeobşte 
lazigii, păreau înspăimîntători. Însă eu, dintr-o singură ochire, mi-am dat 
seama cît plătesc, de ce neam sint, cîți la număr și, ca atare, nu mă împo- 
trivii. Ba chiar o întorsei pe glumă: | | 

__ Asta zic şi eu întîmpinare la vestitul han al Agatyrsilor! M-aş fi mi- 
rat să se schimbe obiceiul hangiilor din Imperiu! Se vede că acesta a pe- 
trecut ani buni la Alexandria şi Roma, dacă ştie pune la cale primiri de 
oaspeţi ca la Carnavalul Lupercaliilor. Hai, hai, ce naiba, nu mai ştiţi de 
glumă, cinstiți hoţi?! Uite, sînt al vostru, supus și ascultător, adică sîntem 
ai voştri: eu, căluţul ce-l ţin sub mine şi slujitorul ista al meu, de neam 
grec, care suferă de pojarniță neagră, ce-i mai zice şi lepră. D-aia îl ţin 
la distanţă. Voi, însă, vă puteţi apropia, că de hoţi e plină lumea, însă de 
vînători ca mine, ba. Bănuţi nu prea am, că de felul meu trăiesc din vînat, 
iar puţinii câţi îi am, patru denari, sînt la chimirul acestui nevolnic năpăs- 
tuit de zei. Poftiţi, dar, mascate feţe, şi-i luaţi domniile voastre, că mie tot 
nu-mi mai fac trebuinţă. 

Mă dovedisem şi de data asta un bun fiu al tatălui meu, care, ehei, de- 
mult, îmi spusese: „Fiule, să nu te dai prins pînă nu vei fi turuit măcar 
o sută de vorbe, vrute şi nevrute. În vremea asta ţi-o trece prin cap un 
gînd salvator, ori se ivește un om de bine care să-ţi sară în ajutor.“ Asta 
şi făceam acum. Auzind despre ce boală e vorba, tilharii săriră la o parte 
ca din faţa mumei ciumei. Eu, ca şi cînd usturoi n-am mîncat, prinsei a 
fluiera şi mă întinsei la drum. Numai că lazigul care călărea în fruntea 
celorlalți, îmi puse suliţa-n piept şi mă opri: 

— Eşti al naibii de viclean, vînătorule! Pe oricine ai fi putut înșela cu 
acest şiretlic, dar nu şi pe Botdecîine, credincioasa slugă a lui Bicilis, pe 
care, cîndva, erai convins că l-ai lăsat mort, pradă corbilor, pe Platoul 
Luncanilor, la Sarmizegetusa. Frumoasă întîlnire, nu-i aşa? Dar, ia spune, 
ce vint te-aduce-n Dacia Romană, că, după cîte ştiu, şi știu multe fiindcă 
te-am căutat destul, ai trăit printre dacii de dincolo de limes, drept cap 
al relelor și năvălirilor, şi pustiirilor, şi răzbunărilor. Bună pradă pentru 
Macrinius Flavius Sirus, care a pus preţ mare pe capul tău. Măi să fie! 
La oricine chestia cu pojarnița neagră ar fi ținut, dar nu și la mine, care 
am învăţat pe propria-mi piele vicleşugurile tale. Dar, îi fi ostenit şi în- 
setat după atîta cale şi nu se cade să-ţi prelungesc suferințele tocmai aici, 
la cîțiva paşi de han. 

Ajunşi la poarta înaltă, din trunchiuri despicate de stejar, Botdecîine a 
lovit de trei ori toaca de lemn, ca un cunoscător al obiceiurilor casei. Bă- 
trinul hangiu urni anevoie poarta de cetate, după o lungă cercetare făcută 
dintr-un foişor de lemn. Înainte de a deschide făcuse semn unor prea cu- 
rioşi tineri să nu se arate noilor veniţi. Aceştia îi împliniră porunca, iar 
eu bănuiam că sînt pe undeva pe aproape şi ascultă glasurile ce răzbeau 

din curte. Botdecîine schimbă cîteva vorbe minioase cu hangiul, apoi îl 


certă cu glas de stăpin: 
— Ce caută puianădri de lup aicea?! I-a ajuns cumva ceasul de pe urmă 


şi-l grăbesc cu tot dinadinsul?! i 
— Sînt oaspeții mei, Iazigule. Vin de departe, cu semn de recunoaştere 
de la nişte vechi prieteni cărora le sînt dator cu viața. Mă mir, Însă, că 
ai şi aflat. Mă cunoşti bine şi te previn că nu-i treaba ta şi că nu li se va 
clinti un singur fir de păr atita timp cit se găsesc sub acoperișul meu. 

— De bună seamă sînt nişte răzvrătiți, aţiţători la rezmeriţă, ca toți 
aceia ce vin de dincolo de limes, unde s-au oploșit toate rubedeniile lui 
Decebal și ale marilor şefi:de triburi potrivnici Romei. Află, hangiule, că 
dimpreună cu limbile am să le smulg îndată și destăinuirea. 

Bătrînul, verde încă la cei peste optzeci de ani ai săi, stejar de om nu 
alta, nu se da bătut. 

— Am spus şi repet, Iazigule, să nu-ndrăzneşti a-i năpăstui tocmai în 
casa mea, iar de-o vei face, totuși, n-am să ţi-o trec cu vederea. Spune-mi 
mai bine dacă acești sărmani bătrîni sînt prinşii tăi şi unde-i duci! Arată 
istoviţi de ţi-e mai mare mila. 

— Ehei, hangiule! sînt păsări rare. Mă mir că tocmai domnia-ta l-ai ui- 
tat pe Viezure, mare staroste de vînătoare în Dacia Regilor, căruia i s-a 
dus buhul pentru şiretenie prin toți munţii. Procuratorul Imperial îmi va 
da răsplată bună pentru unul ca el, nu-i așa? 

Pe faţa hangiului își făcu loc uimirea, apoi bucuria şi, în cele din urmă, 
îngrijorarea. Eu aproape uitasem că mă aflu în mîinile celui mai neiertător 
dușman al meu şi mă dădui amintirilor cu desfătare, chiar dacă desfătarea 
de o clipă avea preţul unei vieţi. Mai tîrziu aveam să aflu că la auzul nu- 
melui meu, tinerii necunoscuţi, la care rivnea Botdeciîine ca la un vînat 
de soi, mai întîi tresăriră și se pregătiră de drum, însă tot așa de repede 
se răzgîndiră, ca să aplece din nou urechile la glasurile de afară. 

— Mă învoiesc, hangiule, de bucuria acestui wînat rar şi ca să-ţi fac şi 
eu o dată un hatir. Tu spune slugilor să aducă afară de-ale mîncării şi 
băuturii, fiindcă avem drum lung. Sînt tare grăbit şi merită să fiu. Negus- 
torul numit de alunecosul Viezure drept slugă are desagii plini de denari, 
pentru domnia-sa vînătorul o să-mi dea Procuratorul Imperial tot atîţia, 
dacă nu cumva şi mai mulți. 

Cu toate că tinerii fuseseră sfătuiţi de hangiu să rămînă în umbră, i-am 
văzut cît ţine o clipă apropiindu-se de fereastra de la catul de sus. Chiar 
întredeschiseră puţin oblonul, iar eu bănuiam că ne urmăresc fiece miş- 
care. Îngrijorarea mă părăsise brusc. Simțeam că nu mai sînt singur, că 
Zalmoxis hotăra mereu întretăierea drumurilor noastre. Ca să nu vă prindă 
prea repede somnul, am să încerc să reproduc, din frînturi de amintiri, 
ceea ce făceau și vorbeau cei pe care îi salvasem din ghearele romanilor, 
fără a se simţi datori să-mi mulțumească. 

Hm! lar vînătorul acela bătrîn şi scrîntit, care ne-a tratat de javre, 
"poi tot el să ne înlesnească fuga. Cum naiba de ne-a luat aşa de uşor 
ma?“ întrebă cel mai bălai. „De la Dessia, unde ne-am lăsat pecețile pe 
frunţile acelor romani, e mereu pe urmele noastre, constata, în loc de ras- 
uns, tînărul leit la chip celuilalt, dar cu o nuanță mai oacheş. Poate că 
avut întîmplător acelaşi drum, nu crezi?“ | 
__ Se prea poate, frate, însă fața și căutătura i-s aşa de viclene, încît 
nu-mi inspiră nici O încredere. De mintea lui, ce să mai zic! Ispravă ca 
aceea de la stîna lui Dadas numai omul despre care vorbeau tătînii noştri 
utea pune la cale, însă, după cîte ştim, de mult e oale şi ulcele, undeva 
prin muntele Cogaionon sau Pietrosu. Dacă ne ține urma, pus de romani 
să afle locurile noastre de întîlnire, planurile noastre, și cînd ne e lumea 
mai dragă ne ridică de parcă am fi puişori sub cloșcă?! 

__ C-o fi aşa ori nu, acuma nu putem şti. Ce ştiu e că omul nostru 
se află la mare cumpănă. Despre tilharul Botdeciine, îți amintești?, ne-a 
vorbit hangiul ca despre o pacoste pe capul dacilor şi tare mă tem, ba 
sînt mai mult decît convins că le va face prinşilor de petrecanie la primul 
cot al drumului. Ştie şi el cît preț poţi pune pe promisiunile unui procura- 
tor imperial în ultima vreme. : : 

— Da, s-ar zice că ai dreptate. C-o avea sau nu gînduri bune adevăra- 
tul ori falsul vînător, nu ştim, dar sigur e că noi faţă de el avem o dato- 
rie și că trebuie să ne plătim. Numai că de data asta, de-o izbuti, trebuie 
să ne ştergem mai bine urmele. Cînd un vinător dac se însoțește cu un ne- 
gustor grec, înseamnă că s-au întîlnit două minţi ascuţite, mișcătoare ca 
nisipurile şi schimbătoare ca apele, şi sigur pun ceva la cale. 

Știu că în continuare s-au înţeles numai din priviri. Unul, cel cu faţa 
mai smeadă, s-a postat la fereastra ce deschidea zarea către poartă. Celălalt 
se furişă printr-un coridor îngust și se chirci lîngă stîlpul verandei. De 
acum nu se mai priviră, nu-şi mai făcură semne, dar sloboziră în aceeași 
fracțiune de clipită săgețile cu pecetea pe virfurile de fier. Pînă cînd lotrii 
să-şi revină din surpriză şi să încalece caii, căutînd înspăimîntaţi locul de 
unde se trăgea, erau rînd pe rînd culcaţi la pămînt, ca seceraţi de vîntul 
morții. Chiar și încercatul vînător care eram avu nevoie de timp ca să se 
scuture de buimăceala surprizei. Deodată mă fulgeră un gînd, îl lovii cu 
greutatea ambilor pumni pe lazigul ce mă avea în pază și prinsei a urca, 
sărind cîte patru, scările cerdacului, către primul cat. Cînd ajunsei în ve- 
randa de unde privirea mea prinsese cu cîteva clipe mai înainte sclipirea 
unel săgeți, deja din spatele hanului, unde era o poartă secretă, se auzeau 
tropote de cai. Am ridicat a neputinţă umerii. Iarăşi ajunsesem prea tîr- 
SIUI, De data asta, prinzînd învăţătură de minte, gemenii își adăpostiseră 
rai la îndemînă, ba mai şi atîrnară două funii pe care se sloboziseră pînă 
in spinările bidiviilor. 

În noaptea aceea, sub pricoiţa din patul camerei de han a dormit în 
socul meu un sac cu paie. Eu am preferat să mă strecor în grajdul cailor 

şi să mă acopăr în iesle cu fîn, sub botul lui Debar, ca să mai sporovăim 
şi să mai punem lumea la cale. Nemulțumit de mine şi de cum îmi mer- 
geau trebile, cred că i-am zis: 

— Debar, căluţ năzdrăvan, bătrînul tău stăpîn s-a şubrezit în de-a toa- 
telea. Nu rînji, rogu-te, că ăsta-i adevărul! Uite, taie-mă, omoară-mă, 
nu-mi pot da seama de rostul ăstor gemeni şi nici cum de se nimereşte să 
calc mereu pe urmele lor. Parcă ar fi un făcut: cînd eu îi scap pe ei de 
la ştreang, cînd ei mă scapă pe mine din furci. Tu ce zici? 

Calul necheză uşor plictisit, scoase un fornăit de nemulțumire pe nări, 
vrînd a zice: e ceasul dulce al somnului, stăpîne, și nu-ți mai bate capul 
cu lucruri pe care vremea va să le dezlege. 

Aş fi vrut şi eu să nu mi-l mai bat, că prea fără de noimă se arătau 
toate. Noroc cu căldura grajdului, cu aroma tare a fînului de munte, cu 
ronţăitul ritmic, monoton al cailor şi cu alte binefaceri din astea care mă 
aruncară imediat în braţele somnului. Cînd mă trezii, în zori, mă aştepta 
altă surpriză. Sacul care dormise în locul meu avea cîteva împurtături 
adinci de sabie, acolo unde ar fi trebuit să fie burta şi pieptul, iar de ne- 
gustorul grec nici urmă. Mă gîndii, mai mult ca să-mi alin necazul, că 
măcar atîta minte avusesem cît să mă aleg cu tohartul şi cu săculețul cu 
denari, başca cei ascunși în spatele hanului din Munţii Porolissumului și 
cu înscrisul de nestingherită preumblare prin Imperiu, pe care, cum vă 
spusei, îl întărea chiar pecetea împăratului Antoninus Pius. Considerai că 
n-are rost să-mi mai bat capul ca să aflu de la hangiu, ori din alte semne, 
ce şi cum. Parcă era un făcut, o lucrare de vîlve puse pe joacă, ori de zîrne 
pornite pe năvădit fire de întîmplări ghiduşe. Fără să vreau mă aflam me- 
reu pe urmele celor doi tineri, şi, tot așa, cineva se găsea pe urmele mele. 
Neplăcută poveste! îmi zisei. Şi cum îmi zisei, cum mă cutremurai de o 
presupunere. Alergai, cu spaima întipărită pe faţă, la grajduri, cotrobăii 
în tainițele şeii şi era cît p'aci să-mi stea inima de bucurie constatind că 
semnul se găsea la locul lui. „Fiți binecuvîntaţi voi, Zei ocrotitori ai Da- 
ciei, şi tu, Zeu al Zeilor, Zalmoxis, pentru această bucurie! Debar, prie- 
tene, ce mai spaimă am tras!“ 

Mulţumind Zeilor, m-am strecurat ducînd caii de căpestre şi ferindu-mă 
să fac vreun zgomot, cu gîndul să devin repede nevăzut. De după stilpul 
porții, însă, mă întîmpină, cu obraz şi vorbe de șugubăţ, hangiul: 

— Aşa, aşa! Un pic de precauţie nu strică, prietene Viezure. Mai ales 
cînd uiţi să plăteşti, ori măcar să mulțumeşti pentru buna găzduire. Nu mai 
eşti acel de demult, oricît te-ai strădui. Sacul eu l-am găurit, ca să-ţi do- 
vedesc că ştiam unde te ascundeai. Pe negustorul grec tot eu l-am povăţuit 
să plece. Numai te-ar fi încurcat în rosturile tale şi te-ar fi băgat în bu- 
cluc. Pentru aur şi înscrisul de trecere te-ai plătit prea destul. De mic am 
învăţat că orice negustor grec e şi un spion al Romei. Mă mir că nu știai 
asta. Acum, dacă tot pleci, nu uita că la întîlnirea rîului Iadu cu Apa Mo- 
ţilor o să te întîmpine o strajă cu întrebarea: „La voi, prietene, au înflo- 

mii? Tu răspunde-i: „Salcîm înflorit aşa tîrziu am văzut numai 
rit salcimii: : : E : 
-- curtea hangiului Zebal“. Ţine minte că la locul de sfat al marilor tara- 
sui şi şefi de triburi se poate ajunge numai după înnoptat, aşa că nu tre- 
buie să pleci cu zorul. | l 

__ Cine eşti tu, omule, şi de ce mă ispiteşti cu vorbe meşteşugite? l-am 
întrebat, iritat că sînt luat peste picior ca pe unul care mai păstrează cașul 
la gură. Vorbeşti în dodii! Drumul meu duce la Apulum, unde am o soră 
măritată cu un decurion viteaz, un veteran din războaiele cu Roma, Vini- 
cius Aelius îl cheamă. 

— Nu mă mir de orbirea domniei-tale, 'taraboste-vînător, căci au trecut 
peste treizeci de ani de cînd ne-am întîlnit pentru ultima oară la hanul 
lui Zebal Dacul, de la vărsarea Riului Mare în Apa Sargetiei. Împreună cu 
doi tineri gemeni și o fată inimoasă urmăreai paşii trădătorului Bicilis, 
iar eu tocmai mă pregăteam să plec în Egipet cu o roabă etiopiană, la un 
templu vestit de unde, sterp fiind, te puteai întoarce cu urmași. 

Pămiîntul de s-ar fi crăpat la picioarele mele, hora zîrnelor de m-ar fi 
înconjurat nu aş fi fost năpădit de atîta uimire. Am strigat, mai bine zis, 
am urlat cît m-au ţinut bojocii: 

— Pe toți Zeii! Zebal, bătrînul Zebal, tatăl Zarei?! Dar e de necrezut. 
De mult trebuia să fii bunic, şi, iartă-mă, cenușă într-o urnă aurită, cum 
se cuvine unui hangiu bogat. Asta şi credeam. Văd însă că templul acela 
egipţian a făcut minuni. 

— Oho! Sînt străbunic, numai că despre nepoţii cei de dincolo de limes, 
coconii Arciei şi ai lui Ortis, nu mai ştiu nimic de atîta amar de vreme. 
Cind romanii au prins să mă prigonească din pricina lor, m-am mutat aici, 
în Munţii Agatyrsilor, departe de Sarmizegetusa, şi am deschis han cu nă- 
dejdea că odată şi odată nepoţii pribegiţi îmi vor deschide poarta. 

Giînduri neduse pînă la capăt, presupuneri nedesluşite în lumina jude- 
căţii, întrebări nerostite, dar încolțite din ceața îndoielilor, se limpeziră 
dintr-o dată. Eram iarăşi, cu adevărat şi în totului tot, cel de demult, sprin- 
ten la minte ca şi la faptă, abia acum, la întîlnirea cu un alt martor al 
acelui trecut. L-am întrebat, fiind rîndul meu să-l joc în buiestru: 

== Spune-mi, unde sînt lazigii deveniți lotri pe care oaspeţii tăi i-au 
ucis aseară? 
ei: In ocolul oilor. Încă n-am avut răgazul să-i fac dispăruţi. Dar de ce 
intrebi? 

— Le-ai cercetat rănile? 

— Recunosc că da. Nu pentru a le obloji, ci pentru că mi-a fost de mi- 
i isp Cite o săgeată cu vîrful în cinci colțuri şi aproape toți sînt loviți în 
runte. 

— Şi asta nu-ţi spune nimic? 

— O, Zei! Păi cum să nu-mi spună?! În cinci colţuri se termină Scep- 
trul lui Decebal, iar semnul ăsta era şi răzbunarea lui Ortis. Deci el... 

— El nu putea să fie. A căzut grav rănit într-o năvală, la Apa Răstoa- 

celor, în drum spre Rurpeia. Însă mă pot jura pe Zei că un om ca el şi 
ca Arcia au avut copii. Eu am primit ştafeta lui şi a lui Dacis în vicusul 
Izvoarele, de pe Apa Uisio. Graba era mare şi, cu toate că-mi da ghes do- 
rul, fiindcă nu-i mai văzusem de ani mulți, supăraţi fiind pentru acea în- 
tîimplare din arenă, pe care domnia-ta o ştii, am luat-o înaintea lor, cale 
de două poște, pentru că drumurile în acea parte de Dacie sint nesigure, 
bîntuite fiind cînd de lotri, cînd de grănicerii romani. E o poveste cam 
încurcată, de care nu vreau să-mi mai aduc aminte. E destul să ştii că 
pe Dacis l-am înmormîntat în grabă, dînd cele cuvenite sufletului și tru- 
pului răposat, iar pe Ortis mai mult mort decît viu l-am lăsat în grija 
tămăduitorului Cerneguras. Aşa, misia lor a trecut asupra mea. Numai 
cineva apropiat putea să-i cunoască secretul. Eram trei dintre aceştia: 
Dacis, Arcia și eu. Dacis e mort, Arcia nu putea s-o facă, eu ştiu că nici 
atit, doar eram prinsul tîlharilor. Trebuie să-ți spun, cinstite hangiu, că 
abia aseară, cînd întîlnirea cu Botdecţine și sfîrșitul acestui nemernic nau 
întors pe calea amintirii în urmă cu ani, m-am gîndit că... Vezi, de aceea 
am alergat la locul de unde porniseră săgețile ca purtat de vînt. 

— Aibi milă, vînătorule! Ocrotiţi-mă Zei, că-mi pierd minţile! Deci ti- 
nerii aceia, gemenii pe care am încercat să-i feresc de ochii tilharului ... 

— Nu te grăbi. Nu sînt sigur. Gîndul acesta mi-a trecut prin minte. Am 
aflat că de la o vreme Arcia și Ortis nu se prea înțelegeau. El era pentru 
pace, pentru liniștea Daciei romane, ea îl întărîta întruna, îndemnîndu-l 
la întoarcere şi la răscoală. Era convinsă, cum convins sînt şi eu că toți 
dacii liberi, costobocii și carpii l-ar fi urmat. El, însă, alesese calea tracta- 
telor, pacea Romei, avînd două planuri: ori dacii mari, carpii şi costobocii 
să fie îngăduiţi între granițele Imperiului, bucurîndu-se astfel de ocrotirea 
legiunilor, ori limesul să fie împins mult spre nord, la Apa Tisiei şi a 
Pyretului. Da, da, aşa cum îţi ziceam, sigur nu sînt, însă mi-a șoptit ceva 
Debar în vreme ce-și ronțăia ovăzul. 

— Taraboste Viezure, vin cu domnia-ta, îngăduie să vin, deși misia mea 
e să rămîn aici. Să fi fost ei, nepoţii, iar eu... Îngăduie-mi să vin, frate 
vînătorule! 

Cînd am ajuns în poiana de taină de pe Apa Iadului, sfatul fruntaşi- 
lor şi înţelepţilor începuse. Nu era vreme pentru prea multe vorbe. 
Țara se găsea la răscruce. Dar de cîte ori nu fusese?! Prilej mai bun pen- 
tru a se ridica împotriva Romei decit schimbarea de împărați şi răz- 
boaiele din Azia, cine ştie cînd avea să se mai arate. Hadrian pacifica- 
torul murise, Imperiul era zguduit de rezmerițe, tilharii, înmulţiţi peste 
noapte, făceau drumurile către Oraşul Lumii greu practicabile. Iată cam 
ce se putea înţelege din vorbele marilor taraboşti, preoţi și condurători 
de triburi care vorbeau la acea mare întrunire. Toţi cereau cu stăruință 
desprinderea de Imperiu, alungarea colonilor şi veteranilor, retragerea 
legiunilor peste Donaris. După datină urma să se aleagă hotărîrea cea 
bună, care trebuia să fie hotărîrea majorităţii, punînd în două coşuri de 

te pe cite un trunchi retezat, după voință, pietriceaua 

ră şi pietricica albă: cea albă însemna tratatele şi pacea, cea 
e războirea, răscularea. Fiecare participant la Marele Sfat a celor 
a reuniuni de triburi: Apuli şi Agatyrsi, înainte de a-și exprima 
A în numele alor săi, rostea un scurt imn de slavă Zeilor, implorîn- 
du-i să le călăuzească hotărîrea, apoi slobozea pietricica. Diconi, Marele 
Preot ctistai de la Cetatea Craivei, ales staroste al adunării, tocmai se pre- 
gătea să facă numărătoarea, cînd sări pe stînca din mijlocul adunării, pe 
care se oficiaseră libaţiuni şi jertfa către Zalmoxis, tînărul cel oacheș și 
imediat îl urmă fratele cel geamăn. Primul ridică deasupra capului semn 
de recunoaştere, dovedind că vine şi vorbeşte în numele unor fruntași ai 
neamului şi îşi drese glasul. Deşi foarte crud, aproape un copilandru, aş- 
teptă răbdător să se aştearnă deplina linişte, semn că era obişnuit să se 
adreseze mulțimii și să se facă ascultat, apoi zise: 

— Înţelepţi preoţi, mari taraboști și viteji conducători de neamuri şi 
triburi! Îngăduiţi domniile-voastre unui copilandru, ce vine în numele pă- 
rintelui său, os coborîtor din Osul Sfînt al regelui Decebal, să vă spună 
cîteva cuvinte. De n-or fi potrivite, iertaţi nepriceperea, care nu este a 
mea, ci a vîrstei mele. Numele meu este Ortis, fratele meu geamăn, aici, 
lîngă mine, se cheamă Dacis. Pe părintele meu tot Ortis îl cheamă, iar 
domniile- Voastre l-aţi cunoscut la vremi aspre ca nepot al tarabostelui 
Troes din Muntele Cogaionon. Fratele lui, recunoscut cîndva de fruntașii 
Daciei ca singur urmaş şi moștenitor al Marelui Rege, Dacis se chema. 
Toate astea, ca şi chipurile noastre, multora dintre dumneavoastră ar tre- 
bui să le spună multe. Oare chiar nu vă mai spun nimic? Să fi trecut peste 
daci atît de nemiloasă vremea cu linţoliul uitării?! Să nu vă mai miște 
defel vorbele şi semnele care amintesc despre fala şi măreţia neamului?! 

Îmi făceam loc să răzbesc în faţă, neştiind ce urmăreşte fiul stăpînului 
și prietenului meu, pe care îl bănuiam venit aici în numele ambiţioasei 
sale mame, Arcia, cînd un glas batjocoritor răzbi din ultimele rînduri: 

— Dacă ne spun ceva cuvintele tale, zici? Ne spun, cum să nu ne spună. 
lată ce ne zic ele: Încă doi neprocopsiţi care se dau drept vlăstare din trun- 
chiul Marelui Decebal. 

— Aşa e, aşa e! întăriră mai multe glasuri însoţite de rîsete. 

Tinărul păru să nu ia seama, ci numai Îl săgetă cu privirea oţeloasă pe 
acela ce-l întrerupsese. Continuă ca și cînd nu s-ar fi întîmplat nimic, pă- 
relnic calm, dar stăpîn pe sine ca un preot slujitor la altarul lui Zalmoxis. 
Și numai după asta eram convins că îndrăzneţul cocon e leit tătînele său, 
Viteazul Ortis. Cu toate că avusesem intenţia să intervin în sprijinul lui, 
il lăsai să spună ce avea de spus. 

a tă Dacă numele şi amintirea părintelui nostru nu mai au ascultare 
o e poate c-o avea mai multă trecere înțelepciunea 
Mai vea dia CE vă zice prin gura fiului său Ortis, oșteanul pe care l-aţi 

şi l-aţi urmat cîndva: „Înţelepţilor, desprinderea de Roma ar fi 

nebunie acum, la această nouă răscruce de vremi!“ Noi venim de dincolo 
de limes şi am călătorit, din porunca părintelui nostru, departe, printre 
neamurile barbare de la nord şi soare-răsare, săptămîni şi luni, cu negoațe, 
dar mai mult cu misie de cunoaștere şi cercetare. Dacă părintelui nostru 
nu-i este îngăduit să revină în țara moşilor noştri, am venit noi, să vă 
spunem că popoarele fără bordei şi vatră, fără altare şi locuri anume pen- 
tru cenușa morţilor, care își duc viaţa în căruţe și pe spinările cailor, se 
vînzolesc, se calcă în picioare, roiesc precum albinele sălbatice şi toate 
rîvnesc la Porţile Imperiului. Ori, se știe că aici, la poarta cea mai înain- 
tată, sîntem noi. Răscoala ne-ar mai lipsi, ca să năvălească cu toţii, precum 
lupii cei hămesiţi: Iazigi, Marcomani, Roxolani, Veneţi, Sarmaţi și mulți 
alții care cred că în Împărăţia Romei curg rîuri de miere și lapte. Cînd 
haita de lupi dă năvală la stînă, ciobanul înţelept nu-şi bate cîinii, iar cîi- 
nii nu se mai mănîncă-ntre ei. Aţi uitat, oare, pilda lui Comosicos, mare 
preot și rege al Dacilor, dată supușilor războinici atunci cînd Imperiul 
Romei era piîrjolit de revolte și războaie interne?! 

— Nu-l ascultați, fraţilor! E un spion, sînt de bună seamă trimişii le- 
giunilor. Să moară viînduții! Să-i înecăm în Apa Iadului! 

— Ba, mai bine să-i punem în ştreang! se auziră glasuri întăritate. 

Mai multe glasuri se uniră și prinseră a cere: 

— Dacă sînt din spiţa lui Decebal, să arate semnul, marele Semn! 

— Vrem Semnul, arătați Semnul! vuiră ameninţător sute de glasuri. 

Ortis lăsă neputincios brațele pe lîngă trup şi murmură: 

— Credeţi-ne sau pedepsiţi-ne, dar nu îl avem! Cu cîteva zile în urmă, 
chiar tata şi uncheșul Dacis au pornit la drum cu primejdie către domniile 
voastre. La apa Răstoacelor, în urma unei ticăloase vînzări, au fost atacați 
și măcelăriți de către o numeroasă ceată de oșteni de limes, deghizați în 
Iazigi Metanaşi. Dacis a murit, tata a fost găsit între viaţă şi moarte. Un 
vînător ce-i însoțea ca prieten şi călăuz, l-a dus la tămăduitorul Cerneguras 
din vicusul oierilor oseni. Crezîndu-se pe moarte, tata i-a încredințat sem- 
nul şi misia cu care noi am venit. Ziper, cîinele credincios al tatii, ne-a 
înștiințat despre soarta stăpînului, noi am încălecat şi am ajuns la vreme 
ca să primim sfaturile şi poruncile sale cele de pe urmă. Ele privesc soarta 
neamului nostru, înțelepților. Viînătorul acela, care tătînelui nostru i. se 
păruse cu totul alt om decît cel pe care îl cunoscuse cu mulți ani în urmă, 
ar fi trebuit să treacă pe la muma noastră, dar nu a trecut și nici în altă 
parte nu s-a arătat. O fi fost el om de bună credinţă, ori numai un vîndut 
romanilor, asta n-o ştim. 

— Vorbe, minciuni! Să moară, să moară! se auziră iarăşi glasurile în- 
tăritate. 

Ciţiva tineri înarmaţi au sărit pe stîncă și le-au pus ștreangurile la gru- 
maz. Starostele Marelui Sfat vorbi scurt: 

— S-ar putea să spună adevărul, cum tot aşa s-ar putea să mintă; să 
fie fiii strălucitului Ortis, dar şi iscoadele romanilor. Trădarea, vînzarea, 


Jăciunea, au făcut prea multe victime printre ai noştri. Nu ne este 

suveran se întipărise pe fețele și în privirile lor, nu teama, nu implora- 
rea. Bătrînul Zebal se zbătea în braţele mai multor războinici, încercînd 
să răzbească în faţă, şi strigînd ca o fiară: 

__ Oameni buni, înțelepţilor, aveţi răbdare, credeţi vorbelor lor! Sînt 
ei, nepoții mei, fiii Arciei, credeţi, rogu-vă, măcar glasului sîngelui. 

Nimeni nu-l lua în seamă. 

Atunci sări pe stîncă, între cei doi tineri, pe care nimic nu părea că 
i-ar mai putea salva, un bătrîn înalt şi deşirat precum un stejar, cu ple- 
tele albe vălurind în zefirul înserării. Glasul meu tună, încît te-ai fi pu- 
tut aştepta să apară și fulgerul: 

— Domniile voastre, iată semnul, Marele Semn! Sceptrul lui Decebal. 
Fraţi ai mei, ascultare! Eu, Viezure tarabostes, sînt vînătorul acela. Nu 
am înţeles toate vorbele unui muribund şi nici nu ştiam despre feciorii lui 
Ortis. M-am grăbit să-i împlinesc misia. Priviţi-le feţele, acum, cînd sînt 
luminate cu făclia. Se deosebesc, oare, cu ceva de cei care au fost fala 
neamului după moartea lui Decebal, Dacis şi Ortis, cărora cu toţii le-am 
jurat credinţă? Bătrîne Diconi, te-ai pripit, crede-mă, dar te înţeleg. Ia 
priveşte, este ori nu este acesta Marele Semn, Sceptrul slăvitului rege? 

Starostele încuviință, aplecînd ușor capul, a ispăşire. În mulţimea frun- 
taşilor se stîrni un vuiet ca al mării învolburate, apoi se aşternu o tăcere 
de templu. Pe fața bătrînilor şiroiau lacrimile bucuriei, în vreme ce bă- 
trinul hangiu nu prididea să strige: „Nepoţii mei, dragii de ei! Leit Arcia, 
năzdrăvana!“ Mulţi dintre cei de față au şters pe furiș lacrimile nemai- 
speratei întîlniri, privind cu nețărmurită smerenie Marele Semn. 

— Ziceţi fraților noştri să lase drumul armelor. Voința lui Dacis și Or- 
tis e să rămînem alături de Roma! mai adăugă bătrînul cu glasul de tunet, 
înălțînd Sceptrul. 

— Nu cumva bătrînul acela, matale erai, moş Berian? 

— Păi cum nu? fu de acord dinsul, pregătindu-se să-și aprindă pipa. 


Capitolul trei 


„> SE-NȚELEGE CĂ TINERII V-AU FOST RECUNOSCATORI. CRED 
ȘI eu! Cu ștreangul la gît... își dădu cu părerea Teofana, în vreme ce 
Toader Berian se pregătea să-și aprindă pipa. 

: — Care tineri? se miră, surprins, bătrînul. A! gemenii. Da de unde! 
au vor fi fost, numai că nu aveam de unde să ştiu. 

— Te pomeneşti că iarăşi s-au făcut nevăzuţi! interveni şi Cosmin, 
spre exasperarea lui Bogdan, temător că, sîcîit mereu, bătriînul va între- 
rupe istorisirea pentru care cîţi n-ar fi dat multul cu pămîntul s-o as- 
culte. 

— Întocmai! confirmă bătrînul, pufăind din pipa de lut ars. Mă înflă- 
cărasem, cred că le ţinusem celor adunaţi în poiană o cuvîntare în toată 
regula, în care nu m-aş mira să aflu că am încurcat niscai amintiri și din 
viaţa pe care începusem s-o uit, după sfatul Omului-Şerpe. Cind m-am 
întors să-i îmbrăţişez, ia-i de unde nu-s! Obișnuit de-acuma, mă aştep- 
tam să aud şi tropotul alergării de cai, dar se vede că s-au furişat pe tă- 
cutelea prin pădure. Acum chiar că nu puteam înţelege care era pricina. 
Deştul că, oricît bine le-aş fi făcut, nu vroiau în ruptul capului să dea 
ochi cu mine și, mai ales, să schimbe vorbe. 

Teofana mai încercă să intervină cu o întrebare ori o părere, numai că 
Bogdan o pișcă atît cît să țină minte mai multă vreme. Curios li se părea 
că omul poreclit Şerpele Roş nu putea povesti dacă nu privea intens flă- 
cările. Bogdan sesiză aceasta şi avu grijă să înteţească focul. Bătrînul tuși 
așa, ca un fel de semn, de chemare a amintirilor, și reîncepu cu un oftat: 

— Vedeţi voi, ceva, cu mine, cu acea altă viaţă a mea, în care mă sim- 
team ca în hainele altuia, nu mi se părea în regulă. Totul se desfășura ca 
însăilatul unei pînze care a mai fost ţesută ori, cum aţi zice voi, ca după un 
scenariu de film. Feliile mele de viață păreau alese de altcineva, fiindcă 
nu ştiu cum am părăsit adunarea înţelepţilor, nici la ce hotăriîri au ajuns, 
nici cum ne-am trezit în curtea hanului cu porţile ferecate. Mă simțeam 
ca după un somn de amiază, la vreme de ploaie, cu cerul de tot întune- 
cat, cînd, trezindu-te brusc, îți trebuie timp pînă să-ți dai seama dacă e 
dimineaţă ori seară, deși te afli în crucea amiezii. Mai mulţi slujitori tine- 
ri ne-au ieşit înainte și păreau tare înfricoșaţi. Încercau, fără a-şi da rînd, 
să povestească ceva ce se întimplase în lipsa noastră, însă nu înțelegeam 
nimic. Zebal se încruntă, iar atunci cînd se încrunta, omul cu fața blajină 
devenea înfiorător, şi se adresă cu glas poruncitor unei slujitoare mai în 
vîrstă, dar încă foc de frumoasă, semn că aceasta ţinea, în lipsa-i, locul 
stăpinului: 

— Izidora Domo, ce s-a întîmplat, încă nu mai ştiţi de buna cuviință 
şi de respectul ce-mi datorați?! 

— O, prea bunule stăpîne, Zeii să ne ocrotească pentru multele noastre 
greşeli, iată, ţi-oi spune, dar nu mi-i crede. Din ocoalele oilor s-a ridicat 
o stafie plină de sînge, a încălecat şargul acestui distins oaspe, cal pe care 
bătrînul Rahoza tocmai îl adăpa, poarta o lăsase neprocopsita de roabă 
marcomană deschisă în urma unor băieți dalmați aflați în drum către Baia 
de Grissia, iar stafia s-a făcut nevăzută. Oare, bunule stăpîn, să fi greşit 
noi cu ceva Zeilor, în lipsa domniei-tale? 

Hangiul Zebal prinse a ride, îmi făcu semn cu ochiul, amintindu-mi de 
ce am lăsat prin ocoale în pripa plecării, ne îndreptarăm într-acolo, nu 

angiul să-şi trimită oamenii la treburi, zicîndu-le cu toată se- 

. atatea că stafia aceea însîngerată n-a fost alta decît vilva lucrului, care 
riozit le si-i năpăstuieşte pe cei leneşi. Mă pufni rîsul, ca o răbufnire 
da tireo Alaltă viaţă, însă mi l-am stăpînit fără să vreau dînd cu ochii 
ui urile tîlharilor ucişi. Cel al lui Botdeciîine, dușmanul meu de moar- 
Ai mA Deci el fusese stafia ce se făcuse nevăzută cu propriu-mi cal. 

'_ Uite ce-i, vînătorule, îmi zise hangiul, văzindu-mă de tot răvășit: 
mai întîi ar trebui să te mustru pentru nesocotința de a lăsa trupul unui 
astfel de tîlhar şi duşman necercetat; a doua, credința mea este că în al- 
cătuirea trupească a acestui lazig sălăsluieşte un spirit al răului, căci nu- 
mai aşa se înţelege cum învie mereu din morți. Ziceai, pare-mi-se, că l-ai 
mai răpus o dată, la Peştera Zeilor sau în Muntele Retezat, nu-mi mai 
aduc bine aminte, ca nu mai departe decit ieri să te trezești prinsul lui. 
De ţi-o mai cădea în mină, şi de bună seamă că o să-ți cadă, fiindcă nu-i 
omul să uite şi să ierte, zic să-l răpui de-a binelea, străpungîndu-l cu o 
țepușe de lemn de alun, ca pe şerpe, şi îngropindu-l cu fața în jos, ca pe 
strigoi. 

— Cinstite Zebal, i-am zis eu, străduindu-mă să nu zîmbesc ascultîn- 
du-i sfaturile, mulțămesc domniei-tale pentru ceste înțelepte învățături, 
însă eu cred altceva despre cele întîmplate. Nu cumva Ortis şi Dacis au 
răpit trupul tilharului din cine ştie ce pricină și cu cine ştie ce folos, iar 
slujitorii, avînd capetele doldora de stafii, au năzărit bazaconii? 

— Ei, nici chiar așa, cinstite taraboste al vînătorilor. Eu zic să crezi ce 
vezi şi să te păzești, chit că și despre domnia-ta se zice c-ai avea mai 
multe vieți. 

Auzind asta am tresărit. Oare nu cumva... Nu, n-avea cum şi de unde 
și, ca să nu-mi mai bat capul și cu altele, am zîmbit a rîde și am schim- 
bat vorba. 

— Despre oameni bătrîni și umblaţi prin felurite întîmplări, ca mine, 
se zic multe; numele sporeşte şi el zisele lumii. Domnia-ta ai dreptate, 
asta se vede, asta voi crede, ce-o fi vom afla de-om trăi, iar acum amin- 
tește-ți, rogu-te, că eşti stăpînul ăstui îmbelșugat han şi poruncește 
de-ale gurii, că-mi chiorăie maţele de foame și mi s-a uscat grumazul de 
năpraznică sete. 

La ceasul acela din zi hanul nu avea muşterii, cu toate că era nu nu- 
mai han, ci şi loc de afaceri, de conspirații şi întilniri. Izidora Domo 
a întins masă bogată într-un separeu alăturat sălii de ospețe și trimise 
două sclave oacheşe cu cele de trebuinţă: o gustare din pastramă de 
căprioară, cîrnaţi afumaţi în teci din scoarță de salcie, brînză frămîntată, 
slăninuţă luată de la fumul podului și păstrată doi ani în oale de pă- 
runt, lipii nedospite și abia scoase de la cuptor, unde s-au fost pîrguit 
be foi de varză, ca să ademenească și ochii, nu numai gura; a urmat, ca 
la romani, prînzul propriu-zis, cu care l-ai fi ademenit pe Împăratul aflat 
în drum cu grabă pentru o campanie în Azia: ciorbă din măruntaie de 

ied, fiartă în zer acrişor de oaie şi dreasă cu tarhon și leuştean; tocană 
de mistreţ tînăr cu mirodenii de Siria şi multă verdeață, ca să nu ţi se 
aplece, caltaboși mustind de grăsime, fierți în moare de varză acră, nişte 
sărmăluţe în foi de podbal, cu afumătură şi smîntînă, lingă care aburea 
mămăliga alb-gălbuie de mei, doi claponi cu untura ca mierea de sal- 
cîm, umpluţi cu măruntaie şi verdeţuri, dintre care nu lipseau cimbrul, 
mărarul şi busuiocul, după moda grecească, înăbuşiţi în cuptorul de copt 
pîinea, rosturi prea plăcute unor burduhanuri de tot îlămînde şi a toate 
ştiutoare, de lîngă care n-au lipsit un cidru aromat din pere pădureţe, 
coarne şi cireşe, vinul uleios de Apulum și miedul negru şi greu din 
afine şi strugureii ursului; era cît p-aci să mă întind pe pat, după obiceiul 
romanilor la ospeţe, moleşit foarte de atita mestecătură şi înghiţitură, 
dată n-ar fi apărut cele două roabe, care mi se păreau și mai nurlii, adu- 
cînd pe platouri late, din lemn de paltin, mizilicul: plăcinte cu brînză şi 
ouă, la cuptor, o alcătuire din aluat, miere, brînză dulce de vacă și găl- 
benuşe de ou, de-i zice zămăchişă, fel prea ales prin partea locului, ce 
ţi se topea în gură, nu alta, măsline de Grecia, murate la butoiaşe mici 
ca niște căușe pentru băut-apă, faguri de miere amirosind a toate florile 
plaiului şi cîte și mai cîte. Dedat în totului tot la obiceiurile Romei, han- 
giul folosea drept instrumente de adunat, ridicat şi împins, de la platouri 
la gură, degetele, cînd rășchirate, cînd adunate, pe care le spăla arare 
într-un vas de lemn cu apă în care s-au fost. mursečćat din vreme mu- 
guri de pin; eu m-am folosit o vreme de pumnal şi, cu stîngăcie, de de- 
gete, apoi, de teamă ca nu cumva să mi-o ia înainte și să rămîn flămînd, 
numai de degete, rar şi măsurat, ca să nu ostenesc. Laudele hangiului, 
pentru felul cum i-am prețuit bucatele, m-au ajutat să şi îmi priască. 
O altă slujitoare ne-a așternut culcuș uşor sub umbrar de viţă sălbatică, 
și cred că nu m-am lăsat mai prejos ca cinstita gazdă nici la sforăit Am 
dormit puțin şi am visat frumos. Se făcea că ospăţul pe care abia îl sfir- 
șisem fusese dat în cinstea mea de însuşi Procuratorul Imperial, mulţămit 
fiind el de serviciile şi foloasele pe care, în calitatea-mi de sol, le-am fă- 
cut. La un capăt şi la celălalt al mesei se găseau fiii lui Ortis, care mîn- 
cau în tăcere şi cu demnitatea unor prinți ce şi erau. Pe la jumătatea os- 
pățului apăru Ortis în persoană, mirat că petrecem cu duşmanul, căruia 
îi arăta rănile, singerînde încă, reproșîndu-i: „Este lucrarea haină a 
oamenilor tăi, procuratorule. Deghizaţi în lazigi, ne-au atacat mişeleşte, 
în vreme ce mă îndreptam încoace cu gînduri de pace. Totuşi, romanule, 
după cum vezi, ţi-am trimis bună solie: pe fiii mei şi pe prietenul Vie- 
zure. Dacis, romanule, a murit, iată că eu trăiesc aşa cum chiar Dacia 
rănită şi ciuntită trăieşte“. Am vrut să-i adresez cuvint, să-l intreb ceva 
în legătură cu misia încredinţată, să-i redau sceptrul, dar s-a prefăcut în 
flacără albastră, apoi în fum, iar în locul său apăru Botdecîine îns.nge- 
rat, arătînd cu mîna către gemeni şi pregătindu-se să-i lovească. Atunci 
m-am trezit înspăimîntat, leoarcă de sudoare. Hangiul se găsea lingă 

1 unde un slujitor îl răcorea turnîndu-i ciutură după ciutură cu apă 
în vreme ce el fornăia de plăcere ca un armăsar. Ca să scap 
rece în Cap, i Si ` ; A 
de vedenii, de moleşeala vinului şi a mîncării, de gînduri rele, i-am ur- 
mat pildă. Imediat după asta eram alt om. Altul, dar încă niţel îngîndu- 
rat. Mă căzneam să înțeleg semnele visului, pe care, mai apoi, mi le-a 
întărit şi înțeleptul Zebal: Ortis trăia, dar nu se vindecase pe deplin, 
Botdecîine e în drumurile noastre, purtîndu-mi sîmbetele și mie şi geme- 
nilor, în Procuratorul Imperial nu trebuie să am prea multă încredere, 
chiar de-o fi să mă aşeze la masa lui. 

Credeam în vise. Mai cred şi acum. Unii oameni n-au vise închegate, 
cu cap, cu coadă, cu înţeles, ci frînturi de vise, pe care nu le pot lega 
într-o istorie, într-o povestire, semn că viața lor e săracă, supusă întîm- 
plării, obişnuitului zilnic; alţii visează stropi de întîmplări trăite, un 
fe] de zaț al amintirilor, dar şi le amintesc, şi asta înseamnă că viața lor 
e cu ceva mai bogată decît a altora; sînt și oameni ca mine, care visează 
bogat şi colorat, întîmplări şi fapte închegate, dar pe care nu le-au trăit 
în viaţa lor conștientă, ci în alta, care abia se întîmplă, ori s-a întîmplat 
cîndva, iar acuma numai se repetă, ca o umbră și o amintire a celeilalte. 
Acestea sînt vise cu tilcuri şi nenumărate semne, ştiute de înţelepţi şi 
de cei dăruiţi cu știința viselor. Oamenii cu darul acesta, puţini, e drept, 
sînt şi cei mai fericiţi, dar și cei mai nefericiți muritori, ei sortiţi fiind 
cu o viață dublă. În familia noastră, prin spiță bărbătească înspre stră- 
străbuni, sîntem dăruiți cu datul acesta. Deşi nu mai fusesem la Apulum 
de cînd devenise colonie romană și sediu de legiune, deși nu îl văzusem 
nicicînd pe procuratorul imperial Vinicius Lizinius Procus, ci şi una şi 
alta mi se arătară în visul de acum, eu știam că voi cunoaște colonia și 
pe mai marii ei, ca şi cînd de o viață am fi fost împreună la ospeţe şi am 
stat de taclale la terme. 

Pregătirile de călătorie au durat o bună bucată de vreme. Pe atunci nu 
se pornea la cale lungă oricum. Drumurile erau nesigure, cu excepția ce- 
lor imperiale pe care, din doi în doi kilometri, adică din miliariu în mi- 
liariu erau orînduite pichete cu străji care țineau drumul în îngrijire și 
locurile în straşnică supraveghere. Noi, pentru a ocoli nenumăratele con- 
troale, mai dese şi mai aspre ca oriunde aici, în munţii aurului, dar și o 
nedorită întîlnire cu Botdecîine şi ortacii săi, n-aveam să mergem pe 
drumul imperial, ci pe acela al mocanilor, mai scurt, e drept, dar cu atît 
mai greu şi mai primejdios. Izidora Domo s-a îngrijit de toate, în 
vreme ce noi, la umbra unui cireş doldora de floare, depănam amintiri 
de demult, mai închinînd ulcelele dolofeie de pămînt, pe care un fecioraș 
le tot umplea cu mied vechi, dulceag-amărui, din miere și mai multe 
fructe de pădure, uşor însă şi potrivit să-ți creeze bună dispoziție și să- 
mință de vorbă la drum. Pe lîngă cei doi cai de călărie ne mai însoțeau 
ȘI incă unsprezece cai de povară, mînaţi de un fost sclav de neam roxo- 
lan, căruia nemilosul stăpîn de neam hispan îi tăiase din cine știe ce 

pricină limba, şi pe care Zebal îl cumpărase cu aur curat la un tirg de 
peste Donaris. Înarmat cu ghioagă de fier şi cu paloșul lung, germanic, 
avînd două tăişe, slujitorul, înalt de şase coţi şi lat în spete precum un 
zimbru, părea să ţină loc de zece, cum, de fapt, şi aveam să mă conving. 
Samarele cailor de povară erau grele încît încovoiau spinările bietelor 
animale, nişte cai ciolănoșşi de rin, prăsiți prin hergheliile din Panonia. 
Nu vrusei să par curios, meteahnă prea uriîtă la oameni de anii mei, dar 
hangiul s-a simțit dator să-mi spună că, dacă tot face drumul acesta la 
tîrguri mari precum Apulum, Aquae şi Ulpia Traiana Sarmizegetusa, 
s-a gîndit să-l facă şi cu un alt folos, ducînd într-acolo butoiașe cu miere, 
putine cu pastramă, cidru de poame pădureţe, piei şi răşină, ca să se îna- 
poieze cu cele trebuincioase unui han aşezat la răscruce de drumuri îm- 
părătești: vin, mirodenii, aşternuturi de in, grîu şi mei, uleiuri de tot fe- 
lul. Îmi trecu prin gînd să-mi ascund denarii într-o tainiță, dar m-am 
socotit că cine ştie cînd aveam să mă mai înapoiez prin aceste locuri, 
unde se așezase atita suflare de om prin vicusuri şi pagusuri care pînă 
mai ieri, alaltăieri nu existau, încît chiar avui impresia că mă aflu nu în 
Munţii Agatyrsilor, ci în Cogaiononul cetăților regeşti de dinaintea războa- 
ielor cu Roma. La o adică muntele părea un iugăr de pămînt scormonit 
de o turmă de mistreți, într-atîtea erau minele împărăteşti, cele particu- 
lare, gropniţele şi galeriile lotrilor şi ale localnicilor, păstrate în mare 
taină, amenajările de pe rîuri și pîraie unde se cerneau nisipurile și se 
zlătărea aurul cel curgător. Într-un astfel de ţinut era firesc să dai la 
tot pasul peste oșteni ai alelor şi cohortelor de auxiliari însărcinați cu 
paza minelor, preparațiilor şi drumurilor, cum tot atit de firesc era să-ți 
iasă în cale cînd îți era lumea mai dragă cete de lotri obișnuiți să trăiască 
ușor după munca grea a altora. Uneori urmăririle erau cu folos, mai ales 
atunci cînd erau chemați în ajutor oștenii legiunilor cartiruite în Dacia, 
de cele mai multe ori, însă, sfirșeau ca zdroaba acelui neprocopsit care 
caută acul în carul cu fîn, fiindcă certaţii cu legea se pierdeau prin pus- 
tele şi pădurile nesfîrşite din prelungirea munților către Panonii. Dacă 
tilharii de drumuri ar fi fost o pacoste numai pentru oamenii și bunurile 
Imperiului, mai treacă-meargă, numai că nelegiuiţii ceia atacau deseori pe 
cei neajutoraţi, pe mocanul care a colindat vara ţara în negoaţe sărace 
ca să-şi scoată familia din iarnă, ori pe băieșul care a rîcîit pămîntul ori 
a cernut nisipul unui pîrîu, muncă mai grea decit robia la galere, ca să 
agonisească o mînă de grăunţe de aur. Gindind la toate astea, în vreme 
ce Zebal se despărţea de numeroșii săi servitori, cu care conviețuia ca 
într-o familie, mă cercetă o idee privitoare la stiîrpirea acestui rău, 
păstrînd-o ca pe o greutate de pus în balanța negocierilor cu Procura- 
torul Imperial aflat pentru o vreme la Apulum. 

Porneam la drum cu oarecare strîngere de inimă, a cărei pricină nu 
mi-aş fi putut-o explica imediat. Ori că mă dedulcisem cu viaţa tihnită 
de la curţile acestui vechi prieten, ori presimţiri tulburi mă cumpăneau. 

naintea plecării la drum. L-am sfătuit pe hangiu să ia cu sine mai mulţi 
T “itori înarmaţi, dat fiind numărul mare de cai de povară cu încărcă- 
pe prețioasă, mai ales pentru cei obișnuiți să trăiască din pradă, însă 
el s-a justificat cu două pricini: una, că luînd cu sine mai mulţi oameni, 
nu va avea în seama cui să lase paza hanului; alta, că mulţi însoțitori 
inarmaţi mai lesne ar atrage atenția lotrilor. 

Ne-am pornit la drum atunci cînd astrul ceresc se găsea exact la ju- 
mătatea drumului dintre zenit și asfinţit, cu gîndul să înnoptăm la Casa 
Drumeţilor, un fel de han-cîirciumă de la Vadul Moților. M-a mișcat 
adînc duioșia scenei de despărţire dintre hangiu şi credincioasa Izidora 
Domo. Nicicînd nu avusesem parte de asemenea despărțiri, pentru care, 
iată. acum, la bătrîneţe, îl invidiam şi îl fericeam pe Zebal. Poate veți 
ride, poate nu, însă e bine să ştiţi că pe nici o treaptă a vîrstelor omul nu 
are atîta nevoie de înţelegere și de duioşie ca pe aceea din pragul urîte- 
lor bătrîneţe, şi să mai ştiţi, dragii mei, că dragostea dintre oameni nu 
are virste, vreme, cum ar fi, să zicem, vremea cireșelor, vremea fînului, 
vremea culesului, nu; ea ne însoţeşte pe toate treptele anilor, numai că 
se arată mai aprinsă ori mai molcomă, mai aprigă sau mai duioasă. Pe 
drum avea să mi se confirme că, în urmă cu ani, cu femeia aceasta por- 
nise Zebal, hangiul de la întilnirea Sargetiei cu Riul Mare, către vestita 
şi îndepărtata Alexandrie, la un vestit şi binecuvîntat vraci, care să dez- 
lege femeii şi bărbatului harul de a zămisli. Istoria acelei nemaipomenite 
călătorii peste ţări și mări mi-a depănat-o hangiul, la rugămintea mea, 
cit a ţinut drumul pînă la prima Vila Rustica, un fel de conac-cetăţuie în 
care locuia cu familia sa un roman de omenie, la care Zebal s-a oprit 
după datină, să întrebe de sănătate și de ce anume are trebuință să-i 
aducă de la Apulum. 


Cei trei ascultători şi-au dat seama că moş Toader Berian pregătește 
o scurtă pauză ca să aprindă iarăși pipa, din care pufăia de două, trei 
ori, apoi o lăsa uitării, vislaş împătimit pe firul povestirii. Bogdan spori 
focul, iar Teofana, profitind de neatenţia acestuia, îl rugă pe bătrîn, cu 
un glas parfumat și unduitor căruia nu i te puteai împotrivi: 

— Cred, moş Toader, că e o poveste cum nu mi-a mai fost dat să 
ascult. Tare, zău, moșule, tare aş vrea s-o aud și eu. 

Pătrînul o învălui sub cetina genelor şi spicul sprîncenelor, căutînd, 
pesemne, asemuiri, scormonind aduceri aminte ori numai ostoind păre- 
rea de rău de-a nu fi avut urmași. Abia acum, în jocul flăcărilor, își dădu 
Scama fata cît fusese, cît încă mai era de frumos. Sprîncenele adum- 
br eau doi ochi albaştri de o neasemuită limpezime, obrazul, fără urmă de 
rid, era alb-maroniu şi aducea imediat în memorie chipul lui Moş Gerilă 
de pe cărţile poştale ilustrate realizate în exigenţele bunului gust, gura, 
aa arcuită, părea făcută să cînte doar sau să spună înţelepciuni. Pă- 

» numai părul alb ca prima zăpadă, uşor ondulat, destăinuia anii. 

Rugămintea fetei îi făcu plăcere şi nu prididi să-i asculte îndemnul. O 
luă însă pe ocolite, justificînd şi acuma, după atiţia ani, ba chiar sute de 
ani, gestul şi hotărîrea hangiului. 

A plecat la drum într-o primăvară timpurie. Pînă la Tomis a însoţit o 
caravană de neguţători greci, al căror drum pe ape ducea pînă la Rhodos, 
patria vinurilor celor bune şi uleioase, cu mare trecere la romani, de 
care nici hanurile şi tabernele din Dacia Felix nu duceau lipsă. Din 
Rhodos s-a îmbarcat într-o triremă pentru Egipet, aparţinînd unei case de 
comerţ din Roma. Nu s-au îndepărtat bine de ţărmuri, cînd au fost ata- 
cați de pirații apelor, care pe atunci colindau şi jefuiau mările, avînd 
cetățui întărite pe țărmurile stincoase ale Africii. Corabia a fost scufun- 
dată, iar prinşi. îndreptaţi către țărmurile Aziei, unde urmau să fie vîn- 
duți într-un vestit tîrg de sclavi al Siriei. S-a întîmplat ca pe corabia pi- 
raților să robească la galere şi cîțiva traci, cu care înțeleptul hangiu 
s-a înțeles repede din priviri, dindu-și seama de ce neam sînt după cîn- 
tecele lor. În timpul unei furtuni, pe o noapte întunecată, cînd erau 
aruncaţi dintr-o parte în alta ca în jocul cu mingi al romanilor, s-a apro- 
piat de partea triremei unde erau îmbelciugaţi cei trei traci, cu un drug 
de fier a rupt belciugele, după care a pornit în căutarea Izidorei. Fata, 
însă, nu era de găsit. O parte din pirați părăsiră corabia în bărcile lor 
lungi şi înalte. Cu ajutorul tracilor le-a făcut de petrecanie vătafilor 
peste trăgătorii la galere, i-a eliberat pe toți condamnații şi apoi s-au 
făcut stăpîni pe corabie. Furtuna îi împinsese pe țărmul fenician fără 
prea mari stricăciuni şi nu departe de un important port, cunoscut pen- 
tru comerțul cu sclavi. Aici a reîntilnit-o pe Izidora şi a răscumpărat-o 
pe o pungă cu grăunţe de aur şi partea ce-i revenise lui din vînzarea acelei 
corăbii. Drumul către îndepărtatul Egipet nu şi l-a mai putut continua 
În toată provincia Antiochia izbucnise ciuma, porturile şi porţile oraşe- 
lor s-au fost închis, drumurile erau păzite strașnic de ale și cohorte auxi- 
liare. Cît a ţinut vara aceea, Izidora s-a zbătut între viaţă şi moarte. Cînd 
vara se arăta pe sfîrşite şi pungile fuseseră golite, hangiul Zebal s-a 
hotărît să recurgă la un medicament sacru şi pe cît de sacru, pe atît de 
periculos: baia cu aburi de zdreţe, după care suferindul ori murea ori se 
întrema văzînd cu ochii. Numai că, medicamentul zeilor, la care dacii 
apelau rar şi cu nebiruită teamă, avea urmări care în balanţa sufletului 
bătrînului hangiu cîntăreau cît dragostea de viață: femeia trecută prin 
aburii sacri pierdea harul sfînt al rodirii şi, cum ştiut ne este, Zebal nu-și 
dorea nimic pe lume mai mult decît un urmaș... A întrebat din casă 
în casă expunîndu-se tuturor primejdiilor, s-a strecurat ca un fur din- 
colo de ziduri, a colindat împrejurimile, a făcut totul pînă ce într-o vale 
cu izvoare calde a găsit acea buruiană rară. În cruda tinereţe slujise preo- 
ților ctişti de la Peştera Zeilor, unde printre alte multe învățături de- 
prinsese cîte ceva şi din multele taine ale grecului Esculap şi dacului Ve- 
zina. Ştia, prin urmare, şi cum se culeg zdreţele, şi de către cine, și la 

ce ceas anume, şi cum se prepară, dar, din pricina urmărilor nedorite, nu 
se putea încă hotărî să recurgă la magia lor. Zilele Izidorei erau numă- 
rate, chinurile ei ar fi putut mișca și nesimţitoarele pietre. I-a vorbit 
atunci despre miraculosul leac şi despre zădărnicia continuării călătoriei 
în Egipet la priceputul vraci, iară ea, cu lacrimi în ochi, singurii rămași 
la fel din ceea ce fusese neasemuita fată, se hotărî să-l folosească şi să 
se aleagă: ori, ori! 

Într-un oraş de pe străine meleaguri, cu porţile ferecate şi străji veş- 
pic treze, cu mormane de morți şi convoaie de suferinzi, care se tirau 
precum un uriaş vierme bubos, gemiînd şi urlînd, căutînd alinarea, nu-i 
era ușor să înfăptuiască ce îşi pusese în gînd. Unde, oare, unde să gă- 
sească fecioara neprihănită care să culeagă buruiana sacră pe rouă, la 
răsăritul soarelui, rostind formula magică și punînd cîte un bănuț, ca 
despăgubire, la rădăcina firelor culese? Iată, însă, că atunci cînd își luase 
orice nădejde, providența i-o aduse la ușa hanului în care se adăposti- 
seră cu zecile şi tot așa se duseseră secerați de cumplita boală. Era o fă- 
tucă numai piele şi os, a cărei vîrstă greu i-ai fi putut-o ghici, care prin 
cine ştie ce minune scăpase neatinsă de boală. Cu glas sfîrşit cerşea o 
bucată de pîine pentru frăţiorii mai mici pe care îi adăpostise, ferindu-i 
de necruțătoarea boală, sub dărîmăturile unui templu ce, în închipuirea 
localnicilor, era bîntuit de stafii. Părinţii fetei, rămași în casa cu meza- 
nin și etaj de bambus, de peste drum, își numărau, bieții, zilele. 

Pentru un blid de orez și promisiunea că lecuirea Izidorei se va face 
în camera unde zăceau părinții ei, fata se învoi să-și pună în primejdie 
viața, trecînd zidurile şi centurile de carantină, pentru a culege, după 
datina din Dacia Veche, un mănunchi de zdreţe. Culegînd, pe rouă, bu- 
ruiana de leac, rostea pentru fiecare fir în parte, în limba părinților ei, 
cuvinte de implorare, de mulțumire şi alinare: „Ini, inioară, / Zdreaţă 
surioară, / Buruiană rară / Nu fi supărată / Că te duc la vatră / Abur 
să devii, / Leac slăvit să fii, / Şi s-alegi prin soarte / Viaţa de moarte. / 
/ Eu mi te-oi cinsti / Şi te-oi răsplăti / Cu bănuţi de aur / De la meşter 
faur, / Cu gîndul curat, / Cu trupul curat / Prin rouă purtat / La crăpat 
de zori / Zăreţelor surori.“ Vorbele fetei au fost bine primite, zdreţele 
nu s-au ofilit, semn că trăise pînă atunci în deplina curăţenie a trupului 
ȘI cugetului. Au făcut trei mănunchiuri, pentru cei trei bolnavi, şi le-au 
aruncat în cazanul cu apă clocotită. Aburul femeilor s-a înălțat drept în 
Sus, semn că mai au viaţă, că se vor tămădui; al bărbatului s-a prelins pe 
sub ușă, aşa cum pînă în seară viața s-a dus de la el. La puţină vreme 
după aceea Izidora şi străina aceea s-au făcut bine şi s-au întremat ca 
ocrotite de zei, iară Zebal, hangiul, s-a hotărît să întoarcă drumul spre 
casă. Dacă Zeii au dăruit-o pe Izidora cu încă o viaţă, printr-o minune în 
care nimenea nu ar fi crezut, îi luaseră, în schimb, darul de a mai zămisli 
viaţă și, deci, drumul la vraciul acela din Egipet ar fi fost zadarnic. Fe- 
meia lecuită și fecioara cea pură s-au hotărît să-l urmeze oriunde îl va fi 


purtat paşii. Cu toate că erau o grea povară pentru el, prin cele străinătăţi; 
bîntuite de ciumă, cu drumuri lungi date în vrerea cerşetorilor şi tilharilor, 
pe Zebal nu l-a lăsat inima să le părăsească în voia sorții, știind că întîm- 
plările viitoare sînt în seama Zeilor. Cu trei măgăruși de pripas, dintre 
cei mulți rămași fără stăpîni, și cu doi catîri care supraviețuiseră cu te 
miri ce în grajdurile hanului, Zebal dacul a răzbit pînă la Capadochia și 
de aici la cel mai apropiat port, răbdînd foamea şi setea, arşiţa cumplită, 
înfruntînd, cu sufletul ușor şi cu gîndul la meleagurile natale, în de toate 
din prisos dăruite de zei, primejdiile de tot felul. Un neguţător grec, care 
poposise cîndva, cu mulți ani în urmă, pentru negoţul cu miere şi blă- 
nuri, la hanul lui Zebal de pe Valea Sargetiei, i-a călătorit cu plată pu- 
țină pînă la Olbia. De aici, înfruntînd alte primejdii, printre neamurile 
peucinilor şi sarmaților dedaţi prin fire la nestatornicie şi jaf, ținînd 
către stinga ţărmul Pontului Euxin și în față Carpatul cu creștetul albit 
de prima nea, la sfîrşit de toamnă au ajuns acolo de unde plecaseră În- 
tr-o primăvară timpurie, înflorată și parfumată ca mai toate primăve- 
rile de pe la noi. Hanul, pe care îl lăsase bogat ca un tîrg oriental şi tare 
ca o cetate grecească, era ruine, bălării și cenușe. Hadrian, ocrotitorul da- 
cilor, statornicind fără de preget în voia marelui Traian, murise, şi pînă 
ce noul împărat, blindul și cumpătatul Antoninus, să ia în miini vrednice 
întinsul Imperiu, colonii şi administratorii corupți s-au năpustit cu pa- 
tima Bellonei și cu încrîncenarea Furiilor asupra fruntașilor daci, cu ura 
de multă vreme mocnită. Cum hangiul Zebal era cunoscut pentru cer- 
bicia cu care se statornicise peste vremi în vechile datini, ca şi pentru 
averea sa, fu pedepsit cu jaful, focul și pribegia. Iată că fusese atita 
vreme pribeag ca să constate că era cu adevărat pribeag, la vatra casei 
sale, în țara părinților săi. Un om ca dînsul rămîne pînă la capătul zile- 
lor stejarul verde, care nu se apleacă şi nu se frînge sub nici o furtună. 
Cu un catîr, trei măgăruși și două femei, pentru care el însemna mai mult 
decît împăratul pentru Cetatea Eternă, a trecut Marisul, a urcat, pe la 
Valişoara şi Ruda, Zarandul, a întîlnit la Baia Grisiei apa cu grăunţe de 
aur, a mai mers o vreme pînă ce a lăsat în stînga creștetul cărunt al 
Vulcanului şi, la o întretăiere de drumuri ale ţării cu drumul aurului, 
din te miri ce, a întemeiat han cu toporul în dreapta și cîntarul în stinga, 
cu inima veselă şi fruntea senină ca în dalba tinereţe. Izidora Domo e 
femeia care și de data asta i-a pregătit cu duioşie merindea de drum, 
rămînînd cu toate grijile hanului, pe fata fecioară, culegătoarea de zdre- 
te, au adoptat-o, nemaisimţind de acuma lipsa acelui vraci din Egipet. 
La Apulum, unde fata, pe nume Arcia Candida, îşi desăvîrșea educaţia 
în casa unei matroane de bun nume, soaţa celui ales în fruntea colegiului 
aurarilor, urmau s-o întîlnească, aceasta fiind explicaţia la graba cu care 
bătrînul hangiu se pornise la drum. Întîlnirea avea să aibă loc în împre- 
jurări nedorite şi mult mai curînd decît ar fi putut el să bănuiască, dar, 
despre aceasta, la locul și la timpul potrivit. 

să ne întoarcem, dară, la Hanul lui Zebal, pe care tocmai îl părăseam, 
lăsînd în poartă pe Izidora Domo cu ochii plinși, de parcă s-ar fi despăr- 
tit de vechiul ei tovarăş de viață pentru totdeauna. Dacă aș fi ştiut po- 
vestea pe care v-am depănat-o, scurtînd-o cît mi-a fost îngăduit, desigur 
că aş fi privit-o cu mai multă atenție. Destul să vă spun că şi dintr-o 
singură ochire îţi dădeai. seama că a fost şi a rămas neasemuit de fru- 
moasă, că măcar şi numai pentru atita ar fi meritat să aibă urmași. 

După ce a lăsat-o în poartă cu ochii plinşi, poruncind însărcinări slugi- 
lor ieşite să-şi petreacă stăpinul, am dat zor. Țineam drept înainte dru- 
mul cel mare al aurarilor, din care aveam să ne abatem imediat după 
asfinţitul soarelui, cam la trei ceasuri bune de mers, ca să căutăm li- 
nişte şi odihnă între zidurile de la Vadul Moților, loc de popas pe vechea 
cale a mocanilor avînd ca stăpîn un localnic căruia Zebal, ca om cu stare 
si fală prin împrejurimi, îi botezase şi cununase pe rînd cei nouă copii, 
zburătăciți care încotro de cum le-au crescut penele. Biet omul mai ră- 
măsese cu fata mezină, o codană care abia aștepta flăcăul potrivit să le 
ceară sălaş de o noapte şi apoi s-o ducă în lume pentru o viață. Alegind 
drumul acesta, Zebal o făcuse cu chibzuinţă. Locurile de popas, puţine și 
aproape necunoscute, ofereau linişte şi siguranţă, iar calea către Apulum 
se scurta cu mai bine de o zi bună de mers. Nu se putea să nu fie şi des- 
tule greutăţi: cînd era drum de negoaţțe, cînd potecă îngustă de care mo- 
căneșşti, cînd urca pante abrupte, cînd cobora văi abia cercetate de soare; 
cînd şi cînd între şleahurile sale întîlneai cîte un drumeţ grăbit sau cîte 
o caravană de care pornite în sărace tirgueli cu fructe, miere, doniţe și 
oale, însă puteai fi sigur că de după stîncile golaşe şi dintre tîrșurile în- 
tunecoase te privesc lacomi şi hicleni ochii lotrilor, proveniți din oşteni, 
sclavi și băieși certați cu legile ori cu stăpînii. Și, totuşi! Faţă de drumul 
mare, zis al ţării sau al aurului, acesta era întotdeauna pe placul unor 
oameni de cinste şi curaj de felul bătrînului Zebal. Dacă pe Drumul Moti- 
lor pîndeau lotri, pe Drumul Țării puzderia de oșteni ai cohortelor auxi- 
liare însărcinate cu paza drumurilor se simțeau datori să te uşureze si 
de o parte din marfă ori din mărunțișul pungii. Deşi Zebal, care nu era 
Prin aceste ţinuturi un fitecine, era scutit de năravurile străjerilor de 
drumuri, prefera să-i ocolească. Firea lui aprinsă, simţul de dreptate, ura 
încă neostoită împotriva nepoftiţilor care se făcuseră stăpîni pe tară, 
nu-i recomandau asemenea întîlniri, fiindcă rar se întîmpla să nu sară 
în sprijinul unui semen năpăstuit. Încumetîndu-se el pe drumuri nesi- 
Sure și atît de puțin umblate, se bizuia pe aceea că îl cunoșteau mai toţi 
cei certaţi cu liniştea, cum la rîndul său bine îi ştia. Dacă se mai nime- 
reau dintre aceia mai noi dedaţi cu lotria, era de ajuns să-i afle numele 
ca să se dea la o parte din cale, mulțumindu-se cu pîinea și pastrama, baş- 
ca fedeleşul cu mied, pe care anume pentru aceşti necăjiţi le pregătea 
de acasă. 

La Popasul Moților am fost întîmpinaţi ca nişte prieteni, cu bucuria 


omului trăitor în pustietăţi, dornic să ştie ce se mai petrece dincolo de 
palisada ogrăzilor sale şi să-şi mai însenineze fruntea cu o vorbă de duh. 
Dinspre Zebal prietenie era destulă, iar dinspre noi amindoi vorbe de 
duh atît cît să facă trebuinţă şi să prisosească la clăcile şi la şezătorile 
pentru tors cînepa şi scărmănat fuiorul unui pagus de gospodari așezați. 
Cu toate că înainte de a ne urni la drum ospătasem cît să ne ajungă pînă 
la Apulum, nu ne-am dat în lături şi n-am mai prididit să lăudăm plăcinta 
cu carne de iepure, cîrnaţii fierți în zeamă de varză murată, fiertura de 
miel neînțărcat și gușița din măruntaie cu verdeţuri, îndetoatelea stro- 
pite cu miedul acrişor de afine, vărsat dintr-un ulcior pîntecos și aburit, 
atunci scos din fîntînă. Bitus Bricenus, domnul prea cinstit al popasului, 
gospodar înstărit, stăpîn peste mai multe iugăre de pădure, fiîneață și 
curătură, peste cîteva ocoale de vite şi oi, ajuns cu anii pe cealaltă pantă 
a vieţii, dar încă nalt şi drept precum bradul, nu prea era în apele lui, 
cum s-ar zice, la vreme senină îi ploua şi-i ningea. Motivul îngrijorării sale 
aduse negură şi pe chipul hangiului Zebal. Salda, mezina lui Bricenus, 
trebuia să se înapoieze de la Ampelum, unde petrecuse cîteva săptă- 
mini la o verișoară a ei, proaspăt căsătorită cu un bogat proprietar de 
pămâînturi și stăpîn al unei vila rustica ce putea face concurență multora 
din cele presărate pe colinele Romei. Deşi primise vestea plecării prin 
stegarul unei alae de grăniceri care se înapoia din permisie, fata încă nu 
ajunsese acasă. Același stegar confirma că din caravana Colegiului Fabri- 
lor de la Alburnus fără oșteni de pază, care din motive de el neînțelese 
luase drumul cel scurt şi nesigur care trece pe la Vicusul cu narcise, co- 
tește către Mogoş, pe sub Negrileasa, apoi se îndreaptă spre Vadul Moţi- 
lor şi Alburnus, mai făcea parte o fetişcană, nu mai puţin frumoasă, a 
cărei ţintă era tocmai hanul bătrinului Zebal. Odată cu înserarea, la 
cîteva cesuri după ce stegarul purtător de veşti bune plecase, au bătut 
la poartă trei oameni cu îmbrăcămintea zdrenţuită şi însîngerată, care 
nu s-au oprit decît pentru a-şi astimpăra din grabă foamea şi setea, și 
au pornit mai departe, către Alburnus, cu ştirea că acea caravană cu 
merinde, unelte de minerit şi arme pentru garnizoana oraşului, a fost 
atacată sub Viîrful Negrileasa de o puternică bandă de tîlhari. Ei trei scă- 
paseră, mai reușiseră şi alții să se facă nevăzuţi, dar despre fetele acelea 
nu aveau ştire. Aceasta era pricina îngrijorării lui Bitus Bricenus şi a 
lui Zebal Hangiul, care avea presimţirea că cealaltă fată putea fi tocmai 
Arcia Candida, fiica lui cea adoptivă. Cum ştirile acestea neplăcute ne-au 
fost cunoscute la sfîrşitul ospăţului, din care bine se vedea că gazda 
noastră era un om înţelept, iar calea pînă aicea a fost o nimica toată, Ze- 


bal hotărî să ne așternem fără preget la drum, urmînd ca, odată cu zorii, : 


să atingem Valea Negrilesei și Vicusul Mogoşenilor, unde, după spusele 
stegarului, fusese atacată şi jefuită caravana Colegiului Fabrilor de la 
Alburnus. 

În pieptul bătrînului hangiu se deşteptase viforul celui ce fusese un 

t oștean. După ce pe furiș a șters cu mineca aspră a cămăşii o 
de părinte, a ridicat ghioaga, a scriîşnit din dinţi cu zgomotul unui 
copac doborît de furtună şi s-a înălțat în deplină măreție, împlintînd 
umnalul oriental în grinda casei. Ştiam că nimeni şi nimic nu-i va pu- 
amîna plecarea. De vreo jumătate de ceas începuse a cerne o ploaie 
a mocănească, în vreme ce întunericul se făcea din ce în ce mai 
cil Acestea, însă, nu erau motive de îngrijorare pentru doi munteni 
căliți, care cunoşteau muntele cum îşi cunoșteau palmele, şi pentru doi 
părinţi loviți în nădejdea și bucuria bătrineţelor. Drept să spun, eram 
alături de ei cu simţămintele, dar nu-mi. prea venea la socoteală să iau 
drumul în tălpi pe o vreme ca aceea. Anii trecuseră şi peste mine, mulţi 
si neiertători, căci nu puține au fost nopţile în care acoperiş n-am avut 
decît cerul, aşternut fînul ori cetina, pernă şaua sau piatra întilnită în 
cale. Aventura îmi clocotea tot mai arare în sînge, iară sîngele se înfier- 
bînta cam greu de la o vreme, cum tot așa de greu se lăsa stins. Ghes îmi 
dădea şi curiozitatea. Fata hangiului se numea Arcia Candida, ca și 
aceea de demult, care uimise cu frumuseţea și ascuțimea minţii pe însuşi 
Nerva Traianus la Sărbătoarea Colisaliilor din Ulpia Traiana, iar eu aş 
fi vrut să ştiu dacă cele ce se spuneau despre ea se vor adeveri ori nu. 
Un gînd tăinuit mă făcea să nădăjduiesc că văzînd un chip aidoma celui 
de demult voi reuşi să mă așez mai temeinic în făgașul acestei noi vieţi 
a mele, fiindcă trebuie să vă zic, dragii mei, că încă nu mă desprinse- 
sem în totului-tot de cel ce fusesem mai pe urmă, adică de Toader Be- 
rian, care mă mai căuta arare cu cîte o sclipire de amintire, cu cîte un 
crîimpei de dor aburit sau cu cîte o nălucire de spaimă. Da, da! De spai- 
mă. Noi, ăştia, oamenii de acum, ne-am cam fost îndepărtat binișor de 
leagănul ce ne-a născut pe mine, pe tine, pe fitecine, natura adică, şi de 
aceea ne sperie liniştea ei, întunericul ei, tainele ei, vorba fiind mai ales 
de munte şi pădure, pe care eu o asemuiesc cu noaptea acelui început din 
care purcedem cu toţii. La slujitorii hangiului Zebal s-a mai adăugat gor- 
nicul peste pădurile gazdei noastre, un găligan de om zămislit de stejari 
parcă, tăcut şi întunecat precum pădurea. Se credea, cum aveam să aflu 
pe drum, că vinovaţi de venirea pe lume a acestui urieș, pe numele său 
Ceran, ar fi fost Fata Pădurii şi Vîlva Pietrelor. Că era așa şi nu altfel 
Au te mai îndoiai după ce-i cercetai cît de cît chipul. Pe tîmplele ce măr- 
Sineau fruntea înaltă, de centaur, jucau două vene ca rădăcinile copacilor, 
S a arătau ca şi cucuruzii brazilor; un ochi, cel dăruit de Vilva 
T urii, era verde, iar despre acesta se spunea că vede şi noaptea; celă- 
a Fo, A sal de la Spiritul Pietrelor, era cenușiu ca granitul şi se pare 
redelea pînă în miezul pămîntului. Pieptul lat şi bombat, tencuit cu 
o de muşchi, se desfăcea în părți, către umerii grei, ca o poartă 
a 7 LE prinsă între doi stîlpi de ulm; picioarele nervoase, pe care ju- 
iei elii şi hălci de muşchi ca aceia de pe crupele armăsarilor de po- 
» erau strînse în ițari din piele de bou ca într-o armură menită să le 

mai ostoiască neastimpărul. Drept arme purta sub chimir, lipit de şoldu] 
stîng, un topor din care un meşter fierar ar fi făcut cu plăcere și în bune 
foloase cinci, iar din teaca scobită chiar în tureatca încălțărilor croite din. 
tr-o întreagă piele de mistreț, ieşea plăseaua de os a unui cuțit folosit, 
pare-se, ca armă de străpungere, unealtă de săpat gropi şi secure de re. 
tezat tufișurile. Obrazul, părelnic liniștit şi mulțumit, ca apele adînci de 
la şes, deşi aspru, întunecat, era frumos din cale-afară, tocmai prin lipsa 
de armonie: un nas scurt, cu nări tremurînde, buze mari şi rumene care 
abia acopereau şiraguri de dinţi în stare să sfişie pielea mistreţului, 
bărbie patrată, cu gropiţă adîncă, sugerînd tărie de caracter și dirzenie. 
Pletele negre, unse cu seu de oaie, atirnau în şuviţe, ca niște funii mu- 
iate în păcură, pînă la rădăcina grumazului. „Aşa o fi arătat Spartacus 
Tsacul, spaima Imperiului“, mi-am zis, iar gîndul acesta mi l-a făcut 
dintr-o dată drag. I-am cîntărit din ochi şi pe ceilalți. Oameni unul și 
unul, cu care m-aş fi încumetat pînă la capătul pămîntului: o adunătură, 
la prima vedere, ce-ar fi stîrnit rîsul ca să-l îngheţe imediat pe buzele în- 
drăznețului, nici unul de tot tînăr, dar nici unul nevolnic sau să-i găsești 
la îndemină egal, cu arme felurite, ce mai! un mănunchi de cohortă da- 
cică din acelea cu prea bun nume care făcea de mult faima Imperiului 
prin Siria şi Britania. Cu oameni ca ei nu pridideam să înfrunt o ceată 
de lotri panonici şi chiar o decurie de oșteni, la o adică. Însă una e să-ţi 
aperi pielea și viața cu viaţă, cînd altă cale nu ai de ales, şi alta, cu totu! 
alta să aperi şi să slujeşti vieţii cu înţelepciune, fiind vorba de niște biete 
fiinţe lipsite de apărare, în cumpănă grea şi la bunul plac al unor til- 
hari la care omenesc mai rămăsese doar darul vorbirii. Găsisem potrivit 
să opresc avîntul năpăstuiților părinţi cu vorbe cumpănite: „Prieteni, 
rogu-mă la domniile-voastre să nu mi-o luaţi în nume de rău, însă așa 
cum v-aţi pornit mi-e teamă că nu isprăviți nimica. Eu zic să stăm oleacă 
și să chibzuim întru folosul încercării noastre, nu lipsită de mari primej- 
dii. Stegarul care a adus știrea a poposit aicea, dacă bine am auzit eu, 
pe la ceasul avecerniei. De la locul unde s-a petrecut jefuirea şi răpirea 
— între vicusul Mogosanilor şi Pîrîul Negrilesei — cam cît drum măsu- 
rat în timp poate să fie?“ „Două ceasuri, pentru călăreţul grăbit, cu cal 
odihnit şi cale cunoscută, cinci ceasuri bune de străbătut pentru un pe- 
destru dedat cu muntele“, a chibzuit şi a dat răspuns gornicul Ceran. 
I-am mulțumit îndatorat, ca unuia pe care puneam preț, simțind că pri- 
cepe ce vreau. Mi-am continuat firul gîndurilor neţinînd seama de ne- 
răbdarea celor doi părinți: „Să zicem că lovirea s-a petrecut la ceasul 
despre care vorbea oşteanul. De atunci s-au scurs trei şi încă trei. Deși 
acum, la sfîrşit de florar, înnoptează tîrziu, dacă n-ar burniţa din nori 
ca pisla udă, la ceasul acesta am fi putut vedea înălțat Luceafărul de- 
asupra capetelor noastre. Gîndesc cum că nici cei lotri nu vor fi fiind 
niște începători cu toţii ca să poposească la strunga stînii cu prada, ba 
chitesc că acum odihnesc sau benchetuiesc la un loc sigur, pe unde le-o 

_ <cunzişul, şi de bună seamă nu prea aproape de locul faptei. Urme 
fi a neric anevoie vom găsi şi, puțini cîți sîntem, ca să ne despărțim, 
pe z a ne vine la socoteală. Ceata, dacă bine am reținut, numără mai 
bine de douăzeci de lotri, de unde gîndul că pot fi nişte hoți de strîn- 
sură, adunați si plătiți de cineva numai pentru o anume treabă ce lesne 
si noi o putem bănui. Caravana nu ducea nici aur, nici grîne, nici sare, 
nici alte bunuri, aflate la mare preț, ci unelte, numai unelte trebuitoare 
pentru meșteșugul aurului: vraniţe, ciocane, tirnăcoape, lopeţi, pislă 
pentru slătărit şi tot ce va mai fi făcînd folos aurarilor, treabă la care eu 
nu mă pricep nici cît la nălbitul pînzelor. Pricep însă că avem de-a face 
cu tilhari din aceia care practică aurăritul oprit de Imperiu, pe la vaduri 
îndepărtate și în gropniţe tăinuite tocmai din vremurile cînd au fost 
venit romanii. Dacă fetele au fost răpite de către cei scoși din lege nu- 
mai fiindcă s-a nimerit să se însoţească la drum cu acea nevolnică şi 
slab păzită caravană a Colegiului aurarilor, dacă răpirea lor are drept 
temei răscumpărarea ori răzbunarea, bine ne-ar prinde să ştim. Ce pu- 
tem şti e că pe o vreme ca asta au lăsat, vrînd, nevrînd, urme ca o turmă 
de mistreți prin ogorul gospodarului şi că, nefiind prea plăcut să aştepţi 
ziua în murătura cerului, și-au căutat şi ei un adăpost, de unde, în zori, 
pot fi luaţi ca nişte melci din oala cu apă clocotită.“ Pe măsură ce vor- 
beam şi alcătuiam din bucăţi de păreri gînduri, judecăți și planuri, obra- 
zul frumos al gornicului se deschidea ca cerul către senin. Cine ştie din 
ce pricină mă privea şi mă asculta cu adînc respect, aşa încît m-am oprit 
şi i-am poftit sfat şi vorbă: „De nu mă înşel, un gînd bun își cere dezle- 
gare prin vorbire, cinstite gornice?“ „Intocmai, taraboste, însă poate să 
mai aştepte dacă domnia-ta nu a terminat ce avea de zis. Sînt destule 
semne că după miezul nopții cerul va să se însenine. Iar noi vom mai 
prinde cel puţin un ceas de lună plină. Zicea stegarul, ce nu părea oștean 
prost, din multele amănunte cu care ne-a învrednicit, cum că tilharii că- 
lăresc cai de la şes ale căror urme chiar şi noaptea pot fi luate, oricît 
ai fi de nepriceput. Se întîmplă ca eu să cunosc toate cotloanele de prin 
acele locuri, de unde mă și trag cu neamul, așa cum le cunosc pe ale su- 
fletului meu. Trei adăposturi pot da sălaș sigur, şi împotriva vremii şi 
a oamenilor stăpînirii: Grota Urşilor de sub coama Negrilesei, Peştera 
Ulcelelor din Pădurea Spiridușşilor, aflată tocmai în partea opusă şi cam 
la aceeași depărtare de locul faptei, și stîna de pe Chicera Muierii, loc 
tare şi cuib de hoţi de cînd stăpînii au părăsit sălașul pentru un blestem 
al casei. De s-au adăpostit în grotă ori în peşteră, atunci norocul nostru 
e un noroc bun, căci, liniștind cumva străjile cu tăcerea cea de pe urmă, 
îi chinuim și-i scoatem ca pe bursuci, cu fumul; la stînă de şi-au găsit 
adăpostul, puţini câți sîntem ne va fi greu să-i dovedim, căci cinci oa- 
meni sînt totuşi numai cinci, domnia-ta, vînătorule.“ I-am spus că-i dau 
întru totul dreptate. Judeca limpede, ascuţit şi cu răbdarea acelora care 
de mulți ani au singuratica şi primejdioasa îndeletnicire de gornic. Mă 

convinsese. Zebal şi prietenul său, hangiul, erau prea tulburaţi ca să le 
mai cer cu vreun folos părerea, deși nimic poate, în afară de împrejurare 
şi renume, nu mă îndrituia să hotărăsc în locul lor. Cu toate că aici, în 
munte, oamenii se socotesc vecini chiar dacă unul locuieşte în deal și al- 
tul în vale, nădăjduiam să mai găsim cîțiva oameni de bine, săritori la 
nevoie, cum, de fapt, s-a și întîmplat. Am pornit la drum imediat după 
miezul nopții cînd, după sorocirile gornicului, într-adevăr contenise 
ploaia și se înseninase cerul. Am tăiat muntele de-a curmezişul, pe po- 
tecile călcate din ani în paşte de către îndepărtaţii vecini, ca să se întrebe 
arare de nevoi şi sănătate şi să-și dea cu împrumut, pînă ce va să se co- 
boare către tirgurile de la șes: un drob de sare, cîteva măsuri de grîu sau 
de mălai, grăsime pentru opaiț, buruieni de leac sau altele ca acestea, 
fără de care viața mergea greu înainte. Cam la jumătatea drumului, pe 
care îl tot urcasem, ne-au întimpinat hămăituri de cîini harnici şi stăpi- 
nul casei cu zid de piatră şi palancă, o casă înconjurată de acareturi, 
răsărită pe neaşteptate din noapte, scăldată în razele lunii între două 
coame înguste de deal, pe malul unui pîrîu năbădăios care cînta de 
mama focului într-un iaz de moară. Omul, sculat în puterea nopții, a 
ridicat glas de poruncă și îngrijorare, o dată cu întrebarea chemîndu-și 
slugile, despre care singur ştia de le are ori ba: „Cine eşti, mă, de umbli 
în puterea nopții?! De-i fi lotru, rău ai nimerit-o într-acilea, om bun 
de-i fi, care ţi-i păsul?“ Bitus Bricenus, obraz cunoscut şi ascultat prin 
partea locului, mai făcu vreo cîțiva pași către haita de cîini îndrăciţi, şi 
se încredință cu tot numele: „Bitus Bricenus, omule, hangiul de la Va- 
dul Moților. Iaca, vecine Axente, că mă lovi năpasta, pricină din care 
îți tulbur liniștea şi somnul.“ „Te cunosc şi te cred, hangiule“, zise omul 
cu glas neîncrezător. „De-i fi cu adevărat cel ce spui că ești de bună 
seamă, și nu cumva un tîlhar cu glas prefăcut, ia zi-mi sub care grindă 
a casei îmi ţin răbojul şi cum le cheamă pe cele cotarle care te latră!“ 
„Grinda a doua de la intrare, vecine, iară cei cîini de care ascultă haita 
răspund şi se ogoiesc la numele de Ursan, Lupa și Negra.“ „Dară pof- 
tește, casa mea e şi a ta, vecine Bricenus, și te rog să ierți cercetărilor 
mele. Ştii prea bine cum sînt vremurile și oamenii pe aici, pe la noi.“ 

Am poposit numai cît să se gătească de drum gospodarul şi feciorul său 
cel mare, un flăcău tăcut, trecut de prima tinereţe, care șchiopăta vizi- 
bil, în urma unei încăierări cu ursul în prisaca din dosul casei, la virsta 
la care încă nu fusese purtat prin lume la tîrgurile și horele de pe Găi- 
na, Negrileasa, Vulcan şi Dealul Mare. Ni s-au alăturat în primejdioasa 
plănuire fără să pună vreo întrebare, trecînd din mină în mină, ca pen- 
tru întîmpinare, o ploscă pîntecoasă, tot aşa cum ar fi procedat Bricenus 
ori Zebal dacă omul acesta izolat în munte le-ar fi cerut lor ajutorul. Din 
vorbele lor am înțeles că pînă la locul de unde aveam să începem cerce- 
tările o altă casă nu mai era, așadar grupul nostru nu număra decît şapte 
oameni, iar şapte, oricum, însemna ceva mai mult decît cinci. Bătrînul 

ărea el, nu-i vorbă, cam petrecut cu anii, însă cel tînăr, cu toată me- 
teahna căpătată într-o încleştare pe viață şi pe moarte, făcea cît doi, 
dacă nu cumva chiar mai mult, văzîndu-l înarmat cu o ghioagă la ridi- 
catul căreia un oarecine s-ar fi opintit din greu, şi cu o dacă lucrată la 
un fierar localnic, din care ai fi putut face măcar două rafuri de car. 
Cum mai aveam cel puţin două ceasuri bune de drum, fiindcă cei ce ne 
însoţiseră cu atita bunăvoință sau nu consideraseră potrivit să-și mai în- 
calece caii pentru atita lucru, ori că nu-i prea aveau, mergeau pe jos 
voiniceşte, mai bun altceva neavînd de făcut, m-am alăturat gornicului, 
care, de ce să nu recunosc, îmi cîştigase încrederea şi chiar admiraţia, 
poate și pentru aceea că amindoi ne-am trăit viața sub cerul liber, ca 
împreună să alcătuim un plan pentru cele trei situaţii în care aveam să 
ne întîlnim cu dușmanul: la grotă, la stînă sau la peşteră. Locul cel mai 
tare şi mai cu primejdie era la stîna de pe Chicera Muierii, situat mult 
în afara potecilor și drumurilor umblate, pricină întemeiată de a-l ruga 
pe gornic să mi-l înfăţișeze în toate amănuntele pe care le ştia. Am aflat 
imediat că ceea ce fusese cîndva o stînă de păcurari bogaţi era acum o 
îngrăditură din piatră de var întărită de vreme, atît în partea de sus cît 
și în cea de jos a chicerei, peste care se prăvălea un pîrîu, alcătuind două 
cascade și un lac de mărimea unor ocoale de oi. O potecă de picior urca 
printre stînci, pe deasupra primei cascade, trecea pîriîul peste un pin pră- 
vălit din munte, ca mai apoi să tot urce printr-o bătrînă pădure de fagi. 
În partea de jos a chicerei aflai o alcătuire de grohotișuri şi stînci prăvă- 
lite, din pricina cărora se credea că în vremi depărtate pe aici ar fi băie- 
şit urieșii în căutare de aur. Printre ele oamenii harnici, curăţind locul 
cu tirnăcopul şi cangea, au croit drum îngust pentru turmă. Adăpostul 
propriu-zis era durat pentru vecie tot din piatră de var nestins, cimen- 
tat mai apoi de zăpezi şi de ploi, taman sub o urieşească stîncă, încovo- 
iată către vale precum o copaie de frămîntat pîinea. „Trebuie să ai minte 
puțină ca, ştiindu-te urmărit, să te închizi de bună voie într-un loc ca 
acesta!“ mi-am dat cu părerea mai mult ca să o aflu pe cea a ortacului 
meu. Însă acesta nu mi-a dat dreptate, dimpotrivă. A încercat să mă con- 
vingă că acolo mai lesne te poţi apăra, decît ai putea ataca, stîna în to- 
tului-totul fiind durată ca o cetate împrejurul căreia fiecare copac, 
groapă ori stîncă e o capcană. „Să afli domnia-ta, a mai adăugat tînărul, 
că aici moșu-meu cu încă zece daci din oastea măritului Decebal au dat 
de furcă pînă tîrziu către iarnă unei centurii de oșteni ai trupelor de cu- 
rățire și pacificare. Atunci romanii, săgetaţi, răriți şi înfometați, i-au fost 
lăsat în pace. Mult mai tîrziu şi numai prin haină vînzare au putut fi 
clintiţi de acolo“. Nu i-am răspuns. Nu cunoşteam locul şi nu-mi sta în 
fire să vorbesc cu trufie în necunoștinţă de cauză. Mi-am închipuit ceva 
asemănător turnurilor de apărare de pe Valea Sargetiei la venirea roma- 
nilor şi nu am mai cerut alte lămuriri. De bună seamă că Ceran, om al 

locurilor şi nu un fitecine, ştia prea bine ce spune. Doar atit că lotrii cu 
pricina s-ar fi putut adăposti și în unul din cele două locuri tari bănuite 
de noi, ca şi în multe altele, necunoscute nouă, poate mai la îndemiînă 
pentru ei. Şi aici, ca şi în jocul copiilor de-a v-aţi ascuns, avantajat era 
cel ce se ascundea și nu cel nevoit să caute. Deocamdată luai hotărîrea 
să intru binișor în pielea celui dintii şi, mai liniştit de-acuma, grăbii pa- 
sul pentru a-i ajunge pe tovarășii mei de drum, care aveau motive și 
mai temeinice să se grăbească. Timpul curgea neiertător şi cîte nu se 
mai puteau întîmpla unor ființe plăpînde și lipsite de apărare, aflate în 
stăpînirea unora care nu mai aveau omenesc decît darul înăsprit al vor- 
birii! 

Neliniștită dintr-o nebănuită pricină, Teofana îşi schimbă locul. Tră- 
geâ pe furiș cu ochiul cînd la Cosmin cînd la Bogdan, semn că punea 
ceva la cale şi se temea de reacţiile lor. Privi şiret cerul pe care clipeau, 
precum şperla din jarul răscolit, miriade de stele. Cercetă mai apoi pă- 
durea, care se contura în apropiere ca o pată neagră, densă, unduitoare, 
şi păru că se înfiorează, strîngînd cu gest de jivină mică umerii abia ro- 
tunjiţi către împlinire, de frig sau de frică poate. Toader Berian observă 
gestul fetei de a se chinci în sine, părăsi istorisirea, cu părere de rău 
acum, ca şi cînd te-ai despărţi în pustiul nopţii de un plăcut tovarăş de 
drum, şi o întrebă cu neobișnuită căldură în glas: 

— Te-o fi prins pe nesimţite frigul, Teofano. Ai putea lua zeghea mea, 
că eu și așa trăiesc dincolo de cald și de frig. La ceasul acesta cade roua, 
hrana sufletelor rătăcitoare, zice-se. 

— Nu, nu! Nu-i nevoie! se apără ea, vădit iritată că nu s-a putut stă- 
pîni. Mă gîndeam, iaca... mă gîndeam la pădure şi nu ştiu ce m-am 
înfiorat. Oare cum vor fi fost pădurile în timpurile de demult pe care 
le-ai trăit? Vezi matale, moş Berian, măcar şi pentru aceea că dumneata 
ştii, că le-ai văzut, cum ai văzut atîtea ce nu vor mai fi... bouri adă- 
pindu-se în ape ca lacrima, ţara de codri, neamuri de oameni pierdute 
demult prin neamuri... eu cred că ar trebui să fii tare fericit. 

O vreme bătrînul nu-i răspunse. Tăcu îndelung fiind iarăși departe, 
în alte locuri ori în alte vremi. Se înfioră şi el la un gînd, tresărind, 
ori poate la o imagine sau la o pală de vînt. Răspunse pe neaşteptate, 
interogativ: 

— Pădurile... pădurile de demult zici? Ce şi cum erau? Îm! Ele erau 
totul, şi adăpost şi capcană, și viața şi moartea. Dar ca să-ți răspund ar 
trebui să ştiu ce ştii tu, ce știți voi despre pădure, despre ţara asta a 
noastră de-i zice România. 

— Păi... ştiu! se grăbi, oarecum derutată, fata. Ştiu și eu atîta cît 
am învățat şi din puţinul cît am văzut pînă la anii mei. 

— Ce ai văzut tu, fătucă, e coltuc de pădure din vechea noastră pădure. 
Pămiîntul lucrat, adică arătura, pîrloaga și fîneaţa era puțin, însă ajungea 
tuturora. Într-un an semănai aici, la o gură de vale, în celălalt, dincolo, 

rît de deal, nu prea departe de casă şi mai ales nu peste ape 
ati, fiindcă podurile .. . unde şi unde un brod sau un vad. Murăşul, 
Murăşul nostru spre o pildă, îl treceai pe brod ia Germisara, cam pe unde 
face cot la Gelmarul de-acuma, apoi la Vadul Zânelor, de lîngă Deva, puţin 
mai jos de Piatra Uroiului. Numai la Apulum și la Ocna de Murăş erau 
intinse poduri de vase. Dar pădurea! Înstăpînea. Cît vedeai cu ochii, cît 
păteai cu pasul. Mai mult la şesuri decit la munte. Zile de-a rîndul de-o 
cercetai, nu-i găseai capăt. De-a stînga și de-a dreapta drumurilor, ori 
incotro te-ai fi îndreptat, pădure și iar pădure. Cînd se întemeia sat nou, 
prin roire sau schimbare de vatră, mat întîi şi mai întîi se făcea jarişte. 
Procuratorul Imperial, împuterniciţii lui, consilierii coloniilor sau ai mu- 
nicipiilor hotărniceau de la apa cutare la apa cutare, ori de la muntele 
cutare la valea cutare loc de vatră, de arătură, de cosit şi păşunat. Apoi 
se păstra cît era de păstrat pădure pentru multele nevoi, se tăia ce şi 
unde era de tăiat pentru cele trebuinţe ale obștei şi ale imperialilor, după 
care se punea foc. În urmă rămiînea jariştea, jariştea fumegîndă hăăăt şi 
săptămîni de-a rîndul. Se aștepta un an, doi, trei, pînă după ce prin 
arderi repetate putrezeau butucii şi începea desțelenirea, semănatul, cosi- 
tul sau păşunatul. Și ce pămînt! Gras ca untura, glie odihnită din veci; 
lanurile de grîu, de secară şi orz, de mei şi de cinepă cît trestia. Ast an, 
ogor: îngrădit cu leţe şi spini, ca să nu dea turmele de sălbătăciuni, în 
celălalt, pîrloagă. Se mai odihnea glia o vreme şi, pe cînd s-o înghită 
iarăşi pădurea, ale cărei tufişuri înaintau ca niște armate, iarăși gospoda- 
rul ara şi semăna ogorul, ogor cu nume împrumutat tot de la pădure: în Alu- 
nei, în Cărpiniș, în Făget, la Scoruși, la Ghindari, la Arini. Ehei, pădu- 
rea! ... Trei sfert din ţară, asta pădure! Iar apele! Ce mai ape! Şi cum 
mai curgeau! Cînd mă gîndesc, privind rătăcirile şi băltirile Murăşului 
de acum, îmi vine a crede că pe vremea aceea pămîntul o fi fost de bună 
seamă mai înclinat către Dunăre, matca apelor din totdeauna. 

—- Îmi închipui, cu aşa păduri, ce mai de lupi! se entuziasmă deodată 
Cosmin. Și cîți oameni sfişiaţi, măiculițăăă! 

Bătrînul zîmbi zgîrcit. Sentenţios. Așa, cu poftă, ca mai toți oamenii, 
nimenea nu l-a mai văzut rîzînd. Acum, dacă a zîmbit, mai puţin ca un 
mort vesel, era de ştiut că cineva urma să fie luat în derîdere. Asta era 
părerea lui Cosmin şi nu prea se înșela. 

— Lupi zici? Erau şi lupi. Mulţi, desigur, căci multe erau şi turmele 
de bouri, de zimbri, de cerbi şi căprioare, de mistreți şi cai sălbatici şi de 
tot ce s-a mai urcat pe pluta lui Noe la potop. Dar cu oamenii n-aveau ei 
treabă, decît atunci cînd omul îi tulbura fără să vrea la sorocul zămislirii. 
Pe om, lupul dintotdeauna și l-a ştiut de stăpiîn. Poate şi pentru aceea 
că-i seamănă. Pe-atunci, băiete, ca şi acum, lupul mînca oi şi boi, nu 
minca feciori ca voi. Animal mîndru, răzbătător, singuratic, tare singur şi 
trist! Cei vechi credeau că din lup se trage şi neamul acesta, al nostru, şi 
sub semnul lupului stă el sub zodii. Care va să zică, neam de lup, supus 

de neam de lupoaică, înțelegeţi ce vreau să zic, cu cîtă carte aţi învăţat 
și voi, nu? 

— Păi cum! se grăbi Bogdan. Aşa trebuie să fie, numai că ne cam abă- 
turăm, iar pe noi povestea cealaltă, cu răpirea fetelor şi urmărirea lotri- 
lor, ne interesează. Moș Berian, Teofana, ca fetele, cu ale ei. Nu vă mai 
abateţi din vad chiar de-a fi să întrebe cum se albeau pînzele, care era 
moda şi pe unde se plimbau seara domnișoarele dacilor, fiindcă altfel 
n-o mai termini niciodată. 

Fata se făcu de parcă nici n-ar fi auzit, iar asta îi oțărî pe băieţi. Ar fi 
vrut s-o zîndărească mai abitir, însă Toader Berian, zis Şerpele Roș, trase 
cele două fumuri de cuviință din pipa de lut şi se reaşeză temeinic în 
matca povestirii, trecînd peste această meandră ca şi cînd n-ar fi fost, și 
hotărît că, iată, se afla iarăşi foarte departe. 

— De cînd părăsiserăm hanul lui Bricenus şi pînă la primul şi singurul 
lui vecin, cei doi părinţi aproape că nu şoptiseră vreun cuvint. Acum, 
după ce luna ieşise complet dintre nori, devenind un opaiţ de nădejde al 
drumeţilor, tăcerea se înstăpinise cu totul. Locurile erau cu primejdie, 
lucru pe care mi-l confirmase după cum se comporta iscusitul Ceran, şi, 
ca unul ce mai păstra toate simţurile şi învățămintele unui vestit viînător, 
am trecut înaintea celorlalţi, avîndu-l pe gornic lingă mine. De oriunde 
putea răsări o capcană, șuiera o suliță sau o săgeată. Mergeam încet, cu 
pasul uşor şi cu multă prudenţă, și pentru că nu cunoșteam locurile, dar 
şi pentru că de la o vreme ne cufundaserăm în pădure. La o scurtă haltă, 
cerută de bătrînul Alexis pentru a-și potrivi tureaca încălţărilor, dar mai 
mult ca să-și tragă răsuflarea, gornicul a făcut cunoscută părerea că duş- 
manii căutaţi de noi pot tot atît de bine să fie prin apropiere şi, deci, 
ne adresă tuturor rugămintea să călcăm mai cu grijă și să fim atenți la 
orice zgomot, fie el țipăt de pasăre, susur de izvor ori prăvălire de piatră. 
Pădurea necuprinsă părea un mormînt al liniștii veșnice. Animale, păsări 
și oameni de s-ar mai fi aflat în afară de noi în această pustietate, îmbră- 
țişaseră de bună seamă, odată cu răsăritul lunii, somnul cel mai adînc 
După încă vreo cîteva verste de mers furişat pe poteca abia ghicită, auzii 
susurul unei ape, susur care răzbătea uniform dinspre dreapta, ca ţiriitul 
unei colonii de greieri în preajma schimbării vremii. E pîrîul Negrilesei, 
imi şopti gornicul. Puțin mai în jos se află drumul şi locul de popas unde 
s-a făcut răpirea. Cei doi hangii păreau că se deşteaptă din letargie. Au 
încercat s-o ia grabnic din loc, însă i-am invitat la un scurt popas, şi cu 
gîndul să ne ajungă din urmă fiul cel şchiop al gospodarului săritor, care 
se oferise să coboare caii pe un alt drum, mai ocolit, dar mai larg. Călare, 
poteca pe care noi scurtasem binişor distanța, nu putea fi străbătută. 
Parcă ne-am fost înţeles, fiindcă nici nu ne-am aşezat bine cînd am deslu- 
şit drept în față zgomot de copite tîrşite pe drum înclinat, de piatră. Era 
slujitorul lui Zebal cu caii de povară. Ca să nu dea de bănuit unor 
eventuale străji lăsate de tîlhari prin apropiere, l-am sfătuit să caute o 

oieniță ascunsă mai în jos de locul unde s-a făcut jaful. Bietul om şi-a 
făcut înţeleasă prin semne dorința de a ne da o mină de ajutor, mînă 
care în situaţia noastră nu prisosea, ci dimpotrivă, aşa că l-am sfătuit, 
fără a mai cere părerea hangiului, să priponească animalele și să ni se 
alăture. Lăsîndu-i pe ceilalți sub coroana întunecoasă a unui lemn de 
corn, m-am slobozit cu Ceran gornicul la răscrucea unde fusese lovită 
caravana. Deşi plouase, nu ne-a fost greu să refacem ceea ce se întîm- 
plase. Lotrii însoţiseră caravana militară pe o potecă paralelă, părăsită din 
pricina şuvoaielor care o făcuseră impracticabilă. Probabil că tocmai de 
la poala muntelui, unde se resfiră pe văi vicusul Cărpiniș, lotrii au luat 
urma caravanei. Se vedea clar că nu se aşteptau să fie prea curînd urmă- 
riţi, fiindcă nu se străduiseră nici măcar cît de cît să-şi șteargă urmele. 
În afara urmelor celor cîțiva oșteni care nu scăpaseră, ci, de bună seamă, 
dăduseră bir cu fugiţii, pe drumul ţării către Alburnum Maior, toți cei- 
Jalți se îndreptaseră către stîna de la Chicera Muierii. Către stînă o 
apucaseră cel puţin trei grupuri de oameni, e drept că mai puţin nume- 
roase. Cele mai multe urme se imprimaseră pe drumul cel vechi, oameni 
călări şi pe jos, purtînd încălțări felurite. Că în fruntea lor se găsea un 
conducător se înţelegea din intenţia de a mai şterge din urme, bizhindu-se 
şi pe ploaie, printr-o grapă ușoară făcută dintr-un spine de porumbar. 
Puțin mai jos, pe o potecă folosită cîndva de vechii oieri pentru a scurta 
drumul către cel al ţării, am găsit urmele unui grup mai puţin numeros. 
Din loc în loc terenul era bătătorit, semn că pe aici au fost duşi prinşii 
care s-au împotrivit. Din aceasta se putea trage concluzia că fetele se 
bizuiseră pe ajutorul cuiva, că nu erau singure. Spre nedumerirea noastră, 
am întîlnit urme şi către liziera pădurii, urme care, așa cum aveam să 
constatăm puţin mai tîrziu, se desprinseseră din cele de pe poteca pără- 
sită, încolţind în noi îngrijorarea că prinşii, sau numai cele două fete şi 
însoțitorii, au urmat alt drum şi au căutat altă ascunzătoare. Ne-am 
înțeles din priviri să nu sporim grija celor doi taţi cu presupunerile noas- 
tre. Neclar pentru noi era unde anume duseseră ei caii, ştiind că nu pot 
fi urcate potecile către stînă, numai dacă cumva vor fi avut aripi. l-am 
împărtăşit nedumerirea mea destoinicului Ceran care, după ce a stat 
puțin pe gînduri, a făcut o presupunere de a cărei chibzuinţă nu mă în- 
doiam și anume că sub chiceră, unde mai multe pîraie formează Apa 
Negrilesei, se mai găseşte o stînă, care ţine tot de cea căutată de noi, 
durată temeinic din trunchiuri de brad şi locuită arare de cîteva familii 
de iliri care fac mangan pentru colegiile fabrilor de la Apulum și Albur- 
Num. Aici, credea Ceran, și eu mă declarasem de acord cu presupunerea 
sa, au dus lotrii caii şi eventualii răniţi pe care îi vor fi avind. 

Cu destule îndoieli ne-am înapoiat la tovarășii noştri care ne aşteptau 
cu mare îngrijorare. Odată cu noi se înapoia şi Lupul cel Șchiop care, 
negăsindu-și starea, a urmărit semnele lăsate de tîlhari pe cele două poteci 
Pînă cînd a desluşit zgomotul apelor ce se prăvăleau peste pietrele chice- 

rei. Era şi el convins că numai o parte din ceată, cea mai numeroasă, se 
îndreptase către stîna de la cascadă, nebănuind, însă, ce s-a intimplat 
cu ceilalţi. Ne mira faptul că cei urmăriţi nu lăsaseră nici o strajă, de 
unde chiteam că: ori erau prea siguri pe puterea lor și pe taina locului, 
ori nici prin gînd nu le trecuse că ar fi putut fi urmăriţi atît de curînd. 
Cerul se limpezise ca un iezer de munte la un ceas după furtună. Întrucît 
terenul era tot mai accidentat, iar luna născocea cu pietrele şi copacii 
umbre şi năluci înșelătoare, i-am sfătuit pe însoțitorii mei că ar fi înțe- 
lept să prelungim popasul pînă la ivirea zorilor. Şi noi și caii, pe care 
hotăriîsem să-i ducem mai la îndemînă, în amonte de Chicera Muierii, cai 
care numai datorită unei înzestrări nemaipomenite nu-și rupseseră încă 
picioarele și nu se prăvăliseră de pe buzele înșelătoare ale prăpăstiilor, 
aveam nevoie de odihnă. La acest gînd destul de chibzuit mi s-au asociat 
doar Ceran și tînărul aparent nevolnic, pe care, neștiind cum îl cheamă, 
l-am poreclit Lupul cel Şchiop. Alexis, om care pătimise și el prea destul 
de pe urma călcărilor făcute de tilhari, se încerbise în hotărîrea celorlalţi 
doi bătrîni de a ne continua fără zăbavă urmărirea. Dacă au văzut că nu 
îi urmăm, cîine cîineşte s-au înduplecat să stea locului, însă degeaba le-am 
mai căutat vorba. Erau cătrăniți de parcă noi, ceilalţi, le-am făcut tot răul. 

Somnul din zori e un fur înșelător pentru cea mai destoinică strajă. 
Amintiți-vă că Făt-Frumos rămas strajă merelor de aur cade sub vraja 
lui. Nici un leac nu cunosc mai bun pentru îndepărtarea acestuia decit 
povestirea, istorisirea. Știind că pentru lucrarea noastră mai cu folos este 
odihna trupului cînd nu lipești geană de geană, i-am dat cep cum m-am 
priceput mai bine. Mai întîi l-am cercetat furiș pe Lupul cel Șchiop. O 
anume împietrire a trăsăturilor feţei și lucirea de gheață străvezie a ochi- 
lor îl urîțeau într-un anume fel pe care nu ţi-l puteai explica. Altfel ar 
fi fost un om frumos cum erau mai toți bărbaţii prăsiţi din moşi-strămoși 
prin munţii aceştia. „Domnia-ta ai fost cîndva un brad falnic şi un flă- 
cău tare frumos, i-am zis, privindu-l cu neprefăcută prietenie. Ai fi şi azi, 
dacă nu te-ar roade pe dinlăuntru o crîncenă boală de suflet.“ Nu mi-a 
răspuns. A oftat doar, însă mi-a fost de ajuns. Găsisem poteca, de acum 
trebuia să nu o pierd din nesăbuinţă. Ceran îmi făcuse semn să-l las 
într-ale lui, că tot degeaba. Eu mă îndirjisem să răscolesc acolo unde de 
cine ştie cînd nu mai răscolise nimeni. Tatăl flăcăului, însă, prinsese a 
mă urmări cu interes, făcîindu-mă să cred că încercarea de a tăia şi curăța 
o rană veche îi este şi lui pe voie. Celui suferind e bine să-i amintești 
mereu că suferinţa lui nu-i singura şi nici cea mai mare de pe lume. Asta 
hotărîsem să fac eu acum, așteptind împlinirea din întuneric a 
zorilor. „Tatăl meu, flăcăule, a fost un prea vestit vînător, gornic peste 
șapte munţi. Cam la anii tăi l-a năpăstuit un rău fără de leac. Din momen- 
tul acela pentru el viața n-a mai fost viață, ci numai scîrbă și numai du- 
rere. De mai multe ori se hotăriîse să pună singur capăt unor zile fără de 

dar s-a temut că păcătuieşte față de Zeii care l-au hărăzit cu 
trecere prin lume. lată, dar, pe scurt, povestea durerii lui. În 
muntele Surianul, pe Valea Frumoasei, o ursoaică bătrină se nărăvise 
la carne şi prinse a face pagubă printre vite şi oameni. EI, celălalt Vie- 
Ure, tatăl meu, tocmai se afla prin acele locuri, pregătind o vînătoare 
pentru rege și curtenii săi. Doi copii, un băiat şi o fată, fraţi, plecaţi de la 
stîna din vale după zmeură, au nimerit prin preajma birlogului, o grotă 
afurisită unde dihania îşi avea şi puii. Fata a scăpat prin cine ştie ce 
minune, băiatul fusese tirit de namila care în zori tocmai se îndopase din- 
tr-un juncan, în grota aceea, nevătămat, păstrîndu-l, pesemne, pentru 
un alt prînz. S-a întîmplat ca fetiţa, alergînd către sat, să-l întilnească în 
drumul ei tocmai pe Viezure, vinătorul cel vestit şi netemător de fiarele 
pădurii. El n-a prididit să alerge într-acolo. De grija copilului uitase că 
o ursoaică dedată la carne, avînd şi pui, e mai periculoasă decît o turmă 
de mistreți sau o haită de lupi. A ajuns în muntele acela la ceasul cînd 
namila înfuleca în zmeuriș din ceea ce mai rămăsese după ospăţul din 
zori. Vulturii, care niciodată nu se aşează pe pămînt cînd vreun răpitor 
mai puternic se găsește prin preajmă, de data această, cine ştie din ce 
pricină, şi-au uitat obiceiul, înşelind cu totul vigilenţa împătimatului 
vînător. O lovitură năpraznică de labă a fost destulă ca să-l lase în nesim- 
tire mai multă vreme. Între timp ursoaica îl tîrîse şi pe el în biîrlog. Copi- 
lul se trezise din leşinul de spaimă, cît lipsise ursoaica, şi se cățărase pe 
o teşitură a grotei, unde nădăjduia că fiara nu va ajunge. Ce s-a întîmplat 
eu nu vă voi povesti cu amănuntul, însă domniile-voastre puteţi să vă 
închipuiţi. Cînd tata se trezise, fiara își făcea somnul tocmai la intrare, 
nu mai departe de trei paşi de locul unde zăcea fără simţire prada. Som- 
nul dihaniei, însă, era doar somnul Cerberului. La cel mai uşor zgomot 
deschidea ochii şi cerceta cu luare aminte victima. Copilul întinsese între 
timp tatii cureaua cu care se încingea peste mijloc și îl îndemnase să se 
cațere lîngă el. El, însă, era sleit de puteri. Efortul de a se cățăra i se 
părea prea mare. Între timp se strînse puţin cîte puţin, ca un arc gata să 
sloboadă săgeata, şi cînd i se păru că ursoaica este furată de somnul cel 
mai adînc, ţişni cu un salt către peretele înalt al grotei. Se înşelase. 
Fiara nu dormea. Cu un răget înfiorător se aruncă asupra lui. Vînătorul 
avusese totuşi vreme să prindă cureaua și să se cățăre pe jumătate dis- 
tanța, dar nu îndeajuns. Namila sărise a doua oară şi odată cu mormăitul 
ei înciudat tata simți cum i se desprinde carnea de pe piciorul cu care 
căuta un sprijin pe stîncă. Cu piciorul sfîrtecat de la şold pînă la 
gleznă a mai avut totuşi puterea să se caţere pînă pe pragul unde se 
aciuase băiatul. Pînă să vină oamenii pierduse mult sînge, iar rana se 
infectase. Cu aceleaşi labe fiara sfişiase şi carnea de pe hoitul din zmeu- 
riş. Rana, oblojită de cea mai vestită doftoroaie de prin acele locuri, nu 
S-a mai închis niciodată. Ani de-a rîndul a tot supurat, împrăştiind 
mirosul morților, aare îl silea să se ţină departe de oameni. Rana de 


noimă, 
această 


12 


dinafară născuse alta, mai dureroasă, pe dinlăuntru, şi aceasta fără de 
leac. O pierduse pe fata care îi era dragă, pierduse tovărășia semenilor, 
pierduse faima de neîntrecut vînător. Bolea, de cîțiva ani bolea cu tru- 
pul și cu sufletul la o şură a noastră din munte, atunci cînd au poposit 
în pagusul nostru de oieri cîteva familii de carpi rătăcitori. Ei ţinteau să 
ajungă la vadul tuturor apelor, Danubiul, unde se zicea că pămîntul 
răsplăteşte cu două recolte pe omul harnic. Printre aceşti carpi care colin- 
dau lumea se găsea și o bătrină meșteră în leacuri și cunoscătoare de 
dureri omeneşti, care, cît era ziua de lungă, căuta răşini de copaci, rădă- 
cini şi ierburi de leac. Pe atunci nu eram pe lume, însă mi-a fost dat să o 
cunosc și eu, cînd am trecut Danubiul ca să-i lovim pe romani la Pontul 
Euxin, în cel de al doilea război cu Traian. Numărase de mult suta. Mintea 
îi rămăsese tînără. Un alt om într-atita cunoscător de oameni nu am mai 
întîlnit în lunga mea viaţă. Te cerceta o dată, o singură dată, scurt, şi te 
pătrundea pînă în tainiţele adîncate ale sufletului, unde tu însuți nu ai 
cutezat să pătrunzi. Atunci te cutreiera un fior, te goleai de tine şi de 
gînduri, cădeai răpus de o povarnică osteneală. Dacă îţi mai şi punea 
mîna pe frunte, aveai încredințarea că roiuri de furnici și albine ţi-au 
ales-o drept sălaş sau cărare. Om mindru, tatăl meu nici acelei vilve a 
sufletului şi vrăjitoare a celor trupeşti nu a vrut să se arate. La rugă- 
mintea moşului meu, Mavida, căci aşa o chema pe femeia aceea, l-a cău- 
tat pe suferind în pustietatea unde se pribegise, l-a săgetat cu privirea 
şi l-a certat cu toată asprimea. I-a cerut ca singur și pe îndelete să-i 
depene firul urît al acelei întîmplări. L-a ascultat în tăcere şi a rămas 
o vreme adîncată în gînduri. Apoi i-a zis: „,Leacurile mele, vînătorule, 
nu-ți mai fac trebuinţă. Răul care te scurmă e înlăuntru și el îl ațîță pe 
cel de dinafară. De vei face întocmai cum te-oi învăţa, bine va fi; de nu 
vei face, poartă-ţi ca şi pînă acum, cu trufia neplăcută zeilor, chinul și 
veninul! Pune, începînd de astăzi, pe rana cea uriîtă, aceste frunze, călite 
la foc mic și date cu unsoare de urs, ca să se ostoiască durerea şi să se 
închidă pentru o vreme. Împlinește-ţi apoi voința și ura ca să lecuieşti 
sufletul rănit. Ucide fiara ce ţi-a pricinuit tot răul. Pe ea, sau prăsila ei, 
care de bună seamă sălășluieşte în grota aceea. Arde fire de păr de pe 
botul ei și presară-le pe rana deschisă. Tolănit pe blana fiarei răpuse 
arată-te soarelui, cu piciorul beteag, cât e vara de lungă. Din cînd în 
cînd spală răul cu rouă adunată în cupa de frunză a Spinelui Mare. D2 
va fi să fie după gîndul meu, la anul, pe vremea aceasta, încarcă pe trei 
cai povară de piei, rășină, brînză și miere, încalecă, treci muntele pe 
oricare drum spre Danubiu și întreabă de mine ca să te plătești, după 
datină, de tot binele ce ţi-l fac acum. De nu voi fi la Turnu, îndreaptă-te 
spre Daphne și, dacă nici aici nu-mi afli urma, voi fi de bună seamă la 
Vicus Carporum, pe Apa Naparis“. Tătînele meu a ascultat-o dar nu a 
învrednicit-o nici măcar cu un cuvînt. Era, totuşi, primul om pe care l-a 
îngăduit să-i vorbească de atita vreme de cînd se pustiise pe coclauri. 

înstrăinat de tot şi de toate, împietrit în blestemul durerii sale. Ba, să nu 
mint! Acelei femei i-a zimbit cu neîncredere, ca unui copil care se apucă 
că depene bătrînilor basme. 

Asta a fost primăvara pe la începutul lui prier. Cind a dat în florar el 
nu a mai fost văzut în coliba din care își făcuse refugiul suferinţei. S-a 
fost înapoiat tocmai în celălalt an, prin luna lui răpeiune, teafăr Şi voinic 
precum fusese odată. Doar că piciorul drept îl aducea puțin dintr-o lature, 
ceea ce nu l-a împiedicat să colinde pînă la adinci bătrînețe munții şi 
pădurile după vînat ales, să poarte la sărbători horele, de-ţi era mai mare 
dragul, şi să se însoare cu cea mai mindră fată din tribul dacilor sal- 
denses. 

Lupul cel Şchiop păru interesat cît de cît de spusele mele abia către 
sfîrşitul istorisirii. Mă întrebă, cu glas de ură mocnită, ce ştiu eu despre 
rănile şi suferinţele sale. Şi de ce cat să mă strecor nepoftit în sufletul 
omului. l-am zîmbit cu înțelepciunea anilor. Am dospit răspunsul cu 
răbdare: „Ca să nu-i superi pe Zei, prietene. Din cînd în cînd şi sufle- 
tul trebuie să se arate la soare, ca şi rănile cele uriîte. Răul nu se taie 
de la jumătate, ci de la rădăcină“. „Și dacă pricina răului nu mai este? 
Ori, dacă, fiind încă, nu ştii unde să o cauţi?!“ „Pe întinsul pămîntului 
nici o taină nu e fără dezlegare, flăcăule, în afară, poate, de aceeă a ve- 
nirii şi plecării noastre din viaţă. Am trăit mult, Zalmoxis fie slăvit, şi 
știu multe. Am suferit şi mai mult. Nimic, prietene, nu te face mai în- 
țelept şi nu îţi înlesneşte înțelegerea către semeni ca suferința“, i-am 
zis, hotărît de acuma să mă las păgubaş. El a fost cel care a înnodat fi- 
rul vorbei. ,„Domnia-ta, înțeleptule taraboste, oare nu cumva cauţi niscai 
sămînţă de vorbă, ca să nu adormim? Cum ai putea lecui ceea ce nu are 
leac? Da, se pare că am fost fecior frumos, fala neamului şi a pagusului 
nostru de sub Negrileasa, nu un lup singuratic și șchiop, ca acuma. Su- 
fletul meu era ca roua, întîmplările zilelor mele, ca stelele pe cerul se- 
nin, ograda, părea a unei vile rustice aparţinînd unui colon de pe fertila 
vale a Marisului, nevasta, ciută şi izvor, lăstun şi privighetoare, lujer 
de salcie şi floare de colţ. Miînia zeilor, iscată din nimic sau din pricini 
moștenite, s-a abătut într-o singură noapte asupra mea, taman în noap- 
tea nunţii, avînd chipul şi năravul unei cete de tîlhari din neamul iazi- 
gilor rătăcitori, pe care azi îi afli la apa Tissiei, mîine la cea a Iziei ori 
a Pyretului. Eu m-am ales, după multe lovituri de lănci, cu beteșugul și 
însemnarea pe veci, ei cu nevasta şi cu avutul meu. Asta a fost, dom- 
nia-ta, fiara despre care se zice că m-a răpus şi nicidecum urs ori altă 
sălbăticiune. De atunci, oleacă nevolnic cum par, nu prididesc să mă ală- 
tur tuturor celor năpăstuiți de furi, fie că-mi cer sau nu-mi cer ajuto- 
rul.“ 

N-aş fi bănuit că istorisirea mea îl va tulbura într-atîta. Am tăcut o 
vreme îngîndurat şi îndurerat, chibzuind ce s-ar putea face şi pentru 
liniştea fraților mei din această parte de Dacie. Hotărît lucru! Pe impe- 

riali îi interesează doar aurul, care de aici curge mereu către Roma, nu 
şi oamenii. O, dragii mei, dacă ați şti, dacă ați putea înţelege cit de pu- 
țin însemna omul în vremuri ca acelea! Și cît de nesigură îi era viaţa! 
Azi erai şi mîine puteai să nu mai fii, fără ca măcar să ţi se simtă lipsa. 
M-am smuls din şuvoiul unor astfel de gînduri şi i-am vorbit mai mult 
într-o doară, neştiind ce cuvinte potrivite vor mai răzbate pînă la inima 
lui. „Toate semnele arată că sintem în urmărirea unor tilhari de neam 
iazig şi marcoman. De unde putem să ştim că lotrii aceştia n-or fi tocmai 
cei ce ţi-au pricinuit cu cîţiva ani în urmă răul fără de leac? Bătrînii 
zic că hoțul se mai întoarce la locul jafului, criminalul la cel al crimei, 
păcătosul la mila Zeilor. Ce-ţi spun nu e numai așa... o vorbă de ali- 
nare.“ A tresărit. A strîns ca în menghină plăseaua paloşului lucrat ru- 
dimentar în casă. „Domnia-ta, vînătorule, îţi faci mare păcat amăgin- 
du-mă. Oare nu îmi este îndeajuns? Am ridicat eu altare de marmoră, 
am dat pieirii pe închinătorii la alţi zei, mi-am petrecut viața abținîn- 
du-mă de la toate cele lumești, precum preoţii ctiști, încît Zeii străbu- 
niler să se întoarcă iarăşi cu fața cea bună către mine?!“ „S-au petrecut 
minuni şi mai de necrezut, prietene. Doar v-am spus că neamurile sar- 
mate, iazigii metanașşi şi cei panonici, ne-au lovit și pe noi la Apa Sa- 
musului, pricinuind pieirea celor mai buni dintre daci, lăstare din trun- 
chiul măritului Decebal. De cînd s-a fost săvirşit Hadrian-împărat, cîinii 
aceștia prădalnici taie și jefuiesc nepedepsiţi, ca-n codru. Legiunile, în 
loc să-şi facă datoria la Limes împotriva dușmanilor dintotdeauna, ve- 
ghează ca nu cumva dacii pribegiţi să se întoarcă la vetrele lor. Bieţi oame- 
nii cată să se înarmeze și să se strîngă laolaltă în calea vrăjmaşului prădal- 
nic, iară domnia-sa, Macrinus Flavius Sirus, legatus imperial, socoate 
asta nici mai mult nici mai puţin decît răzmeriță. Dar... mă luai cu 
vorba. Ce-am dorit să-ţi zic e că dacă iazigii au îndrăznit să ne lovească 
mișeleşte la Apa Samusului, între castrele de la Porolissum și Rurpeia, 
de ce nu ar îndrăzni să se strecoare iarăși pînă aici, atrași de sclipirea 
aurului?!“ Faţa i s-a luminat atît cît ţine clipirea unui fulger. „Dom- 
nia-ta a aruncat în sufletul meu sterp sămînța nădejdii. O, Zei, numai 
de n-ar fi amăgire!“ „Oracol eu nu sînt, prietene. Datoria ta e să crezi 
cu toată tăria că acești lotri pe care cătăm să-i stîrpim sînt cei, sau frații 
celor ce ţi-au pricinuit îndurerare. Oricare drum către izbăvirea de su- 
ferinţă e un drum mai bun decit cel al resemnării“. „Și eu cred la fel, 
fiule“, a întărit spusele mele bătrînul Alexis. După cum bine ştii, cît 
sînt de bătrîn eu încă nu am pierdut nădejdea că ne vom răzbuna și o 
vom smulge pe Drilgisa din mîinile lor. Ţi-am zis doar că bătrîna ta 
mamă o visează deseori, iară acesta nu poate fi decît semnul că trăieşte 
și se gîndeşte la noi“. L-am cercetat cu privirea pe tînărul Ariort, căruia, 
neştiindu-i numele, îi dădusem o poreclă de care nu mai eram mulţu- 
mit. N-aș fi vrut să-i fiu potrivnic în încleştarea pe care o aştepta. De 
către fiinţa lui împietrită izvora o forță urieşească, ce mă făcea să mă 

tremur. Se vedea clar că de ani de zile nu mai trăise decit pentru 
pă răzbunării. 

£ Nu trecuse ceasul şi ziua se desprinse din noapte. Abia acum, privind 
în jur, mi-a fost de mirare cum de am reușit să rămînem întregi stră- 
pătînd Pe întuneric așa neprielnice locuri. La cîteva zvîrlituri de băț în 
fata noastră locul pădurii îl luau tîrşurile de măceş, lemnul cîinelui, 
curpen Şi porumbar, între care se înstăpiniseră dese ca şi părul porcu- 
lui sălbatic tufele de muri şi strugurei, de urzici şi de iarba ursului. 
Simţurile ne-au ajutat să ne oprim la vreme şi să facem popas pînă la 
ceasul dintii al zilei. Oricît de iscusiți am fi fost, noaptea am fi căzut 
prinşii acestei vegetaţii întinsă aidoma plaselor unei vrăjitoare, sub care 
bănuiam că mişună toate lighioanele purtătoare de venin. Direcţia noas- 
tră de mers era orientată oblic între cele două versante, ai căror pereți 
se prăbușşiseră brusc cîndva, la începuturile lumii, lăsînd larg și fioros 
căscată, un fel de gură uriașă de lup, care era Chicera Muierii, cerul 
gurii însemnînd cele două cascade cu grota, mazilarele — stincile ascu- 
tite de calcare, limba — această revărsare haotică de grohotişuri pe care 
ne pregăteam s-o traversăm noi. Dacă nu mi s-ar fi povestit, cu greu 
aş fi putut crede că pe această neasemuită năstrușnicie a naturii, croită 
pe măsura unor fioroase închipuiri din basme, au trăit semeni de-ai mei, 
avînd una dintre cele mai paşnice îndeletniciri — oieritul. Tot așa nu 
mă puteam dumiri de ce tocmai această văgăună fără ieșire, părînd a fi 
drumul către tărîmul celălalt, a fost aleasă loc de odihnă și ascunziş de 
către furii pe care îi urmăream, Probabil că numele rău al locului, îm- 
poporit de munteni cu strigoi, vilve şi spiriduşi, a fost motivul, ori asta 
însemna că şi lotrii cunoșteau bine locurile sau că un localnic a făcut cîr- 
dășie cu ei. 

Gîndind la lucruri din astea, cu scopul de a născoci un plan vrednic 
de mintea celui ce a fost cîndva neîntrecutul cercetaş şi oștean Viezure, 
l-am lăsat pe vrednicul Ceran să meargă înainte. El înainta încet şi cu 
băgare de seamă, folosindu-se de un cîrlig de lemn dintre acelea cu care 
se trage fînul din claie, ca să împingă, să tragă, să descîlcească și să des- 
chidă cărare prin buișagul orînduit parcă de o minte vrăjmașă, cerce- 
tind stîncile şi mărăcinișurile, prundul şi culoarea apelor ce se prăvă- 
leau haotic fără matcă, făcînd terenul alunecos şi nesigur. Din cînd în 
cind tînărul gornic se sfătuia cu Lupul cel Șchiop, care ieşise din obiş- 
nuita muţenie și își da tot interesul să se facă folositor. Deodată Ceran 
se opri descumpănit și înălță brațele ca semn de neputinţă. „S-a întîm- 
Plat ceva, prietene?“ l-am întrebat în vreme ce mă străduiam să des- 
cîlcesc mîneca sumanului din cursa unor ghimpi de măceş. „Necazul e 
că nu s-a întîmplat, vînătorule! îmi răspunse vădit dezorientat. Iată, 
sîntem chiar pe limba chicerei şi nu am mai descoperit măcar o singură 
urmă, un semn cît de cît precum că cineva a mai călcat în ultimii zece 
ani pe aici. Gîndesc că tilharii, ale căror urme le căutăm, or fi şi ei din- 

tre acei trecuţi prin ciur şi dîrmon, nu nişte ageamii de răzvrătiți care 
mai degrabă se descurcă în adincurile întunecate ale băilor decit pe aici. 
Mă tem, domnia-ta, că le-am pierdut urmele în vreme ce ei, cine mai 
ştie pe unde se bucură nestingheriţi de pradă. În munţii aceştia sînt 
locuri, mărite taraboste, unde poţi trăi o viaţă fără să dai ochi cu vreun 
semen de-al tău.“ „Că am rătăcit urmele ziceai? Zeii să ne ferească de 
aşa ceva!“ îl apostrofă Zebal, hangiul. Ceran nu îi răspunse, ci mă privi, 
ridicînd iarăși din umeri şi aşteptindu-mi sprijinul. Ceva nelămurit mă 
făcea să cred că sîntem pe calea cea bună, deşi îndoielile flăcăului, pe 
istețimea şi priceperea căruia pusesem preţ, mi se strecuraseră şi mie în 
suflet. Ast-timp Lupul cel Şchiop stăruia să tacă, continuîndu-şi cerce- 
tările mai către poala chicerei cu cerbicia și neastîmpărul unui cîine de 
vînătoare. Tocmai cînd descumpănirea era să mă ademenească şi pe mine, 
el se ridică brusc, trăsăturile împietrite i se deschiseră într-un zîmbet 
de satisfacţie şi ne făcu semn cu mîna să ne apropiem. La picioarele sale, 
poteca păstorească, sau una din multele poteci cucerite definitiv de ve- 
getaţie, păstra clare urmele unor copite, călcate la rîndul lor unde și 
unde de încălţările felurite ale mai multor oameni. Pentru întîia oară el 
vorbi fără să fie îndemnat. „Au trecut înainte sau imediat după începe- 
rea ploii, de aceea tufişurile şi iarba au acoperit poteca. Domnia-ta, vînă- 
torule, aveai multă dreptate cînd m" sfătuiai să nu pierd nădejdea. În- 
călțările acestea adeveresc că sînt oameni din neamul celor ce m-au căl- 
cat cu jaful şi răul. Nu numai încălţările, ci şi copitele cailor. Vă este 
ştiut că Iazigii metanaşi călăresc îndeobşte cai cu copita rotundă şi încă 
o dată mai mare ca a unor cai obișnuiți, care cresc sălbăticiţi prin văile 
dintre Tiarantos și Danastru. Aceşti cai niciodată nu se potcovesc, ei 
avînd copitele tari ca şi cremenea. Știu toate astea, domniile-voastre, fi- 
indcă pe urmele lăsate de aceşti cai puternici şi rezistenți la drum am 
alergat atunci, zile şi nopți fără odihnă, cu rănile sîngerînde, pînă ce i-au 
fost înghiţit timpul şi depărtările. Ani de-a rîndul, noapte de noapte, am 
visat urmele acestea și n-aş fi crezut că le voi mai întilni vreodată atît 
de aproape.“ Bietul om era transfigurat de o mare nădejde, încît eu mă 
cutremuram la gîndul că s-ar putea să fie dezamăgit în plăsmuirile sale. 
Din o sută de sorți puse în cumpănă în cazul dumisale nici măcar una 
întreagă nu-i putea fi cu noroc. Numai dacă o minune... Dar, acum im- 
portant era că pentru întreprinderea noastră cîştigasem un om de nă- 
dejde, un temerar care singur s-ar fi încumetat fără preget să-i înfrunte 
pe tilhari. Pe de altă parte înflăcărarea lui ne molipsise şi pe noi, ori 
asta era tocmai starea de înilăcărare care prinse să mă îngrijoreze. Ho- 
tării că venise momentul să string friul, să-mi dovedesc experienţa şi 
să-mi impun ascultarea fiindcă, la urma urmei, şi viaţa mea era pusă în 
joc şi cînd? tocmai cînd mă găseam pe urmele gemenilor lui Ortis care, 
năbădăioşi ca tătinele lor, cine mai ştie ce năzbitii puneau la cale. Ade- 
vărat era că nici pe bătrinul Zebal nu îl puteam lăsa de izbelişte, la o 

cumpănă ca aceea. Dacă nu o dată mi-au dat ascultare chiar nepoţii ma- 
relui rege, de ce n-ar face-o şi muntenii aceştia! mi-am zis și am schim- 
bat frumușel tonul. Fireşte că Lupul cel Șchiop trebuia lăudat pentru 
agerimea ochiului şi hotărîrea ce îl anima. „Flăcăule, i-am zis, strîngîn- 
du-i cu prietenie mîna, puţini sînt cei care se pot lăuda cu o ispravă ca 
aceasta. Ți-o spune cel mai priceput şi mai îndărătnic căutător de urme 
de pe cuprinsul Daciei Mari. Nu te-ai înşelat. Copitele unora dintre caii 
ce au trecut pe aici adeveresc cum că avem de-a face cu niscai metanași 
ori cu verii lor marcomani. Da, așa e, animalele acestea niciodată nu au 
simţit lipsa potcoavelor. O ştiu așa cum o ştie şi Debar al meu, care nu 
e numai un sirep nepotcovit, ci şi unul vorbitor“. Laudele mele au că- 
zut drept la inimă ca un balsam. În atît de scurtă vreme, flăcăul care 
pierduse gustul vieţii, devenise alt om. Dacă i-ai fi zis că la capătul pă- 
mîntului ar putea regăsi pe aceea ce-i fusese soție o singură noapte, ar 
fi fost în stare să meargă pînă acolo, în pofida oricăror piedici ce i-ar fi 
stat în cale. 

Ne-am înapoiat la locul de popas. Am adăpostit caii într-o grotă peste 
intrîndul căreia se aplecau coroanele unor corni stufoşi. Ne-am reîntors 
cu grabă la poteca folosită de potrivnicii noştri. Bătrînii Zebal şi Brice- 
nus, încrîncenatul Ariort, păreau atraşi înainte de un duh al speranţelor. 
Cînd un hățiş ce părea de netrecut, o stîncă aidoma unui tăiș de lance, 
un cuibar de ape înșelător sau un covor des de mușchi ascundea şiragul 
urmelor, ei se opreau înciudaţi și cereau din priviri ajutorul. Experiența 
mă învățase unde și cum să le caut încît le-aș fi descoperit cu ochii în- 
chiși dacă nu aș fi considerat că este înțelept să le potolesc cît de cît 
elanul şi să le trezesc vigilenţa. Le-am făcut semn hotărît să-mi dea as- 
cultare. „Începînd de acum, nici un pas, nici o vorbă, nici o faptă fără 
voia mea, domniile-voastre! Altfel mă simt nevoit să fac calea întoarsă. 
Oi fi numărînd eu ani destui, nimic de zis, dar încă mi-e dragă viața şi 
nu cred să-mi fi împlinit toate misiile pe această lume. Iată! hălăduim 
ca niște copilandri plecați după afine, încît am putea fi luaţi ca din oală. 
Noi sîntem şapte, şi nu toți oşteni de meserie! Ei, cam de trei, patru ori 
pe atiția. Aici şi acum numai viclenia ne dă nouă sorţi de izbîndă. După 
cum şi-au ascuns pe ultima parte a drumului urmele şi după felul în care 
au folosit terenul, după graba cu care s-au făcut nevăzuţi, am încredin- 
tarea că lotrii aceştia sînt sub ascultarea unei căpetenii cu mintea șşireată, 
are cunoaște şi locurile, dar şi obiceiurile trîndavilor oșteni romani. Am 
încredințarea că tilharii nu se aşteaptă să fie urmăriţi decît de către 
alaele şi decuriile trupelor auxiliare însărcinate cu paza drumurilor, şi 
ei ştiu, ca Şi noi, că aici o formaţiune de cincizeci de oşteni nu preţuiește 
Cît zece vînători daci.“ „Îţi vom da în toate ascultare şi vom face întoc- 
mai precum zici, domnia-ta!& mă întîimpină cu tot respectul şi spre toată 
mirarea mea bătrînul Zebal. Ceran, flăcăul despre care de la început avu- 
sesem încredințarea că l-am cucerit cu faima care însoțea numele meu, 

faimă despre care Zebal nu prididise să-i vorbească sporind-o cu închi- 
puite întîmplări, își aţinti privirea sub o tufă de mălai dulce, unde se și 
strecură imediat. Crezînd că am fost descoperiţi şi că ne paşte vreo pri- 
mejdie, ne-am pitulat și noi cum am putut mai repede şi mai bine. Nu- 
mai că omul nostru se ridică imediat ţinînd între degete un obiect minus- 
cul, care luci puternic în soare. „E agrafa Saldei! şopti el cu bucurie, de 
parcă însăşi fata i s-ar fi înfățișat privirii. O ştiu bine pentru că chiar 
eu i-am cumpărat-o mai an de la Alburnus Maior.“ „Acum de bună sea- 
mă nu mai încape îndoială că sîntem pe urmele furilor şi că fetele noas- 
tre sînt prinsele lor. Zeii sînt cu noi, fraţilor!“ se bucură Bitus Bricenus, 
care amuţise de atîtea ceasuri. „Da! am întărit eu, ne găsim aproape de 
capătul drumului şi poate chiar sub privirea vrăjmașului nostru. Cerane, 
m-ai încredințat decuseară că ştii bine aceste locuri. După știința dumi- 
tale, în momentul acesta cam unde ne aflăm?“ „Pe chiceră, domnia-ta. 
Ghicera, înțeleptule taraboste, e o alcătuire din grohotişuri, la poala 
abruptă a unui munte, avînd forma labei piciorului, de unde i se şi trage 
numele. Așa să-şi închipuie locul acesta domnia-ta. Noi venim dinspre 
stînga, dacă ne orientăm după cursul apei, şi am ajuns între degetul cel 
mic şi următorul. Mai sus, pe laba piciorului, de dinafară, în punctul cel 
mai înalt, a crescut o pădurice deasă de aluni și arini, un fel de brîu pe 
care l-am putea asemui cu a doua curea de la sandaua romană; dincolo 
de ea începe lacul celor două cascade gemene, nu mai mare decît un ocol 
de stînă aparţinînd unui vicus înstărit; peste lac e fosta stînă, ruină acum, 
deasupra căreia se înclină precum o copaie răsturnată cu gura în jos 
stînca uriașă ce împarte apele care se prăvale din înălțimi în două loloaie 
spumegînde. Ca să răzbim pînă acolo ar trebui să ajungem pe o vale mică, 
între degetul mare şi vecinul său, pe unde şuvoiul principal şi-a săpat 
vadul, ori, ocolind mult, să căutăm vechea potecă ciobănească, pe care 
gindesc că au folosit-o şi tilharii, potecă ce se întilneşte cu aceasta aproa- 
pe de păduricea pe care v-am descris-o. Socot, însă, că n-ar fi un plan 
prea înțelept, întrucît, temîndu-se să nu fie urmăriţi, vor fi ţinînd-o şi 
ei sub pază.“ „Prietenul şi vecinul nostru are dreptate, interveni neaş- 
teptat Lupul cel Șchiop. Numai că el nu ştie că există și o a treia cale, 
pe care eu am descoperit-o căutînd urmele acelor furi de demult, care 
mi-au pricinuit răul. Vedeţi pinul acela singuratic din creştetul unei stinci 
albe în formă de pajură? Din virful lui cuprinzi cu privirea ca-n palmă 
toată Chicera Muierii, iar pe sub el şerpuieşte o potecă de capre pe care 
cineva, cine ştie cînd, a săpat peste o sută de trepte în stînca spongioasă, 
care se tot încolăcește, precum o funie, și conduce direct la vechea stină. 
Mă gîndesc că, dacă nu cumva şi vremea o fi lucrat împotriva noastră, 
poteca ar mai putea fi folosită și astăzi.“ „Cît timp ne trebuie ca să răz- 
bim pînă acolo?“ l-am întrebat nerăbdător, prinzînd din zbor o idee. 
„Aproape un ceas, domnia-ta.* „Unde ziceai că sfîrşește scara aceea?“ 
„Exact în latura din dreapta a stînei.* „Dar poteca amintită de dom- 

“ata, gornice, cum sfîrşeşte?* „Cam la mijlocul alunișului ce l-am ase- 
p ü o curea de sanda romană, lingă nişte...“ „Cum nu se poate mai 
a am exclamat, simțind că ideea pe care o pritoceam se rotunjise şi 
se împlinise neaşteptat de repede. Da, da! Cum nu se putea mai bine, 
dar... NU şi îndeajuns. Deci „.. două poteci aproape impracticabile, pe 
care CU siguranţă le cunosc şi ei... apoi poteca săpată în perete de stincă, 
de va mai fi... Mă gîndesc şi mă tot gindesc pe unde Zmeii Tartarului 
scoteau păcurarii aceia turma la păscut! Că doar n-or fi purtat oaie cu 
oaie în spinare!“ „Cu asta să nu își mai bată capul domnia-ta, mă liniști 
Ceran, căci tot păcurarii aceia, ori alții înaintea lor, au aşternut potecă 
din trunchiuri de arini şi din lespezi de piatră tocmai pe acolo pe unde, 
după ce locurile s-au pustiit, apa şi-a săpat vadul.“ Am oftat din ră- 
runchi, simțind cum se duce de ripă planul meu. „Hm! Ce păcat!...« 
„Păcat de ce, taraboste?“ se grăbi să mă întrebe Ariort, îngrijorat de des- 
cumpănirea mea. Am continuat să gindesc cu glas ridicat, sporindu-le în- 
grijorarea: „Păcat de zăbavă și zdroabă. Ce oameni! Ce mai oameni pu- 
tini la minte mi-au fost şi păcurarii aceia! Ca să duci și să aduci turma, 
înțeleg, dar ca să cobori pînă aici, venind din munte, şi să urci înapoi, 
asta nu poate pricepe mintea mea de vînător obișnuit să nu facă măcar 
un pas nechibzuit şi fără vreun folos. Chiar și poteca din peretele stîncii 
înseamnă irosire de timp şi efort pentru cel care, coborînd creasta de 
munte, năzuieşte să ajungă cît mai repede la stîna de sub cascadă.“ „Așa 
şi este! îmi dădu dreptate Ariort. Stăpînii acestor locuri au judecat la 
fel ca domnia-ta. Urmele unei scări alcătuită din trunchiuri de brad mai 
pot fi văzute şi acum rezimate de stînca aplecată peste fosta stină.“ „Vezi, 
flăcăule! Asta e! La asta mă gîndeam şi nu-i dibuiam dichisul. Sigur că 
da... Numai că... ei, vezi, lipseşte scara. Să nu îţi închipui cumva că 
lotrii or să ne poftească să slobozim deasupra capetelor lor ditai scara de 
brazi, ba să ne mai dea şi o mînă de ajutor!“ „Dinspre partea asta nu te 
îngrija, înţelept taraboste! se simţi el obligat să mă liniştească. Scară mai 
trainică decît una făcută din funii de curpen nici că se mai află. Iar hă- 
țișurile astea afurisite cu ce altceva or fi împletite dacă nu cu ceea ce ne 
face trebuință nouă?“ La asta mărturisesc că nu mă gîndisem. I-am pof- 
tit, aşadar, să schimbăm vorba cu fapta. Bitus Bricenus, care înainte de 
a deveni hangiu se îndeletnicise cu împletitul coşurilor de nuiele şi fă- 
cutul ciuberelor, ne-a fost de mare folos. Cu numai trei cîrlige de lemn 
prinse a răsuci o funie bună de tras buștenii, darmite de înjghebat o 
scară de vreo cincisprezece staturi de om. Între timp am rumegat și am 
intors pe toate fețele planul meu, o adevărată nebunie pentru oricine, 
dar nu şi pentru noi. L-am înfățișat pe îndelete, ca să mă fac bine înțe- 
les și nimic să nu rămînă neprevăzut. M-am adresat lor cu toată gravi- 
tatea momentului: „Prieteni, mă simt obligat să vă mai amintesc încă o 
dată că noi sîntem şapte, iar cei pe care trebuie să-i înfruntăm și să-i în- 
vingem sînt de cîteva ori pe atîţia. În vreme ce ei se apără la loc tare ca 

o cetate, noi vom fi ținte pentru săgețile şi lăncile lor.“ Zebal, războinic 
vestit în tinereţe, care acum avea destule motive să înfrunte și singur 
dușmanii, mă întrerupse cu tot năduful slobozit în vorbe: „Nu pricep la 
ce bun ne aminteşti mereu cîți sîntem şi la ce ţi-o fi trebuind o scară, 
cînd ştim potecile pe care să ajungem acolo! Timpul nu așteaptă, dom- 
nia-ta, şi cînd mă gîndesc cîte se pot întîmpla acelor ființe neajutorate 
în tabăra tîlharilor mă cuprinde groaza. Mă tot mir cum de te lasă inima 
să tărăgănezi întrebînd cînd de una, cînd de alta, în vreme ce noi ne per- 
pelim ca pe jar?!“ Suferinţa i se citea pe chip şi în vorbe. Oboseala lä- 
sase urme şi ea. Îmi era milă de vechiul prieten, dar ce puteam face! Era 
mai întărîtat ca un zimbru închis între ziduri. „Eşti nedrept cu mine, 
prietene Zebal! i-am răspuns, străduindu-mă să fiu liniștit. Cum crezi că 
vom putea dovedi noi, o mînă de oameni, atiția ucigași înrăiți, deprinși 
cu miînuirea armelor şi hotăriîți să-şi vîndă scump pielea?! Cu mintea, 
numai cu mintea, prietene! Iată de ce plănuiesc şi tot plănuiesc cum poate 
să fie mai bine. Ca să știm ce avem de făcut, mai întîi trebuie să știm 
cu cine avem de-a face, nu? Ştim noi oare cine şi cîți sînt, ce arme poartă, 
cum s-au întărit în locul acesta blestemat, ce gînduri au? Știm sigur dacă 
aici şi nu în altă parte sînt ţinute fetele și dacă nu cumva, atacînd ne- 
chibzuit, chiar noi le primejduim viața? Nu ştim mai nimica, iar dom- 
nia-ta, ca un băietan aprins la minte, îmi dai şi-mi tot dai zor să ne arun- 
căm precum orbeţii în brațele lor. Ar fi trebuit să înveți pînă la anii 
aceştia, zău aşa, că drumurile ocolite nu sînt întotdeauna şi cele mai 
lungi. Ei, care au mai multe motive, nu se grăbesc; de ce, mă rog, ne-am 
grăbi noi?! Ca să-ți astimpăr neastimpărul, ţi-oi spune ce cred eu că este 
înțelept să facem încît să ne alegem cu izbînda şi nu cu paguba. Ceran, 
împreună cu slujitorul domniei-tale, vor acoperi poteca de la pinul sin- 
guratic, unde şi un singur om deprins cu mînuirea armelor ar putea do- 
vedi o sută numai adastînd și secerînd pe rînd cîte un cap de tilhar; dom- 
niile-voastre, Zebal şi Bricenus, fiind pricepuți mînuitori de arc și de 
lance, va trebui să-i fulgeraţi din păduricea de lîngă iezer, încît nici unul 
să nu răzbească pe chiceră în jos; noi, adică eu și Ariort, va să-i lovim de 
unde nici prin gînd nu le trece şi anume de sus, de pe stînca de deasu- 
pra căreia se prăvale apa. Ca să nu punem cumva în primejdie viața 
domniţelor, va să cutez ce prin minte nu vă trece şi de aceea am mare 
trebuință de scară. Mă voi slobozi ca o vîlvă a văzduhului în mijlocul lor. 
De nu mă vor simți, bine va fi; altmintrelea va să joc un rol din acelea 
pe care comedianţii mascaţi le jucau la curtea măritului Decebal. Acolo, 
sus, vom avea trebuinţă şi de priceperea domniei-tale, bătrîne Alexis, 
pentru că în tinereţe ai fost băieș, dară te vei mai pricepe la prăvălirea 
bolovanilor. De va să nu avem sorți de izbîndă, ne vom strecura fiecare 
cum vom putea către locul unde am adăpostit caii. Zeii fie cu noi, frați- 
lor!“, le-am mai zis şi am pornit în rosturile mele. 

nd am ajuns pe stiînca de unde se prăvăleau apele într-o sălbatică 
ere şi zgomot de furtună care calcă pădurile, se luminase de-a bine- 
ar tabăra bandiţilor încă mai era cufundată în somnul dulce al di- 
minetii- O singură strajă moțăia pe promontoriul acoperit de covorul li- 
chenilor de apă dintre stînă şi lac. Din pricina asta planul de a mă slo- 
pozi cu funia de liane în mijlocul taberei se ducea pe pustii. Şedeam ne- 
notăriţi toți trei într-o teşitură a stîncii, uşoară aici, dar pronunţată în 
dreptul celor două căderi de apă, un fel de trambulină de pe care şuvo- 
iul era zvîrlit spre înălțimi, şi-mi sfredeleam mintea, cînd Ariort îmi 
arătă straja, cu ochii către noi, vrăjită parcă de căderea înspumată şi de 
cîntarea apelor, ca imediat să-mi arate arcul. Mi-a suriîs ideea, însă dis- 
tanţa mi se părea prea mare chiar şi pentru săgeata unui urieș. Mi-am 
amintit ce nebănuite forțe clocotesc în acest trup ce părea nevolnic și 
i-am zîmbit, lui şi gîndului ce-mi încolțise în minte. Gîndul avea întiie- 
tate. Le-am făcut semn să mă urmeze şi m-au urmat cu nedumerire. Îm- 
preună am strîns bolovani mari şi rotunzi din vadul dinspre amonte al 
Negrilesei şi am alcătuit pe buza semilunei ce acoperea aşa-zisa stînă un 
fel de zid, ţinut să nu-și înceapă înspăimiîntătoarea alunecare doar de un 
lanţ firav de liane. Abia după aceasta m-am hotărît să mă slobod în mij- 
locul bandei pe scara mea improvizată, riscînd să fiu și eu strivit de bo- 
lovani. La semnul meu, Ariort a întins arcul într-atita încît venele gîtu- 
lui i se încordaseră precum cele ale unui taur înjugat. Cînd a slobozit-o 
s-a auzit numai un fiîșiit precum tirîșul unui guşter pe covorul uscat de 
frunze. Strigătul pe care îl aşteptam a murit pe buzele nenorocitului so- 
rocit cu ultima strajă. S-a prăvălit, sub forţa loviturii, pe spate. Acum 
am slobozit scara pe scocul săpat în stîncă de o mai veche matcă a ape- 
lor și am prins a cobori, avînd în inimă nu teamă, ci numai senzaţia aceea 
pe care ţi-o dă necunoscutul, un fel de mîncărime a viscerelor cauzată 
de graba și lăcomia de a începe ceea ce ţi-ai propus să isprăveşti. Scara 
se dovedea trainică, iar coborîtul destul de uşor, întrucît mă puteam 
sprijini cînd cu mîinile, cînd cu picioarele de pereţii acelui burlan al ape- 
lor, pe care veacurile au săpat fel de fel de închipuiri din calcare. Prea 
ușor se înfăptuise tot ce plănuisem pînă acum şi, deci, nu se putea ca fu- 
nia norocului să fie de tot fără noduri şi părți mai slabe. Tocmai mă pre- 
8ăteam să mă sprijin cu mîna pe un prag al stîncii, unde băteau mă- 
nunchi primele raze ale astrului zilei, cînd inima îmi zvicni şi toată vlaga 
mi se scurse prin mădulare, într-o senzaţie de o clipă nesfirşită, vecină 
cu leşinul. O viperă cu corn, dintre acelea sortite să sfîrşească de bătrî- 
nețe, îşi juca înşelător capul şi guşa cu venin în dreptul obrazului meu. 
Ar fi trebuit să mai întîrzii cît durează saltul din apă al unui păstrăv ca 
să sfîrşească totul aici. Mi-am revenit tocmai la capătul acelei clipe și 
am prins a imita sîsfitul acestor lighioane din perioada clocitului, un su- 
net bizar pe care nimic în natură nu îl poate face, şi pe care îl învățasem 
de la străbunicul Berian, în faţa unei alte vipere cu corn, chiar pe Valea 

Rea, ca să nu mă mai speriu să pasc vitele pe acolo. Observam mirat că 
la momente hotărîtoare, de grea cumpănă, în ajutorul ființei mele ve. 
neau experiențele din două vieți, atît de îndepărtate şi de felurite însă 
Vipera şi-a slăbit încordarea. De acum mă ştiam stăpîn pe ființa ei. Ba 
chiar m-am gîndit că acolo, jos, ar putea să-mi fie de trebuinţă. Am 
luat-o în mînă, nu fără o senzație de greață la întilnirea cu pielea umeaă 
și rece, şi am aşezat-o în buzunarul adînc al surtucului. Fusesem inspi- 
rat. Zeii buni mi-o scoseseră în cale, deşi fără acea inspirație de moment 
aş fi fost sorocit unei morți cumplite, căci mușcătura la git nu are leac 
ori amînare. Chiar la picioarele mele își făcea paza a doua strajă, pe care 
nu o putusem vedea de sus, și care, iată, deja ridicase lancea pregătit s-o 
azvirle. Am făcut numai schimb, pentru el nefericit, de arme, fiindcă în 
vreme ce ocoleam lovitura, retrăgîndu-mă după intrîndul jgheabului din 
stîncă, îi şi aruncam vipera în față. Pentru început nu și-a dat seama de- 
spre ce ar putea fi vorba, iar peste o clipă împietrise cu cea mai urîtă 
înfățișare de groază întipărită pe chip. Destul, însă, ca să-mi dea răgazul 
să ajung la el şi să-i scurtez chinurile cu o lovitură de pumnal. Întot- 
deauna după ce mușcă, viperele se fac nevăzute și, credeți-mă, eu de ea 
mai aveam trebuință. Dispăruse, ca să moară, cum i-o fi fost dat, de bă- 
trîneţe, într-o crăpătură de stîncă. Am dispărut şi eu cu straja lipsită de 
noroc în spatele unui tufiș, unde am făcut schimb de îmbrăcăminte, lă- 
sîndu-i armele, dar nu și masca de războinic iazig, lucrată din aramă 
bătută la rece, și închipuind capul unei cîrtițe, animal prea plăcut nea- 
mului său de nomazi și principala sursă de hrană prin acele întinse stepe, 
în anii de secetă cumplită ori de vrăjmaşe prigoniri. Întîlnirea cu vipera 
mă convinsese că şi astăzi voi fi însoţit de noroc. Mi-am pus pe obraz 
masca şi m-am apropiat de locul unde fusese vechea stînă. Era, de fapt, 
o grotă peste care se prăvăleau apele, unde puteai întoarce cu ușurință 
cîteva care de luptă romane, un fel de semilună a unei arene de circ. 
Unde şi unde în peretele calcaros natura sau omul săpaseră intrînduri 
în forma unor chilii, unele mai mari, altele mai mici, în care, la ceasul 
acesta al dimineţii, banda de tilhari îşi făcea liniștită somnul. La mijloc 
mai fumega încă cenușa unui mare rug care, pesemne, fusese aprins toată 
noaptea. Lîngă el moţăia a treia strajă, care mi se adresă în dialectul 
iazigilor metanași panonici: „Atharan, dacă pe tine nu te doboară încă 
somnul, fii bun şi ţine ochii pe păsărelele căpeteniei, că, uite, adorm din 
picioare. Nu uita, însă, să mă trezeşti înaintea celorlalți!“ În aceeași 
limbă aspră, pe care o învățasem bine în tinereţe, l-am îndemnat să se 
culce liniştit, încredințîndu-l că aici nici o primejdie nu ne paşte. Glu- 
mind, l-am întrebat cum au dormit „păsărelele“ șefului. A arătat cu 
mîna o nișă avînd la intrare o pătură și mi-a răspuns cu o oarecare pă- 
rere de rău: „Or şti ele, bietele, ce le așteaptă, căci au plîns şi-au oftat 
cît a fost noaptea de lungă. Hei! mare noroc să fii șef şi să-ți cadă ţie 
întotdeauna bucata cea mai bună. Pe fata cea măslinie şi zveltă a han- 

ului Zebal şi-a sorocit-o Bourul Alb, şi-l pling de milă sărmanei, cea- 
tă, firava şi bălaia neajutorată ca puiul de ciută, i se cade lui Sapran, 

arcomanul, care este, oricum, cu mult mai chipeş.* „Ce să-i faci! m-am 
a ua în tonul său, aşa au hotărît Zeii, unora mierea, altora ceara, pentru 
E ii miezul, pentru alții coaja. Tare-mi mai dă inima ghes să le privesc 
si eu O clipă măcar, acum, pe lumină. Numai că...“ „Să nu ai grijă, or- 
tace. Dorm toți ca scăldați în rouă. Fereşte-te numai să le sperii cu 
această înfăţişare de războinic. Chiar mă miram şi mă gîndeam ce îţi 
veni să pui pe obraz masca tribului tău?!“ „Nu e nimic de mirare. În- 
totdeauna cînd fac de straj? imi pun semnele de războinic, fiindcă îmi 

oartă noroc.“ Celălalt mai mormăi ceva, după care se întinse pe o blană 
de berbece într-un loc unde deja bătea soarele. Eu m-am strecurat ușor 
ca o pasăre, am dat la o parte pătura de la intrare și le-am strigat pe 
nume, ca să le liniştesc: „Arcia Candida și Salda Bricenus, sînt prietenul 
vostru. Ascultaţi şi faceţi întocmai ce vă zic eu. Curînd va să se ivească 
aici zarva unui atac. Nu ieşiţi din adăpostul acesta pînă ce nu încetează 
a se prăvăli de sus bolovanii. Atunci furișați-vă între cele două șuvoaie 
unde, într-o nișă săpată în stîncă, găsiți o scară. Sus vă aşteaptă oameni 
de nădejde.“ „Cine eşti dumneata, zeu ori om?!“ mă întrebă Arcia Can- 
dida, nevenindu-i a crede de-i vis ori nu. Timp să-i răspund nu am avut, 
căci tîlharii prinseră a se întoarce de pe o parte pe alta, semn că în cu- 
rind aveau să se trezească. Inima îmi dădea ghes să-i scurtez de capete 
măcar pe cei doi tilhari peste tilhari, însă nu ştiam unde odihnesc și nici 
nu era înţelept să forțez zarul. Din cotlonul acesta trebuiau scoși în vreun 
fel şi chitisem cum. Am mai zăbovit, dar, cît să tîrăsc la vedere, cam 
acolo unde aveau să se prăvălească pietrele, leşurile celor două străji ne- 
norocoase, după care m-am cățărat zîmbitor la tovarăşii mei, ca și cînd 
nu m-ar fi păscut nici o primejdie. Totul era pregătit. Sosise, în sfîrșit, 
momentul. Am scos strigătul de luptă al dacilor Sargeti, fiorosul chelă- 
lăit de lup care cheamă, însoţit de îndemnul: taie! loveşte! Tilharii, sur- 
prinşi, dezorientați, cocliți de băutură și somn, şi-au luat armele și au 
ieșit pe tăpșanul dintre iezer şi cascade, unde zăceau leşurile tovarășilor 
lor. La strigătele mele au răspuns din trei părți Ceran, Zebal, Bitus, 
Lupul cel Şchiop şi Alexis. Ecoul a purtat însutit acest strigăt de luptă 
fioros, dintr-o stîncă în alta, amplificîndu-l. Părea că o mie de războinici 
străjuiesc din toate părțile Chicera Muierii. S-a auzit apoi strigătul de 
uimire și spaimă al tîlharilor; un altul, de surpriză, cînd din văzduh s-a 
Pornit cu vuiet de ceruri surpate pietrele lăsate de noi, care urneau în 
calea lor altele, într-o teribilă avalanșă, purtînd spaima şi moartea. Ban- 
diții nNorocoşi, care au scăpat neterciuiți de bolovani, şi-au cătat scăparea 
care încotro: parte pe poteca săpată în stîncă, unde prinse a-i secera vaj- 
nic Ceran și slujitorul uriaş al hangiului, parte pe vechea strungă, unde 
Îi intîmpinau cei doi bătrîni cu tăria şi nemila născute din ură; parte pe 
O potecă necunoscută nouă, pe aceştia socotindu-i cu părere de rău nişte 

norocoși ocrotiți de zei. Cîţiva, dintre cei ce au ştiut să-și păstreze cum. 
pătul, s-au adăpostit sub stinca pe care ne găseam noi. Fetele ajunseseră 
sus cu bine. Abia cînd au dat ochii cu noi şi s-au încredinţat că nu Je 
mai paşte deocamdată primejdia, au căzut sleite de puteri, albe ca va_ 
rul. Le-am lăsat în grija bătrinului Alexis iar eu m-am pregătit pentru 
tractate. I-am îndemnat pe Bourul cel Alb şi pe Sapran Marcomanul să 
se arate la vedere. Mi-au răspuns fără a îndrăzni să iasă din grotă. I-am 
ameninţat cu nimicirea în chinuri. Ei ne-au întrebat cine şi cîți sîntem. 
l-am minţit zicînd că sîntem oșteni daci și romani din trupele auxiliare 
însărcinate cu paza drumurilor. Tractatele cu romanii le veneau la soco- 
teală, însă puneau condiţii: ne vor da tot ce au jefuit, vor slobozi și alţi 
prinşi, pe deasupra cîte o pungă de denari fiecărui oştean, dacă le ga- 
ranţăm cu ostateci dintre noi, cinci la număr, că se vor putea întoarce 
liberi la triburile lor. Nu m-am mulţumit cu atita și am ameninţat că 
vom începe atacul și nu vom cruța pe nimeni. Ca ultim argument au pus 
în preț libertatea celor două fete. Le-a pierit o vreme piuitul cînd le-am 
spus şi s-au convins că păsările preţioase s-au făcut nevăzute. Au sporit 
oferta cu toţi lotrii proveniţi dintre răsculați şi dintre sclavii fugiţi din 
băile de aur. M-am învoit, convins că fără cei promişi vor rămîne destui 
de puţini. De sus vedeam totul ca în palmă și numărasem şapte trupuri 
strivite de pietre, la care se adăugau cei fugiți şi cei liniștiți pentru tot- 
deauna de mine şi de ortacii mei. Chiar dacă de toţi au fost mai mult de 
treizeci, la o socoteală sumară ar mai fi rămas cel mult zece. Ţineam ne- 
apărat să-i prind vii pe cei doi şefi de tilhari, ca să sfirşească sub roată 
ori în spînzurătoare. Pentru asta aş fi fost în stare să mă dau şi ostatec, 
împreună cu Ceran şi cu Lupul cel Șchiop, convins că tot va să născocesc 
ceva ca să pun mîna pe ei. Eram hotărît să le comunic învoiala mea cînd 
primejdii: să-i îngropăm de vii, ori măcar să-i ameninţăm cu aceasta. 
Dovada că ne-au crezut a fost strigătul lor de groază. De jos prinse a se 
auzi larma unei încăierări. Am bănuit că unii acceptă înţelegerea, alţii 
nu. Se lăsă iarăși liniştea, după care răzbi același glas de mai înainte, 
însă vădit schimbat: „Sînt Bourul cel Alb, vestita căpetenie a Iazigilor 
rătăcitori. Cine este căpetenia în cuvîntul căreia ar trebui să mă încred?* 
„Tarabostele Viezure, căpetenie a dacilor sargeti, de al cărui nume vei 
fi auzit.“ Răzbi un murmur de surpriză. „Te ştiu, vînătorule, şi cred în 
cuvîntul tău. Niciodată nu l-ai călcat. Jură pe Zalmoxis, marele zeu al 
neamurilor dace, pe cer şi pe pămînt, că ne vei cruța viața!“ Am stat în 
cumpănă. Lupul cel Şchiop mă privea rău, cu sufletul la gură de teamă 
că mă voi învoi și îl voi cruța pe marele său duşman. „Atit pot să jur, 
Bour Alb, că vă vom cruța viaţa şi nimic mai mult. Îţi dai şi tu seama 
că e mai mult decît să mori îngropat de viu.“ Lupul cel Șchiop nu avea 
de unde să-mi cunoască gîndul. Uneori e mai bine să mori decit să tră- 
ieşti. „Ai încredere în bătrînul Viezure!“ i-am zis, apoi le-am poruncit 

jor să urce unul cîte unul poteca săpată ín stîncă, la distanță de cinci- 
101 de paşi. La capătul ei m-am înfățișat și eu cît am putut de repede, 


i d SE : F 
aa ca nu cumva Ceran să le facă de petrecanie, iar eu să rămîn cu 
o „ara unui greu jurămînt. Aici, Ceran și slujitorul cel mut deja îi în- 

OV 


-a raseră bine în curmeie pe trei dintre tilhari, un al patrulea, care în- 
e să fugă, zăcea cu trupul descăpățînat de o cumplită lovitură de 
Sa aplicată de credinciosul lui Zebal, om însemnat de soartă, pentru 
a Arcia Candida era mai mult decît o soră. De toți ieşeau la numără- 
toare unsprezece. I-am întrebat pe rînd de ce neam sînt, ce hram poartă 
şi cum au apucat pe drumul fărădelegilor.- Numărasem si recunoscusem 
doi marcomani dintr-un trib de la izvoarele Danastrului, trib amestecat 
cu iazigii rătăcitori, doi sclavi fugiți mai demult din minele de la Monte 
Rossia, pe capul cărora se pusese preț mare întrucît omoriseră și jefui- 
seră pe şeful colegiului aurarilor, cu toată familia acestuia; unul era dal- 
mat înstărit, proprietarul mai multor puțuri şi gropi aurifere din partea 
de mijloc a Crissiei, omul care pusese la cale jefuirea caravanei pentru 
a-şi însuşi unelte de băieșit, altul, sclav helvet fugit ca ucigaş de la o 
vila rustica din jurul Apulumului, de mai multă vreme urmărit de oa- 
menii legiunii a XIII-a Gemina ca fioros hoț de drumuri; cinci doar erau 
iazigi, tîlhari de meserie, care își recunoscură, imediat ce mă văzůră, şi 
vina atacului asupra noastră la Limesul nordic, atac pus la cale de Ti- 
berius Maximus Priscus, comandantul de la Porolissum şi dușmanul de 
moarte al dacilor liberi. Nu recunoșteam însă glasul iazigului ce răspun- 
dea la numele de Bourul Alb, cu care dusesem tratativele, și am bănuit 
că fusesem tras pe sfoară, în locul acestuia prezentîndu-se căpetenie un 
sirijit care, de teamă, tremura din toate mădularele. Cineva îl brobodise 
că în această calitate va să cîştige mai curînd iertarea romanilor, cunos- 
cute fiind serviciile pe care le făceau oamenii de teapa căpeteniei de lo- 
tri. Între timp, chemaţi de noi, urcară la pinul singuratic Zebal, Bricenus, 
Alexis și Ariort, greşeală pentru care zadarnic ne căiam. Urmat de Ari- 
ort, care aflase de la cei prinși că Bourul Alb era tocmai omul ce-i pri- 
cinuise răul şi îi răpise nevasta, am coborît cu precauţie poteca de stîncă 
și am cercetat aşa-zisa stînă cotlon cu cotlon. Tilharul se făcuse nevăzut 
probabil că chiar pe poteca pe care o mai șterseseră în toiul atacului şi 
alții. Aceştia, însă, nu fuseseră însoţiţi de noroc, fiindcă din loc în loc 
zăceau fără suflare cu, de acum, binecunoscutul semn al răzbunării pe 
frunte: săgeata în cinci colțuri. Eram de-a dreptul răvășit. Flăcăii mei se 
jucau de-a v-aţi ascunselea cu mine, arătîndu-se, e drept, cînd nu mă aş- 
teptam şi cînd era necesar sprijinul lor ca și acela al Zeilor. Dacă mi-am 
revenit din surpriză, prinsesem să mai nutresc o speranţă. Poate că 
dreptul destin hotărîse în locul nostru şi Bourul cel Alb îşi primise şi el 
meritata moarte. De aceea ne-am continuat urmărirea pînă cînd am ajuns 
ia locul jafului. Într-adevăr, iazigul nu se bucurase prea mult de vicle- 
nia lui. L-am găsit legat de trunchiul unui copac, cu urechile tăiate şi 

băgate în gură sub formă de căluș. Deasupra capului era scrijelit un Semn 
care ne înştiința că îi lăsaseră viaţa pentru a se răzbuna şi alţii, maj 
îndreptățiți decît ei. De-ar fi ştiut că iazigul era unul dintre cei ce au 
luat viaţa unchiului Dacis! Era mai bine aşa. Nefericitul ieşise de sup 
pavăza jurămîntului meu, călcîndu-şi cuvîntul, şi, iată, mai era în viață 
ca să dea seama pentru răul făcut sărmanului Ariort. Între timp au sọ. 
sit și ceilalţi. Judecata Bourului Alb s-a făcut, după datină, la locul fap- 
tei. Soarta celorlalți era cunoscută. Unii, urmăriţi pentru fărădelegile lor, 
fuseseră de mult condamnaţi la moartea prin răstignire, dată tilharilor şi 
sclavilor răzvrătiți; alţii, mai puțin împovăraţi de păcate, aveau să ispă- 
şească în întunericul veşnic al ocnelor de sare sau la galere, pe vasele 
de transport care urcau şi coborau Marisul. Căpeteniei marcomane i s-a 
lăsat, după înţelegere, viața și libertatea, însă i s-au scos ochii care au 
poftit şi i s-a tăiat mîna cu care a înfăptuit multele nelegiuiri. Rănile i 
le-am oblojit însumi, ca să nu se oblintească şi, deci, să nu îmi calc ju- 
ruința. Bourul cel Alb a stat mai multe ceasuri în fața judecății, din- 
du-ne a înţelege cu îndărătnicie şi trufaşă tărie de cuget că vorbim cu 
copacii şi nu cu el. Soarta marcomanului l-a înmuiat de-a binelea și i-a 
descleştat limba. Astfel am aflat că Drilgisa, soața nefericitului Ariort, 
după ce a supravieţuit batjocurii în cortul iazigilor, numai prin mila zei- 
lor, şi adusese pe lume pruncul tatălui legiuit, a fost vîndută ca sclavă, 
împreună cu copilul ei, unui meşter tăbăcar din Apulum. „O, Zei, urla 
întruna Ariort, ca unul ce şi-a pierdut minţile, Zei blestemaţi, ea era atît 
de aproape!“ După ce lazigul a destăinuit toate fărădelegile sale, adu- 
cînd mărturii despre cirdăşia cu unele căpetenii de oaste şi funcţionari 
corupți ai Imperiului, de care mărturie în întreprinderea mea pe lingă 
legatusul imperial aveam mare trebuinţă, l-am lăsat în grija lui Ariort, 
care, sub jurămiînt, îmi făgăduise că, deşi nu merită, îi va lăsa viața. „O 
viață ca o cumplită povară pînă la capăt!“ mai adăugă el cu o ură ce m-a 
înfiorat. Exista o lege neabrogată de piosul împărat Antoninus, prin care 
cel năpăstuit de un tilhar scos în afara legii primeşte drept de viaţă și 
moarte asupra lui dacă singur îl prinde, îl dovedeşte cu doi martori, și 
plăteşte cohortelor auxiliare însărcinate cu ordinea şi paza un preţ de 
răscumpărare ca pentru oricare sclav. Atunci m-am convins cît de cum- 
plită poate să fie ura ce cocleşte ani la rînd precum veninul în guşă de 
viperă. Însumi, deşi văzusem grozăvii de nedescris la războiul nostru cu 
Roma, m-am scîrbit şi m-am cutremurat. Mai întîi i-a tăiat dreapta, 
acolo, în casa de unde furul îi răpise în noaptea sacră a nunții nevasta, 
şi i-a introdus-o într-un vas cu răşină clocotită, ca să se usuce și să se 
vindece ca un ciot urit la vedere; în cealaltă încăpere noi ne sorbeam 
ulcica de mied cînd i-a retezat-o la butuc şi pe stinga; spre seară a ur- 
mat ochiul drept; celălalt l-a pierdut odată cu licărul primelor stele pe 
care lazigul nu avea să le mai vadă vreodată. Eram scîrbit peste măsură 
în cea dintii fiinţă a mea, de om civilizat şi obișnuit cu altfel de atroci- 

_u asa=zise morale care, puse într-o dreaptă balanţă, nu ar fi cîntărit 
tăti, hii acelor oameni mai puţin. Cînd, dimineața, am pornit pe Drumul 
$ iii către Ampelum şi Apulum, iazigul era țintuit la oblincul şeii lui 
-e cu un lanț gros bătut în nituri pe grumaz şi tîrît ca o arătare a 
T artarului. Bietul, ne cerşea moartea din care pînă atuncea îşi făcuse to- 
-arășă de petrecere și viață. Aveam inima amară şi din pricina celor pe- 
trecute, dar şi fiindcă se abătuseră asupra mea presimţiri tulburi. Pen- 
tru prima dată în noaptea aceea mă visasem acasă, la căpătiiul bunicului 
Todor, care răposase întru Domnul Dumnezeul Creştinilor. Amintirile din 
viața în care mă aflam adăstau ca o spumă străvezie la margine de su- 
flet. Mai apoi, în coșmarul meu, trecusem mereu puntea dintr-o viaţă în 
alta şi chiar anevoiosul drum prin Peștera Zeilor. 


Capitolul patru 

BĂTRÎNUL TOADER BERIAN, PORECLIT ȘERPELE ROȘ, OFTĂ CA 
la capătul unui anevoios urcuș. Urcușul era numai efortul de a se 
smulge din mrejele unei istorisiri pe care nu o depăna, ci o trăia cu 
întreaga lui ființă, şi pe care ascultătorii o receptară din unghiuri și cu 
motivații diferite. Teofana, deşi băiețoasă din fire, se arătase mai puţin 
interesată de acea palpitantă şi sîngeroasă ciocnire dintre două grupuri 
de forță diferită. Nici măcar pedepsirea tilharilor după legile nescrise ale 
pămîntului nu o mișcase cine ştie cît. Nu era de mirare. Bunăoară, chiar 
la şcoală se arăta o ființă scurmată de curiozități aparte decît ale colegi- 
lor săi, surprinzîndu-l de multe ori şi pe profesor cu întrebări neaștep- 
tate care, spre nenorocul ei, unora li se păreau niște mascate obrăznicii. 
Acum, ei bine, o interesară nu întîmplările dramatice prin care treceau 
eroii, cît motivele care au favorizat dezordinea dintr-o ţară ce se numea 
Dacie Felix și felul în care se organizau cetele de tîlhari. Dacă urmașul 
lui Hadrian era un împărat pios, zicea ea, de ce nu îngăduia dacilor pri- 
begiți să se înapoieze la vetrele lor, mai cu seamă la vremuri de cum- 
pănă, cînd Imperiul era ameninţat în Provinciile Dunărene de către nea- 
murile sarmatice şi germanice? Unirea dacilor şi colonilor din Dacia Ro- 
mană cu fraţii lor de peste limes: carpii, costobocii și Dacii Mari ar fi 
reprezentat o forţă de temut aici, la fruntariile de miazănoapte şi de ră- 
sărit ale Imperiului, ba chiar şi împingerea limesului pînă la granițele 
naturale dintre apele Tissiei, Danastrului și ale Pyretului de nord. Multe 
alte lucruri de cîrmuire şi organizare erau neclare pentru ea: de ce, spre 
pildă, fetele trebuiau să călătorească, primejduindu-și viaţa, pe drumuri 
nesigure, cînd la fel de bine puteau şedea frumuşel acasă, neavînd nici 


Lo Dai 


şcoli de urmat, nici slujbe de făcut; apoi, ce fel de legi erau acelea Care 
îngăduiau omului să îl robească pe semenul său, ba chiar să-i hotărască 
fără nici o judecată viața şi moartea, iară el, Toader Berian, care cunos- 
cuse și o lume mai dreaptă şi mai bună, de ce n-a cătat să le oblească cât 
de cît; o mai frămînta dacă pe Apa Marisului navigau cu adevărat vase 
de transport și cum se explică faptul că aceeaşi apă e numai meandre, 
prunduri și smircuri acum. 

În schimb, cei doi băieţi, Bogdan şi Cosmin, se lăsaseră cu totul furaţ; 
de întimplările prin care trecuseră ortacii lui Viezure ca și cele pe care 
aveau să le mai trăiască în călătoria lor către Ampelum şi Apulum, pe 
vestitul Drum al Aurului. Pe ei îi mai interesau caii, armele, tacticile şi 
strategiile de luptă, ascunzişurile hoţilor şi cîte altele de acest fel. 

La toate deodată Toader Berian nu putea răspunde. Multe nici nu 
aveau răspuns lămuritor, fiindcă atunci, în cealaltă viaţă, în care ajun- 
sese întîmplător, nici nu îşi pusese asemenea întrebări, totul părîndu-i-se 
drept și normal din moment ce, părăsit de o a doua memorie, o altă lume 
mai bună ca aceea nici că mai cunoscuse. O vreme tăcu. Tăcu mai mult 
decit o făcuse pînă acum, căutînd și răgazul să-și aprindă pipa și să-și 
rînduiască cît de cît gîndurile. Băieţii prinseră a se îngrijora cu bănuiala 
că istorisirea ar putea să se încheie aici, deci nici la jumătatea drumului 
ei măcar, iar de asta nu putea fi vinovată decît Teofana care, orice s-ar 
spune, nu-i decît o fată și pune întrebări de toată mirarea. La rîndul ei 
își găsise vinovaţii, considerîndu-i pe băieți niște ușuratici preocupaţi nu- 
mai de capcane, urmăriri şi bătăi. 

Era ceasul tirziu al nopţii, fiindcă se simțea cum se aspreşte aerul și 
cum cade roua, căreia bătrînul îi zicea Hrana Zeilor. De mirare cît de re- 
pede trecătoare se arăta noaptea aceea, care, mai ştii? poate că nici nu 
ajungea cît să fie dusă povestea pînă la capăt. 

Cel cu poreclă de mirare îşi mîngiîie negul mișcător de pe vîrful na- 
sului, așa cum ai răsuci o antenă în căutarea unor lungimi de undă, scu- 
tură apoi cu bătăi uşoare în podul palmei scrumul din pipa de lut și ime- 
diat le împrăștie temerile, pregătindu-se să istorisească. Ba, mai mult, 
lega firele în așa fel încît să-i mulțumească pe toţi trei. 

— Aş putea să vă fac voia, începu bătriînul, judecînd cît de cît lucru- 
rile şi cu gîndirea mea de atunci, dar și cu cea de astăzi. O să vă fie de 
mirare dacă vă zic că unele dintre faptele și purtările noastre de acum, 
demne de laudă, pe atuncea erau nepotrivite şi judecate cu asprime. Bu- 
năoară, răzbunarea lui Ariort, judecată cu mintea şi experiența mea de 
acum, îmi pare, ca şi vouă, o monstruozitate vecină cu a fiarelor sălba- 
tice, la care s-ar fi cuvenit să mă împotrivesc; atunci, însă, mi s-a părut 
firesc ca un tîlhar mai crud decît o fiară să primească răsplată pentru 
faptă, ba încă mi s-a părut puțin, gîndind că era nu numai un tilhar fio- 
ros, fără nimic omenesc şi sfînt, ci şi un iazig, deci dușmanul 'de moarte 
al neamului meu încă din acele bezne de vremi cînd soarta ni l-a așezat 

vecin viclean, hrăpăreț şi necredincios în toate. Nu uitasem, mai cu 
mă, de sprijinul pe care aceşti mercenari l-au dat romanilor ca să în- 
o nuncheze de-a pururi neamul meu cel vestit între neamurile lumii. În- 
în noi şi ei dospea, precum miasmele în smircuri, veninul unor duşmă- 
nij fără de leac. Aș minţi afirmînd că tot răul venea numai de la neamul 
lor la acel timp de răscruce. Cetele care își făcuseră din omor și jaf fel 
de viaţă la acel limes nordic și răsăritean, tulburînd nu de puţine ori şi 
părţile dinspre soare-apune, erau alcătuite din tot felul de oameni, o 
scursură a răului care se adunase, se revărsase şi, pe la noi, își făcuse 
vad: sclavi fugiţi de la stăpîni fiindcă nu le mai putuseră îndura lăco- 
mia şi cruzimea, lîngă ocnașii scăpați din băile de aur, de aramă şi de 
sare, condamnaţii la galere sau la necontenita învirtire a roților de la 
mori, fîntîni și îmblăcie, sclavii înfometați și biciuiţi de la marile cariere 
si cărămidării ale Legiunii XIII Gemina şi XIV Macedonica, la lucrările 
de drumuri, castre, apeducte şi forturi, feluriţi alți condamnaţi aduși în 
acest infern pămiîntesc, care pentru ei era Imperiul Roman, din Iudeea, 
Siria, Hispania, Galia, Britania, Bitinia, Armenia sau Germania, așa cum 
cei de pe la noi aveau să ispăşească din diferite pricini pe la alte fruntarii 
de lume. Cei mai mulţi, însă, erau iazigi și marcomani, oameni nesţator- 
nici și lacomi, nedeprinși cu munca și legile, în special dintre seminţia cea 
mai rea, a triburilor metanaşe, adică rătăcitoare, cu mult mai sălbatici şi 
mai cruzi decît fraţii lor locuitori între Danastru şi Thanaios, sau din- 
colo de Carpaţii Nordici. Acele blestemate cete nu duceau lipsă de paţi- 
nachi, poleaci, volgari, veneţi ori sarmaţi, de alte felurite seminţii fără 
căpătii, aflate mereu în căutare de pradă, roind în jurul Daciei Felix pre- 
cum viespii şi trîntorii în jurul stupilor doldora de miere. Își făceau de 
cap lovind fără milă pagusuri, vicusuri, vile rustice şi pichete de limes, 
cînd în partea panonică, cînd în cea scitică, încît nu mai ştiai unde să-i 
întîmpini şi să opreşti prăpădul, trecînd granițele prin punctele cele mai 
slabe sau pe la vaduri anume lăsate fără pază de către comandanții co- 
rupți, momiți cu aur şi cu bunuri provenite din jaf. Se întîmpla ca în 
calea lor să împingă și grupuri de carpo-daci ori costoboci care profitau 
de dezordine ca să se poată așeza prin locuri pustiite sau greu accesibile, 
dar alături de fraţii lor, şi, oricum, sub ocrotirea legiunilor. Împotriva 
acestora erau porniţi legatul imperial, procuratorii şi comandanții de 
legiuni, colonii cei lacomi care vedeau cum populaţia despuiată creşte şi 
se întărește mereu. Împotriva lor aţîța înverșunatul dușman al dacilor 
liberi, printre care îi ştia și pe credincioșii lui Decebal, comandantul cas- 
trului de la Porolissum, Tiberius Maximus Priscus, fiul decurionului ce 
se mindrise cu rușinea de a-i fi dus lui Traianus Nerva, la Ranistorum, 
capul marelui rege Decebal. El nu putea să uite şi jurase să nu ierte 
crunta răzbunare ce căzuse pe însuși capul tatălui său, ispăşind astfel 
neiertatul păcat al regicidului. Răzbunarea aceea făcuse vîlvă în Impe- 

riu şi mai ales la Roma, alinînd ca un balsam sufletele dacilor însetați qe 
zeiasca dreptate, şi merită să fie cunoscută. Ulpius Nerva Traian, Îîmpă- 
rat înțelept şi drept, deşi scîrbit de fapta decurionului Tiberius Maximus, 
care îi aducea într-o traistă însingerată capul regelui dac, pe care în sinea 
sa îl admirase şi preţuise ca pe un erou al epopeelor vechi, îl răsplătise 
pe făptaş ridicîndu-l în grad şi mutindu-l în Macedonia, tocmai cu scopu] 
de a-l feri de răzbunarea dacilor. Doi ani şi mai bine i-au căutat urmele 
prin imperiu, travestiţi în meşteri olari, Ortis şi Dacis, nepoţii gemeni ai 
Marelui Rege. Cînd i-au dat de urmă, l-au răpit chiar din mijlocul fami- 
liei și l-au făcut să cunoască chinurile cumplite a mai multor feluri de a 
muri. Supliciul a durat cît durează drumul străbătut cu piciorul de la 
Atena la Roma. Aici l-au descăpăţinat chiar cu sabia ce retezase gru- 
mazăil regelui dac, iar capul călăului s-a fost rostogolit și el de pe treptele 
Gemonei. Tiberius Maximus, fiul, oștean şi el în Legiunea de cavalerie 
a comandantului Lusius Quietus, a cerut să se reîntoarcă în Dacia pen- 
tru a împlini la rîndul său răzbunarea. Trecuseră anii, acuşi, acuşi urma 
să devină veteran, iar el nu reuşise să pună mîna pe acele vlăstare de 
regi, trăitori printre dacii liberi, care încă mai ţineau întreaga seminţie 
dacică în cultul marelui rege și în nădejdea reînvierii Daciei Mari. Deşi 
i se oferiseră ridicări în rang şi slujbe onorifice chiar la Roma, Tiberius 
Maximus Priscus se încăpăţina să rămînă comandant peste cel mai nor- 
dic castru, coclind veninul răzbunării şi pricinuind rău nu numai Daciei, 
ci şi Imperiului. 

De la un timp cetele de lotri prădalnici, profitînd de nestatornicia vre- 
murilor, cum se întîmplă la orice schimbare de împărați, se obrăzniciseră 
într-atîta încît își înjghebaseră sălașuri prin păduri neumblate, prin văi 
de munți necercetate, prin rîpe şi peşteri care aparținuseră pînă atunci 
numai fiarelor sălbatice şi de unde ieşeau pe neaşteptate ca din niște 
răsuflători ale Tartarului. Ce îi atrăgea îndeosebi era aurul scos din 
munții de la miazănoapte şi de la soare-apune,.apoi caravanele neguță- 
torilor ce se îndreptau pe drumuri de uscat şi de ape, numite drumuri 
ale țării, către cele imperiale care, străbătînd Dacia, Panonia, Moesia sau 
Iliria, toate duceau la Orașul Lumii. Aceasta era marfă aleasă, dobîndită 
cu preț de sînge și numai rareori. Obişnuit, puneau foc așezărilor ome- 
neşti izolate, încărcau prinșii şi bucatele pe cai ori în care, mînau din 
urmă ciopoarele de oi, cirezile de vite și hergheliile de cai, ca să se facă 
nevăzuți pînă la alt moment prielnic şi la altă trudnică agoniseală. În 
ultima vreme îndrăzneala lor crescuse pînă într-atita încît atacau pichete 
de limes, garnizoanele plecate în misiune sau chiar canabele unor colonii 
și municipii, cum s-a şi întimplat la Alburnum Maior, Potaisa, Napoca 
și Micia, luînd nu numai bunuri, ci şi robi şi roabe pe care primeau denari 
buni la tîrgurile de la Eractum, Tyras, Noviodunum sau Vindoboca. Obis- 
nuit, cetele nu erau alcătuite din mai mult de douăzeci de tilhari, ca să 
se poată strecura mai uşor printre patrulele de limes şi pe lîngă pichetele 

i drumuri, fiecare ceată avînd o căpetenie ce se impunea prin viclenie, 

zime şi forţă. În vederea unor lovituri cu primejdie cetele se uneau, 
E s-a întîmplat şi în cazul celei pe care am spulberat-o noi; adesea 
gg ai şi se prădau între ele, cele mai tari jeiuindu-le şi alăturîndu- 
je pe cele mai slabe. De aici încolţise în mintea lui Ortis ideea cum ar 
-utea fi stîrpite pînă la ultimul om cetele de tilhari din Dacia şi de din- 
colo de limes, idee cu care aveam să întăresc plănuitele tractate cu lega- 
tul imperial Macrinus Flavius Sirus. Nu care cumva să credeţi că acest 
-ău a prins să bîntuie odată cu domnia împăratului Antoninus Pius. Înde- 
jetnicirea aceasta era în firea neamurilor rătăcitoare și prădalnice, care 
mişunau în jurul Imperiului Romei precum şobolanii în jurul hambarelor 
cu grîu. E drept că cetele de lotri se înmulţiseră aidoma ciupercilor după 
ploaie şi din pricină că Hadrianus, murind, lăsase îrînele în mîna unuia 
mai puţin energic, înclinat către filozofare şi visare, încît porecla pius se 
potrivea ca petecul la sac. Erau cu adevărat zile grele, de veghere şi 
înspăimîntare, cînd pagusurile, vicusurile, vilele rustice, călătorii porniţi 
la drum, meseriașii şi tirgoveţii implorau cu rugi şi jertfe autoritățile şi 
zeii să pună capăt acestui rău. Profitind de această dezordine şi mai cu 
seamă de refuzul dacilor de peste limes de a mai ţine cu preţul liniştii 
lor liniştea colonilor și administraţiei din Dacia strămoșilor, care nu le 
era îngăduită, prinseră a se deda la plăcutul nărav al tilhăriei triburi 
întregi de neamuri sarmatice şi germanice, numărînd uneori sute de lup- 
tători, cutezîind să se înfrunte chiar şi cu unităţile de elită ale armatei 
imperiale. Unde mai pui că ei, tilharii, cunoscînd că cei prinşi vor sfîrşi 
agăţați în copaci, ţintuiţi în cuie ori înmormiîntați în ocne, se băteau ca 
turbaţii, rărind zi de zi rîndurile legiunilor cartiruite în Dacia Traiană, 
în special pe cele ale Legiunii XIII Gemina, care de la o vreme ducea tot 
greul. Trebuie să ştiţi că satele pe atuncea erau aşezate tare departe unele 
de altele, drumurile, în afara celor imperiale, erau proaste şi rare, încît 
nu te puteai bizui pe sprijinul vecinilor dacă se întîmpla să te lovească răii. 
Ca nici odată pînă atunci armele avură preţ şi căutare. Aratul, semănatul 
Şi culesul, nunta şi înmormiîntarea, somnul și veghea, toate se făceau cu 
arma alături; copiii se jucau deprinzînd mînuirea armelor, bătrînii mu- 
reau oșteni și prea rar de moarte bună, în vatra casei sau în patul sufe- 
rinţelor, femeile prindeau fuiorul pe lance şi împleteau firul pe ghioagă. 
Para Daciei era o țară de oşteni dintre aceia de care se temeau autori- 
tățile imperiale sau provinciale pornite pe jaf şi îmbogăţire, obligate să 
indoape mereu Roma cea nesătulă. 

Teofana prinse a se foi, aşteptind prilej ca bătrînul să-şi mai tragă 
sufletul, iar ea să-şi facă voia cu o întrebare care de la început îi dăduse 
ghes, dar din pricina băieţilor se jenase să i-o pună. Toader Berian, cuce- 
rit bine de interesul fetişcanei pentru lucruri mai aparte, pe care băieţii 
nici nu le luau în seamă, o observă, se opri şi o îndemnă cu un „hai?!“, 
spre supărarea lui Cosmin şi Bogdan care, prin semne de ei ştiute, o 

avertizară că se cam întrece cu gluma şi pune la prea grea încercare răb. 
darea lor. Fata nu se sinchisi cîtuşi de puțin, ba, dimpotrivă, se mai şi 
alintă de parcă l-ar fi rugat pe propriul bunic: 

— Moş Toader, fii bun şi răspunde-mi la o întrebare pe care de la 
început aş fi vrut să ţi-o pun, dar m-am sfiit de teama să nu o SOCotį 
nepotrivită. Iată, matale zici mereu că le-ai vorbit unora şi altora, că urma 
să porți tratative cu împuternicitul Romei, că acolo, la stîna lui Cerneguų. 
ras, le-ai ticluit romanilor o poveste ... Mă gîndesc de unde vei fi fost 
învățat dumneata limba romanilor, latina adică, dacă imediat după căde. 
rea Daciei te-ai pribegit în munții de la miazănoapte? 

Şerpele Roş părea vădit pus într-o mare încurcătură. Tuşi sec de mai 
multe ori, îşi manevră negul-antenă, își mai făcu de lucru cu pipa, cău- 
tină şi legănînd cuvintele: 

— Adică... ghî, ghî, cum adică în ce limbă?! Ce întrebare mai e și 
asta, fato! Auzi... în ce limbă! Chiar că nu m-am gîndit că şi asta ar 
putea să vă frămînte. Păi, uite, zău că nu îmi aduc aminte să fi vorbit 
cu ei altă limbă decît limba ce se vorbea în provincia Dacia, limba roma- 
nilor, mai stîlcită, e drept, da’ ce! parcă acei coloni veniți de pretutindeni 
o vorbeau mai frumos!? Vei fi gîndit, poate, că limesul era ca şi granițele 
de astăzi? Nicidecum. La început le-am vorbit limba imperialilor mai de 
voie, mai de nevoie. La scurtă vreme mulți dintre ai noştri prinseră a se 
făloşi cu limba, numele şi obiceiurile romanilor. Crede-mă, fată dragă, 
că la astea defel nu m-am gîndit pînă acuma și îmi vine cam peste mînă 
să ți le lămuresc ție. Atunci aveam alte griji, trăiam lacom ca un prunc, 
cu ochii largi deschiși către lucrările și petrecerile lumii, aveam o misie, 
nu? şi erau vremuri cu primejdie, iar în mine, un simplu taraboste și 
vînător, frații de dincolo îşi puseseră nădejdea. Mai erau şi neastimpăraţii 
de gemeni, despre care nu ştiam ce plănuiesc, de ce mi se feresc din 
drum cînd tot îmi ies în cale, încotro şi cu ce gînduri se îndreaptă. Nu 
prea credeam în spusele de la adunarea fruntaşilor, cum că Ortis însuși 
i-a trimis încoace, dimpotrivă, bănuiam aici ițele Arciei, pregătită să ţese 
cine știe ce îndrăzneţe planuri. Cu aceste gînduri şi cu grija drumului pe 
care îl aveam de făcut m-anr trezit a doua zi în casele vrednicului Alexis 
dogarul. Aici, la munte, deși era primăvară, vremuia cu flușturi ca în 
zilele babelor. Miedul aspru, îndoit cu miere și ţinut în răcoarea prispei, 
mă mai întremase cît de cît, alungînd gîndurile cernite și limpezind o 
inimă bătrînă, dar bucuroasă de viaţă. 

Am dat poruncă de plecare odată cu răsăritul soarelui, însă a trebuit 
să o amin încă vreun ceas, răgaz în care slujitorul lui Zebal să poată pot- 
covi caii de povară. Întîrzierea aceasta ne-a fost cu noroc, fiindcă tocmai 
la capătul ei pică prietenul nostru Ceran, cu calul în spumă, aducînd 
veşti ce aveau să ne schimbe toate planurile. Așa se explica, dar, inima 
grea cu care mă sculasem, visele neplăcute care îmi tulburaseră somnul. 
Chiar mă cuprinsese un fel de neliniște, de teamă, gîndind că darul de a 

__u de a prevedea întîmplări din viitor nu e numai o părere. Necazul 
am dacă tot fusesem dăruit cu un har ca acesta, prevestirile mi se 
a destul de cețoase, de tulburi, alcătuindu-se mai ales din vise și 
ae pe care nu prea le ştiam dezlega. La hanul de la Vadul Moţi- 
- osise de cu seară o ștafetă a legatului imperial către consiliul mu- 
lor PO is = , pt 
nicipalității din Alburnus Maior, purtătoare de veşti mai mult decît im- 

ortante şi secrete. Bitus Bricenus cîştigase repede încrederea sutaşului, 
oferind fără zgîrcenie cel mai vechi vin, cea mai gustoasă pastramă şi 
cea mai isteață sclavă; în schimb romanul își dezlegase de tot baierele 
gurii. Astea fiind spuse, în vreme ce își trăgea răsuflarea, Ceran trecu 
la depănarea ştirilor ce aveau să mă îngrijoreze, dar să mă și scîrbească 
din pricina beteşugurilor firii omeneşti. Drept recunoştinţă că îi salvasem 
viaţa, primejduind-o pe a mea, Evrimus Elenus, neguţătorul cel nemer- 
nic, mă acuzase, aruncîndu-se cu fața la pămînt şi smulgîndu-şi părul la 
intrarea în termele rezervate fruntașilor provinciei, de jefuire şi rănire, 
trecîndu-i cu vederea pe adevărații vinovaţi, care lucraseră poate chiar 
în cîrdășşie cu unii dintre aceștia. La asta chiar că nu m-am așteptat. Spu- 
megam de furie şi m-am jurat cu fața la soare că am să i-o plătesc 
nemernicului, aducîndu-l iarăşi, cu mîna mea, în starea în care îl găsisem 
atunci. Parcă era făcut, parcă Zeii mă pedepsiseră ca întotdeauna Binele 
să mi se răsplătească în moneda răului. Asta nu era tot, cum imediat 
aveam să aflu. lazigul Botdecîine, duşmanul meu de moarte, dacă scăpă 
cu viaţă, tot din vina mea, nu prididi să omoare trei cai de călărie pen- 
tru a-l înştiința la Porolissum pe Tiberius Maximus Priscus cum că viclea- 
nul viînător Viezure, pe capul căruia se pusese suma de o mie de denari, 
împreună cu fiii lui Ortis, potrivnicul imperiului însuși, hălăduiesc prin 

Dacia ca prin țara nimănui, înarmează oameni, ațîță sclavi şi veterani, 
string cete, organizează tabere și pregătesc nestingheriţi alungarea roma- 
nilor şi reînvierea Daciei Mari. Pentru Tiberius Maximus Priscus iată că 
se ivise mult așşteptatul prilej al răzbunării. Cum primi ştirea, cum se 
prezentă la Apulum, unde procuratorul imperial își stabilise vremelnic 
reședința, pentru a fi mai aproape de evenimente, şi ceru să fie numit 
în fruntea unor trupe regulate, promițînd că va stîrpi din rădăcină răul 
pină ce nu va să se întindă şi să cuprindă toată provincia nord-dunăreană. 
Procuratorul cunoştea ce ghimpe otrăvit ţine comandantul de la Porolis-- 
sum la inimă şi tocmai de aceea îl preferă altora mai destoinici. Maximus 
se grăbi să își așeze tabăra la intrîndul în munte al văii pe care tot din 
motive strategice o preferaseră și dacii de peste limes, ca punct de rezis- 
tență pînă la purtarea tratativelor. În acelaşi timp, comandantul militar 
de la Alburnus Maior se coborîse pe drumuri ocolite în fruntea unor trupe 
de strînsură pentru a închide partea de sus a văii. Cam așa se prezentau 
lucrurile cu ai noștri şi nici situaţia mea nu era prea roză. În drumul meu 
mă lăsasem abătut de prea multe întîmplări care nu prea aveau legătură 
cu misiunea ce mi-o încredinţase Ortis, întîrziasem neîngăduit de mult 

și între timp evenimentele cărora ar fi trebuit să le dau alt curs se preçi. 
pitaseră şi mi-a luaseră înainte. Îmi făceam reproșuri și eram cît se poate 
de îngrijorat. Iată-mă urmărit de dușmani ce mi-ar fi scurtat viața fără 
judecată, cu toate drumurile către Apulum închise, fără putinţa de a 
mai lua legătura cu Macrinus Flavius Sirus, în înţelepciunea căruia 
îmi pusesem toată nădejdea, fără o știre despre cei doi gemeni ne. 
ascultători, care cînd mă încurcau, cînd mă scoteau de la ananghie. 
Hotărît! la drumul către Apulum nu puteam renunța. L-am fi putut stră- 
bate cu mai multă siguranţă, era de părere Ceran, pe o vale paralelă cu 
cea ocupată de taberele vrăjmaşe, dindu-mă apoi drept slujitorul han- 
giului Zebal. Flăcăul acesta, căruia îi dădea inima ghes să stea mereu în 
preajma Saldei, acum nu se codea să mă însoțească şi să-mi fie într-aju- 
tor aşa cum îi fusesem și eu. L-am întrebat ce ştia oşteanul tras de limbă 
despre tabăra dacilor liberi. Ştia şi povestise destule. Aceştia, cîteva mii 
la număr, cu nevestele, copiii, bătrînii și tot avutul lor se întăriseră lîngă 
pagusul Bucium Poeni, mai în sus de Cheile Apei Narciselor, unde aştep- 
tau deocamdată liniștiți tratativele și pe cei meniţi să le poarte, gemenii 
regelui Ortis. Fuseseră prădaţi şi alungaţi din locurile pustii de pe văile 
Apelor Surori, Secaselor şi Frumoasei, vechi vetre ale părinților pribegiți 
cîndva. Pricina din care se întăriseră tocmai aici, în coasta cetăților Crai- 
va și Apulum el nu o cunoștea. Eu, însă, eram convins că locul acela avea 
o legătură cu grabnica preumblare a gemenilor și tot așa îmi explicam 
refuzul lor de a mi se înfățișa. Tineri năbădăioşi cum îi știam, ar fi pre- 
ferat de bună seamă calea armelor în locul tractatelor. Dacă așa stăteau 
lucrurile, fapt de care nici nu mă mai prea îndoiam, drumul gemenilor 
cobora direct către Valea Narciselor, şi, hotărît lucru, al meu tot pe 
acolo trebuia să curgă, indiferent de cîte stavile ar fi stat în cale. 

Întrucît acestea nu mai erau timpuri de negoațe, pe Zebal l-am sfătuit 
să se înapoieze la han cu cei unsprezece cai, care purtau în spinări o ade- 
vărată avere. Nici nu a zăbovit să audă. „Cum, +*tocmai acum, cînd și tu, 
prietene Viezure, te găsești la cumpănă grea!“ se revoltă el cu atîta 
sinceritate încît îmi muie inima. „Dimpotrivă, marfa mea le va face mare 
trebuinţă fraților noştri pribegiţi şi năpăstuiţi, care vor fi ducînd, săr- 
manii, lipsă de toate, mai ales de pastramă, miere şi mied. Unde mai pui 
caii, care nici că mai au preţ, la nişte oameni nevoiţi să se bată pentru 
viața lor“! se justifică el, pînă cînd mă potrivii dorinței de a mă însoți. 
Pe Ariort îl îndemnasem să coboare pe Drumul Aurului, ca să o caute mai 
curînd la Apulum pe Drilgisa. Se împotrivi cu cerbicia hangiului, hotărît 
și el să-mi fie alături. Ştiindu-l cît de vrednic este şi ce prăpăd face spada 
lui într-o înfruntare cu dușmanul, m-am bucurat şi am mai alungat o 
parte din gîndurile rele. Hotărîrea odată luată am lăsat Drumul Aurului, 
cel pavat cu lespezi și prevăzut cu pichete de pază din miliariu în mi- 
liariu, alegînd o potecă ce fusese în vechime tocmai calea cea mai um- 
blată de negoaţe între triburile Apuli şi Agatyrse. 

Eram cinci. Numai cinci. Hotărîţi să răzbatem cu orice preț pînă la 
capătul drumului nostru. Ne cunoşteam bine de acuma. Fiecare știa cît 
de vrednic e celălalt. Trecurăm şeaua muntelui Prigoana, lăsarăm la stînga 
Negrileasa și, după socoteala lui Ceran, urma să atingem curînd pîriul 
Alunul, principalul afluent al Apei Narciselor, unde, dacă nu intervenea 
nimic neprevăzut, odată cu înserarea urma să facem popas. Bănuiam că 
cei doi gemeni au luat același drum, erau destule temeiuri să bănuim 
acest lucru şi nutream chiar nădejdea că avind cît de cît noroc îi vom 
ajunge din urmă. Călărisem fără popas toată ziua, încît ajunserăm înainte 
de asfinţit la şurile de vară ale celor de la Alunu, unde, în afara unui 
copilandru speriat şi a unui bătrîn surd, nu întîlnirăm pe nimeni. Lăsa- 
sem destule urme, încăpăținindu-ne să-i cărăm după noi pe tilharii prinşi, 
gîndind să ne descotorosim de ei predîndu-i romanilor la primul prilej. 
Deocamdată erau pentru noi o povară destul de neplăcută, mai cu seamă 
Bourul Alb, legat la oblîncul șelei lui Ariort, la care nu puteam privi 
fără o senzaţie de scîrbă amestecată cu milă. Mă gîndeam chiar că, prin 
cine ştie ce întîmplare, ar putea să ne fie folositori. Întîmplarea aceea 
se ivi imediat după ce descălecarăm ca să ne pregătim pe lumină cina şi 
odihna. Ceran, care coborise la vale după apă, se întorcea alergînd şi 
schiţind semn să ne facem nevăzuţi. Caii fuseseră priponiţi în spatele 
șurii şi tot acolo Zebal şi Ariort imobilizaseră prinșii, lăsîndu-i în seama 
lui Rigozi, slujitorul cel mut. „Ce e?“ l-am întrebat, în vreme ce ne pitu- 
lam după gardul de spini. „O patrulă romană, cred.“ „Cîţi sînt, i-ai numă- 
rat?& „Sînt încă departe, și nu mi-am putut da seama. Cam în jur de 
zece, cincisprezece. Călări.“ „Din ce legiune?“ „Nu i-am putut recunoaște. 
Călăresc cai de-ai noştri şi poartă sulițe“. „Trupe auxiliare, deci, mi-am 
dat cu părerea. Cam unde i-ai văzut?“ „La întretăierea celor două poteci. 
Cam într-un sfert de oră pot ajunge aici, dacă vin pe urmele noastre, așa 
cum se pare.“ „Bine. Ai ochi buni și ştii să te foloseşti de ei. Îi voi în- 
timpina numai eu. Nu e prudent să le cădem toţi în mînă așa, pe nepusă 
masă. Voi căutaţi ascunzişuri aşa încît, la nevoie, să-i ținem sub bătaia 
arcurilor din trei părţi. Dacă ne-au luat urma, altceva nu mai avem de 
făcut, decît poate s-o luăm la sănătoasa, lipsindu-ne de caii de povară şi 
de prinşi.“ „Asta ştii bine că nu se poate, domnia-ta, şuieră Ariort. Mai 
bine îi înfrunt de unul singur.“ După ce l-am țintuit mustrător cu privirea, 
mi-a dat ascultare. Eu mi-am potrivit armele la îndemînă, apoi i-am făcut 
semn lui Rigozi să aducă prinșii la vedere. Marcomanul, care m-ar fi 
putut da de gol, nu mai era, iar Bourul Alb nu mai prezenta nici o 
primejdie. Planul meu era nu numai îndrăzneț, ci chiar riscant. Jucam 
aproape totul dintr-o aruncare de zar. Cînd au ajuns lîngă noi, după un 
galop prelungit, mă prefăceam că verific legăturile prinșilor, semn că aș 
fi gata de drum. Erau doisprezece oșteni iliri din trupele auxiliare ce făceau 
serviciile la drumuri, un fel de miliții călări. După accent, cel care îi 
comanda era roman din Panonia, produsul mai multor generaţii de vete- 

rani împămînteniţi. Primul semn că mă însoțea şi norocul. Urau și ei, cej 
din Panonia de Jos, pe iazigii şi marcomanii dedaţi jafurilor și putini 
erau cei care să nu aibă pe cineva de răzbunat. Mă îndreptai liniștit din 
şale şi îmi pusei cu nepăsare mîinile în șolduri. Cel cu gradul de decurion 
mă întrebă cercetindu-i cu privirea pe prinşi: „Ce faci aici și de unde 
vii?“ Am ales numele bun al unui dac de loc de pe la izvoarele Samusu- 
lui Rece, vînător ce se bucura de multă preţuire şi printre daci şi printre 
romani, pentru că renunțase la fiarele pădurii de cînd lotrii i-au prăpădiţ 
pe toți ai săi şi îi vîna pe tilhari aşa cum șoimul vînează porumbeii. 
„Sînt Aureliu Daizus, de felul meu vînător, iar de unde vin ştii domnia-ta 
prea bine fiindcă, dacă nu mă înșel, îmi ţii urmele tocmai de acolo.“ 
Tresăriră, semn că numele acesta le spunea ceva şi că nu se așteptaseră 
să îl, întilnească tocmai aici. „Numele ar fi el singur o garanţie, dacă 
vremurile n-ar fi așa de tulburi, iar oamenii schimbători. Un om ca dum- 
neata de bună seamă că trebuie să aibă la el înscrisuri pentru toate dru- 
murile Daciei. Asta ne-ar scuti de vorbe şi de alergătură, poate.“ I-am 
arătat înscrisul prețios al netrebnicului negustor care, în loc de nume, 
zicea că purtătorul acestui înscris se bucură... Oşteanul l-a cercetat cu 
destulă neîncredere şi mi l-a înapoiat codindu-se. „Ai cui sînt prinșii 
aceştia şi ce ai de gînd cu ei?“ „Sînt ai mei şi ai prietenilor mei, cinstite 
oștean. Tilhari iazigi și marcomani, ucigași fugiți de la ocnă și sclavi fu- 
giţi de la stăpîn. I-am dovedit la locul ce se cheamă Chicera Muierii, după 
ce jefuiseră o caravană a Colegiului Aurarilor de la Alburnus Maior și au 
răpit oameni dintre ai noștri. Vreo nouăsprezece au rămas să putrezească 
fără morminte prin cele coclauri, pe aceştia am hotărît să-i predăm auto- 
rităţilor sau legiunii, să fie judecaţi și pedepsiţi după faptele lor. Rău îmi 
pare că acolo, la Chiceră, zace şi trupul unui hiclean vînător de peste 
limes, Viezure pe numele său, dacă cumva numele acesta vă spune ceva.“ 
Decurionul păru atins de veste ca de fulger. „Asta înseamnă că vulpea pe 
care o căutam noi a vînat-o domnia ta. Eşti un norocos, prietene. Poate 
ştii ce preț s-a pus pe capul acelui răzvrătit şi uneltitor!“ „Nu știu și nu 
mă interezează, oşteanule. Preţul să îl ia cel care va să-l dezgroape de sub 
muntele de pietre ce l-am prăvălit peste ei ca să-i scot din biîrlog. Aceia 
nu au crezut în amenințarea mea; el şi încă vreo cîțiva au preferat mor- 
miîntul acela. Fă, domnia-ta, calea întoarsă și te poţi convinge!“ I-a cer- 
cetat pe prinși de adevărul celor spuse de mine. Ei, neștiind cine e Vie- 
zure şi temîndu-se mai mult de oșteni decît de noi, care ne mai puteam 
răzgîndi, au spus aceleași lucruri ca și mine, adică ceea ce de fapt s-a 
întîmplat. Decurionul era mulțumit. A întocmit un fel de raport pe o 
tăbliță cerată și m-a pus să semnez. Au semnat şi ceilalți tovarăși ai mei 
cînd considerasem că se pot arăta la vedere. M-a întrebat ce planuri am 
acum cu prinşii. „Păi, serviciu mai mare nu-mi puteţi face decît uşurin- 
du-ne pe noi de așa povară. Prietenii mei sînt porniţi în grabnice negoațţe, 
eu îi însoțesc fiindcă drumurile mișună de lotri şi de răzvrătiți. Răsplata 

să vi se cuvină vouă, oștenilor, că vă cîștigați cu greu pîinea, numai două 
-ugăminţi am avea şi noi. Din pricini anume, la tilharul acesta nu putem 
renunța. El tot nu mai are preț; lăsați-l prietenului nostru, pe care l-a 
năpăstuit amarnic, vînzîndu-i ca sclavă nevasta. Drumul nostru duce la 
Apulum. Abia aici am aflat că la Cheile Frumoasei au așezat tabără răz- 
rătiţii de peste limes, care vor fi aflat de la cei scăpaţi cu viaţă despre 
ce am isprăvit noi la Chicera Muierii. Singurul drum ce ne mai rămîne e 
ocupat de oştenii imperiului, care de bună seamă ne vor primi ca pe niște 
lotri şi, pînă să se lămurească despre noi, s-ar putea să fie prea tirziu. 
Cred, viteazule, că Aureliu Daizus cel plăcut romanilor nu îţi cere prea 
mult.“ S-au învoit mai ușor şi cu mai multă plăcere decît bănuiam. Răsplata 
în denari pentru lotrii prinşi şi stîrpiţi era frumușică, unde mai puneai 
faima pe care și-o cîştigau cu o astfel de ispravă printre ai lor! Bourul 
Alb era un tîlhar cunoscut, care făcuse destule rele în provincie, şi a că- 
„ui pedepsire publică nu ar fi fost lipsită de ecou. De numele lui se legau 
cîteva lovituri îndrăzneţe, care la timpul lor semănaseră spaimă și 
oroare: el pusese la cale cu doi ani în urmă jefuirea templului preoţilor 
ctişti, prădase vila de la ţară a prefectului Sarmizegetusei Ulpia Traiana, 
transformînd în torţe vii cei trei copii şi pe bunicul lor, fostul consul la 
Roma, tot el jefuise convoiul cu daruri trimise la Roma pentruungerea 
noului împărat. De la o faptă sîngeroasă la alta și mai sîngeroasă, prețul 
acestui pirat al caravanelor crescuse. Decurionul ar fi dat orice să-l poată 
duce la Sarmizegetusa ori măcar la Apulum legat cu funia la oblîncul șşeii 
sale. Ariort nici că voia să audă. Am încercat să-i explic cît de greu ne va 
fi să-l tot purtăm după noi, așa nevolnic cum era, la aceste vremuri ne- 
prielnice, cînd nici propria piele nu ne-o puteam apăra. M-a privit aproa- 
pe cu ură. „Dar dacă tîlharul acesta poate fi preţul şi chezășia eliberării 
Drilgisei din sclavie?“ l-am întrebat. În privirea lui tristă a mijit înţele- 
gerea şi speranţa. „Cine poate să garanteze pentru înţelegerea aceasta, 
domnia-ta?“ m-a întrebat el, ispitit de ofertă. „Eu, dacă ajungem la în- 
țelegere! s-a oferit imediat decurionul. Tatăl meu nu e altul decît Vale- 
rius Crassus, patronul breslelor din Apulum şi membru important în 
Consiliul de administraţie al provinciei Dacia Apulensis.“ După ce l-am 
sfătuit încă o dată să scape de o povară care numai îi acrește sufletul, 
zicînd că eu nici o clipă nu aş sta pe gînduri să închei un tîrg avantajos 
ca acela, Ariort se învoi şi primi imediat în schimbul sclavului său o 
tăbliță cerată care consfințea tîrgul făcut. 

Ne-am înțeles să înnoptăm împreună la şurile buciumenilor şi să îm- 
Părțim bucuroşi cina. De cîteva ori, în timpul ei, prietenii îmi pronun- 
tară aproape pe jumătate numele condamnat, trăgînd-o, după ce îşi dă- 
deau seama, pe vînătorule, în loc de Viezure. Am explicat decurionului că 
din oamenii ce mă însoțeau, sau, mai bine zis, pe care îi însoţeam, îmi 
făcusem prieteni doar cu o zi în urmă şi de aceea nu ştiu cum să mi se 
adreseze. Noaptea era liniștită, înaltă şi senină, focul vesel, cina plăcută. 

Zebal, ca orice hangiu sau negustor care nu poate trăi liniştit cu hotii 
alături, scăpat de povară, deveni darnic şi împărţi cu prisosință pastrama 
stropită cu mied. Limbile se dezlegară, orice urmă de neîncredere dispăry 
încît, atunci cînd ne hotărisem să încercăm moalele fiînului cu greutatea 
trupurilor ostenite, păream prieteni de cînd lumea. Ne înțeleserăm să 
facem de strajă cu schimbul, nu atît din pricina prizonierilor noștri, cît 
a altor tilhari ce ne-ar fi putut lovi. Nerăbdarea îmi furnica de pe acuma 
prin singe. Mi se oferea cel mai lesnicios prilej să cunosc şi să spionez 
tabăra de strinsură a romanilor, cum o numise decurionul. De acolo spe- 
ram să găsesc şi mijlocul de a lua legătura cu acel Legatus Augusti Prae- 
tore, adică delegatul împăratului ca propretor pentru cele două Dacii, 
austerul şi severul roman Macrinus Flavius Sirus. Semnul puterii, des- 
pre care ştia că este păstrat de urmaşii lui Decebal la dacii din septen- 
trion, era mijlocul de a răzbate pînă la el, numai că un semn ca acela nu 
putea fi arătat oricui. Ceea ce plănuiam acum trebuia să cunoască şi tova- 
răşii mei, căci împreună ne primejduiam, întru aceeaşi idee, vieţile. 
De cînd îmi izbutiseră aşa de bine planurile la Chicera Muierii, crescu- 
sem nemăsurat în ochii lor şi tot ce gîndeam, pentru ei era bine gîndit, 
cum se adeveri şi acum. În toiul pregătirilor pentru culcare şi în vreme ce 
Zebal, vicleanul, îi mai omenea pe romani cu cîte o ulcică de mied, îi 
promisei unui prins de-al nostru, fost sclav la galere, că îi vom da liber- 
tatea cu condiția ca la momentul hotărît de mine să se facă nevăzut. N-a 
înțeles sărmanul cum de ne apucase mărinimia și aproape că se prăbuși 
sub povara celor aflate. Asta făcui imediat după miezul nopţii, cînd îmi 
veni și mie rîndul la pază. I-am deșteptat pe toți, strigînd de parcă ne-ar 
fi atacat tilharii, și am alergat pînă la liziera pădurii întunecoase unde se 
făcuse nevăzut cel dezlegat de mine. Aici am ales un copac cu coaja aspră 
şi mi-am zdrelit binișor faţa şi fruntea, ca şi cînd aş fi fost lovit cu un 
mai de moară, cu care proprietarii rezemau portiţa şurii. M-am înapoiat 
între oșteni și oamenii noştri cu faţa toată sînge, dînd neputincios din 
umeri. „Mi-a scăpat, năpiîrca. O fi fost dintre aceia la care nu am mai 
apucat să le controlez aseară legăturile, strălucite decurion. Iată cu ce 
m-am ales din pricina domniilor-voastre. Frumos n-am fost de cînd mă 
ştiu, măcar uriît cu adevărat să fiu de-aci nainte.“ Stratagema, deşi cam 
bătătoare la ochi, îmi izbutise şi încă o dată mă convinsei că decurionul 
era niţel credul. Bătrînul Zebal m-a oblojit după propriile-mi sfaturi, 
încît nici măcar spiritul meu nu ar mai fi putut să afirme că bătrînul cu 
capul în feșe e vicleanul taraboste Viezure, omul cel mai temut, cel mai 
urît şi cel mai iubit în această provincie a Imperiului. 

Zorile ne-au găsit pregătiți pentru drum. Încrederea în steaua mea 
norocoasă şi voia bună mă cam părăsiră. Indiferent de necazurile pe 
care le-aş fi avut, în zilele însorite de primăvară, cînd întreaga fire era un 
roi al vieţii şi bucuriei, le ziceam „ducă-se pe pustii!“ şi se duceau, lăsin- 
du-mi înseninarea. În dimineaţa zilei aceleia, deşi era Ziua Soarelui, 

dică duminica, sufletul meu era iarăși împovărat. Pricină era visul în 
are apărură iarăşi gemenii, al căror rost prin Dacia Apulensis încă nu 
;] puteam înțelege. Se făcea că eu, înzestrat fiind de zei cu puteri olim- 
pan clădeam jur-împrejurul ținuturilor locuite de neamul meu un zid 
uriaș pe care doar păsările cerului îl puteau trece. În urma mea, însă, ve- 
neau gemenii Arciei, nişte urieși şi ei, şi dărîmau tot ce trudnic înălța- 
sem eu. Mai apoi, din zidul acela nu mai rămăsese decît o poartă, dir 
acelea pe care le cioplesc vestiţii meşteri de la Uisio şi Iza, de care ei, 
gemenii, atirnau în funii. 

După ce am trecut o culme ușoară de inunte, presărată ici colo cu 
conace şi stîni de vară, ne-am slobozit, fără popas de prinzișor, în Valea 
Fenesului, la ceasul acela adevărată împărăție a florilor de tei, pe care 
anotimpul îi grăbise cu cel puţin o jumătate de lună. Către seară, după 
ce mai lăsarăm în urmă un afluent al Ampelului, poposirăm la apa nu- 
mită Crican, aproape de Cheile Narciselor, în tabăra pretorului de la 
Porolissum, Tiberius Maximus Priscus. Acesta, auzind despre isprăvile 
noastre, văzînd cu ochii săi tilharii în funii şi aflînd despre răpunerea 
acelui gușter ce se numea Viezure, nu își încăpea în piele de bucurie, 
drept care ne întimpină şi ne ospătă ca pe o delegaţie a Senatului de la 
Roma. De felul său era un om ce se aprindea repede, mai ales atunci cînd 
gusta vîrtos mied întremător şi lesne ademenitor, cum era cel din burdu- 
fele hangiului Zebal. Așa că abia, abia îmi stăpînii risul atunci cînd 
chemă un rapsode al oastei, căruia îi porunci să-mi afle și să-mi slăvească 
faptele. De i-aș fi depănat cele adevărate, ştiu că mi-aș fi pierdut capul 
şi nici cîntăreţul nu ar fi scăpat mai uşor. 

Prins de evenimente, aproape uitasem grijile. Era, cum spuneam, Ziua 
Soarelui, menită odihnei și înveselirii. Numai că pîrdalnicile de griji nu 
vrură să uite şi ele de mine. Se înfățişară chiar în cortul ospăţului, sub 
chipul unui comandant de cohortă venit cu o veste ce nu îngăduia 
amînare. 


a 


Capitolul cinci 


IN SATUL RĂSFIRAT PE VALE CÎNTAU PENTRU A DOUA OARĂ 
cocoșii. Bătrînul tresări ca la un semn venit de pe altă lume. Grăunţele 
de nisip din clepsidra nopții se scurgeau grăbit către zi. Cercetă o vreme 
straiele întunericului, scutură cu acelaşi gest pipa şi apoi o aprinse, puse 
în mișcare negul de pe nas şi păru atent numai la ţipătul unei păsări de 
noapte. Constată, mai mult pentru sine. „Piţimpărătușul. Pasărea omului. 
Miine ies la drum şi la cărare şerpii. Două zile mai aparte au ei în an, 

cînd ies într-un noroc la întîlnirea cu omul. Asta e a doua.“ Momeala era 
ademenitoare, dar cei trei păstrau tăcerea. Teofanei tare îi mai dădea ghħęg 
inima să lămurească povestea asta cu ieşirea șerpilor la drum, însă își 
propusese să sfideze, prin tăcere, tăcerea băieților, gîndind că Pentru 
chestia cu cele două zile și cu piţimpărătușul va mai fi vreme. De acum 
și ea se prinsese la cursele și momelile Şerpelui Roș. Bunăoară, adineaurea 
întrerupsese istorisirea, lăsînd ușa curiozității deschisă numai atît cft 
să te perpelești de nerăbdare, strecurînd, nu fără un dichis anume, vor. 
bele ,,... grijile nu vrură să uite ele de mine“. Nu cumva... 

Toader Berian îi cercetă pe rînd, ca și cînd ar fi dorit să se convingă 
dacă merită să-și mai răcească gura ori ba. Ei, Teofanei, îi zîmbi cu în- 
teles, semn că iarăşi i-a descifrat gindurile. 

«— ... aşadar, grijile şi necazurile se ţineau scai de mine. Le uitam eu, 
mă căutau ele, mă părăseau ele, le găseam eu. Pretorul de la Porolissum, 
Tiberius Maximus, căruia îi cîntam în strună şi îi zîimbeam ca unei co- 
dane, deși tare aș fi avut poftă să-l string de grumaz, făcu semn oștea- 
nului să spună ce era de spus, fiindcă el avea toată încrederea în noi. 
Noi, la ospăţul acela, eram eu și hangiul Zebal, acesta din urmă o prea 
plăcută tovărășşie la petrecerile mari. Mă mai mir și astăzi cum nu am 
scăpat cupa din mînă de surpriză, iar Zebal cum de nu s-a înecat cu 
gluma pe care tocmai o spunea privitor la firea iazigului, dacului şi ro- 
manului. Cohorta pe care o comanda, şi care număra aproape efectivul 
complet, lucru rar pentru trupele staționate în Dacia, pusese mina, într-o 
ambuscadă pe valea de sus a Fenesului, pe două păsări rare, adică, dacă 
nu cumva se înșela, şi era sigur de asta, pe odraslele acelui răzvrătit din 
septentrion ce se cheamă Ortis Decibalu și se socoate vlăstar regesc. Tibe- 
rius Maximus bău cupa lacom, pînă la fund, și îşi lovi palmele cu încîn- 
tare de parcă l-ar fi prins pe Zeus de picior. Eu avui senzaţia că am fost 
sirăpuns în inimă cu o ţepușă, în vreme ce Zebal căscă ochii ca un cerb 
lovit cu securea între coarne, însă îi acoperi cu oala de mied care greşi 
direcţia şi îl făcu să își piardă graiul o bună bucată de vreme. Tot acel 
crainic al Furiilor și al Belonei îl vestea pe Maximus că a doua zi avea 
să sosească în tabără strălucitul Legatus Augusti pro praetore, Macrinus 
Flavius, pentru a hotărî la faţa locului dacă se cuvine să încline sorții 
către război sau către înţelegere cu dacii costoboci, septentrionali şi carpi 
pe care, gîndea domnia-sa, numai nepriceperea și asprimea unor slujbași 
îngîmfați îi adunase în tabără de luptă. Iată că îmi era dat să mai aud și 
cuvinte bune după un puhoi de vești rele, trimise mie de un geniu ne- 
prielnic. Am mai întîrziat cît să ascult dispoziţia lui Tiberius Maximus 
ca prinşii să fie legaţi de doi pomi în mijlocul taberei de corturi şi păziţi 
cu strășnicie. „De sînt cu adevărat fiii acelui lup viclean ce se cheamă 
Ortis, ar putea să se facă nevăzuțţi şi prin gaură de şarpe. Grijiţi să nu 
plătiți cu capul, tu şi toți oamenii cohortei tale, comandante! îi ame- 
nință el cu maxilarele încordate de o mare tensiune nervoasă şi cu ochii 

inziţi de sînge. Miine, cel mai tirziu, voi împlini jurămîntul şi răz- 
pentru care am trăit în toate zilele de la moartea ruşinoasă a 
încoace!“, mai şopti el numai pentru sine, dar cu atita ură 


imp 
punarea 1 
srintelui meu 
incit m-am cutremurat. 
Gemenii fură legaţi în curele de doi paltini singuratici, parcă anume 


entru O treabă ca aceasta crescuţi acolo, drept în mijlocul taberei de cor- 
turi și a umbrarelor pe care din te miri ce le ridicaseră oștenii. O mulţime 
dintre cei fără treabă căscau gura și se minunau ca de niște arătări de pe 
alte tărîmuri. Așezaţi față în față, la cîțiva pași depărtare, Dacis şi Ortis 
reau a nu se sinchisi de interesul pe care îl stîrneau romanilor, fără să 
stie că mulţi dintre aceștia mai aveau vie amintirea chipurilor şi fapte- 
lor celor rămași ca niște eroi în beznele anilor și ale memoriei. Mă apro- 
piai şi eu, atît cît îmi permitea condiţia de străin care nu trebuia să caște 
ochii cu prea vădită curiozitate. Mi s-a părut că unul dintre ei, cel oacheș, 
tresare și mă urmăreşte cu privirea. Mi se păruse, pentru că, iată-i nepă- 
sători şi neclintiţi ca şi cînd ar fi fost ciopliți în lemn ori în piatră. 
Straja era formată de doi oșteni sprijiniți în sulițe, fiecare așezat în faţa 
cîte unuia dintre gemeni. Nici măcar în leagăn nu îi văzusem pe fiii lui 
Ortis și ai Arciei. Acum le cercetam cu răbdare şi cu un fel de dor al 
trecutului şi timpurilor bune, chipurile, pe care nu se citea nici teama, 
nici îngrijorarea, nici supărarea, nici nimic. Erau leiţi celor din tinereţile 
mele, Dacis şi Ortis, ultimul cu ceva, ceva mai oacheș. Luaseră totul, 
absolut totul de la cei pe care îi repetau, nemurindu-i și astfel, în afara 
ochilor care, suflați cu grăunţe de aur, erau ai Arciei. În apropiere, oște- 
nii din aceeași cohortă, care, de fapt, îi capturase, jucau zaruri și pălă- 
vrăgeau despre cîte toate, dar mai ales despre apropiata confruntare cu 
dacii de peste limes, cărora în ultimele zile li se alăturaseră şi cei din 
provincie, nemulțumiți de lăcomia colonilor, veniți ca nişte păsări de 
pradă să facă neapărat.avere, şi a magistraţilor însărcinaţi cu dările, care 
le luau bieților oameni şi cenușa din vatră. Din vorbele lor se înțelegea 
că privesc cu simpatie pe cei nedreptăţiţi, ba unul, aproape veteran după 
înfățișare, chiar prevăzuse că din pricina celor mari ar putea să se în- 
toarcă vremurile tracului Spartacus. „Am uitat, zise unul cu o figură de 
dac de la Danubiu, cît bine ne-au făcut cei trăitori peste limes, care pînă 
mai ieri au stat neclintiți ca un țărm de piatră în care au izbit toate va- 
lurile.« „Chiar aşa! întări înciudat tovarășul de zaruri, privind cu sim- 
patie la cei doi prinși. Nu mai departe decît tatăl și unchiul acestor flă- 
căi au ţinut, cu daca și cu vorba înțeleaptă, liniștea, peste patruzeci de 
ani la răsărit și septentrion, ca acum fiii lor să fie legaţi ca niște hoţi de 
drumul mare!“ „Îi căinaţi degeaba, se zborşi un lungan cu faţa ca un 
uger înțărcat, da, da, degeaba, fiindcă și-au căutat-o cu luminarea. Cine, 
mă rog, i-a pus să treacă fără învoire limesul, să bată drumurile și să 
samene zizanie în loc să mai stea sub poalele mumei lor? Eu unul știu 
că nu!“ „Păi şi ţie, roxolanule, îţi plac dacii ca buboiul pe nas. Pesemne 

ti-or fi scărmănat prea des fraţii prinşi cu furtişaguri!“, se grăbi să] 
pună la punct un bărbat între două vîrste, care ştia să şi piardă la zaruri, 
dar să și stîrnească hazul. Roxolanul, atins la loc slab, nu se lăsă. „De 
unul ca tine, tracule, nu m-aş mira să aflu că i-ai făcut scăpați.“ „Mie, 
băiete, să nu-mi umbli cu d-astea, că te crestez să te cunoască maică-tą 
și pe aia lume! Ai fi în stare, hai, ca la o adică să dai şi o vină ca asta 
pe mine. Mă tot mir ce geniu rău l-o fi sfătuit pe comandantul nostru să 
primească în cohortă un guşter ca tine. De rău ce eşti aș putea să jur 
că nu numai ochii ți-s verzi, ci şi maţele. Ptiu, scirbă!“ și scuipă la 
picioarele lui, sporind hazul. La rindul meu îl privii pe cel cu uger vine- 
tiu în loc de obraz, ca să-l ţin minte. Aş mai fi rămas, fiindcă începuse 
să-mi placă, numai că timpul alerga, iar mie încă nu îmi venise nici o 
idee mai de doamne-ajută. Le-am făcut semn lui Zebal, Ceran şi Ariort 
să mă urmeze. Ne-am așezat chiar pe prundișul apei gălăgioase, care ne 
acoperea vorbele, ne-am prefăcut că jucăm un joc de-al nostru, cu pietri- 
cele, ca să treacă timpul, şi ne-am sfătuit ce puteam face. Ariort era de 
părere să provocăm zarvă în toiul nopții, ca şi cînd ar fi fost atacată 
tabăra şi, în învălmăşeala ce se va isca, să-i eliberăm pe gemeni. Îmi 
suridea, numai că eram prea puţini pentru un plan ca acela. Zebal mă 
ispitea cu ideea să punem zeamă de somnoroasă, din aceea cu care liniş- 
teai caii cînd trebuiau tăiați de zîmbre, şi să adormim străjile. Știau ce 
păzesc, ce pedeapsă i-ar fi aşteptat şi nu s-ar fi atins atitica de miedul 
nostru. Păcat de mied, zisei, întru dezamăgirea hangiului. „Să ne stre- 
curăm în tabăra alor noştri şi împreună cu ei să eliberăm prinșii!“, pro- 
puse Ceran care, din păcate, nu mînuia mintea cum miînuia armele. „Asta 
chiar că nu se poate, i-am zis, îndulcind oarecit glasul. S-ar vărsa mult 
sînge, tratativele chiar că nu ar mai fi posibile ...* „Să așteptăm sosirea 
lui Macrinus Flavius Sirus şi, cu daca la git, să-l silim să-i elibereze!“ 
sugeră, încîntat de idee, Zebal. „Da, e o soluţie, prietene, dar ultima și 
nici prea sigură. Cine garantează că după ce îi.sloboade din funii nu-i 
urmărește şi îi spînzură dimpreună cu noi? Mă gindeam la altceva.“ Au 
tresărit, aşteptindu-se la o idee pe măsura faimei ce mi-o cîştigasem 
cîndva, şi deja se bucurau ca de un deznodămiînt fericit. Marile bucurii sint 
scurte. „lată, mă gîndeam că poate un zeu prielnic va face la noapte ce 
nu putem face noi. Oricum, să ne căutăm culcuş pe aproape, ca să-l aju- 
tăm de va fi nevoie. Hangiule, cîți denari de argint ai? Două pungi, zici? 
Hm! puțin, dar destul să jucăm şi noi zaruri cu cei rînduiţi pentru paza 
prinșilor. Nu-i frumos să-ți părăsești de tot prietenii la cumpene ca 
acestea!“ Cunoşteam patima oştenilor pentru jocurile de noroc şi mai ales 
pentru jocurile cu zaruri şi arşice. Deşi jocul de zaruri era interzis ofi- 
cial, nu de puţine ori îl practicau mascat ori fățiş chiar şi gradele supc- 
rioare, începînd cu centurionii şi ajungînd pînă la paraeposiţi şi la legati 
augusti. În apropierea copacilor de care fuseseră legați gemenii creş- 
teau citeva tufişuri de merişor. Lîngă unul dintre acestea cîțiva oşteni 

au timpul, cu aşa zisul joc al soldaţilor mercenari, un joc cu tăbliță 
omo trate şi cu piese colorate, avînd diferite valori, pe care le mişcau 
in p i si înapoi, pe anumite direcții, după cum cădea zarul, urmărind să 
a mai repede la celălalt capăt, să facă prinşi ori să-l blocheze la 
ad Jocul închipuia un fel de război. Stirnea interesul, dar nu și 
atima, de aceea îmi închipuiam că soldații rînduiţți pentru pază l-ar 
schimba repede cu jocuri de arșşice sau de zaruri de li s-ar fi dat prilejul 
si li s-ar fi oferit momeala cu chipul unui ageamiu ca mine, lipsit de abili- 
tate, dar doldora de sesterți şi denari. Am ales ca din întîmplare una din 
tufele ce împînzeau locul, nu prea aproape încît să dăm de bănuit, dar 
nici prea departe ca să nu atragem atenţia, am întins binişor pătura cu 
care mă acopeream noaptea şi am pus la vedere și îndemină două 
purcoaie de sesterți. Miza am stabilit-o cu voce tare, încît romanul cu gra- 
dul de sutaș, sub porunca căruia se aflau ceilalți zece, ciuli imediat ure- 
chile. Eram un jucător dibaci şi norocos. Zebal nu era cu nimic mai 
prejos. În tinereţe, la hanul de la Subcetate, am petrecut multe seri îm- 
preună jucînd pe sume mici pînă la ceasul hotărît să ieşim în calea vîna- 
tului. Nu trebuia să-mi destăinuiesc gîndurile. Pricepuse cam ce urmă- 
resc şi se antrenă în joc cu atîta patimă încît oferea plăcerea unui ade- 
vărat spectacol. Se căina, blestema, descînta zarul, afurisea paharul cu 
care arunca, ameninţa cifrele care nu voiau să se arate, făcea un tărăboi 
încît atrase pînă şi atenţia gemenilor, care, recunoscîndu-l, îl onorară cu 
o privire încărcată de dispreț. Realizasem de trei ori la rînd cîte un 
senio, adică cifra şase la toate trei zarurile, înjumătăţindu-i grămăjoara de 
arginţi puşi la vedere. După un ceas jucam cu atita patimă încît detașa- 
mentul de pază, în frunte cu căpetenia, se așeză lingă pătura noastră, 
prinşi într-atita încît se putea crede că fiecare a mizat şi fiecare îşi 
așteaptă norocul. Jocul devenea palpitant. La dreapta mea se strînseseră 
trei pungi rotofeie de sesterți. Zebal, sărăcit, cu o privire care ar fi putut 
să mă ardă ori să mă sfîşie, puse pe pătură zece denari strălucitori, deo- 
dată cu un torent de înjurături și blesteme. Parcă eram înțeleși. Norocul 
se îndepărtă, ca speriat, de la mine. Deşi era lună și senin, întunericul 
nu-mi mai îngăduia să urmăresc zarurile. Cele trei grămezi ademenitoare 
trecuseră pe nesimţite în cealaltă parte. Zebal jubila, nemaiprididind să 
aducă laude Zeilor şi să-și fericească Parcele, într-un spectacol de panto- 
mimă demn de cel mai cunoscut mim la Roma. L-am acuzat că trişează. 
El s-a jurat, amenințînd că, după încă o jignire ca aceea, îmi scoate 
maţele. Am refuzat să mai joc, dînd vina pe lumina puţină și pe ghinion. 
Zebal mă făcu laş, oferindu-mi un sfert din grămada de arginţi, cu con- 
diția să continui şi să-mi pun calul drept miză. Nu şi nu, fiindcă vră- 
jile lui îmi speriaseră norocul! Apoi, lumina, lumina aceea! Gradatul se 
oferi să facă lumină, cu condiţia ca Zebal, pe care îl urmărise şi care 
juca mai mult decit prost, să se joace, la aceeaşi miză, cu el. Un soldat 

aduse, la poruncă, cele două torţe care luminau locul unde fuseseră le. 
gaţi gemenii şi jocul reîncepu cu patimă. Norocul îmi suridea. Totu] 
părea să iasă după planurile mele. Zebal devenise parcă alt jucător. 
Făcea mai puţină gălăgie şi cîştiga miză după miză. Peste un ceas îngîm- 
fatul sutaș pierdea solda, calul cu harnașamentul, un pumnal de Siria, 
paharul de aruncat zaruri, făcut din argint şi bătut cu pietre rare. Asfin- 
ţise luna. Se înstăpîni întunericul. Venise momentul ca Zebal să piardă. 
Soldaţii suferiseră alături de gradatul lor, iar acum se bucurau pentru 
norocul întors pe neașteptate. Zebal tuna și îulgera, încropind din cuvinte 
un mesaj pentru gemeni, dintr-un fel de joc pe care noi îl scornisem în 
tinerețe. Dacă Ortis l-a transmis cumva fiilor săi, aveam noroc. Pre- 
sărat din sudalme, blesteme, ziceri şi invocaţii, cuvintele se rostuiau în 
înțelăs, repetîndu-se de cîteva ori, alcătuind. mesajul: „Zebal şi Viezure 
sînt norocul vostru; dezlegaţi, staţi așa, pînă ce el se întoarce printre 
noi; cînd dau de trei ori senio, vă faceţi nevăzuţi.“ Trebuia să acționez 
repede şi exact. Cea mai mică greşeală ne-ar fi primejduit la toţi viaţa. 
A doua zi am fi atiîrnat și noi în ştreang alături de gemeni, poate chiar 
într-o cracă a pomilor de care sînt legaţi ei acuma. Planul mi se părea 
atit de bun încît în înfăptuirea lui puneam și oarecare trufie. De mic 
deprinsesem arta furişării, încît puteam surprinde prepeliţa în cuib şi 
iepurele în culcușul său. A fost primul lucru învăţat temeinic de la tatăl 
meu şi puteam să-i fiu, chiar şi numai pentru atita, recunoscător. Furaţi 
cu toţii de joc, soldaţii nu sesizară defel dispariția mea. E drept că şi 
Zebal se întrecea pe sine, oferind -un spectacol demn de marii actori 
greci. În vremea aceasta eu mă tîram pe burtă către copacii unde fuse- 
seră legaţi gemenii, atingînd pămîntul numai cu degetele de la miini şi 
cu vîriurile moi ale toloboţilor. Nu îmi pierdusem deprinderea, căci, iată, 
nici o frunză nu foșnea, nici un vreasc nu mă da de gol, numai că nu 
știam cît o să mă ţină puterile, un tîrîş ca acela nefiind la îndemiîna unui 
flăcău tînăr, darmite la a unuia de anii met. Dam iarba la o parte, 
înlăturam uscăturile, căutam șerpește întunecimea tufișurilor. Înaintam 
ca un melc și îmi luasem chiar nădejdea că voi mai ajunge la acel capăt de 
drum. Gemenii erau legaţi la mică distanță unul de celălalt. Privind 
dinspre locul unde se juca zaruri, copacii se găseau spre dreapta, iar 
lumina făcliilor ajungea puţină pînă aici. În preajma lor se mai găsea un 
singur străjer; celălalt, atras de joc, își părăsise pas cu pas locul. Cel 
rămas privea cînd către locul de unde se auzea un prea frumos spectacol 
de cuvinte, lămuritoare pentru cursul jocului, cînd la prizonieri. Ajun- 
sei chiar în spatele copacului de care fusese legat geamănul mai măsli- 
niu, dar nu puteam acţiona. Păru că Zebal îmi cunoaşte încurcătura, 
fiindcă își blestemă împuţitul de noroc şi aruncă în joc o miză atit de 
mare încît împietri exclamaţiile celorlalţi pe buze: „Zece monede de aur! 
strigă el, contra armelor şi insignelor tale, romanule!“ Paznicul uită de 

orice prudenţă şi făcu vreo zece pași către locul acela, nevenindu-i a 
crede cele auzite, destul însă ca eu să mă ridic precum o pisică sălbatică 
si să tai legăturile. Inima îmi bătea mai, mai să spargă coșul pieptului. 
Dacă cei doi ar fi încercat să fugă, cum ar fi şi fost normal, eu eram 
ierdut fără nici o nădejde. Avusei noroc. Jocul de cuvinte fusese bine 
înţeles, fiindcă gemenii, deşi liberi, nu se clintiră. Am mai avut timp să 
mă fac iarăşi una cu pămîntul în întunericul sporit de pilpiitul intermi- 
tent şi din ce în ce mai palid al celor două torţe. Cu aceeași grijă mă 
furișai lîngă pătura mea, pe care norocul se plimba cînd la un capăt, cînd 
la altul. Prinse iarăși a cîştiga hangiul Și, ca să-mi fac simțită prezenţa, 
ii oferii romanului paharul meu de aruncat, asigurîndu-l că mie mi-a 
adus întotdeauna noroc. Darul i se păru ademenitor, căci îl acceptă 
imediat şi tot imediat prinse a cîştiga din nou. Abia cînd îl uşură pe 
Zebal de două pungi și pe mine de una, tocmai la ceasul cînd urmau 
să fie schimbate străjile, descoperiră cu uimire că prinșii se făcură ne- 
văzuţi de parcă însișşi Zeii i-au înălțat la cer. S-a dat alarma, s-au făcut 
cercetări. Noi eram în afară de orice bănuială. Cu toții ne-am petrecut 
timpul lîngă ei fără să ne depărtăm o clipă măcar. Ne-am învelit în pă- 
turi şi am adormit ca scăldați, chiar pe locul acela. Tabăra fierbea din 
două pricini: dispariția prinșilor şi apropierea suitei lui Macrinus, Flavius 
Sirus, legatus imperial pentru toată Dacia, însoţit de Marcius Statius 
Priscus, comandantul Legiunii XIII Gemina, şi de alţi înalţi magistrați 
ai provinciei. Aveam sufletul ușor și inima veselă, deşi greul pentru 
mine abia acum începea. Pe gemenii lui Ortis îi ştiam liberi, iar asta îmi 
era de ajuns ca să zic: viaţa e întotdeauna frumoasă și oricum trebuie 
trăită, şi să-i cer lui Zebal plosca plină cu mied. 


Capitolul şase 


TOVARĂȘII MEI DE DRUM CĂZURĂ IMEDIAT ÎN BRAȚELE SOM- 
nului. Erau doboriîți de oboseală și de emoţii. Aceasta era a patra 
noapte în care, chiar dacă au mai lipit geană de geană, simţurile lor au 
fost mereu treze. Pe mine deloc nu mă căutase somnul și m-am cutre- 
murat la gîndul că nu va să mă mai caute vreodată. Așa a și fost. Plă- 
cerea lui eu nu am mai simțit-o, nici în viaţa aceea, nici în aceasta. 
Voi, desigur, vă miraţi cum de se poate trăi așa. Uite că se poate. Ba 
chiar am aflat că şi prin alte țări mai sînt oameni, care dintr-o pricină 
ce nimeni nu o știe, nu cunosc plăcerile ascunse ale furului de viaţă, 
somnul. Somnul, credeţi-mă, nu e un dar al cerului, ci un blestem al 
iadului, care numai ne înceluie şi ne scurtează mult prea trecătoarea 

viață. Dar ce fac eu atunci cînd ar trebui să dorm? Trăiesc, dragii mei 
abia atunci trăiesc cu adevărat, gîndind la toate cite au fost, cunoscînd 
tainica față a lumii furată de somn, citind şi închipuind lumi şi vieți ce 
niciodată nu au să fie. Atunci, în noaptea aceea, mi-am dat seama, cų 
spaimă, cum ziceam, că eu am pierdut una din plăcerile lumii. Privind 
tovarășii mei prăbuşiți cu nevolnicie în somn, m-a cuprins mila și diş- 
prețul față de fragilitatea acestei făpturi a noastre. Păreau neajutorați, 
neputincioşi, firavi ca nişte prunci nedesprinşi de la sînul mamei. Era 
ceasul al treilea, după numărătoarea romanilor, cînd în apropierea noas- 
tră, pe un gurgui rămas în urma unui puhoi de ape, o grupă de auxiliari 
cu lopeți şi tîrnăcoape își găsiseră de lucru. M-am tîrît mai aproape, 
le-am ascultat vorbele şi m-am dumirit imediat. Pregăteau locul unde 
„urma să se înalțe cortul lui Macrinus Flavius Sirus. Ostaşii trebăluiră 
cam o jumătate de ceas, după care, cel ce părea că îi comandă le spuse 
că ajunge și că pot merge să își completeze somnul. A trebuit să-i pişc, 
să-i înghiontesc şi să-i zgiîlții zdravăn pe ai mei, risipind şi din bunătatea 
de mied, ca să-i pot trezi. Găsisem mijlocul de a ajunge neîmpiedicat la 
legatul imperial, ca să stăm de vorbă între patru ochi. Ne lipseau lopeţile 
şi tirnăcoapele, dar nici paloșele tovarășilor mei, făcute din fier bun în 
atelierele de la Monte Rossia nu erau de disprețuit. Movila destinată cor- 
tului era alcătuită din lespezi de piatră desprinse de pe stînci, din bolovani 
de rîu şi din grohotișuri peste care anii și vegetaţia așternuseră un 
covoraş de nisip şi de licheni numai bun pentru odihna trupului ostenit. 
Cam în timpul cît ai fierbe un ceai din muguri de pin, noi săparăm o 
groapă în care să poată sta ghemuit un deşirat ca mine destulă vreme. 
Deasupra am potrivit bușteni, peste bușteni lespezi uşoare şi peste ele, 
glii cu iarbă. Era tocmai ceasul cînd începea să cadă roua, care, la rîndul 
ei avea să îndrepte iarba și să şteargă urmele lucrării noastre. Pentru 
că nu ştiam cum se va isprăvi o încercare temerară ca aceasta, i-am sfă- 
tuit pe ortacii mei să-și facă de acuma somnul aproape de ieşirea din 
tabăra romanilor, către partea de sus a Văii Cerbului, la locul unde ea se 
vărsa în Apa Fenesului. Liniștit dinspre partea lor, am prins a aştepta 
importantul oaspete, care îmi era cunoscut de cînd luptasem în arena de 
la Sarmizegetusa Ulpia Traiana şi însuşi împăratul m-a încununat cu 
lauri și m-a învrednicit cu laude. Pe tînărul oştean Macrinus Flavius îl 
însoţisem apoi de cîteva ori la vînătoare de bouri şi urşi în Muntele Re- 
tezat, fiind de aceeaşi fire și vîrstă, şi m-am numit prietenul său pînă 
cînd din pîri și uneltiri s-a dezlănțuit prigoana împotriva tuturor celor 
care slujiseră cu armele şi credinţa regelui Decebal. Mă îndoiam că mă 
va recunoaşte şi că vorbele mele, pe care tocmai le alcătuiam meșteşugit 
într-un cuvînt al bunei înțelegeri, vor mai răzbate pînă la inima lui. Ori- 
cum, ce pusesem la cale era mai mult decit o nebunie. Viaţa mea atirna 
de un fir de aţă. De unde puteam şti că generalul lui Antoninus Pius va 
rămîne singur, că oştenii de gardă nu ver sluji chiar înăuntrul cortului, 

că nu va avea timp să cheme gărzile şi, odată cu ele, pe acel fioros faf- 
nifex* care de cu seară fusese văzut pregătindu-și uneltele de călăi pen» 
tru Ortis şi Dacis! Nu mă temeam de moarte. Mi se părea firesc să vină 
odată şi odată. Gustasem cîte ceva din învățăturile stoicilor greci în casa 
profesorului de latină din Orăştie, dar şi la templele preoților ctişti, şi 
nu credeam în cealaltă viață, promisă cîndva de Zalmoxis, dacilor ce se 
bucură de o moarte demnă. Îmi făcusem un ideal al meu despre sufletul 
călător dornic de reîntrupare, visînd să fiu o albină, o acvilă de înălțimi, 
cerb semeţ ori cocoș de munte. Mă temeam de un singur fel de moarte, 
care venea din mîna călăului, pe care romanii îl numeau frumos: rerum 
capitalium vindex. Cu aceste gînduri şi altele gemene cu ele, timpul 
curgea repede. Am ştiut cînd s-a făcut ziuă după forfota din tabără. 
M-am gîndit nu la mine, ci la ceea ce vor fi simțit în clipele acelea Ze- 
bal, Ceran şi Ariort. Înaltul oaspete a fost întîmpinat cu ðnoruri ostă- 
seşti, cu sunete de trîmbițe și lovituri de alămuri. A urmat înfricoşata 
bătaie de scuturi, într-un ritm diavolesc, care de atita vreme înfricoșa 
Apusul şi Răsăritul, Africa de la miazăzi şi Barbaria de la miazănoapte. 
Apoi forfota se mută chiar în jurul meu, sandalele oștenilor călcau gliile 
de deasupra mea. Deodată totul se linişti, ceea ce însemna că au terminat 
cu instalarea cortului. Mai bine de un ceas, în locul unde adăstam s-a 
încetățenit liniștea. Auzeam pierdut, îndepărtat cîntecul apei, care putea 
fi al unui izvor subteran. Mă scurma setea şi, iată, la asta nu mă gîndi- 
sem. Emoțţiile prin care trecusem în timpul nopţii, cele de acuma, lespe- 
zile înfierbîntate de soare mă făceau să sufăr acum de o sete cumplită. 
Cîndva, la anii tinereții, în munții Greciei, cu Ortis şi Dacis în căutarea 
călăului de rege, Tiberius Maximus, mai cunoscusem o stare ca aceea. 
Cîntecul acela de ape reci și curate ca lacrima, care era al Fenesului ori 
al unui pîrîu subteran, avea să mă scoată din minţi dacă așteptarea se 
prelungea. Aşa se mai scurse un ceas. Eram complet sleit de puteri. Ori- 
cum, planul meu nebunesc nu mai era de înfăptuit. Şi cîntecul acela mo- 
noton, egal, fără sfîrşit al apei! al apei care curgea rece şi limpede la 
cîțiva paşi! „„Viezure, ţi-ai pierdut mințile, am prins a mă certa, scîrbit 
de atîta slăbiciune. Nu te mai gîndi la apă şi o să te slăbească setea! Un 
duh al răului te ispiteşte. Nu te lăsa înceluit. O să bei, pe urmă, o să te 
așezi pe burtă la malul apei și o să bei pe săturate. Acesta nu e cîntec 
de ape, ci numai ademenire!“ Parcă setea nu mă mai scurma cu atîta 
îndiîrjire. Aşa au mai trecut două ceasuri. Lespezile de deasupra prinse- 
seră a arde. Eram leoarcă de sudoare. Începuse a se auzi mai ispititor 
cîntecul acela de ape. Simțeam că de va mai dura îmi voi pierde minţile. 
Am uitat de orice precauţie și am prins a săpa sub mine cu pumnalul de 
Siria, pe care pînă atunci mă ferisem să îl ating măcar de lemn. Pietrele 
și nisipul tot mai umed se adunau morman peste picioarele mele. Cînte- 

cul ademenitor părea așa de aproape! O lespede, alta şi alta. Tot maj 
umede. Tot mai reci. Ori mi se părea numai!? Iată, riscam să mă îngrop 
cu mîinile mele, îmi săpam însumi mormîntul. Mă mir cum de nu am 
răcnit ca leul înşfăcîndu-și prada. Apă! Cu adevărat apă şi nu un miraj, 
o iluzie. Într-adevăr, pe sub mine curgea un pîrîu subteran şi cîntecu] 
lui mă înnebunise şi mă ademenise. Am băut cu nesaţiu şi cred că maj 
sorbeam din palmele făcute căuș cînd aşternutul de deasupra mea a fost 
călcat de paşi grei. Am riscat şi am dat piatra din colţ la o parte. Macri- 
nus Flavius Sirus tocmai cerea slujitorilor să îl lase singur. Ticluisem 
bine locul pentru ascunzișul meu, tocmai într-un colț dinspre ușă al cor- 
tului din aba, pînză de in îmbibată în ulei, și din purpură. Nu îmi era în- 
găduit să mai pierd măcar o clipă. Oricînd generalul se putea hotărî să 
plece.,sau să-i cheme pe unii dintre sfetnicii ce îl însoțeau. Îmi recîştiga- 
sem, o dată ce mi-am potolit setea, calmul care nu mă părăsise niciodată 
în clipele grele. Cu răbdarea cîrtiței ce se pregătește să iasă din mușu- 
roi, am dat lemnele și pietrele la o parte. Locţiitorul împăratului pentru 
Provincia Dacia se odihnea pe un pat uşor, împletit din răchite. Armele 
și le atîrnase de o centură prinsă de stilpii de susținere. Medita. Închidea 
ochii cîteva clipe, îi deschidea iarăşi, ducea des mîna la frunte. Îl stiam 
înțelept și cu măsură în toate. Lipsit de rele patimi, cu excepţia vînătorii, 
de care în tinereţe eu îl îmbolnăvisem, doritor să clintesc cît de cît un 
echilibru sufletesc pe care nu îl puteam suferi la un roman. Iată că toc- 
mai de ce nu îmi plăcuse mă bucuram acum. Avea obiceiul de a medita 
cu glas tare, punînd întrebări la care singur își răspundea. Nu renunțase 
la el. Între timp eu îmi dezvelisem obrazul. Nu intenționam să îi apar 
ca o stafie a viînătorului Viezure, sfetnic și prieten de tinerețe. Am mai 
adăstat în ascunzişul meu ca să-l aud ce spune. Da, era tot cel de demult. 
Numai dacă nu s-a strecurat și în sufletul lui veninul zavistiilor şi răzbu- 
nărilor. „O, Zei, oare cu ce am greşit eu, Macrinus Flavius Sirus, de mă 
puneţi la așa grea încercare?! Ofițerii sînt însetaţi de sînge, magistraţii 
lacomi de bunurile altora, tribunii militari şi-au pierdut și ei cumpătul. 
Cine, cine oare mă va sfătui de bine?“ Atunci am răsărit din pămînt, 
iară el, deşi cuget tare, a rămas înlemnit. „Eu, vînătorul Viezure, priete- 
nul din tinereţe, aduc sfatul cel înţelept!“ i-am șoptit, şuierînd cuvintele 
și făcînd semnul tăcerii. Îşi revenise din surpriză mai repede decît soco- 
tisem. A privit armele, dar nu s-a ridicat să le ia de la locul lor. Ar fi 
fost lipsit de prudenţă, fiindcă eu ţineam deja daca lîngă grumazul său. 
„Nu mă mir că mi te arăţi răsărind din pămînt. Tocmai aflasem că zaci 
fără suflare la locul ce se cheamă Chicera Muierii. M-a întristat sfirși- 
tul tău.“ Am încercat să-i răspund, dar mi-a luat-o înainte, zîimbind. „Pe 
mine mă miră mai mult naivitatea supușilor mei. Oare nu ştiau ei cu 
cine au de-a face, nu cunoşteau poveştile pe care muierile le deapără 
pruncilor despre vînătorul cel cu mai multe vieţi? Da, da, iscusită ascun- 
zătoare! Asta îmi aminteşte de tinereţe şi de anii cînd împreună vinam 

cerbul, capra neagră şi cocoșul de munte. Să lăsăm însă amintirile. Din- 
tr-un moment în altul urmează să se adune la sfat oamenii mei. Eu, în- 
tr-adevăr, de un sfat ca al tău aveam nevoie, ceea ce nu Înseamnă că 
esti iertat. De unde şi cu ce gînduri vii, cine sînt prinșii pe care, după 
cîte imi dau seama, tu i-ai făcut scăpaţi astă-noapte şi ce uneltiţi?“ „Prea 
multe întrebări, luminatule, și prea cu neîncredere puse. Cunoșşti semnul 
acesta? Da, ai dreptate! E sceptrul lui Decebal, păstrat de urmașii săi, 
regi ai dacilor ce nu au primit stăpînirea voastră. În numele lor vorbesc 
şi, iată, mă jur pe Zalmoxis, pe apă, pe cer şi pe pămînt, că gînduri de 
înțelegere şi pace m-au adus la voi. Ştiţi prea bine că altfel eu, proscri- 
sul, dacul pe capul căruia aţi pus preţ de mirare, nu puteam răzbi pînă 
la ocrotirea ta. Oprește vărsarea de singe, înțeleptule, pune capăt urilor 
si neascultării la acest ceas de cumpănă, pentru noi și voi deopotrivă. 
Barbaria cea fără fund revarsă în puhoaie răul asupra noastră, noi că- 
tăm linişte şi apărare la voi, voi cată să apăraţi aici Imperiul ameninţat 
de neamuri sîngeroase şi lacome. Îngăduie dacilor mari, carpilor şi daci- 
lor costoboci, ca și celor ce și-au părăsit aici vetrele, să se așeze nestin- 
gheriți, primind ce li se cuvine din mila voastră, iar eu cu acești urmaşi 
ai regilor, pe care i-am slobozit din funii astă-noapte, aducem garanţia 
înţelegerii și păcii.“ „Te-ai schimbat, prietene, îmi zise, iar eu tresării la 
auzul plăcutului cuvînt. Cu ani în urmă vorbeai puţin. E drept că vor- 
bele tale aveau preţ. Recunosc semnul și te cred, cum cred că după ziua 
aceasta va fi noapte. Dar ceilalţi te vor crede? Nu e oare prea tîrziu?! 
De ce au trecut limesul nepoftiţi şi de ce au ridicat arma, dacă nu au 
rîvnit decît la apărare şi adăpost?! În urma lor au lăsat deschis vadul. 
Oștile sarmatice şi marcomane, cărora li s-au alăturat şi carpii trăitori 
între Hierasus şi Danastru, au pătruns deja în Dacia Romană pe la Li- 
mesul din septentrion. Cu voi, strînşi în tabere lîngă Apulum, Potaissa 
și Germisara, cum şi cu cine voi îndrepta răul?!“ „Cei ce l-au făcut va 
să-l şi îndrepte, mărite generale. Acceptă păsurile noastre, care nu vă 
costă nimic decît renunțare la uri vechi şi la mîndria deșartă, ca toţi cei 
despre care zici că s-au ridicat cu armele să le îndrepte împotriva duş- 
manilor noștri din totdeauna. Eu, împreună cu odraslele regelui Ortis, mă 
voi pune în fruntea unei oștiri menită de miine să slujească Dacia.“ Am 
vorbit cu patimă. Cu lacrimi în ochii pe care nimenea nu i-a văzut încă 
lăcrimînd. Părea mișcat, încredințat de adevărul spuselor mele. Se mai 
indoia totuşi. „O minte ca a ta, vinătorule, poate iscodi ce nici Zeii nu 
pot pătrunde. Şi dacă, în fruntea acelei oști tari, uniți cu dușmanii, te 
vei întoarce împotriva noastră?!“ „Dar cuvîntul pe care nu l-am călcat 
nicicînd?! Dar juruinţele grele ce le-am rostit aici?!“ „De unde pot să 
Ştiu că în toţi anii care au trecut, grei pentru tine, ușori pentru mine, nu 
te-ai schimbat? Nu cunosc izvor de ură mai tare şi mai nesecat decit cel 
ce se pornește din împilare de neam.“ „E drept, dar are și leac, dom- 
nia-ta. Înţelepciunea, hotărîrea de a exista peste vremuri ca neam. Che- 

zăşie pentru bună-credința noastră va fi unul dintre cei doi fii ai regelu; 
Ortis, pe care chiar miine îl voi aduce aici ca ostatec. Cer şi eu o garan. 
ție a înțelegerilor: îndepărtează, chiar astăzi, din Dacia pe semănătoru] 
de ură împotriva neamului meu, Tiberius Maximus Priscus. El, generale, 
îi întărită pe coloni, el îi aţiţă în fiecare ceas al vieţii sale pe veterani 
el provoacă încălcările şi încăierările singeroase de la limes, el te in 
deamnă acum să verşi sîngele fraților mei strînşi de nevoie în lagăre la 
Apa Narciselor, la Potaissa şi la Germisara. De ţi-oi spune pricina, multe 
se vor limpezi în gîndurile voastre și mă veţi crede. Tatăl acestui oștean 
a tăiat capul regelui Decebal, ca să se rostogolească pe treptele de la 
templul Gemonei; Ortis şi Dacis au înfăptuit răzbunarea, retezind capul 
vinovatului. Tiberius Maximus Priscus, în neostoita sa ură, ar tăia capul 
tuturor dacilor de peste limes, care i-au adăpostit pe cei prigoniţi.“ 
Macrinus Flavius Sirus a bătut din palme. S-a înfățișat slujitorul că- 
ruia îi era adresată chemarea. A făcut ochi cît cepele de mirare. Guver- 
natorul a poruncit vin. A mai bătut o dată. Cu tăbliţele cerate și beţişoa- 
rele pregătite de scris s-a arătat un magistrat dintre tribunii militari. A 
dat poruncă pentru sfat de oştire fără participarea comandantului castru- 
lui şi garnizoanei de la Porolissum, ceea ce era tot una cu dizgraţierea ofi- 
cială. A mai chemat un sfctnic, căruia i-a poruncit să fiu însoțit cu suită 
şi insemnele tratativelor în tabăra dacilor prigoniţi. Pînă la avecerne ur- 
ma să mă înapoiez însoțit măcar de unul dintre cei doi urmași ai regilor 
daci. Nu mi-a fost ușor să duc la capăt această neașteptată misiune. Greu 
şi numai cu sprijinul gemenilor am potolit neîncrederea. Înainte de a 
pleca am rînduit căpetenii şi am poruncit să fie pregătiţi pentru drum. 
Tot atunci am slobozit solii grabnice la celelalte castre și la Arcia, peste 
limes. Timpul nu mai îngăduia să cumpănim cu răbdare ce şi cum. Mă 
încredeam în onoarea de militar a celui care de ani mulți îl reprezenta 
pe împăratul Romei în Dacia. Amiîndoi ştiam că ceea ce hotăram pentru 
asigurarea liniștii în Dacia era pe placul piosului împărat Antoninus. Tot 
așa ştiam că mulţi vor fi colonii şi ofițerii ce vor cîrti. Acestora li se opu- 
neau cei mulţi, dornici să trăiască într-o ţară pacificată, negustorii şi me- 
seriaşii, reprezentanții colegiilor, magistraţii de tot felul. Trebuia acţio- 
nat fără răgaz. Fierul cald aştepta pe nicovală. În tabăra romanilor am 
ajuns imediat după primul ceas al amiezii. Numai cu Ortis. Dacis, cu un 
pile tare de călăreţi dintre fruntașii triburilor, se oprise într-o văioagă, 
mai în sus, pe Apa Cerbului. Chiar toţi în gura lupului nu puteam intra. 
Parcele ne erau favorabile. Tribunii legiunii şi ai cohortelor nu îl iubeau 
pe Tiberius Maximus Priscus, comandantul de la Porolissum. Nici prin- 
tre magistrați nu prea avea prieteni, din pricina aroganței şi lăcomiei. 
Venise momentul ca el, un intrigant fără pereche, să cadă victimă intri- 
gilor. La înapoierea noastră în tabără era hotărită trimiterea sa ca sim- 
plu decurion al unei cohorte auxiliare de pe lingă Legiunea V Macedo- 
nica. Condiţiile pe care ni le puneau romanii mă îngrijorau. Dacă ar fi 

fost după Ortis şi alți cîțiva tineri, căpetenii războinice de peste limes, 
nu numai că nu ar fi trebuit să le acceptăm, ci să trimitem ştafete la ai 
noştri» Care așteptau doar un semn, şi să punem mîna pe arme. Mă încre- 
deam în cuvîntul lui Macrinus Flavius Sirus, convins fiind că nici lor nu 
je era la îndemînă altă soluţie. Cu războinicii sarmați la graniţe şi cu dacii 
răsculați înăuntrul lor, nu prea le era la îndemină obișnuita soluţie ro- 
mană: forța, mai cu seamă acum, cînd și legiunea a XIII-a Gemina și a 
V-a Macedonica erau cu efectivele descompletate, cu solda cam de mul- 
țişor neplătită şi total nepregătite pentru un astfel de război. Pînă la 
urmă, grăbiţi fiind de evenimente, şi unii şi alții ne-am văzut siliți să 
facem concesii: noi am dat cîte un ostatec din fiecare familie mare aflată 
în cele trei tabere şi pe toţi cei ce se aflau în fruntea sfaturilor bătrîni- 
lor; ei ne-au deschis arsenalele de la Apulum şi Ampelum, fiindcă răz- 
boinicii noștri erau slab înarrnaţi, așa încît puteam echipa o cohortă au- 
xiliară şi două alae cu toate cele necesare întreținerii oștenilor noştri 
într-o astfel de campanie. Ne-au făgăduit pămînturile din obișnuita re- 
zervă a veteranilor, pe care să se așeze ulterior dacii liberi, aceasta, deo- 
camdată, rămînînd o promisiune. Plecam către unghiul de limes dintre 
răsăritul şi septentrionul Daciei cu destulă îndoială şi teamă. Stiam 
care va fi reacția colonilor, în special a celor veniți sub Traian și Ha- 
drian, care au tot împărțit între ei, făcîndu-și înzecite părți din pămîn- 
turi de arătură, pășune, pădure şi izlazuri. Revenirea dacilor prigoniți, 
chiar dacă nu la vechile vetre, împreună cu alții din neamul lor, ar fi 
sporit într-un mod nedorit numărul băştinaşilor, și aşa prea mîndri şi 
bătăioşi. Față cu acest argument, rostit de primul tribunus militum, mi-am 
stăpînit satisfacția sub masca nevinovăției și am mai făcut o concesie, 
care pe Ortis l-a surprins mai întîi, iar mai apoi a înțeles: mă obligam, 
iată, să-i organizez pe tinerii de peste limes, îngăduiți în Dacia Romană 
într-o alae şi o cohortă de oșteni auxiliari ai Imperiului, cu condiția că 
vor fi cartiruiți în această provincie şi vor avea comandanții lor. Mă gîn- 
disem, desigur, la Ortis şi Dacis, iar geamănul şi-a dat seama imediat 
unde bat şi ce anume urmăresc. 

Tratativele s-au prelungit pînă seara tîrziu. Deşi dinspre muntele De- 
tunata cerul se întuneca văzînd cu ochii, pregătind o straşnică furtună, 
nu am prididit să trimit ştafete cu poruncă de adunare pe o luncă de 
lîngă Potaissa. Noi eram prea osteniți ca să mai putem pleca în acea zi 
la Ampelum şi, de aici, la Apulum. Zebal a întins un cort trainic chiar 
pe locul unde fuseseră țintuiți cu o noapte înainte gemenii. Era, zicea el 
glumind, taman cortul cu care străbătuse o parte de lume în căutarea 
unui vraci egipțian, cumpărat mai pe nimica de la un sarazin din Ceza- 
reea. Cu toate laudele, abia ne încăpea, căci în afara celor care fuseserăm 
Pärtaşi nevinovați la înfocata partidă de zaruri, urma să dormim laolaltă 
Și să isprăvim de acum înainte multe dimpreună cu încă patru ortaci 

destoinici: Ortis, Maros Cotiso, Dius Bituva și Mucatru Zoltes, oşteni ves. 
tiți şi comandanţi ascultați de semințţiile de peste munţi. 

Furtuna s-a dezlănţuit tîrziu şi cu furie. Eu unul am auzit toate geme- 
tele şi tunetele ei. Ceilalţi căzuseră într-un somn adînc şi fără vise. 


Capitolul șapte 


RĂSĂRISE ŞI SE ÎNĂLȚASE BINIȘOR PE BOLTĂ SOARELE CÎND 
ne-au trezit sunetele de trîmbiţe şi răpăitul tobelor. Macrinus Fla- 
vius Sirus, legatus imperial pentru Dacia, cu întreaga sa suită, se 
pregătea de drum. Un emisar al său, cu ochii cîrpiți de somn, mă 
înştiinţa că generalul dorea să-mi vorbească. Mi-am limpezit ochii cu 
doi pumni de apă din pîrîul ce se revărsa acum tumultuos și milos peste 
maluri și am grăbit către cortul împodobit cu aquile și insigne. Mă abă- 
tea gîndul că locţiitorul împăratului ar fi putut să-și schimbe peste 
noapte planurile, în urma intrigilor unor sfetnici vînduţi sau de rea cre- 
dință. Din atitudinea lui Macrinus Flavius nimic nu se schimbase. Ace- 
lași obraz senin, aceeaşi privire deschisă şi lipsită de ascunzişuri,. acelaşi 
glas ca o garanţie a cinstei şi sincerităţii. Se grăbea să ajungă la altarele 
de la Craiva unde, în aceeași zi, se celebrau jocuri și sacrificii pentru în- 
cercarea noastră și pentru sănătatea împăratului, ţinut la pat de mai 
multă vreme din pricina unor friguri. Mă sfătuia să fiu prudent, măcar 
atîta vreme cît Tiberius Maximus Priscuș se găseşte pe aproape, întrucît 
acesta nu se sfiise să își jure răzbunarea chiar în prezenţa sa. M-aş fi 
putut alătura suitei sale, însă cunoștea intenția mea de a merge direct 
la Apulum, iar de aici, și cît mai repede, la locul de întîlnire cu ai mei. 
N-ar fi dorit, zicea el, să ni se întîmple cine ştie ce, tocmai acum cînd 
lucrurile se pregăteau să intre pe un făgaș normal și dorit atît aici, cît 
şi la Roma. Un piîlc de oșteni însoțitori, zicea el, poate să-mi dea, numai 
că o însoţire de felul acesta semăna mai mult a escortă, ceea ce, desigur, 
nu ne convenea. Lucru cel mai bun era prudența. I-am mulțumit pentru 
prietenie, încredere şi sfaturi. L-am asigurat încă o dată de buna noastră 
credinţă și de foloasele pe care și provincia Dacia și Imperiul le va trage 
din înțelegerile noastre. Ne-am despărțit avînd senzaţia că ne stringem 
mîinile pentru ultima oară. Număram fiecare destui ani și culesesem din 
roadele lor destule învățăminte ca să ne putem da seama că în vremi ca 
acelea la preţ era cuvîntul azi, fiindcă mîine putea să nu mai fie. 

Întotdeauna cînd m-am sculat cu sufletul revărsat de bucurie mi s-a 
întîmplat să am parte de neplăceri, aidoma norilor ce apar dintr-o dată, 
ca să întunece cerul, în zilele nefiresc de senine. În dimineaţa aceea și 

ufletul meu şi cerul se revărsau de atita frumuseţe şi alint. Eu isprăvi- 
p ceea ce nu mai nădăjduiam, cerul se limpezise ca lumina ochilor 
Jupă furtuna ale cărei urme se vedeau pretutindeni. Am ales nu drumul 
cel mai scurt, ci pe acela mai sigur. Purtam cu noi înscrisuri de ocrotire 
;mpărătească, eram, cum zicea acel înțelept legatus al lui Antoninus Pius, 
ersoană grata, beneficiind de toate înlesnirile de călătorie pe drumurile 
imperiale, la hanuri, canabe şi garnizoane. Ca să ajungem la Apulum și 
să isprăvim cu bine promisiunea noastră către Ariort, aveam de ales în- 
tre două drumuri: unul, neamenajat şi fără pichete de pază, pe Valea 
Cerbului, la Ampelum, iar de aici la Apulum; celălalt, mai lung, dar mai 
sigur, pe Valea Alburnelului, trecînd prin Bucium vicus, Bucium Isbita, 
Bucium Poieni şi Cheile Narciselor, prevăzut cu trei hanuri şi aproape 
douăzeci de pichete permanente la milliarii. Înţelepciunea mă îndemna 
să-l aleg pe acesta, graba tovarășilor mei hotăra pentru întiiul. Mi se pă- 
rea o prea necugetată cutezanţă din partea lui Tiberius Maximus Pris- 
cus să pună la cale planuri mirşave, acum și nu prea departe de tabăra 
celui ce l-a trimis anume cu slujbe ostășești tocmai la Danubiu. Eram 
opt, cu slujitorul hangiului nouă; Tiberius Maximus plecase încă de la 
mijitul zorilor însoţit numai de doi dintre oștenii săi. Mă gindeam că 
chiar dacă ar fi vrut să pună ceva la cale nu ar fi avut nici timpul ne- 
cesar pregătirilor şi nici oamenii la îndemină. De Dacis ne-am despărțit 
cu părere de rău. Pentru prima oară cei doi gemeni se îmbrățişau abia 
împiedecînd lacrimile. În lucrarea noastră ne-ar fi fost şi el de mare fo- 
los. Îl lăsam însă cu inima ușoară în preajma unui om de bună credință, 
impreună cu alți tineri fruntași ai neamurilor noastre de peste limes, 
convins că şi de aici se va ști face folositor alor săi. 

Cînd am dat pinteni cailor soarele se înălțase de două sulițe pe cer. 
Intenţionat am pornit din tabără cu destulă zarvă, pe o potecă ce da în 
drumul de pe Valea Alburnelului. În prima poieniță am stat la sfat cu 
Ceran şi am făcut calea-ntoarsă, ocolind pe la apus tabăra romanilor. La 
ceasul amiezii ne potoleam foamea în Valea Fenesului cu bunătăţile as- 
cunse prin desagii lui Zebal. Aleserăm un loc deschis, de unde puteam 
cerceta pînă departe împrejurimile golașe, scurte văi şi coame line de 
dealuri, împădurite cîndva, dar acum folosite pentru pășunat. Pace şi li- 
niște ca pe un alt tărîm. Doar trei vulturi roteau către ceruri, exact dea- 
supra capetelor noastre, iar în clinul unei văi păştea un ciopor de unspre- 
zece zimbri. Mi-a dat de gîndit totuşi faptul că, în vremea cînd noi cobo- 
ram poteca ce șerpuia pe versantul nordic, aceiaşi vulturi hoitari făceau 
cercuri exacte cam la trei, patru stadii mai în jos, tot deasupra văii, și 
numai la venirea noastră și-au schimbat pe nesimţite locul. Le știam obi- 
ceiurile și le-am destăinuit însoţitorilor mei părerea că s-ar putea să nu 
fim singurii călători pe valea aceea puțin umblată. Un boncănit de cerb, 
menit să alarmeze ciutele, mi-a întărit convingerea. Am făcut semn slu- 
jitorului mut să ducă repede caii la adăpostul unei insulițe de arini, iar 

noi ne-am continuat prînzul mai sub buza malului. Ortis, fără să Scoată 
vreo vorbă, mă cerceta cu interes, ca pe o arătanie din altă lume. Ba_ 
nuiam de ce o face. Arcia le vorbise, de bună seamă, gemenilor, despre 
toate cele bune și rele ale preavestitului vinător și vraci Viezure, deci 
şi despre darul de a cunoaște semnele şi de a presimţi primejdia. Îngri- 
jorarea se transmite cu uşurinţă de la unul la altul; ea oboseşte simțu- 
rile şi vlăguiește omul, de aceea am încercat să le abat atenţia, vorbind 
despre ce aveam de isprăvit la Apulum şi despre marile încercări ce ne 
aşteaptă după aceea. Ortis mi-a zimbit dintr-o parte, părînd a zice: am 
priceput intențiile domniei-tale şi nu îți mai da degeaba osteneala. Nu 
numai zîmbetul şugubăţ, ci şi glasul era al tătînelui. La auzul lui chiar 
am tresărit ca de o veche aducere aminte, fiind încredințat că mi se adre- 
sează Ortis cel de demult: „Domnia-ta să nu creadă cumva că părintele 
nostru ne-a pregătit să slujim la altarele zeilor. I-ai fost dascăl bun şi 
tot ce a deprins de la acest înțelept, ce încă te afli, ştim şi noi. Mai în 
jos, pe vale, la depărtare de trei, patru stadii, a fost răpus un cerb, un 
viţeluş de zimbru ori o căprioară. Nici lupul, nici rîsul, nici ursul, nici 
vreun alt animal dedat la carne nu a făcut-o. Dacă ar fi fost așa, vulturii 
s-ar fi aşezat pe stînci ori în copacii din apropiere, aşteptindu-și partea. 
Acolo au vînat oamenii, cărora pînă și păsările cerului le ştiu frica.“ „Așa 
gîndesc şi eu, dar nu se cuvine să ne facem deocamdată griji, pînă ce nu 
știm de-i vorba despre prieteni ori neprieteni. Oricum, acesta e ceasul 
la care nici cei mai înrăiți tilhari nu dau buzna la drumul mare. Acum 
e important să ne odihnim și să ne refacem forțele. Din drumurile noas- 
tre nu vor lipsi încercările.“ 

Așezați umăr lîngă umăr, Ariort și Ceran mestecau rar, în deplină tă- 
cere, îndestulîndu-se cu cumpătarea specifică omului de la munte. Erau 
firi apropiate şi se legaseră sufletește, fără vorbe și dovezi de afecțiune, 
datorită încercărilor din ultimele zile. Pînă acum trăiseră ca vecini, dacă 
vecin poate fi numit omul ce locuieşte peste două văi şi-un munte, fără 
să se ştie, să se caute, să se cunoască cît de cît. Fiind cam de aceiaşi ani, 
se întîmpla să iubească amindoi fără nădejdea împlinirii: Ariort pierduse 
soția, Ceran nu cuteza să ceară bătrînului Zebal ceea ce acesta avea mai 
scump decît lumina ochilor, pe Arcia Candida, cu care îl dăruise nu oO 
femeie oarecare, ci înşişi Zeii. lată, mi-am zis, încă o treabă gingașă, pe 
care tot eu trebuie să o urnesc şi să o duc la bun sfîrşit. Soţ pentru o 
fată ca Arcia, la un han aflat în calea lotrilor, altul decît stejarul de om 
ce se potrivea numelui Ceran, nici că se putea mai nimerit. Auzisem că 
sînt taţi care nu pot înţelege că într-o bună zi trebuie să se despartă de 
fiicele lor, la fel cum sînt și mame care îşi urăsc pînă la moarte nurorile 
pe motivul că le-ar fi răpit fiii. Cum nu m-au învrednicit Zeii cu bucu- 
ria cea mai deplină, copiii, îmi este de ajuns să mă împac şi să cred în 
ce se zice, gîndind la soțiile prietenilor mei din tinereţe, Arcia şi Orolea, 

o care, deşi le iubeam ca un frate, nu le puteam şti ale altora, le-aş fi 
dorit toată viaţa nemăritate, statornicind în cel dintîi cuib al lor. 

Mestecam şi eu mai mult în silă, preumblînd privirea peste mica noas- 
tră trupă, ce părea mai curînd o tabără de negustori oprită pentru mas. 
Ortis, copleşit, se vede, de toate cele spuse despre mine şi ruşinat de ne- 
intelegerea pe care, fără să vrea, o pricinuise Arcia, mama lui, părea des- 
tul de stingherit. Zebal purta, probabil, grija casei, ceea ce era firesc la 
aşa vremi nestatornice, fiindcă tăcea îngîndurat, lucru care i se întîmpla 
destul de rar. Cele trei căpetenii ale dacilor liberi tăceau pur şi simplu, 
mestecînd cu nădejde şi cu pofta unor lupi tineri, care învăţaseră că ră- 
gazul pentru îndestularea trupului trebuie folosit, căci nu se ştie cînd îl 
mai poţi avea. Slujitorul cel mut, neobișnuit să stea la masă cu stăpînii, 
părea că abia acum învaţă să mănînce. Le cercetam chipurile şi nu des- 
copeream pe nici unul teama ori îngrijorarea. Vulturii pluteau acum în 
cercuri din ce în ce mai joase, presimţind că în curînd va să plecăm, lă- 
sînd în urma noastră resturi de mîncare. Deşi aş fi avut poftă să mă în- 
tind oleacă, atît cît să pot fura o clipă de odihnă, m-am ridicat primul. 
Slujitorul mai adăpă o dată caii, cu toate că aceştia păscuseră pe lîngă 
apă, în vreme ce Zebal, ajutat de Ceran, le cerceta chingile și poverile. 
Ortis strînse cu minuțţie resturile şi le acoperi cu lespezi de piatră. Se 
vedea cu ușurință că toţi își dădeau seama de primejdiile ce ne puteau 
paşte. Vulturii roteau acum către miazăzi, acolo unde povîrnișurile se 
strîngeau închipuind un fel de burduf. Ne-am slobozit la vale, cu liniș- 
tea unor încercaţi vînătoi, ținînd malul stîng al apei pe sub streaşina 
de pădure ce cobora de pe clinul de munte într-o urzeală felurită de cu- 
lori. Ortis trecu de cîteva ori apa prin vaduri, pînă ce descoperi ceea ce 
cu stăruință căuta. Îmi făcu semn să mă apropii. Trei urme proaspete 
apăreau în locurile unde terenul era moale, pe prundișuri ori pe covorul 
catifelat al ierbii. Le-am stabilit direcția şi nu mi-a fost greu să descopăr 
panglica întunecată a unei poteci de plai care se pierdea în pădure. Deci, 
stăpînii urmelor veneau cam din aceeași direcţie din care veneam şi noi. 
Călăreau şi ei cai mocăneşti nepotcoviţi, cu copita lată. Puteau fi lotri, 
cum tot atît de bine puteau fi vînători ori țărani munteni care, la fel ca 
noi, scurtau drumul către Ampelum. Ortis tuşi prevenitor, ca pentru a-și 
cere iertare, şi mă contrazise. Vînătorii ori negustorii nu ar fi avut nici 
un interes să-și ascundă urmele, ori era vădit pentru oricine că oamenii 
care coborîseră valea înaintea noastră depuseseră chiar eforturi şi price- 
pere în treaba aceasta. I-am dat dreptate bucuros şi l-am rugat să-şi spo- 
rească atenţia. Valea era foarte îngustă, apa năvalnică și zgomotoasă, în- 
cit în orice moment ne puteam trezi cu o duzină de săgeți între umeri. 
Am trecut în faţă şi ne-am înşiruit cîte unul la o depărtare de zece-două- 
zeci de paşi, Ceran fiind cel care încheia coloana. În pădure, în pădurea 
de munte mai cu seamă, cel mai destoinic oştean nu valorează cît un vi- 
nător de duzină atunci cînd este vorba să urmărească un duşman ori să 

fie urmărit. În loc să se lărgească, aşa cum ar fi fost firesc, valea se 
strimta mereu, iar poteca trecea atit de des apa dintr-o parte în alta de 
parcă ar fi fost o fiinţă vie în căutarea celui mai lesnicios drum către 
şesuri. După cum se ondulau coamele împădurite, ne-am dat seama că 
ea avea să se îndrepte dintr-o dată către miazăzi. Trecind de o mare co. 
titură a văii, de unde locul pădurii de fag îl lua cea de goruni şi carpeni, 
am dat de un luminiș cam cît ograda împrejmuită a unui colon înstărit, 
o fostă jarişte cu trei laturi egale sprijinite de pădure şi cu a patra bu- 
clată către rîu. Poiana, făcută anume de mîna omului, fusese cîndva lo- 
cuită, căci încă se mai vedeau pietrele care au sprijinit stilpii unei case 
cu pridvor şi rămăşiţele asaltate de bălării. Sus, în colțul din dreapta, sub 
un adăpost rudimentar de biîrne nefățuite şi acoperiș de scoarță, fostul 
stăpin, ori un prisecar nomad, amenajase o stupină din bușteni și coșnițe 
împletite, date cu lut, ștubeie cît se poate de primitive așezate pe trun- 
chiurile unor copaci doborîți din pădurea bătriînă care străjuia în apro- 
piere. Erau vreo cincizeci de stupi, la urdinișurile cărora albinele făceau 
ciorchini, prevestind apropiatul sezon al roirii. În spatele stupinei am 
descoperit şi coliba prisecarului. Dacă nu am fi găsit în ea cîteva unelte 
trebuitoare stupăritului, am fi putut crede că prisaca a rămas de multă 
vreme a nimănui. Nici un alt semn care să adeverească prezența omului 
aici, de mai multă vreme. Ca un bun cunoscător, Zebal nu şi-a înfrînat 
curiozitatea de a cerceta stupii, mulţumindu-se să vorbească doar cu pro- 
pria persoană, singura avizată, e drept. „Buni stupi! Familii vechi şi tari, 
ce nu se tem de viespi ori de albinele jefuitoare, nici de șoareci, nici de 
fluturele cap de mort. Păcat că peste cîteva zile ăști doi, din margine, 
alt soi şi alt rost, va să înceapă bătaia încît să se aleagă praful! Him... 
Ar trebui mutaţi, constată el, de data aceasta ca să aud și eu, şi ca un 
om de omenie va să fac acest pustiu de bine.“ Mă pregăteam să-i răs- 
pund că numai de îngrijirea stupilor nu ne arde nouă, însă mi-o luă îna- 
inte un om păros, îmbrăcat în piei de sălbăticiuni, părînd a îi răsărit din- 
tr-un cuptor de făcut manganul. Ieşise din scorbura unui copac, exact în 
spatele nostru, fără cuvînt de bineţe ori de întîmpinare, zicînd: „Ai drep- 
tate, omule. Sînt doi stupi răi, pe care bucuros i-aș îneca în vale dacă 
nu mi-ar şti gîndurile şi nu m-ar întîmpina gata, gata să se repeadă. 
Păcatele mele m-au pus să-i culeg mai an din scorburile pădurii Păroasa. 
Știam eu bine ce năravuri au albinele sălbăticite în pădurea aceea, unde 
roiesc cu sutele şi cu miile, locul fiind din vechime sub vrajă și blestem, 
dar mi-am încercat norocul. Acum, că te văd priceput şi mai umblat ca 
mine, eu zic așa: de i-i putea urni, ai dumitale să fie!“ În vreme ce Ze- 
bal sta pe gînduri nehotăriît, l-am întrebat pe cel cu chip de fîrtate pus- 
tiit în codri: „Am putea ști care îţi este numele, din ce neam te tragi şi 
cum trăieşti?“ „Sînt Dapix prisecarul, din neamul cel mare al Dapixilor, 
de vei fi auzit prin vreme de el, căci acum e împrăștiat cît îi lumea și 
țara. Bunicul meu, Dapix Reburus, a avut în grijă prisecile regelui De- 

cebal de pe Valea Marisului, a Germisarei și Ampelului, a Sargeţiei, Apei 

-umoase şi Apelor Surori, atîtea, omule, încît mierea şi ceara lor era 
urtată către tîrgurile din Panonia, Moesia şi Iliria cu o sută de plute 
cirmite pe Maris, Tisia şi Donaris; iară eu, cum bine vezi domnia-ta, 
„ăiesc așa cum au trăit toți ai mei, lăsîndu-i și pe alţii să trăiască. Albi- 
pele sînt mușştele cele plăcute Zeilor şi ele aparţin tuturor. Zeii mi-au 
dat harul să le găsesc cu uşurinţă, să le adun în familii și în bune ștu- 
peie şi să fac prisăci la locuri potrivite, în calea și îndestularea oameni- 
lor. Bunăoară, la vremea roitului, colind pădurile după semne din bă- 
trini știute, le strîng din scorburi și de pe crăci, le pun în coșniţe frecate 
„dravăn cu frunză de izmă creață, caut ori croiesc eu poiană potrivită 
pentru prisacă. Ici una, colo alta. Cind va să vină culesul, de s-o nimeri 
să fiu primul, culeg, de nu, înseamnă că s-a dedulcit altul mai harnic 
decît mine și nu-mi pare rău. De n-o fi omul cinstit și înfometat, o fi 
ursul, tîlharul ori un biet pribeag prin codri, dar rău nici că-mi pare. 
Din asta trăiesc, de aici culeg bucurii şi așa îmi petrec cu folos anii.“ Se 
vedea bine că vieţuia în singurătate şi că arare se ivea norocul să mai 
schimbe o vorbă cu un semen de-al său. I-am lăudat faptele şi strămo- 
şul, de al cărui bun renume cine nu auzise în Dacia Regilor? Vorbele 
mele l-au uns la inimă și i-au căzut pe plac mai dulci decît mierea. „Mă- 
car de ar fi toţi cei ce se abat pe la prisăcile mele ca domniile-voastre, 
şi-a deschis el inima ca să aline păsul. Chiar astăzi, în zori, s-au abătut 
pe-acilea niscai tilhari din cei prăsiţi ca iarba rea în ultima vreme. Ți-e 
mai mare scîrba, zău aşa, atunci cînd vezi pe oşteanul împăratului înto- 
vărăşit întru rău cu tilharul de drumul mare!“ L-am rugat să se facă 
mai lesne înţeles, căci noi înşine am pătimit din pricina unor astfel de 
oameni, şi de bună seamă că vorbele domniei-sale ne vor fi de folos. „La 
asta m-am gîndit şi eu, prieteni, cînd am văzut caii de povară, și cu gînd 
bun am abătut într-acilea vorba. Cîţi au fost, nu pot să ştiu, fiindcă mă 
pitulasem în scorbură, dacă chitii cu cine am de-a face. Mulţi au fost, 
de bună seamă. Pe oșteni i-am osebit după vorbe, pe tîlhari după pla- 
nuri. Cinci stupi mi-au prăpădit cufundîndu-i în apă, cînd le-ar fi fost 
de ajuns unul sau doi. Cei mai harnici şi mai blînzi. Cinci, domniile 
voastre! Încă nu se alesese bine ziua de noapte cînd au picat, au jefuit 
şi-au plecat, dar nici prea departe nu pot să fie, fiindcă erau în aştep- 
tarea altora, pentru care pregăteau capcană. lată că eu vă sfătuiesc de 
bine să faceţi calea-ntoarsă ori să părăsiți valea, trecînd dincolo muntele 
pe o potecă numai de mine umblată, mai anevoioasă, e drept, dar sigură.“ 
„Cum ne va fi norocul, om bun, i-am zis, mai păstrînd o fărîmă de neîn- 
credere. faţă de el. Noi cată să mergem în drumul nostru. Poate că oas- 
peţii cei nepoftiţi au fost cu toţii oșteni din taberele Legiunii Gemina, 
aflați şi ei pe drum mai scurt către Ampelum. Dacă îi vom întilni şi va 
să se arate cu gînduri rele, vom şti şi noi să ne apărăm pielea.“ „Stupii 
cei răi tot îi vom lua, că nouă ne fac trebuinţă, pentru niscaiva leacuri, 

şi îi vom plăti, prisecarule“, interveni hangiul Zebal, spre mirarea Noas- 
tră, desfăcînd baierele pungii. Stuparul cel cu înfăţişare de sălbatic prinse 
a rîde, făcînd gestul refuzului. „De-i putea şi ți-or fi de folos ia-i, şi fii 
sănătos domnia-ta! Numai că te-aş sfătui să te apropii cu grijă! Mai în- 
cercat-au şi alţii care...“ Zebal îi întoarse numai zimbetul, după care 
începu pregătirile. Apucă uşor, cu două degete, nasul, strînse gura ca up 
fel de pungă într-o parte, lăsînd un orificiu cît o nară şi prinse a scoate 
niște sunete ca şi cînd miriade de bărzăuni şi fluturi de stup au inundat 
poiana. Albinele au prins a se vînzoli precum fulgii în viscol şi mai apoi 
au dat buluc la intrarea în ştubeie, cu excepţia celor războinice, rînduite 
strajă la urdiniș. Ast-timp slujitorul hangiului desfășură rogojina pe care 
obişnuia să se culce stăpînul, o trase repede pe sub cele două coșniţe ri- 
dicate de Zebal, le înveli, împărțindu-le sub formă de desagă şi le săltă 
pe spinarea unui armăsar puternic, înșeuat anume pentru o aşa povarnă 
de om. S-a petrecut totul atît de repede și în atîta mirare, încît nu m-am 
putut opune. În definitiv era destul de bătrîn ca să știe singur ce face, iar 
calul era fără îndoială al său, dară putea să-l împovăreze şi cu pietroaie. 
Mai tîrziu aveam să recunosc că prietenul meu nu colindase fără folos 
lumea şi nu de neisprăvit ce-ar fi fost se încumetase să ajungă taman 
la vracii din Ţara Egipetului. Se vede treaba că numai simplitatea pur- 
tărilor şi marea sa modestie mă determinaseră să nu îl preţuiesc la 
dreaptă măsură. Curios! Odată cu stupii cei răi, agonisiți pe nici mulțam, 
îi revenise ca prin farmec vechea bună dispoziție. Nu, de departe nu mai 
era taciturnul Zebal, ci mai degrabă un hiîtru sadea. 

Nu ne-am depărtat binişor de prisacă, ţinînd înainte firul apei, cînd 
am descoperit alte urme. Am sărit din spinarea murgului şi am început 
a le cerceta, comunicînd părerile, după mai vechiul obicei, căluțului De- 
bar: „Prietene, iată nişte urme care nu îmi plac defel!“ „În schimb îmi 
plac mie“, auzii glasul lui Zebal, care se apropiase pe nesimţite, făcîn- 
du-mă să cred că armăsarul meu vorbește cu glasul hangiului. „Cred și 
eu, i-am răspuns iritat. După toate cîte faci nu mă miră să aflu că ai 
avea oarece bucurie dacă tilharii te-ar scuti să-ți mai porți marfa pînă la 
Apulum. Ascultă, amice, cînd întilnești cam aceleași urme şi de o parte 
şi de cealaltă a apei sau a drumului, cînd cai potcoviţi merg alăturea de 
cei ce nu au simţit vreodată mirosul copitei arse, cînd cei care călăto- 
resc înaintea ta ştiu că tu îi urmezi și ei caută cu tot dinadinsul să își 
ascundă urmele, ba chiar să se arate grăbiţi de parcă ar fi urmăriţi, cînd 
toate astea şi altele sînt bătătoare la ochi chiar și pentru un hangiu, atunci 
mie unuia mi se pare lucru necurat și, cu licoare de beladonă să mă 
îndopi, nu pot găsi motive de bucurie. Presimt că ni se întinde o cursă și 
„încă una a naibii de bine ticluită.“ „Hai, că prea le iei pe toate în negru, 
zău aşa! În definitiv cine ar putea să ne întindă tocmai aici o cursă, aşa, 
de speriat, cum zici domnia-ta?!“ „Cine? Dar pe ce lume trăieşti, omule! 
Ar fi ei prea destui. Bourul Alb, înviat de sub mormanul de pietre, Botde- 

ciine, care știi prea bine că chiar în ograda domniei-tale s-a prefăcut în 
j piriduş, Tiberius Maximus Priscus, ba chiar şi acel legat imperial pentru 
pacia, care ne-a prevenit atît de îndatoritor încît mi-a fost de mirare; 
camarazii decurionului trimis la Danubiu, colonii şi...“ „Încetează, omu- 
le, că mă apucă groaza! Nici chiar aşa! Auzi! Toată provincia Dacia îm- 
potriva noastră. Drept cine te crezi?! Hai să zicem că nu te înşeli. De-o 
fi aşa, unde socoţi că ni se poate întinde o cursă?“ „Oriunde în locurile 
acestea împădurite şi strimte. Poate ar fi fost mai bine de ne potriveam 
sfaturilor prisecarului. Mai anevoie, dar tot la Apulum am îi ajuns. Mă 
cunoşti prea bine. Crede-mă, bătrîne, am presimțirea că stăpînii acestor 
urme pe noi ne aşteaptă, nu se cade să-i dezamăgim. De nu îi vom în- 
tîlni noi aici, ne vor întiîlni ei în altă parte. Ca să scapi de răul ce te ur- 
măreşte, înfruntă-l, nu îl ocoli!“ 

Am răzbit într-un loc larg, unde pădurea mai cedase o dată locul pă- 
sunii alpine. Ştiam că aici nu ne putea paşte nici o primejdie. Pentru 
noi era important să nu ne prindă noaptea înainte de a răzbi la drumul 
mare. Goneam la galop, grupaţi, lăsînd binişor în urmă slujitorul hangiu- 
lui cu cei unsprezece cai de povară. Mi-am dat seama că tot în galop 
străbătuseră această porţiune de teren şi cei care mergeau înaintea noas- 
tră. Urmele lor, aşternute acum pe trei şiruri, erau bine întipărite în pă- 
miîntul reavăn. Curînd am încetinit cavalcada, la rugămintea hangiului, 
ca să ne ajungă din urmă omul său, care înainta fără să cruţe caii. Nu 
trecuse jumătatea de oră cînd la orizont se înfățișă iarăși pădurea, a că- 
rei lizieră o şi atinserăm la prima mare cotitură a apei. Era o pădure 
bătrînă, de stejari atît de rari încît printre ei ar fi putut galopa chiar şi 
o legiune romană. Aici, cele trei urme se despărțeau: una ţinea drumul 
drept înainte, pe firul apei, celelalte două o luau oblic, ca şi spițele ge- 
mene ale unei roţi. Îmi era clar ca bună ziua că nu s-au despărțit decît 
ca să se întîlnească iarăşi, în urma unei manevre ce se dorea bine ti- 
cluită. Așadar, locul capcanei nu era prea departe, ba chiar îl puteam 
deduce amintindu-mi de atîtea altele pe care le-am ocolit ori le-am fă- 
cut să devină capcană în capcană. Icul de păşune pe care înaintam se 
îngusta mereu, cucerit de pădurea devenită mai tînără şi mai deasă. Am 
făcut semn alor mei să se oprească. I-am îndemnat să se apropie. Ne-am 
prefăcut că ne așezăm roată, cu caii alături, pentru o scurtă odihnă, şi 
le-am destăinuit planurile mele cam aşa: „Prieteni, după felul cum se 
orinduiesc şi se înclină aceste povîrnişuri, cred că urmează să trecem 
Printr-un loc îngust sau chiar prin nişte chei de munte. Dacă cineva ne-a 
pus cu adevărat gînd rău, atunci loc mai potrivit ca să îl și înfăptuiască 
nici că se poate. De acum înainte nu vom mai putea răzbate decît în şir 
cite unul. În felul acesta un arcaş bun, cu numai nouă săgeți, ar putea 
să ne curețe pe toţi. Duşmanul acesta, oricine ar fi el, are o părere prea 
proastă despre noi, sau e convins că nu i-am priceput vicleşugurile. Eu 
zic să-i fie de bine! Spune, rogu-te, Ortis, după urmele lăsate, cam cîţi 

ar putea să fie? Peste douăzeci? Cam mulţi! Ori, destui încît măcar cîțiva 
dintre noi să-şi lase la albit oasele pe această pustie vale. Încalte de acum 
ştim cum urmează să fim întîmpinaţi: unii, cei mai numeroși, va să ne 
aștepte la ieșirea din chei, alții vor rămîne în urmă ca să ne închidă dru- 
mul; cîțiva, pitulaţi printre copaci, de o parte și de cealaltă a văii, va să 
ne ia în ţinta arcurilor ca pe nişte puișori golași. Știind acum că vom fi 
atacați, mai înţelept ar fi să atacăm noi. Un galop strașnic, aplecaţi pe 
grumazurile cailor, năvală peste cei ce se încumetă să ne întîmpine, ti- 
pete pînă în tăriile cerului de: taie, ucide, loveşte... Naiba ştie ce alt- 
ceva am mai putea face! Înapoi e prea tîrziu să ne mai întoarcem. Doar 
„„. dacă domniile-voastre nu aveți cumva vreo idee mai acătării.“ „Dacă 
se cumpără, zic asta fiindcă de la o vreme domnia-ta numai vinzi, o idee 
bunișoără aș avea eu, zise Zebal, zîmbind mucalit, numai că nu știu de 
nu veţi ride de mine. Într-un loc mai ferit, poate că chiar între tufele 
acelea, descărcăm poverile de pe cai, le punem la toţi iască aprinsă sub 
cozi şi îi slobozim la vale. La așa ceva tilharii, ori oștenii, ori neprietenii, 
ori zmeii, ori mai știu eu cum s-or fi numind ei, nu se așteaptă. Pînă 
să se limpezească din ceţurile mirării, apărem și noi cu: taie, ucide, lo- 
vește, apoi, him, apoi...“ „Pînă la hîm ideea dumitale nu e rea. Nu e 
rea chiar deloc, dacă judecăm că ea nu vine de la un războinic și nici 
măcar de la un vînător.* „Păi... păi, tocmai la hîm e surpriza, numai 
că domnia-ta nu prea ai răbdare să isprăvească omul ce are pe limbă. 
Eu, chiar de nu sînt războinic și nici măcar vînător, ca domnia-ta, va să 
rămîn la urmă, încît să le tai drumul și nădejdea.“ Cît mă consideram 
de isteț, să mă fi tăiat și nu pricepeam ce anume pune la cale. Aș fi vrut 
să-i răspund că ne pierdem vremea cu lucruri de șagă, iar înserarea gră- 
beşte fără contenire, cînd Ortis mi-o luă înainte. Auzindu-i glasul regesc, 
mereu aveam impresia că e tătînele său, încît fără să vreau îi acordam 
respectul şi întîietatea. „Eu unul bănuiesc la ce anume se gîndeşte un- 
cheșul Zebal. Planul dumisale nu e deloc rău. Dar, cu o condiţie: să tre- 
cem de cei ce ne pot lovi din pădure. De bună seamă că lor nici prin 
gînd nu le dă că vor fi atacați. Noi sîntem patru dintre cei tineri care 
ne putem cățăra pe stînci ca să ne strecurăm în spatele lor pe nesimţite: 
Dadas, Bituva, Zoltes şi cu mine. Nu clipi, domnia-ta, vînătorule Vie- 
zure, a neîncredere. Om fi noi cruzi de ani, dar agățaţi de poalele mu- 
melor noastre nu am crescut. Prietenii mei, deși cîteşitrei adună abia 
cincizeci de ani, sînt căpetenii războinice în triburile lor şi au trecut prin 
toate treptele Confreriei Tinerilor Lupi. Săgeţile noastre niciodată nu 
și-au greşit ţinta. După ce vom isprăvi cu tilharii ce ne pîndesc din la- 
turi, ne va fi ușor să înfăptuim planul domniilor-voastre.“ Vorbise cu 
înţelepciune. Avea multă dreptate. Noi nu cunoşteam defel terenul şi pu- 
team merge ca orbeţii la moarte sigură. I-am sfătuit să încerce, dar în 
cea mai deplină tăcere, ca nu cumva să stricăm totul. Mă scurma dorința 
să aflu cît mai curînd cine sînt cei ce ne urmăresc cu atîta cerbicie. Era 

este putinţă ca Botdecîine să se întremeze așa curînd; faptă zeiască ar 
fi fost ca Bourul Alb să apară teafăr și însoțit de tilharii răpuşi la Chi- 
cera Muierii; cît despre Tiberius Maximus, care încă avea toate motivele 
să ne dea morţii, nu credeam că ar fi dăruit și cu curajul să calce po- 
„uncile celui ce era locţiitorul împăratului pentru Dacia, socotit, după 
ioate dovezile, om de bună-credinţă și prieten al păcii. Atunci, cine?! Și 
de ce?! Pînă la întoarcerea celor patru feciori am căutat o înfundătură 
de rîpă unde am descărcat poverile cailor. Zebal a strîns toate rezervele 
noastre de iască. Pentru toţi caii, adică şi pentru cei de călărie, nu ajun- 
gea. Din încurcătură ne-a scos Ceran, căre a ochit o scorbură de plop 
alb, al cărui putregai ardea, e drept că mai încet decît iasca, dar ardea. 
Aproape că nici nu am băgat de seamă cînd și cum s-au făcut nevăzuţi, 
strecurîndu-se șerpeşte, Ortis, Dadas, Bituva și Zoltes. Acum timpul tre- 
cea mai greu. Așteptam într-o încordare cumplită. Nici măcar nu ne pri- 
veam. Se auzeau numai bătăile inimii. Cînd încordarea noastră ameninţa 
să devină îngrijorare, liniştea văzduhului fu spintecată de ţipătul uliului 
păsărar. Era semnalul stabilit de Ortis pentru atac. De cealaltă parte a 
văii îi răspunse imediat perechea. Pe toți Zeii! Băiatul acesta era leit tă- 
tînele său. Singur eu mi-am dat seama că om, nu pasăre, a ţipat. Apoi 
iarăși liniștea aceea nefirească, de sfîrșit de lume parcă. După nici o ju- 
mătate de ceas au răsărit lîngă noi ca din pămînt. „Cu oșteni ca aceștia 
Dacia se află în miîini bune“, mi-am zis. Ortis a dat seama de cele ce au 
fost isprăvit şi văzut. „Erau opt, patru şi patru, tupilaţi pe după tufișuri 
și: stînci, chiar la marginea drumului. Acolo și aşa au și rămas. Mi-am 
dat seama că locul e tare şi chibzuit ales pentru o împresurare. Muntele 
coboară în stînci de calcare pînă aproape de apă şi închipuie un fel de 
cirlig la ale cărui capete pîndesc ceilalţi. Cai nu se văd. Probabil că pasc 
mai în jos, la ieşirea din înfundătura aceasta. Ideea lui moș Zebal mi se 
pare bună, măcar în parte. Eu unul m-aș încumeta să înfăptuiesc vicle- 
nia ticluită de domnia-sa, aruncînd stupii cei răi după ce am trecut de 
prima ambuscadă“. „Buuun! Și pe urmă? l-am contrat eu, temător de 
viaţa lui. Pe urmă rămii tu victimă. Ori crezi cumva că albinele înfuriate 
vor alege prietenii de neprieteni?“ „Dar nici nu e de lipsă, fraților, să 
arunce oarecine coşnițele cu albinele astea îndrăcite de ţi-e mai mare 
groaza! se stropşi la noi hangiul. Un cal, da, un cal va fi sacrificat, dar 
la o ananghie ca a noastră ce mai contează! Am pierdut eu hanuri și 
averi ca acele, nu un cal, e drept, bun, dar un cal, nu?! Cum voi nu vă 
pricepeți atîtica la albine, veţi ocoli frumușşel locul acesta periculos și 
așteptați caii hăăăt, colea, pe vale, dacă nu va să le plesnească splinele 
de atita alergat. Eu rămîn aici să isprăvesc ce însumi am pus la cale. Cu 
acest credincios al meu vom da pe rînd drumul cailor, după ce le-am pus 
foc sub coadă. Cu cîteva căpestre puse cap la cap legăm stupii de chin- 
gile celui mai puternic şi mai nărăvaş. Vă închipuiţi ce o să iasă din as- 
tea două coşniţe tîrite şi lovite de pietre! Între timp noi doi vom şi fi 

cufundaţi în apă, cu două donițe pe capete, ca nu cumva să le ispitim 
şi să facă roi prin chicile noastre. Ascultaţi, domniile-voastre, ce vă zic, 
fiindcă nu e de şagă. Grăbiţi cît şi cum puteți ca să ajungeţi măcar lą 
două stadii depărtare de aici, faceți ce fac şi eu, căci paza bună trece 
primejdia rea, şi nu vă arătaţi într-acilea pînă după asfinţitul soarelui 
ceasul la care albinele se vor astimpăra. De tilharii ce vor avea norocu) 
să scape o să avem mai pe urmă grijă. Bine ar fi ca măcar unul să ră- 
mînă în viață, încît să aibă cine istorisi pățania.“ 

Planul bătrînului Zebal mi se părea o născocire din cale-afară de năs- 
trușnică şi, ca să fiu sincer, nu îmi puneam prea multă nădejde în el. 
Dar nu aveam altul mai bun şi mi se părea destul că am găsit, totuși, 
un mijloc de a ocoli cursa care ni se întinsese. Am urcat pieptiș o vale 
cu muri, tîrşuri şi grohotişuri, pe unde chiar şi mistreţii ar fi răzbit cu 
greu. În jurul nostru, pe calcarele încălzite, colcăiau vipere, şerpi negri 
și veninoşi, guşteri verzi cu guşile umflate și alte spurcate lighioane tîrî- 
toare, încît numai văzîndu-le te apuca greața. Norocul nostru se numea 
Ariort şi Ceran, care îmbrăcaseră nădragi din piele de vițel, bine strînși 
pe pulpă, și încălțări groase din ceafă de zimbru, elastice, dar mai rezis- 
tente ca bronzul. Ei mergeau în capătul șirului, alături, deschizînd pen- 
tru noi ceilalți drumul. Urcam aproape pieptiș. Simțeam că de mai du- 
rează mult va să ne dăm sufletul. Pierdusem mai multă vreme decit ne 
închipuisem noi că ne-ar trebui ca să ajungem jos, în vale, și să putem 
opri caii. Am făcut un ocol larg, pînă aproape de creastă, apoi am prins 
a coborî pe o vale împădurită cu mesteceni şi plopi, fără a ne îngădui 
măcar un scurt răgaz pentru odihnă. Abia atinserăm din nou Valea 
Fenesului şi tocmai isprăvisem de închis drumul îngust cu cîțiva copaci 
aduși de viitură, cînd liniștea muntelui fu sfîșiată de ropote, nechezuri 
şi fornăituri de cai înspăimîntaţi. Înțeleptul Zebal se dovedise iarăși 
inspirat, căci îl slobozise mai întîi pe Debar. Altfel, așa înspăimîntați 
cum erau, nimenea nu le-ar mai fi putut sta în cale. L-am strigat din 
vreme și a avut răgazul 'să se oprească, înainte de a se zdrobi de trun- 
chiurile ce barau drumul. Ceilalţi, urmîndu-i exemplul, ori presimţind o 
altă primejdie, s-au oprit şi ei. Nu se potoli bine cavalcada nebună cînd 
tăriile cerului se cutremurară de țipete omenești. Am făcut piele de găină. 
Un fior rece mi se prelinse pe şira spinării. Îmi închipuiam ce se petrecea 
acolo. Bănuiala îmi fu confirmată mai tîrziu. Dușmanii noștri, socotind 
că după trecerea cailor o să urmăm și noi, au dat buzna, încercuind, de 
fapt, coşniţele tîrîte şi hurducate pe drumul bolovănos. Mai avusesem 
cîndva prilejul să mă conving că nimic pe lume nu poate fi mai periculos 
decît un stup de albine întărîtate. Victime fuseseră cîţiva copii care la 
vremea roitului, din joacă, au răscolit cu beţele un roi. Pină în două cea- 
suri au sfîrşit în chinuri de nedescris, umflaţi şi sufocaţi de atîtea înte- 
pături. Despre Zebal şi slujitorul său nu ştiam nimic şi eram îngrijorat. 
Avuseseră ori ba răgazul să-şi caute adăpost cum au plănuit, reuși-vor 

. pu să reziste atitea ceasuri în apa rece ca gheața? Timpul curgea 
a anevoios. Soarele scăpătase încet, încet dincolo de munte. Con- 
pe că de acuma nu ne mai paşte nici un pericol, am aprins foc şi am 
“ceput să ne pregătim cina: cinci păstrăvi cît suveicile de țesut cînepa, 
prinşi cu mîna de Ceran sub o buză de mal, fiindcă proviziile noastre 
se găseau dincolo de cheile văii, cu toate poverile cailor. Între timp 
se Jiniştiseră şi caii, dar încă nu ne puteam apropia de ei. Pînă şi Debar 
mă privea nu ştiu cum, cu niște ochi trişti şi mustrători, ca pe un pre- 
supus vinovat de spaima şi durerea pricinuite. Păcat că nu puteam să-i 
spun că acela a fost preţul cu care a salvat viața stăpînului său. Nu 
îmi găseam stare cu gîndul la Zebal. Cînd soarele a asfinţit de-a binelea 
am oftat ca ușurat de o mare povară. Am reuşit să legăm iarăși şir caii 
de povară, am încălecat cu destulă teamă şi am urcat la trap ușor valea 
ademenită de umbrele nopţii. În drumul nostru i-am găsit presăraţi pe 
aceia ce încercaseră să scape cu fuga. Unii îşi dăduseră ultima suflare, 
alții se mai chinuiau încă. Pe Zebal l-am găsit teafăr şi surizător la 
malul apei, la căpătiiul unui oștean în care cu greu l-am putut recu- 
noaşte pe Tiberius Maximus Priscus, omul care ne prigonise cu veni- 
nul urei sale coclite. Îşi salvase faţa şi grumazul aruncîndu-se pe burtă, 
însă ceafa, pe care s-au fost aşezat, după părerea lui Zebal, cel puțin 
un ciorchine de albine, era umflată şi roşie ca a unui taur bolnav de 
dalac. Ne-a recunoscut. În privirile lui nu mai era ura, ci numai teama de 
moarte şi o sfişietoare implorare. În apropiere, slujitorul hangiului în- 
grijea pe un altul, care avusese norocul să mai trăiască pînă la ceasul 
acela. Semnul întipărit adînc pe fruntea suferindului m-a îndemnat 
să-i cercetez de aproape chipul. Un fior rece mă străbătu pînă în căl- 
cîie. Îl recunoscusem. Mă recunoscuse şi el, fiindcă mă privi cu o ură 
menită să mă prefacă în scrum, încercînd cu eforturi zadarnice să se 
ridice. Era vechiul şi neiertătorul meu duşman, Botdeciine. Acum știam 
cu cine se însoţise Tiberius Maximus pentru a-şi împlini, după juruinţă, 
răzbunarea. „Șarpele înveninat de-ţi iese în cale, striveşte-i capul“, 
așa suna o poruncă din tabla de legi a neamului meu. Iată că șarpele 
acesta îmi ieşise în drum pentru a treia oară, rîvnindu-mi viaţa. Nu, nu 
îmi era îngăduit să îl mai iert. Am apucat daca încovoiată, hotărît să-i 
scurtez chinurile. Zebal m-a oprit. „La ceasul la care asfinte sfîntul astru 
nu se cade să miînjești fierul cu sînge de om nemernic. Și așa pînă la 
miezul nopţii o să-şi dea ultima suflare. Lasă-l să simtă cît de bun şi de 
preţios este aerul, cît de înaltă e noaptea, cît de curate stelele, cît de tai- 
nică pădurea, cît de bune sînt toate cele pe care nu le-a meritat şi nici 
nu va să le mai aibă“. „EI, oşteanul, va trăi?“ întrebă Ortis, arătînd către 
locul unde zăcea Tiberius Maximus Priscus. „Dacă are inima tare şi dacă 
noi îi mai îngăduim să trăiască, va mai număra zile. A avut mai mult 
noroc decît ceilalţi“, îi răspunse, ca un cunoscător, Zebal. „Norocul acela 
să îl aibă şi din partea noastră, ca să înceteze răzbunarea. Dar, pentru 

ultima dată!“ „O, Zei, cîtă demnitate, cîtă nobleţe, ce suflet! Iată omu] 
născut să fie rege! Un pribeag printre ai săi. Îngăduitor cu Prigonitoruj 
Leit Ortis cel de demult!“ mi-am zis şi i-am aprobat hotărîrea. 

Cu Maximus Priscus aşezat pe o targă de nuiele, pe o tirsă improvizată 
cu îndeminare de Ariort, trasă de un cal de povară, ne-am continuat 
drumul, după ce am îngropat sub morman de pietre şi glii trupurile 
celor morți. Imediat după lăsarea întunericului a răsărit luna. Ştiam că 
pînă după miezul nopţii avea să fie plină. La locuri neumbrite se vedea 
aproape ca ziua. Copacii şi tufişurile închipuiau umbre de pe alte tări. 
muri. Dacă nimic neprevăzut nu avea să se mai întimple, şi dacă tot 
călăream fără popas, odată cu zorii aveam să intrăm pe porțile coloniei 
Ampelum, ca să căutăm han bun şi meritata odihnă în braţele somnului. 

Într-adevăr, se împurpura cerul la orizont cînd noi băteam în toaca de 
la poarta de miazănoapte a cetăţii, cu ochii cîrpiţi de nesomn, înmînînd 
străjilor, toropite şi ele, înscrisurile noastre de liberă trecere şi îndato- 
rată ocrotire. 


Capitolul opt 


MIJEAU ȘI AICI, LA GURA VĂII RELE, ZORILE. ÎNCETUL CU 
încetul întreaga fire prindea viaţă. O privighetoare, aceeași care îşi ară- 
tase măiestria de cu seara, își potrivea trilul, mai aproape, tot mai 
aproape. Sturzul îi răspundea ursuz de .peste vale; în alunișul întunecat, 
de alături, cintezoii porniseră zarva grăbiţi nevoie mare; un gîngurit pe 
cel mai larg registru de tonuri răzbătea din direcţia de unde susura ne- 
ostenit izvorul; deodată, zgomot de crengi rupte şi tropot de animal spe- 
riat; o clipă, numai o clipă, liniște; apoi, ca la o tainică poruncă, sute de 
glasuri, ciripituri, gînguiri, triluiri, zumzumuri, zgomote prevestind o 
lume care acum se năștea pentru întiia dată, un univers de sunete în 
văzduh, în pădure, în iarbă. Soarele, taler de foc rotit de o nevăzută 
mînă, ca în desenele copiilor. Bătrînul, altul, parcă, acum, mai înseninat, 
mai întinerit, mai reavăn la făptură și glas. „E şi normal, decretă Teo- 
fana. Dacă nu doarme niciodată!“ Ei i se lipeau ochii de somn, dar nu 
lăsa să se vadă. Făcuse prima noapte albă. Trecea palma furişată peste 
iaroa umedă de rouă şi își împrospăta ochii şi faţa. Băieţii, ori că se 
țineau bine, ori că recurseseră şi ei la același vicleșug. Pînă să fie ziua 
zi, cînd vacile trebuiau neapărat mulse, dacă mai erau două ceasuri. La 
îngrijorarea celor de acasă deocamdată nu se gîndeau. Știau însă că pri- 
lejul acesta nu li se va mai ivi. Toader Berian era bătrîn, chiar foarte 
bătriîn, la anii lui oamenii se duc aşa, una două, şi chiar de nu, cînd și 

m îl vor mai îndupleca să continue istorisirea? Hai să zicem că şi asta 
E r fi rezolvat, numai că povestirea aceea nu ar mai fi fost cea de acum. 
Ap Bogdan undeva că timpul şi cadrul povestirii contează mai mult 
decît se crede, că şi ea, povestirea, are o viaţă a ei din care nu o poţi 
«coate, Ori dacă reușești totuşi, atunci nu mai e ce trebuia să fie. Să zi- 
cem şi că toate astea nu ar fi avut importanţă. Să zicem! Nici că 
aveau, dacă se gîndeau bine la ceea ce de la început le destăinuise bătri- 
nul şi anume că, era pentru întiia oară cînd el își amintea tot, tot, ca și 
cînd ar fi trăit iarăşi întîmplările acelea, și anii aceia, şi viața aceea. Dacă 
nici mîine seară, nici poimiine, şi niciodată: Toader Berian nu își va mai 
aminti?! Dumnezeule mare, cît aveau de pierdut! Mai bine să nu se 
gîndească la eventualitatea aceasta. Bunăoară, Teofana ar fi vrut să ştie, 
nu din lecturi, ci de la un om care a trăit aevea, cum erau hanurile și 
ermele în Dacia Romană, fiindcă tare îi mai plăceau ei hotelurile de lux 
si băile cu căzi și pardosele de gresie, şi să mai știe, dacă moş Berian va 
fi ştiind, cam ce făceau pe atunci fetele aflate la anii ei, cum şi pe ce 
scriau oamenii, ce ..., dar, în fine, de faţă cu băieţii, şi așa puși pe ironii, 
chiar atîta curiozitate nu se recomanda să arate. 

În Ampelum, orașul prin care trecea marele drum al aurului, în care 
își aveau garnizoana şi canabele o ala şi două cohorte de auxiliari, erau 
mai multe localuri care ofereau popas peste noapte; unele primeau nu- 
mai călători şi se numeau cauponae, hospitium sau deversorium, altele 
primeau, cu hrană şi adăpost, atit călătorii cît şi vitele, în special caii, 
catirii grecești și dalmaţieni, rareori boii mocăneşti cu coarnele lungi şi 
mersul ușor, iar acestea se chemau stabula. Cum denumirile erau prea 
pretenţioase pentru lipsa de confort ce le caracteriza, eu le ziceam sim- 
plu: hanuri și hanuri cu grajd. Erau în provincia Dacia şi localuri în care 
nu pregetai să petreci mai multe zile, însă puţine şi numai în localităţile 
mai apropiate ca grad de civilizaţie de cele ce înfloreau în provincia 
Italia sau chiar de Iliria, adică în centre mai căutate pentru importanța 
lor economică sau balneară, care ofereau localuri de jocuri, cură și 
distracţii, precum Sarmizegetusa Ulpia Traiana, Aquae, Germisara, Me- 
hadia, Salinae, Drobeta sau Apulum. Cele mai multe, însă, ofereau călă- 
torului ostenit un adăpost, un culcuş şi o ciozvîrtă de berbec ori de 
vită, friptă pe jarul ce se stingea rareori, sau fiartă la ceaun. Ele erau 
aşezate pe căi de comunicație intensă, străbătute de tot felul de călă- 
tori, căi care legau între ele localitățile mai importante sau chiar pro- 
vinciile. La populaţia de atunci, mie mi se păreau multe şi mai toate 
rentabile. Existau, e drept, călători care, așa cum făcusem şi noi, con- 
tinuau călătoria şi pe timpul nopții; cei mai mulţi o întrerupeau, de 
teama atacurilor banditeşti, chiar dacă erau grăbiţi. 

La Ampelum existau trei hanuri unde călătorul avea asigurate şi adă- 
Postul şi hrana la un preţ foarte redus. Unul era ţinut de către un li- 
bert, care se îmbogăţise nimerind peste o vînă de aur în cariera unde 

săpa ca sclav; altul aparţinea unui dac, crescător de vite, căsătorit cu 
fiica unui important membru din consiliul coloniei, sicilian de neam; ce] 
de al treilea era proprietatea şefului Colegiului aurarilor, care locuia 
la Apulum şi îl administra printr-un sclav al său, întreprinzător şi pri- 
ceput. Cam la jumătatea drumului dintre Ampelum și Apulum oferea 
găzduire garantată un han vestit pentru vinurile şi serviciile sale, aparți- 
nind unui latifundiar de neam ilir, loc de refugiu pentru petrecăreții din 
cele două oraşe învecinate. Numele lui era „La trei poloboace“, unita- 
tea de măsură cu care se bea aici vestitul vin de Sard, dintr-un soi de 
vie adusă tocmai din Sardinia. Hanul la care ne hotărîsem noi să po- 
posim, la sfatul străjilor porții de miazănoapte, încîntate să facă servicii 
unor persoane ce călătoreau cu înscrisuri avînd pecete împărătească, se 
numea „La două turturele“, aluzie la fetele hangiului, care nu aveau 
pereche prin împrejurimi de frumoase ce erau. Ilirul venise de curînd în 
provincia Dacia, cu gîndul să facă avere, şi, la prima întîlnire cu hanul 
său, erai convins că va face. Clădirea, pe două nivele, după modelul 
vilelor rustice de pe Valea Padului, unul din piatră spongioasă, celălalt 
din lemn prins de flacără, acareturile și cartea — avînd fîntînă, potco- 
vărie şi rotărie — erau înconjurate de un zid înalt din piatră de rîu, 
pe culmea căruia era prinsă de jur-împrejur o zgardă cu capete de lance, 
peste care, zmeu să fi fost, nu puteai trece. Pe poarta înaltă, durată 
trainic din lobde de stejar, prinse în cuie de aramă, era prinsă o tablă 
de ceramică roşie în care un maistru olar priceput modelase două fete 
nurlii, desprinse parcă din alaiul lui Dionisos grecul, avînd pe creștete 
ghirlande de struguri, iar pe umeri poloboace dolofane de vin. Sub placă, 
o inscripţie de tablă de aramă invita călătorul să intre, promițind ser- 
viciu ireproșabil, confort „după obiceiul de la Roma“, sub protecţia 
Zeului Apolo. Chiar proprietarii, adică ilirul şi cele două fete, ne-au 
ieșit în cale, cu laude, zîmbete şi vestitul vin din podgoriile Craivei, în- 
cît preoţi ctişti să fi fost şi tot nu am fi rezistat ispitei. Locul unde 
hangiul își înălțase clădirea și acareturile era bine ales, nu departe de 
poarta dinspre Alburnum Maior și chiar lîngă arena de jocuri. De obicei 
hanurile aveau cîteva camere, de mărimi diferite, slab luminate; fiecare 
cameră avea fie o uşă care se încuia cu un zăvor de lemn, fie o simplă 
perdea de pînză sau de rogojină, încît oricine te putea vizita. Într-o 
astfel de cameră existau obișnuit trei lucruri: un pat de bîrne cu picioa- 
rele înfipte în pardoseală, un opaiț şi o matella, adică vasul de noapte. 
Salteaua era umplută cu paie, cu frunze de trestie şi rareori cu pene; de 
pernă, nici vorbă, iar cu ce să te acoperi, asta te privea. Puţine erau ha- 
nurile în care să nu mișune, în amestec, paraziţii de toate soiurile și 
neamurile, uitaţi la plecare de feluriţi călători. La acestea se adăugau in- 
conveniente pricinuite de ambianța hanurilor: necontenitul du-te-vino 
al călătorilor la orice oră din zi şi din noapte, scîrțiitul roților, mirosurile 
de la grajduri şi bucătării, fumul şi miasmele mîncărurilor pe care mulți 

călători şi le pregăteau în camere. Dacă mai aveai şi nenorocul să nime- 
esti la un local unde hangiul era hoţ sau tăinuitor de hoţi, care nu pri- 
videau să te jefuiască ori să te ucidă, dacă nu cumva la unul transfor- 
mat peste noapte în lupanar ori în casă de jocuri de noroc, atunci cele- 
alte neajunsuri ţi se păreau floare la ureche. Sălile de mese, la hanu- 
rile care ofereau şi aceste servicii, erau austere: o încăpere mai mare, în 
relungirea bucătăriei, cu tejghea pentru băuturi, cuptor şi cazan pentru 
apă caldă ce se turna în vinuri, laviţe şi, uneori, paturi pe care călătorii 
respectabili mîncau culcaţi, ca în tricliniul caselor romane. Obişnuit se 
servea pîine, vin şi o mîncare de carne friptă ori fiartă. Hanul „La două 
turturele&, cel mai scump din împrejurimi, nu semăna în nici o pri- 
vință cu cele descrise mai sus. Avea optsprezece camere, şapte la parter 
si unsprezece la etaj, ultimele fiind ţinute numai pentru călătorii de 
vază: ofiţeri, negustori cu stare, magistrați, căpetenii băștinaşe, coloni, 
conducători de colegii, judecători şi alţii de soiul acesta. Jos erau încarti- 
ruiţi cei cu înfățișarea şi punga mai sărăcăcioase, însă la preţ dublu față 
de alte localuri. Hanul ilirului avea două săli în care se servea masa și 
o sală rezervată numai pentru băuturi și jocuri; avea, de asemenea, 
propriile terme, cu nimic mai prejos decît cele de la Apulum, Germi- 
sara ori Sarmizegetuza Ulpia Traiana. Zilnic, uneori chiar şi în toiul 
nopții, se serveau miîncăruri de tot felul și pe gustul tuturor neamurilor 
ce se abăteau pe aici: maţe la frigare, măruntaie la cuptor, hălci de carne 
de vită ori de vînat fripte la jar, plăcinte umplute, mîncăruri de legume, 
ouă, brînză, caltaboși, cîrnaţi şi sîngereţi, varză şi salată în grăsime şi 
mai tot ce poftea inima şi îngăduia punga. 

De mirare că în dimineaţa aceea „La două turturele“ nu prea avea 
clientelă. Pe paturile orînduite ca niște laviţe pe lingă pereți se ospătau 
cițiva oşteni, grade inferioare, și doi magistrați, mîndri de însemnele 
breslei lor, brodate ţipător pe tunicile albastre. Ne-am ospătat cu mîn- 
căruri calde, stropite cu vin acrişor şi neîndoit cu apă. Bunele servicii 
erau făcute de cele două surori oacheşe, rîzărețe și cu adevărat fru- 
moase: fața smeadă, ochi migdalațţi, gene prelungi, gura cu buzele pline 
și măiestrit croite. Dacă ceva anume, un fel de moleşeală a mişcărilor ca 
al lanului de trestie mişcat de zefir, nu ar fi atras atenţia spre cea care 
răspundea la numele de Cornelia, în sensul că arăta cît de cît mai 
matură, le-ai fi putut crede gemene. Era lesne de văzut că la sporirea 
averii hangiului ele contribuiseră substanţial, intuind chiar și după cum 
te mişcai, comandai şi mîncai, ce şi cît ai în pungă. „Să nu le judeci gre- 
şit, mă povăţui, ca un bun cunoscător, Zebal. Dacă peste cîţiva ani se 
vor întoarce în ţara lor bogate, nimenea n-o să le întrebe cum au agoni- 
sit aurul, dimpotrivă, vor fi partide rîvnite de cele mai bune familii. 
Adevărul este că se pricep să ţină ur han ca la Ostia, Roma, Vindoboca 
sau Cezarea.“ În vreme ce noi schimbam aceste vorbe, ochii codanei, pe 
nume Fiavia, cătau la Ortis, iar acesta nu îi rămînea cu nimic dator. Era 

frumos Ortis din cale-afară, ce-i drept e drept, dar în ochii turturele; 
cîntărea mai mult încredințarea că el e feciorul meu, adică a persona- 
jului important, cu înscrisuri împărăteşti şi cu pungă de senator. Inte. 
resul ce i-l purta fata avea să ne fie chiar în ziua aceea de mare folos. 

Pentru odihnă, îndatoritorul hangiu ne-a pus la dispoziţie trei camere, 
la etaj, avînd uşi ce se închideau cu zăvoare de bronz şi ferestre cu sticlă 
persiană. Prima am ocupat-o eu cu Zebal, a doua, Ortis şi cele trei tinere 
căpetenii, în a treia, aflată la capătul coridorului, şi-au întins trupurile 
ostenite Ceran și Ariort. M-am întins pe patul tare, convins că una, două 
voi cădea, nu în somn, ci în uitare, dar nu aveam noroc nici de atit. Tensiu- 
nea ultimelor zile încă îmi ţinea nervii încordaţi şi simțurile treze. Li- 
niștea hanului, în plină zi, era nefirească, copleșitoare. Era ceva asemănă- 
tor cu'liniștea văzduhului înainte de furtună. La un moment dat, tocmai 
cînd eram pe cale să mă liniștesc, mi s-a părut că aud zgomot înfundat, 
de copite înfășurate în papură, şi ţipătul nefiresc al unei păsări de pradă. 

Am sărit de-a dreptul în picioare. Se întimplase ceva ori numai orga- 
nismul meu, deprins să răspundă semnelor de primejdie, mă punea în 
gardă?! Cind mă pregăteam să mă întind iarăși, o pietricică izbi geamul. 
M-am apropiat tiptil și l-am dat la o parte. Lumina mă izbi cu putere. 
Am închis ochii ca să-i obișnuiesc cu ea încetul cu încetul. M-am aple- 
cat şi am prins a cerceta locul dintre perete şi zid. Din spatele unei tufe 
de soc înflorit, Flavia, turtureaua dea mică, îmi făcea semne, după o 
ştiinţă a semnelor pe care eu nu o deprinsesem. Am înţeles, mai mult 
din îngrijorarea vădită pe faţa ei, că ne paşte o primejdie. Mai tîrziu 
aveam să înțeleg că semnele fetei erau destul de clare, chiar şi pentru 
un nepriceput, şi că numai convingerea cu care mă culcasem, și anume 
aceea că într-un han cu bun nume, cu uși.de stejar şi belciuge de bronz, 
nu va să ni se poată întîmpla nimic, mă făcuse să le dezleg rostul cu în- 
tîrziere. Dastul că fata mă alertase, că voise să mă pună în gardă despre 
un anumit pericol. În vreme ce încercam să mă dumiresc, un miros 
greu, înţepător, de jivină tiîrîtoare ori de muşuroi răscolit prinse a se 
prelinge pe sub ușă. O senzaţie de spaimă făcu să mă simt citeva mo- 
mente golit de vlagă, după care îmi revenii, cu simţurile încordate ca un 
animal încolţit. Asociind mirosul cu jivina de la care emana, mi-am 
închipuit că nu poate fi una, ci zeci. Broboane de transpiraţie rece îmi 
răsăriră pe faţă, pe grumaz, pe şira spinării. Pe Zebal, singurul care pu- 
tea înfrunta un pericol ca acela ce ne pîndea pe toţi, l-am trezit numai 
după ce i-am aruncat în obraz cofa cu apă. Mirosul l-a lovit și peelcao 
măciucă. Se scutură ca după un coșmar, înşfăcă pătura şi cu paşi uşori 
se apropie de uşă. Aici, se lăţi la podea şi prinse a fluiera, imitînd flu- 
ierul de trestie, o melodie lină, molcomă, moleșitoare, scăpărînd cînd şi 
cînd în tonalități a căror stridenţă te izbea dureros în timpane. Îmi făcu 
semn să apuc eu pătura și continuă să scoată sunetele ca un ghiers venit 
de pe altă lume. Pe gaura cît un fund de căciulă, scobită în partea de jos 

3 ușii» pentru scurgerea apei cu care se spăla duşumeaua, îşi făcură apa- 
itia, tîrîndu-se insesizabil de încet, cu capetele uşor rotate, ca ale gîş- 
telor sălbatice, mai multe vipere negre, dintre acelea a căror muşcătură 
pnu avea leac, soi blestemat despre care nu ştiu să mai trăiască astăzi. Pe 
măsură ce ele înaintau sincronizîndu-și unduirile ca într-un dans al 
spiriduşilor, de parcă toate ar fi fost cioplite în piatră şi mişcate de o 
nevăzută mînă, Zebal se trăgea către fereastră. 

Zebal îmi făcu la timp semn, iar eu mă prăbușşii cu pătura şi cu toată 

eutatea peste încolăcirea aceea greţoasă. Hangiul mă împinse la o 
parte, se ridică ţişnind ca un arc slobozit şi prinse a călca în picioare pă- 
tura pe locurile unde viperele încercau să se strecoare. Am prins şi eu 
a sălta cu picioarele, ca apucat de nebunie. Cînd sub pătură nu mai ră- 
măsese decit o masă de zgîrciuri, piele, sînge şi gelatină, ne-am așezat 
pe paturi toropiţi de o covirşitoare oboseală. „Ocrotească-te Zeii, fetiţă, 
am şoptit, căci fără tine acum eram cu toţii țepeni. Ceilalţi?“ l-am între- 
bat pe Zebal, şoptind cuvintele. „În afară de primejdie. Nici una dintre 
lighioanele acestea nu rezistă ispitei cînd aude melodia încolăcirii. Vezi 
bine, prietene, cu ceva tot m-am ales din lunga-mi pribegie prin cele 
străinătăți ale Aziei. Acum, nu-i vorbă, au fost destui şi din aceia ce s-au 
călătorit printre neamurile lumii bogaţi cu punga, ca să se întoarcă 
săraci şi cu duhul. Eu, harul acesta, de a da zvon și de a glăsui pe limba 
tuturor vieţuitoarelor pămîntului, de la muma mea l-am moştefiit. De 
unde vorba că acolo unde Zeii nu pun nimica, nice voia omului nu poate 
să adauge.“ 

Liniştea mă părăsise iarăși pentru multă vreme. Dușmani nevăzuţi şi 
nebănuiţi ne aţineau mereu drumurile ca şi cînd am fi avut de ispășit un 
blestem. Răzbunarea pusă la cale de data aceasta fusese cumplită şi nu 
putea fi născocită decît de mintea unui înţelept ori a unui nebun. Fiindcă 
eu nu mă încumetam, din pricină de scîrbă, acum, și nu de teamă, l-am 
rugat pe Zebal să ridice pătura. Şi în mintea mea încolţise un plan dia- 
bolic. Convins că la ceasul acesta noi toţi ne odihnim veşnic întru 
Zalmoxis, dușmanul nostru nu poate să fie departe. Dimpotrivă, aveam 
încredințarea că petrece, sărbătorind izbînda, chiar în hanul ilirului. Nici 
pe proprietar nu îl credeam străin de cele puse la cale şi îi rezervasem şi 
lui o felie de răzbunare în planurile mele. Sub pătură se mai chinuiau 
să se tirască trei şerpi negri, cu gușile doldura de venin, destul cît să 
răpună zeci şi zeci de oameni. La rugămintea mea, Zebal i-a vîrît în traista 
de piele, în care își purta bucata de humă pentru spălat, buruienile 
pentru baie şi cîteva ustensile de bărbier. Nu îi destăinuisem ce aveam 
de gînd. Coclind în venin răzbunarea, nu la mine şi la al meu sfîrşit 
bicisnic mă gindeam, ci la Ortis, care abia începuse să bătătorească dru- 
mul vieţii. Am deschis iarăşi geamul. Îngrijorată, mezina hangiului se 
găsea tot în tufa de soc. Prin semne i-am făcut cunoscut că totul e bine 
Și i-am cerut să-mi aducă cheile de la uşile ortacilor mei. Nu se reco- 

manda să fac gălăgie încercînd, poate zadarnic, să-i trezesc din somnu] 
lor adînc. Mă înşelasem. La prima înşurubare a cheii în mecanismul zăvoru. 
lui au fost în picioare, cu mîinile pe arme. Am coborit în sala de mese 
cu paşii uşori ai unor duhuri. Nimeni nu se aştepta să mai fim în viaţă 
Dușmanii noștri benchetuiau. Hangiul şi fata cea mare, Cornelia, se 
aflau înfășuraţi în frînghii lîngă stilpul de susținere al tavanului. Toc- 
mai cînd ne apropiam noi, banditul ce părea a fi șeful celorlalţi îl în- 
treba pentru ultima dată despre locul în care şi-a ascuns agoniseala. Erau 
puţini, o ceată de cinci oameni îngrozitori la înfățișare, scoși, probabil, 
din adincul ocnelor de sare, după chipurile alburiu-gălbejite şi glasurile 
hîrșiite, ca ale corbilor. Cu toate că anii şi viaţa bicisnică îi schimono- 
siseră faţa, pe cel din capătul mesei îl recunoșteam. Era un fost colon, 
ajuns tilhar de drumul mare, la numele căruia, Crestatul, lumea se îngro- 
zea. N-aș fi crezut că după atiţia ani de cînd nu se mai ştia nimic despre 
el va să-mi iasă tocmai mie în cale. Pe cînd se găsea în floarea virstei și 
în spăimoşenia faptelor, vărsînd pîraie de sînge nevinovat, eu i-am di- 
buit biîrlogul, l-am prins şi l-am dat pe mîna legiunii a XIII-a Gemina, 
ca să ispăşească la galere ori în ocnă. Puţine lucruri m-ar fi putut mira 
la anii aceştia cît întîlnirea cu tilharul care îmi jurase o cruntă răzbu- 
nare. Totuşi, cel mai mirat de reîntilnirea noastră era el. De asta eram 
sigur, fiindcă nu schițase nici un gest din care să trag concluzia că ar fi 
vrut să se apere. Adevărul s-ar fi putut să fie altul. Erau atît de petrecuti 
cu băutura încît nici nu realizau că noi sîntem cei sortiți morţii, nici nu 
se puteau ridica de pe scaune cu ușurință. Numai atunci cînd am înce- 
put să-i vorbesc a prins şi el a se trezi, vădit înspăimîntat. „Urită moarte 
ne-ai sorocit, Crestatule. Zeii veghează însă şi nu îngăduie să pui la cale 
a doua mirșăvie împotriva aceluiași om. Văd, după frica mare ce te cu- 
prinde, că mă recunoşti şi îţi mai aminteșşti. Cu treizeci de ani în urmă 
i-ai omorît pe toţi cei din casa soţiei mele: bătrîni, copii, femei, pentru 
cîțiva galbeni ascunşi sub vatră; acum ai rîvnit chiar la viața mea și 
n-am să te mai iert. Vei muri așa cum ne-aţi sorocit nouă. Prietene Ze- 
bal, pregăteşte șerpii!“ Armele lor erau agăţate în panoplia de lingă ușă. 
A căzut în genunchi. Ceilalţi, mai mult bezmeticiţi de mied, au făcut la 
fel. „Iertare! Iertare, vînătorule, și n-am să mai fac vreun rău vreodată!“ 
„Cuvîntul tău, jigodie, este ecoul urletului de lup turbat și aș păcătui faţă 
de Zei şi de oameni lăsîndu-te în viaţă. Cine te-a pus pe urmele mele 
şi de ce?! Vorbeşte ca să îți prelungeşti cu cîteva clipe viața!“ Nu mă aş- 
teptam să-i smulg mărturia prea uşor. Ştia, deci, în ce chinuri se moare 
mușcat de șerpele negru, fiindcă nu a prididit să mărturisească. „Nu pe 
capul tău s-a pus preţul, ci pe al tinerilor însoțitori, căpeteniile de peste 
limes. Olimpius Bassus, șeful Colegiului colonilor de la Porolissum, Na- 
poca şi Potaissa ne-a slobozit din ocnele de la Salinae, ne-a pus în mină 
coșul cu Şarpele de Dudău și ne-a condiţionat libertatea, însoţită cu cite 
o pungă de bani de aur dacă îi dăm morţii pe fruntașii Dacilor Mari ve- 

niti în provincie să semene zavistie. Aşa ni s-a spus şi acesta e prețul 
faptei noastre. Iertare, vînătorule!“ Oricît aş fi fost de îngăduitor şi chiar 
zeii de mi-ar fi cerut-o, nu îi puteam ierta. Numai la auzul relelor fă- 
cute de oameni ca acesta te-ai fi cutremurat de scîrbă. L-am întrebat pe 
hangiu dacă are o încăpere ce poate fi închisă pe dinafară. A spus că da 
şi s-a oferit chiar el să ne-o arate. Slujitorul cel mut i-a dezbrăcat de 
veșminte. Aşa, goi, fără nici un mijloc de apărare, i-am băgat înăuntru, 
apoi Zebal a deşertat traista cu șerpii răniţi. „Acum, că sînteţi voi între 
voi, Zeii să hotărască!“ le-am zis şi am pus zăvorul. Nu ne-am îndepăr- 
tat bine cînd dinspre încăperea aceea au.răzbit țipete cu adevărat ca din 
gură de şarpe. Zeii, cu ajutorul nostru, fireşte, au hotărit. Bicisnicii 
aceia, care omorau omul cu inima ușoară, nu au catadicsit ori nu au știut 
să se apere. Scăpasem pămîntul de nişte stirpituri ale sale şi aveam to- 
tuşi inima grea. Am mulţumit cum m-am priceput mai bine Flaviei, me- 
zina hangiului, care ne salvase vieţile. Deşi era lacomă ca toţi ai săi după 
sclipirea aurului, nu a vrut să-l primească. A primit însă cu dragă inimă 
vorbele plăcut meșteşugite ale chipeșului Ortis. Hangiul s-a mulţumit 
cu o parte din pungile tilharilor, promiţînd că în viitor va să fie mai vi- 
gilent şi va să astupe găurile de sub ușile camerelor rezervate pentru 
oaspeţi ca noi. Numele acelui Olimpius Bassus hotărisem să îl'ţin bine 
minte, cum ar fi trebuit notate toate cele pe care le purtau duşmanii Da- 
cilor Mari, ai Costobocilor, Carpilor şi dacilor pribegiţi peste limes. 
Lăcomia, teama bietei făpturi omeneşti care strînge şi tot strînge şi nu 
duce cu sine nimic, iar aici nu lasă decît un pumn de oase! Aţiţarea 
oarbă a unui neam împotriva altuia, care pare a se naşte odată cu noi, 
sămînţa răului suprem, încolţită în anume exemplare făcute după chipul 
nostru şi revărsată în patima de sînge, astea toate şi altele care coboară 
printre patrupede şi tîrîtoare, creaţia Zeilor, după modelul chipurilor lor, 
de unde ne vin şi cît ne vor mai însoţi în mersul nostru prin lume?! Da, 
eram amărit şi abătut iarăşi. În ultima vreme nici o bucurie nu mi se 
îngăduia deplină. Deşi uitasem cu desăvîrșire de cealaltă existență a mea, 
aveam totuşi senzaţia vagă că port cu mine şi păcatele altuia, povara 
a două vieţi, ca două șuvoaie împotriva cărora înotam ca să răzbesc, 
unde!? 

Peste noapte am făcut de strajă cu rîndul. Hangiul, bucuros că scăpase 
atit de ieftin, ba se mai şi alesese cu nesperată agoniseală, s-a întrecut 
pe sine, făcînd însuși de strajă la porţile hanului. În noaptea aceea, pri- 
ma dintr-un şir despre care nu voiam să-mi amintesc, am avut parte de 
liniște. Ne-am sculat devreme şi ne-am pregătit de drum. Înainte de a 
pleca ne-am convins, mai mult la rugămintea ilirului, că în camera în- 
chisă ermetic oameni şi șerpi se omoriseră într-o încleştare a groazei. Un 
singur tîlhar avusese norocul să supravieţuiască, însă acesta nu mai pre- 
zenta pentru semenii săi nici un pericol. Îşi pierduse mințile. De bucurie, 
de groază? Nu puteam $ti. 

La al şaselea ceas al zilei poposeam la vestitul han de la Sard. Cu toată 
faima ospitalităţii sale am preferat să nu îi călcăm pragul. Ne lecuisem de 
pomul lăudat. Am cerut hangiului merinde proaspete, mied, cîteva făclii 
şi am mas peste noapte în jurul unui foc străjuit cu rîndul pînă în zori. 
În afara adierii vîntului dinspre munte şi de susurul apei pe malul că- 
reia am întins corturi uşoare, nimic nu ne-a tulburat liniştea unei nopţi 
luminoase, cu cer înstelat. 


Capitolul nouă 


ZIUA ERA SENINĂ ȘI CERUL ÎNALT. NICI O PARERE DE NOR NU 
umbrea beteala lui sinilie. Cu toate că nu intrasem încă în vară, se anunţa 
de la ceasul dimineţii vipia amiezii. Bătea întăriîtată musca şi pișca îndră- 
cită strechea, încît abia, abia mai reuşeam să potolim caii. Era semn neîn- 
doielnic că ziua va să sfirşească în ploaie torențială și furtună. Dumne- 
zeule, ce mai ploi se dezlănţuiau în vremea aceea! Ca din senin se năşteau 
şi se vălătuceau norii, se revărsa cerul în fuioare despletite, se umflau și se 
revărsau peste maluri apele și tot aşa cerul îşi arăta faţa zimbitoare și 
bună. Văzduhul era tot un zumzet de albine şi o smălțuire multicoloră 
de fluturi. Şesul pe care călăream la trap ușor se desfășura ca un ne- 
sfîrşit covor ţesut numai și numai din floare. Cît cuprindeai cu ochii, 
jur-împrejur, pace, singurătate și liniște. Mai apoi peisajul prinse a ieşi 
din desăvirşita sa frumuseţe şi monotonie. Păşunea se schimba cu pădu- 
rea, aceasta cu arătura ori cu pirloaga; unde şi unde jariști fumeginde 
încă din primele zile ale primăverii. Peste trei ani, în locul lor vor văluri 
aidoma Mării Pontice lanuri de grîu, lanuri de mei, felurite semănături. 
Cu toate astea, chiar şi în preajma Apulumului, ogoarele nelucrate și 
nestăpinite cu înscrisuri împărătești erau destule. Iată că nici măcar aici, 
la adăpostul puternicei legiuni Gemina, pămîntul nu putea fi motiv de 
ură şi prigoană. La asemenea lucruri îmi era gîndul cînd am întîlnit pri- 
mele convoaie de oameni, care încărcate şi turme de vite ce zoreau către 
oraş cu graba celor ce se feresc din calea năvălirilor barbare. De la pri- 
mul om întrebat am aflat pricina: se zvonise că neamurile de la Limesul 
Nordic au frînt rezistenţa firavă a alelor şi cohortelor şi acum se revarsă 
puhoi către inima provinciei, aducînd jaful şi pieirea. Nu eram înclinat 
să le dau crezare. Înclinam să cred că pricina neliniştii era tocmai ne- 
chibzuita mișcare de trupe, pricinuită de așezarea Costobocilor şi a Da- 
cilor Mari în interiorul provinciei. Oricum, pentru noi timpul se preci- 
pita, poate că nu mai aveam nici răgazul să-i strîingem într-o singură ta- 
bără pe aceia dintre luptătorii noştri cu care năzuiam să-i zdrobim pe 

jazigii şi Marcomanii năvălitori înainte de a se revărsa în Dacia. Îngri- 
parea mi-am făcut-o cunoscută şi celorlalți. Căpeteniile erau de aceeași 
părere cu mine. Nu trebuia să-i grăbesc la drum. Era de ajuns să ne ti- 
nem pe urmele lui Ariort, care nu mai avea pic de astimpăr. Era firesc 
şi nici măcar nu m-aş fi putut închipui în situația lui. După atiîţia ani, în 
care nici nu mai nădăjduise, avea să-şi vadă femeia şi copilul. De pe fața 
lui şi din muțenia în care căzuse încă de cu seara se putea vedea că îl 
încearcă mai ades neîncrederea decit speranța. O bună bucată de drum 
am galopat fără să cruţăm caii, care prinseseră a da semne de moleşeală 
după atîta odihnă. Cu cît ne apropiam de oraş, cu atit creştea numărul 
celor care nu pridideau să se vadă cît mai curînd ascunși după zidurile 
sale: coloni, negustori, meseriași de tot felul, toți oameni cu stare, care 
aveau ce încărca și ascunde din calea cetelor prădalnice. Mă îndoiam că 
neamurile de peste limes s-ar fi încumetat să pătrundă atît de adînc în 
inima provinciei, şi chiar dacă, mi se părea de mirare să fi putut răzbate 
așa de repede pînă aici, ştiut fiind că nici o localitate mai răsărită nu era 
lipsită de apărare. Ortis avea şi el aceeaşi părere. Ba, mai mult, credea 
că înadins cineva tulbură liniştea oamenilor cu asemenea zvonuri, ur- 
mărind să sporească zizania între locuitorii provinciei și dacii rămași 
ori pribegiți în afara ei. Se pare că tocmai așa stăteau lucrurile, care, 
odată bine intrate pe acest făgaș, în nici un chip nu mai puteau fi oprite, 
în afară de intervenţia Senatului cu legiunile din Panonia, Moesia și 
Iliria chiar. Ceea ce ar fi însemnat mai mult decît prigoana băştinașilor, 
care sub Traian şi Hadrianus se întemeiaseră bine în drepturi. Pustiirea 
însemna proprietăţi bine întemeiate, după modelul roman, delniţe, ară- 
turi, păduri şi ape rămase la bunul plac al celor veniţi să se îmbogățeas- 
că în Dacia. Zebal, care cunoștea toate zvonurile ce se vînturau prin ha- 
nurile provinciei, avea părerea că ceea ce se petrecea acum era o lucră- 
tură hicleană iscodită de mintea lui Vinicius Lizinius Procus, şeful par- 
tidei colonilor hispani şi italici, dornic să mai vîndă o dată pe aur curat 
pămînturile și apele pe care cîndva, ca împuternicit al senatului cu 
această sursă de venituri, le vinduse tatăl său, devenit peste noapte, din 
patrician scăpătat, unul dintre cei mai bogaţi oameni din Roma. Oricum 
ar fi stat lucrurile şi oricare ar fi fost temeiul mișcării de oameni, noi 
aveam interesul să ne grăbim, să isprăvim cît mai curînd cu putință ce 
aveam de isprăvit la Apulum şi să pornim împotriva dușmanilor reali 
ai Romei şi ai provinciei Dacia la acele zile de cumpănă. Cineva, poate 
chiar în Cetatea Eternă, încerca să profite de lipsa de pricepere sau nu- 
mai de hotăriîre a noului împărat şi să întroneze o altfel de ordine decît 
cea instaurată de înțeleptul Ulpius Traianus Nerva, apoi consolidată de 
întreprinzătorul Hadrianus. Măreţia misiei care, prin jocul sorților, îmi 
revenea tocmai mie, îmi făcea mintea limpede, brațul puternic, inima 
tînără. Cîndva, cu mulţi ani în urmă, aş fi semănat chiar eu sămînţa ne- 
ascultării şi a răzvrătirii, ca să aduc în făgaş rosturile cele vechi ale Da- 

ciei. Acum, după ce însumi cunoscusem cît de cit viaţa romană, convins 
că mai curînd puteam întoarce cursul Marisului către izvoare decît pe 
ce] al fraților mei către un nou fel de a trăi, într-o pace statornică şi ga- 
rantată cu tăria legiunilor, mă ruşinam de gindurile mele din acei primi 
ani ai pribegiei. De tăria de acuma a provinciei Dacia, de prisosul ei de 
bunuri, de arme, de pricepere în meşteşuguri și de atitea altele profitam 
și noi, cei de peste limes, un hotar aproape inexistent pentru Costoboci, 
Carpo-daci şi Dacii Mari mai bine de treizeci şi cinci de ani. Bunele în- 
țelegeri se făceau peste capetele celor mari, care le ştiau pe ale lor, pe 
cînd noi, aici, la marginile barbariei, le ştiam pe ale noastre. Atacau 
iazigii, ori marcomanii, ori roxolanii, cri alte seminţii nestatornice și pră- 
dalnice un vicus, o vale ori un ţinut stăpînit de dacii de peste limes, să- 
reau într-ajutor alele, cohortele ori pichetele de pază din castrele și 
burgurile hotarnice; era atacat prin surprindere un pichet de miliarium, 
ori un alt punct întărit, nici noi nu pregetam să-i lovim pe năvălitori 
din spate. Dacă s-a ajuns la această cumpănă, undeva şi noi eram vino- 
vaţi, deci cu atît mai mult datori să nu zăbovim în faţa pericolului 
comun. 

Drumul devenise atit de aglomerat încît ne era peste poate să mai 
înaintăm altfel decît în ritmul carelor de povară. M-am sfătuit cu Ortis 
și am hotărît să ne despărţim în două cete, ca să răzbim cum vom ști 
și putea mai curînd şi să isprăvim şi unii şi alţii treburile la Apulum. 
Oricum, drumurile noastre tot trebuiau să se despartă, pentru că între 
timp aflasem de la un consilier informat că fruntașii provinciei, împreună 
cu Macrinus Flavius Sirus se găseau în orașul cel nou, înălţat de curînd 
nu departe de apa Marisului şi în imediata apropiere a canabelor Le- 
giunii a XIII-a Gemina; sediile breslelor, în schimb, preferaseră orașul 
cel vechi, de sub Piscul Craivei şi, deci, acolo trebuia căutată Drilgisa. 
Eu şi Ortis, însoţiţi de cele trei căpetenii, urma să ne îndreptăm spre 
orașul de jos, Zebal, însoţit de Ceran şi Ariort, către vechiul oraș. Ariort 
credea că dinadins îl las de izbeliște și nu se sfii să-mi amintească fap- 
tul că prietenul la nevoie se cunoaște. Niciodată nu coborise din mun- 
tele său, iar pentru el tot ce se întîmpla acuma şi mai ales ceea ce avea 
să se întîmple avea loc într-o altă lume. Poate că și de aceea tăcuse de 
cînd ieşisem din munte, iar la hanul ilirului se manifestase pur și sim- 
plu ca un animal mîndru şi feroce pus în cușcă. Îl înţelegeam, vai, cît 
îl înțelegeam! Aşa fusesem şi eu cîndva, la lujer de tinereţe, cînd, înso- 
tit de nepoţii regelui Decebal, Dacis și Ortis, de zvăpăiata şi bărbătoasa 
Arcia, am intrat în orașul lui Ulpius Traianus, noua capitală a Daciei, 
şi mai ales în marea arenă de jocuri. Timpurile acelea rămăseseră aşa de 
departe în urmă de parcă nici n-ar fi fost decît fum de visare și miroznă 
de plăsmuire. De atunci colindasem lumea, călcasem cu opincile străbu- 
nilor pardoseala de lespezi şi mozaicuri a Cetăţii Eterne, drumurile ce 
duc la cetăţile sacre ale elinilor, cuprinsesem cu privirile flămînde şi 

lacome de necunoscut şi frumos apele Pontului sau ale Bosphorului, ste- 
ele nesfirşite ale Colchidei. Avea, bietul om, atita încredere în mine, 
încît se arătase dispus să își amîne căutările pînă ce vom isprăvi noi ce 
aveam de isprăvit, ca să îl putem însoţi. Zebal, înţelegind cît de preţios 
era pentru noi timpul, mi-a venit într-ajutor, lăudindu-se, obicei care 
nu îi era în fire, cu relaţiile pe care le avea printre conducătorii bres- 
lelor, ba chiar promiţindu-i că se va lipsi de toate mărfurile aduse pen- 
tru negoţ ca să răscumpere cu preţul lor nevasta și copilul căzuţi în scla- 
vie. Am hotărît ca, indiferent de tot ce se poate întîmpla, să ne întîlnim 
a doua zi la taberna canabelor legiunii, în oraşul de jos, nu mai tîrziu de 
ceasul al treilea din zi. Dacă noi, ori ei, nu ne vom fi terminat treburile 
pină atunci, urma să vedem împreună ce aveam de făcut. Înainte de a ne 
despărţi l-am luat deoparte pe bătriînul Zebal şi l-am sfătuit să se poarte 
cu prudenţă şi înţelepciune. Celorlalţi le-am poruncit să-i dea în toate 
ascultare. Ştiam din proprie experienţă la ce te poate îndemna dorul şi 
iubirea. Pentru orice eventualitate i-am sfătuit să se ducă mai întîi la 
casa unui cumnat de-al meu, Cornelius Babus pe nume, proprietarul 
unui atelier de cărămidărie pentru pavarea edificiilor, la care lucrau 
peste cincizeci de sclavi, unii de neam dac, proveniţi din rîndul datorni- 
cilor, motiv pentru care nici de voie, nici de nevoie eu nu îi căloam pra- 
gul casei. Altfel era un om săritor, dispus să facă mici servicii rudelor 
după mumă, nădăjduind ca astfel să şi le apropie. Sora mea vitregă, 
Meda, suferea din această pricină, şi nu scăpa nici un prilej să-i ajute pe 
cei din neamul nostru, ba cu o măsură de grîu, ba cu pînză pentru haine, 
la sărbători, şi chiar cu bani cînd se găseau la ananghie și, călcîndu-și 
pe miîndrie, i se rugau de una şi de alta. Noi am părăsit drumul pavat, 
pe care convoaiele se tirau sub zăpușeală ca o rimă uriașă, preferind 
șleahul cel vechi, care mai avea şi avantajul că scurta mult distanţa. 
Toate semnele, încă de dimineaţă, prevesteau furtună, și aveam motive 
întemeiate să ajungem în oraș înainte ca baierele cerului să se rupă și 
puhoaiele să se reverse. Fără caii de povară am străbătut drumul pînă 
la poarta de nord într-un galop întins, încît, atunci cînd am descălecat 
pentru a prezenta străjilor înscrisul de liberă trecere, Debar devenise alb 
de spumă. Nu trecusem bine pe sub poarta înaltă, zidită din piatră de 
tuf, cînd un fulger brăzdă bolta pe care norii se înghesuiau ca niște 
turme de bivoli asiatici, cerul se revărsă, fără stropi, ci așa, cum ai turna 
cu găleata, şi puhoaiele prinseră a-şi căuta făgașe. La rîndul nostru ne-am 
căutat adăpost într-o tabernă amenajată într-o veche magazie de cereale, 
adăpostind caii sub șopronul unei potcovării de peste drum, cu calfe har- 
nice, mereu în așteptare de mușterii, care, fără să ne afle voia, ni-i şi 
luară în primire. Abia golirăm ulcelele pîntecoase, pline cu mied uleios 
Și rece, ca de la gheaţă, cînd se potoli vremea, îngăduindu-ne să mergem 
în treburile noastre. Oraşul cel nou, răsărit nu prea de multă vreme în 
Jurul canabelor Legiunii a XIII-a Gemina, pe un platou larg cît una din 

cele şapte coline ale Romei, arăta cam răzleţit şi anapoda. Ici o vila ruş. 
tica, ridicată de vreun colon cu întreaga avere în valea mănoasă a Mari. 
sului, ce se lărgea aici mai mult decit puteai să cuprinzi cu privirea, colo 
o vila urbana, acoperită cu ţiglă colorată şi făţuită în plăci de ceramică 
ori de gresie, între ele o baracă nenorocită ori un atelier-șopron în curs 
de organizare; unde şi unde prăvălii, stabilimente, case de jocuri, bor- 
deie pe jumătate ieşite din pămînt, casele de birne ale localnicilor băşti- 
naşi mai înstăriți, hat în hat cu acelea din piatră de tuf ori din cărămidă 
ale negustorilor de tot felul. O singură uliţă, care străbătea orașşul-cetate 
de la est la vest, locuită de ofiţerii și administratorii legiunii, de frun- 
tașii municipalităţii civile era mai acătării. Aici lipseau locurile virane, 
pe care viînzătorii ambulanți încropeau comerţuri de tot felul, şi se sim- 
țea intervenţia unui ochi şi a unei gîndiri de arhitect. Clădirile, marea ma- 
joritate cu două sau chiar trei caturi, se înălțau pe fundaţii trainice de 
cărămidă cimentată şi piatră. Strada, largă de şase staturi de om, era 
pavată cu dale de gresie și de cărămidă pe strat trainic de nisip și pietris. 
Un apeduct nou-nouţ aducea în casele cochete o apă cristalină şi rece 
de la o depărtare de cîteva stadii. Unde şi unde se observau gurile reţelei 
de canalizare şi alte semne ale unei avansate trepte de civilizaţie romană. 
Alături de uliţa aceasta, numită, pompos deocamdată, Via Antonina, se 
nășteau altele, croite în paralel, două, şi în forma spiţelor unei roţi, ce- 
lelalte. Acesta era semnul clar că vechiul oraş, născut din vicusul dacic 
al apulensilor, și-a trăit traiul şi și-a mîncat mălaiul. Doar două, însă su- 
ficiente, au fost motivele care i-au hotărît soarta: canabele legiunii şi 
negoţul cu plutele, mai mult decît intens, care se practica pe Apa Mari- 
sului. La capătul străzii, în semicercul unui parc, croit cu destulă fante- 
zie chiar în perimetrul unei păduri, se înălța clădirea consiliului muni- 
cipal, căreia localnicii îi ziceau, impropriu după părerea mea, forum. 
Înaintînd către ea, lăsai la dreapta un şir de clădiri cu un singur cat, dar 
cu coridoare largi şi luminoase, imitînd prispele, dacice, înconjurate da 
zid de piatră, pe poarta căruia atîrna, ţipător colorată, o firmă cum în 
Dacia nu mai întîlnisem alta pînă atunci. Pe firmă era desenat un copi- 
laş ţinînd o tăbliță cerată pe genunchi şi un cetăţean cu bărbuţă îndrep- 
tindu-i cu grijă şi importanţă beţişorul de scrijelit. Era o școală de stat, 
întreținută de municipalitate, unde se învăţa scrisul, cititul, elocinţa, co- 
merţul și meseriile, matematicile şi astronomia. După ce am descifrat 
conţinutul imensei table de ceramică atirnată de frontispiciul clădirii, 
sub care se deschidea şi poarta, mi-a trebuit timp să-i pot urni din loc 
pe Ortis, Dadas, Bituva şi Zoltes, uimiţi şi curioşi de parcă s-ar fi găsit 
chiar în faţa calului de lemn cu care aheii au pătruns în cetatea Troei. 
Înclinaţi să vadă doar feţele umbrite a tot ceea ce era roman, i-au com- 
pătimit pe sărmanii copii, care în loc să se joace, să înveţe meșteșugul 
armelor și să vineze, erau obligaţi la suplicii ca acelea. M-a bufnit rîsul 
şi mi-a trebuit talent oratoric, nu glumă, ca să îi fac a înţelege bineface- 

„ile unor asemenea instituţii în această provincie de la marginea Impe- 
iului. 

îmbrăcămintea noastră, destul de uzată şi de ponosită, caii prăfuiţi, 
ținuta războinică a însoţitorilor mei, în special, au atras repede atenţia 
gărzilor călări care supravegheau buna ordine a oraşului, drept care de 
cîteva ori a trebuit să scot înscrisurile şi să le înmînez unor oșteni avînd 
misiuni de pază şi aprovizionare. Unul dintre aceştia, pe numele său Sa- 
rula Dacul, a manifestat mai multă bunăvoință și, în loc să ne tot în- 
trebe despre rosturile noastre, ne-a prezentat unui oştean-funcţionar, 
căruia i se spunea immunes legionis, scrib din birourile Legiunii a XIII-a 
Gemina, detașat pe lîngă sediul provizoriu al Legatusului Imperial pen- 
tru Dacia, buna noastră cunoştinţă Macrinus Flavius Sirus. Urmîndu-l, 
pe un coridor lung şi răcoros, acesta ne-a condus în biroul unui centu- 
rion, pe care l-am găsit moţăind din pricină de vin ori de oboseală. 
Acesta ne-a primit niţel cam acru, cum probabil fusese şi vinul, însă 
cum eu știam pînă la ce grad merge corupţia m-am gîndit că nici coman- 
dantul peste o sută nu poate fi imun la strălucirea aurului. A fost de 
ajuns să-i audă, ca un bun cunoscător, zornăitul plăcut, ca să schimbe 
încruntarea cu cel mai plăcut zîmbet şi mormăiturile cu relaţii şi sfaturi 
mai mult decît amicale. Așa am aflat că însărcinatul împăratului pentru 
provincia Dacia se află la termele municipale, însoţit de M. Statius 
Priscus, Legati Augusti legionis, adică delegatul împăratului pentru le- 
giune, de M. Sedatius Severianus, guvernatorul Daciei Superior, de Aure- 
lius Redux, praefectus, vicecomandant de legiune, de alte grade supe- 
rioare, de magistrați şi de fruntaşii coloniei. La terme se ajungea pe o 
alee presărată cu pietriș colorat, care cobora cîteva terase cu scări din 
marmoră, terase pe care fuseseră amenajate terenuri pentru jocuri şi 
antrenament. Acest al doilea platou, de întinderea a cel puţin două arene, 
mai cuprindea o amenajare, rudimentară încă, pentru cursele de care şi 
cai, cîteva prăvălii şi stabilimente cu cele necesare pentru jocuri şi ter- 
me, ce se împrumutau pe sume destul de convenabile, şi un fel de han 
al ofiţerilor, destul de arătos pe dinafară ca să nu te îndoiești de am- 
bianța dinăuntru. De la îndatoritorul centurion, care nu se sfia să ceară 
plată pentru sfaturi în plus, aflasem că Macrinus Flavius Sirus avea 
plăcerea să petreacă la terme toate ceasurile după-amiezii, mai degustînd 
un vinișor vechi, mai înfulecind cîte o ciosvirtă de cerb tînăr și încer- 
cindu-şi norocul la zaruri, cu unul dintre aceia ce se încumetau să se 
prindă, ştiut fiind norocul care rareori îl părăsea şi măiestria cu care 
arunca. 

Cunoşteam obiceiurile de la Roma, care mai abitir erau cultivate în 
Provincii. Cunoşteam şi lăcomia acestor slujbaşi ai împăratului ori ai 
senatului, grăbiţi să agonisească, fiindcă nu se ştia cînd va să le apună 
steaua norocului şi să vină dizgraţierea. Mai ştiam că îngropasem lingă 
hanul de la limesul de Miazănoapte o avere pe care în zece vieţi nu aş 

fi putut-o toca, chiar ofițer roman de-aş fi fost, aveam chiar la mine, 
bine ascunși prin şerpar și toharturi, bani buni, de aur, mai tăioși decît 
cea mai tăioasă spadă, mai cu bătaie decît orice catapultă sau săgeată, 
mai eficienți decît un berbec de bătut zidurile. Pe acelaşi centurion, 
care mi se lipise de pungă ca lipitoarea de varice, l-am întrebat despre 
cel mai bun negustor de vinuri şi despre cel mai priceput bucătar. In- 
formația m-a costat mai puțin decît efortul de a le căuta singur după 
miros ori după numărul celor adormiți prin fața tabernelor. Şi fără bu- 
nele sale servicii m-aş fi descurcat de minune, fiindcă paşii ne-au dus 
drept în fața unui conac, dintre cele vechi, ridicate înainte de stabilirea 
Legiunii aici, transformat acum în ospătărie. Numele grecului oferea 
singur chezăşia că altceva mai bun nu aş fi găsit nici la Ulpia Traiana 
Sarmizègetusa. Firma de la intrare oferea servicii ca la Roma, servicii 
pentru care garanta proprietarul Caius Sabinus Elenul, cu vinat proas- 
păt şi vin de Chios, vechi de cincizeci de ani, din care băuseră însuşi 
Nerva Traianus şi urmaşul acestuia, Hadrianus. Pentru mine era îndea- 
juns numele negustorului, ca să nu mă mai îndoiesc de marfă. Nu mi-a 
trebuit mult ca să-mi amintesc cînd și unde îl mai întîlnisem. Dacă nu 
era acel Caius Sabinus Elenul, eu nu ajungeam sclavul lanistului Aulus 
Maecus şi nu luptam în arena de la Ulpia Traiana, ca să mă acopăr de 
glorie şi să cîştig bunăvoința împăratului în furtunoasa vară a anului 
o sută șapte. Oare mai trăiește bătrinul negustor? De bună seamă că nu. 
În cazul acesta fiul i-a luat locul, care trebuie să fie mai tînăr decit mine 
și nu are de unde să mă ştie. Cred că am rămas așa, tăcut şi călătorit în 
amintire, o bună bucată de vreme. Chipuri dragi, venite parcă dintr-o 
altă lume, ca într-un joc de-a întoarcerea în timp, mi se perindau prin 
faţa ochilor împăienjeniţi de piclele amintirii: moș Troes, Dacis, Orolea, 
Arcia, Ortis, Helena Evrimos, iubirea mea cea dintii şi cea de pe urmă... 
Eram vădit tulburat. Ortis mi-a citit sufletul şi m-a întrebat, mai mult 
cu intenţia de a mă smulge din şuvoiul amintirilor: „Mă înşel ori dom- 
nia-ta, vînătorule, cunoşti firma și omul pe care îl reprezintă? Te sfieşti 
să intrăm, ori numai mi se pare?“ „Cunosc şi firma şi omul, de nu cum- 
va cel la care mă refer e oale şi ulcele. Arcia, buna ta mumă, ţi-a fi poves- 
tit cîndva despre întîmplările noastre la Ulpia Traiana, în acel an de 
după război, cînd împăratul a zăbovit în Dacia. În ospătăria acestui ne- 
gustor l-a așteptat ea pe tatăl tău, Ortis, şi tot aici am fost prins eu 
atunci cînd Aulus Maecus m-a rîvnit să-i fiu gladiator. Că negustorul o 
fi acelaşi ori altul, acum nu mai are nici o importantă; important este 
că vinul de Chios nu are pereche, iar bucătăria grecului, nici atît.“ 
Avusesem dreptate. Bătrinul nu mai trăia de mulţi ani. Fiul îi luase 
locul. Chiar el trecuse pe cealaltă pantă a vieţii. Cînd i-am destăinuit că 
l-am cunoscut pe tatăl său şi vestita ospătărie de la Ulpia Traiana s-a 
bucurat și a făcut totul ca să ne fie pe voie. Da, a recunoscut zîmbind, 
vinul de Sard ori de Ighiu poate fi vîndut fără teamă ca vin de Chios, 

după ce trece prin cei zece ani de învechire, însă pentru noi mai erau 
destule amfore colbuite prin adîncate beciuri, cu vinul cel veritabil, a 
cărui vîrstă se îndreaptă către sută. Îl păstrează pentru ziua cea mare, 
„îvnita vizită a unui împărat, pentru ca şi el, la fel ca şi tătînele său, să 
se poată lăuda că l-a ospătat pe Cezarul Romei. Nu se cade să refuze toc- 
mai un om rar ca mine, care cu atîția ani în urmă a gustat vinul negusto- 
rului Caius Sabinus. Datorită purtărilor fiului am uitat de ranchiuna ce 
i-o purtam bătrînului. Am cerut să fie puse pe jar potolit şi date cu rare 
mirodenii părţile cele mai fragede din cîţiva cerbi atîrnaţi de grinzile 
gheţăriei; am mai poftit o amforă pînteceasă cu vinul de Chios şi cîţiva 
sclavi pentru bunele servicii. De la frizeria de peste drum am închiriat 
tot ce ne făcea trebuinţă pentru petrecerea unor clipe plăcute la terme, 
în societatea notabilităţilor provinciei: un sclav care să ne asiste în tim- 
pul băii, căruia i se zicea balneator, unul care să ne facă masajul, unctor, 
altul însărcinat cu depilarea, zis alipilus, şi încă unul care să ne păzească 
bunurile şi veşmintele; se adăugau: o sclavă care să ne aducă cele nece- 
sare pentru baie — flacoane cu untdelemn, esențe, prosoape — şi încă 
două pentru servitul vinului şi a mincărilor reci, încărcate de Caius 
Sabinus cel tînăr pe un fel de platou ca o lectică. De la o altă prăvălie, 
perete în perete cu termele imperiale, am cumpărat fără a ne tirgui cîtuşi 
de puţin, îmbrăcăminte pe măsura rangului la care ne prezentam şi albi- 
turi de schimb. Îmi era bine cunoscut că niciunde nu poţi pune cu mai 
mare ușurință pe roate o afacere dificilă ca la terme, mai cu seamă 
atunci cînd aveai cu ce îmbunătăţi obişnuitul program. În fruntea alaiu- 
lui nostru, un ucenic de zaraf, despre care aflasem încă din tabără că 
servea cauza dacilor prigoniți, neamurile lui numărîndu-se printre aceștia, 
ducea cuvenitele daruri: patru colanuri de argint, pescuite din sacii ne- 
gustorului Evrimos, tot atîtea pungi cu grăunţe de aur, la care, pentru 
împuternicitul împăratului adăugasem o pungă doldora cu monezi avind 
proaspăt încrustate însemnele provinciei Dacia şi chipul augustului An- 
toninus Pius. În spatele acestuia, alţi doi sclavi purtau pentru cei Patru 
Mari, cum li se mai zicea, cite o togă de purpură şi cîte o blană după 
rang: de sobol, de nurcă, de nevăstuică şi de vulpe. După ei, urmam noi 
şi ceilalţi, orînduiţi într-un cortegiu de ambasadă asiatică. Anunţaţi din 
vreme, prin mijlocirea unui administrator împuternicit al termelor pro- 
prietate imperială, sensibil şi el din cale-afară la strălucirea aurului, am 
fost întîmpinaţi în sala rezervată oficialităților şi protocoalelor, care se 
oficiau destul de rar. Acum, nu cumva să se creadă că toţi cetățenii urbei 
mergeau la terme însoţiţi ca noi. Cei săraci se mulțumeau să îşi poată 
Plăti intrarea. Pentru a nu risca să le fure cineva veșmintele, căci existau 
hoți specializaţi pentru băile publice, le lăsau în grija băieşului, plătind 
ŞI pentru aceasta o mică sumă de bani, cum și pentru celelalte servicii 
Tecurgeau la personalul specializat al băilor. Orice baie publică respec- 
(abilă se alcătuia din trei încăperi: una cu apă rece, de obicei de dimen- 

siuni mai mici şi avînd deasupra o cupolă deschisă; o încăpere de tre_ 
cere, cu bănci de marmoră şi cu apă la temperatura călduţă; o a treia cų 
apă caldă, cu bazine şi căzi şi chiar cu piscine pentru înot. Acestor trej 
încăperi li se adăugau anexele: o cameră de aburi prevăzută la extremi- 
tatea cupolei cu un disc mobil pentru reglarea temperaturii, încăperi 
pentru exerciţii de gimnastică, pentru ungerea corpului cu diferite ali- 
fii, localuri cu alimente și chiar o sală pentru ospețe, ca aceea în care 
fuserăm întîmpinați noi. Numai bazinele de înot erau comune pentru 
bărbaţi și femei. În ce mă privește mai fusesem de cîteva ori la baie cu 
obraze alese, dar nu la rangul celor ce ne întîmpinau acum cu atîta sus- 
pectă bunăvoință. De aceea nu prea ştiam procedura și, ca întotdeauna 
cînd mi se întîmpla așa, m-am lăsat în voia întimplării ori a inspiraţiei. 
Gazdhle noastre ne-au întîimpinat, întrerupîndu-și baia, într-un fel de 
cămăși albe de in, lungi pînă mai sus de genunchi. Simţind încurcătura 
în care mă găseam, Macrinus Flavius Sirus mi-a venit discret în ajutor, 
poruncind acelui funcţionar îndatoritor să ne însoţească în anexele pre- 
gătitoare. Pregătirile au durat mai mult decît ar fi fost necesar ca să mi 
se pună răbdarea la încercare, dar, ca nişte obraze alese ce ne aflam, am 
suferit cu zimbetul pe buze, precum preoții templelor puşi la post pre- 
lungit. Am făcut cuvenitele exerciţii de gimnastică, am intrat în camera 
de aburi unde ne-am perpelit ca nişte claponi puși la fiert, iarăși exer- 
ciţii de gimnastică, făcute după comanda și exemplul unui fost gladiator; 
am trecut cam repejor prin apa rece, spre uimirea celor prezenţi am stră- 
bătut de cîteva ori bazinul mare înotînd mai dihai decît peştii, ne-am 
lăsat masaţi, dreși și unşi de miroseam ca nişte faguri proaspeţi, am 
îmbrăcat cămeșoaiele aspre, le-am încins cu niște curmeie şi iată-ne de 
unde am plecat, uşori ca fulgii, cu inimile voioase și cu foame de lupi. 
Mesuţele joase, din lemn de paltin, acoperite cu pînză de cînepă, de pe 
lîngă laviţele-pat, erau așternute cu bucatele aduse de noi, la care, pen- 
tru a nu se lăsa mai prejos, buna gazdă adăugase «altele: plăcinte umplute 
cu verdeţuri şi carne, pînișoare de mei tăvălite în tocană de măruntaie, 
potîrnichi crocante, îndelung fierte în ulei de măsline, şi altele care nu 
îmi mai vin în minte. Vinul, plătit la preţul lui înzecit, deja îl degus- 
taseră, căci de ce şi de unde acea nouă sclipire a ochilor, buni și migda- 
lați ca ai femeilor?! După ce am gustat, cu înghiţituri mici, dar pînă la 
fund, ulcelele cu vin uleios, o ambră a Zeilor, dacă nu mai mult, ne-am 
aşezat să ospătăm temeinic. Îmi era cunoscut că treburile politiceşti nu 
se cădeau discutate cu stomacul gol şi cu sufletul lipsit de bucurie. Eram 
nouă; bucatele, cît pentru o trupă înfometată după ce a urcat şi a co- 
borît un munte, a trecut o mlaştină și a străbătut un deşert. Lupii mci 
mîncau lupește, însă cu atita grijă pentru bunele purtări încît ei păreau 
veniţi din Cetatea Eternă şi adevărații romani, nu coboriîtorii din Ținutul 
Codrului, de la Iza şi Uissio. Eu ciuguleam cu măsură, gustam cu în- 
treită cumpătare înşelătorul vin de Chios şi puneam în rosturi cuvintele 

entru tractatele ce le aveam de purtat. Am văzut la locţiitorul împăra- 
¿ului pentru Dacia aceeaşi ascunsă precauție, cu deosebirea că ulcica 
opacă îl ispitea mai des decît pe mine. Cunoșteam din tinereţe efectul 
acestei miraculoase băuturi. Mai întîi limpezea gîndurile, încet, încet 
exalta sufletul şi îmboldea inima, aducea pe nesimţite uitarea acelor gîn- 
duri ce nu ţineau de conul bucuriilor, năştea lin, lin, bunătatea şi dragos- 
tea de semeni; veneau apoi generozitatea neînfriînată, dăruirea şi simţul 
sacrificiului pentru bine şi îrumos. Cu toată povara anilor îmi păstram 
mintea limpede, judecata ascuţită, gîndul curat. Mă rugam Zeilor părin- 
tilor mei să se treacă peste obiceiul spectacolului cu mimi și sclave, care 
dansează şi cîntă, mîngîie și aţiţă, trezesc şi adorm, fac tot ce eu nu do- 
ream să se întimple. Privindu-i pe tinerii ce mă însoțeau, dar al căror 
rang de mari căpetenii îi așezau alături de toţi cei de faţă, faptele și nu 
anii cîntărind precumpănitor în balanţele acelor vremi, l-am rugat pe 
legatusul imperial să nu îi ispitească acum cu astfel de distracţii, care 
tulbură mintea şi sucesc judecata. În schimb, i-am propus şapte partide 
de zaruri, fiindcă, ziceam eu, şi bătrineţele au plăceri, numite de unii 
vicii, iar pentru mine jocul cu zaruri era singura dintre cele mari care 
mi-au mai rămas. Tot atunci am făcut semn să intre purtători de daruri. 
Un spectacol demn de admirat. Pe care cei patru răspunzători de desti- 
nele provinciei l-au gustat chiar peste așteptările mele, cu pupilele dila- 
tate de plăcere ca și cînd ar fi băut beladonă. La invitația mea, care nu eram 
prostul să-i lase să își revină, au golit cupele pînă la fund. I-am poftit să 
se aşeze, ca unul mai vîrstnic ce eram, şi am început astfel: „Dom- 
niile-voastre, înţelepţi cetăţeni ai Romei şi alese obraze împărătești! Cine 
sintem şi ce rosturi purtăm cunoaşteţi, şi am pierde vreme prea plăcută 
și de mare preţ arătînd cu vorbe şi dovezi rangurile şi meritele noastre. 
Cunoaşteţi prea bine ai cui trimişi sîntem şi ce năzuim să împlinim 
împreună. Au trecut mai bine de treizeci de ani de cînd în această parte 
de lume s-a statornicit viața romană şi pacea romană. Este nedrept ca de 
aceste binefaceri să nu aibă parte şi fraţii noştri lăsați, din considerente 
strategice, dincolo de limesul provinciei. De-ar fi să se ridice zid pînă la 
cer şi pe lîngă zidul acesta să curgă jur-împrejur o Dunăre, fraţii de frați 
tot nu vor putea fi despărțiți. Domniile-voastre, iscusiți militari şi înțe- 
lepţi magistrați, ştiţi că în provincia Dacia este îndestul loc pentru noi 
toți. De ce daţi ascultare unora dintre aceia puşi pe căpătuială, care ăst an 
cultivă ici un ogor, în alt an colo altul, uitînd de unde a început şi ne- 
Știind unde are să ajungă. Fraţii mei, dacii pribegiţi de pe aceste locuri 
la vremi grele, Costobocii şi Dacii Mari, trăitori harnici și cumpătaţi prin 
văile cele pietroase și prin munţii cei friguroşi din septentrion, privesc cu 
uimire la înflorirea ţării acesteia şi rîvnesc la noul fel de viaţă; zi şi 
noapte veghează cu arma în mînă liniştea bordeiului, viața alor lor şi 
bruma de avuţie. Cînd le este lumea mai dragă, neamurile cele prădalnice 
ale sarmaților se abat ca stolurile de lăcuste, taie, jefuiesc şi risipesc. 

Fraţii mei sînt luptători cum puţini alţii mai întilneşti ca ei, dar, de la g 
vreme, sîngele lor curge şi tot curge, la aceste fruntarii de Imperiu, vi. 
tejii se răresc și se tot răresc, iar domniile-voastre, în loc să le preţuiţi sj 
să le răsplătiți jertfa zilnică de sudoare şi sînge, îi loviți și din astă frä- 
ţească parte, organizînd armate şi expediţii împotriva lor. Uitat-aţi oare 
că sîngele de frate apă nu se face!? O provincie mărginașă ca aceasta, tare 
pe dinlăuntru, va fi temută în afară. E de mirare că domniile-voastre şi 
un împărat înţelept cum este cel cu care v-au răsplătit Zeii, nu cunoașteți 
și nu înțelegeţi foloasele ce decurg din statornicirea unora dintre fraţii 
noştri aici. Neamurile prădalnice, fără vetre şi adăposturi, se string la 
fruntarii de ţară ca viespile hoaţe la urdinişul stupilor buni, valurile lor, 
tot mai numeroase, se sparg de piepturile fraţilor noştri lăsaţi fără ocro- 
tire, ca valurile mării de ţărmuri, înaintîind cînd ici, cînd colo. Jocul 
acesta îl asemuiesc cu cel al bilei trimise spre popic: dacă unul cade, do- 
boară cu sine doi, trei sau mai mulţi. Deocamdată nu toţi ai noştri voiesc 
strămutarea, ci numai aceia de tot expuși, trăitori la locuri descoperite, 
dincolo de Tissia și Uissio, între Pyretus şi Danastru, amenințați zi și 
noapte cu năvala și jaful. Cît preţuiesc ei în luptă, cu arme bune și pentru 
o cauză bună, de veți voi, veţi vedea curînd. Aflu că Iazigii metanaşi şi 
marcomanii, cărora li s-au alăturat și alte triburi prădalnice, au pătruns 
adînc în trupul provinciei, ard şi pradă fără oprelişte, în vreme ce deta- 
șamentele Legiunii ţin Limesul către Ţinutul Codrului şi al Biharei, de 
teama Dacilor Mari și a dacilor pribegiţi. Iar noi, generale, stăm de vorbă 
în loc să lovim barbarii acum, cînd nici nu se așteaptă. Iată, mă jur pe 
numele lui Zalmoxis, pe Cer şi Pămînt, că am venit cu gînduri curate, 
că dorim viaţa și pacea romană, că vom sluji provincia Dacia şi Imperiul 
ca niște buni cetăţeni ce vom fi, că nici o tulburare nu va să se işte din 
pricina noastră, obligîndu-ne ca noi înşine să-i dăruim morții ruşinoase 
pe cei dovediţi cu neascultarea. Așa să-mi ajute Marele Zeu!“ Sedatius 
Severianus a ridicat cupa, a înghiţit ceremonios şi a vorbit puţin, vădit 
tulburat: „Despre acest venerabil taraboste am auzit multe, și bune și 
rele. Nimenea, însă, nu a îndrăznit să afirme că şi-ar fi călcat vreodată 
juruinţele. Trăiesc cînd la Rurpeia, cînd la Porolissum, cînd la Potaissa. 
Sînt zece ani de cînd străjuiesc la Limesul de Miazănoapte şi spre Car- 
patul de la soare-răsare. Așa stau lucrurile acolo, în Septentrionul zilnic 
tulburat, cum le-a înfățișat domnia-sa.“ Statius Priscus, rudă îndepărtată 
a comandantului de castru Tiberius Maximus, mai păstra destule rezerve. 
Din vorbele sale puține am înţeles că nu era un oștean pripit şi nici nu 
purta vreun gînd rău, dintr-o pricină anume, pentru noi, cei care vieţuiam 
dincolo. În schimb, Aurelius Redux părea cîștigat pe deplin la cauza 
noastră. Macrinus Flavius Sirus devenise oarecum misterios şi tare mă 
temeam că o va porni pe panta amînărilor şi a tractatelor. Ridică cupa, 
făcu semn sclavului să-i toarne, ne îndemnă și pe noi şi propuse zîimbind 
să o golim pînă la fund, aşa cum se cade atunci cînd ai isprăvit un lucru 

bun ori ai încheiat o afacere cu folos. Păru nemulţumit că tinerele căpe- 
enii s-au înclinat doar, muindu-și buzele în licoarea înșelătoare. „Nu 
cintem obișnuiți, domnia-ta, i-a explicat Ortis. Vinul pe care îl pritocim 
noi printre răcoroase văi de dealuri și munţi, e mai acrișor și mai puţin 
nceluitor decît acesta. Ar fi și necuviinţă și nesocotință să bem mai mult 
decît putem purta. Nu ne-o lua în nume de rău. Așa cum v-am deprins 
limba şi unele bune obiceiuri, cu timpul s-ar putea să ne obișnuim şi cu 
vinul greu şi dulce adus din ţările elinilor“. Macrinus l-a înţeles şi i-a 
Ma cu prietenie umărul. „Tinere prieten, vorbirea dumitale nu ţi-ar 
trăda locul de baștină nici în casele bune ale Romei, iar purtările sînt de 
departe ale unui prinţ. Și iată, ca unui prinţ necunoscut şi ca unui 
prieten al Romei i se adresează Augustul Antoninus Pius, ocrotească-l 
Zeii, tatălui domniei-tale, în această epistolă, primită chiar astăzi. Cum 
despre tatăl dumitale nu se ştie dacă mai trăieşte ori nu şi cum vii în 
numele şi cu însemnul regilor daci, socotesc că ea ți se adresează dom- 
niei-tale. Împăratul vede liniștirea tulburărilor de aici așa cum gîndeşte 
înțeleptul taraboste Viezure, se bizuie pe prietenia și bună-credinţa voastră 
şi dă iertarea lui şi a Senatului pentru toţi cei urmăriţi şi pribegiţi după 
războaiele cu Dacia. Ba chiar mă îndeamnă cu poruncă și trupă tare să 
vă fim în ajutor. Cineva, şi ştiu că eu nu am fost acela, i-a înfățișat Ceza- 
rului cu amănunt şi chibzuinţă tot ce se petrece aici.“ Chipul mereu în- 
tristat al tînărului Ortis s-a luminat dintr-o dată. Ochii mari, străjuiți de 
gene feciorești s-au umplut de lacrimi. A şoptit cu intensitatea unui țipăt 
de bucurie: „Înseamnă că tatăl meu trăieşte şi solia sa, străbătînd în grabă 
Panonia şi Iliria, a ajuns la Roma. Zeii fie binecuvîntaţi!“ De data asta am 
cerut eu îngăduința să ni se umple cupele. Uitînd de prudenţă, chiar şi 
tinerele căpetenii le-au dat peste cap. După ce s-a hotărît că vom porni 
impreună spre Potaissa şi Rurpeia chiar a doua zi, s-a încins cu adevărat 
ospăţul. Între noi, viclean mai rămăsese doar vinul de Chios. Altfel de ce 
ar fi dormit cu toţii ca niște scăldați, fiindcă scăldaţi şi eram, chiar la 
termele municipiului Apulum! 


A doua zi, la ora stabilită, ne întîlneam cu prietenii noștri în taberna 
„Leul şi acvila“ de lîngă canabele Legiunii. Ne aşteptau pe laviţele de 
piatră, picotind de somn, deşi ceasul zilei era destul de înaintat. Se vedea 
cu ușurință că şi ei au scurtat noaptea din cine ştie ce motiv. Aveam să 
mă conving repede că prietenul meu Zebal îmbătrînise, dar nu îşi schim- 
base firea. Oricînd era în stare s-o facă de oaie, apoi să dea din umeri cu 
nevinovăție ca un băietan. Am simţit asta după mutra spășită și glasul de 
mielușel la întîlnirea cu unchiul lup. „Să nu îmi spui, bătrîne, că v-aţi 
Purtat cum ne-a fost înțelesul și că nu ați făcut nici o boroboaţă! Arătaţi 
de parcă v-ar fi mursecat un lapidarius, pentru depline mărturisiri, cu 
citeva mănunchiuri de nuiele. Hai, spune-mi ce ați isprăvit, fiindcă 

de-acum în două ceasuri noi ne aşternem la drum. Ortis, stăpînul nostry 
de peste limes, e bine, slavă lui Zalmoxis, şi prin soliile sale a cîştigat bu. 
năvoinţa şi chiar sprijinul împăratului Antoninus Pius. În întreprinderea 
noastră vom fi sprijiniți de Macrinus Flavius în persoană, cu trei ale şi 
două cohorte. Tînărul Dadas s-a pornit la drum înaintea zorilor, ca să ne 
iese în întîmpinare între Potaissa şi Rurpeia cu Dacii Mari, de va ajunge 
la vreme, ori să cadă în spatele sarmaților, tăindu-le retragerea. Avem 
știri că peste cinci mii dintre ai noştri s-au strîns în tabere şi așteaptă nu. 
mai porunca. Care va să zică, noi am isprăvit destule. Voi?!“ „Într-un fe] 
şi noi ne-am putea lăuda, numai că nerăbdarea lui Ariort şi necugetarea 
mea au cam încurcat trebile. Ca să nu mă cerţi pe nedrept, nimerit ar fi 
să-ți istorisesc totul pe îndelete. Cum nu-i vreme de asta, scurtez şi ey 
cît se poate. Cum să vă zic? Am isprăvit şi n-am isprăvit. Cu acel dra- 
gon de fierar numit Titus Lizinius geaba ne-am fi tîrguit, fluturîndu-i 
pe sub nas pungile noastre. E putred de bogat şi, pe deasupra prinsese 
drag de frumoasa lui sclavă, soața prietenului ista al nostru. În atelierul 
său lucrează vreo treizeci de zdrahoni, care joacă baroasele cum joc eu 
șiragul acesta şi sînt trup și suflet credincioși stăpînului. Așa stînd lucru- 
rile, mi-am chinuit foarte mintea şi am pus altceva la cale. Am ademenit 
o sclavă, de fel tot de prin Munţii cu Aur, robită pentru datoriile tatălui 
ei, care i-a strecurat Drilgisei vorba că o așteptăm la Templul tuturor 
Zeilor. Acolo, după cum ştii, bărbaţii aduc jertfe şi se roagă de-a valma 
cu femeile. Dar cerberul de fierar a presimţit, naiba ştie cum, că se pune 
ceva la cale, şi a dat-o în grija unei baborniţe cu mutră de vrăjitoare, care 
leac n-ar fi scăpat-o din ochi. Ce era să facem? Mă ştii iscoditor. Ce-mi 
trecu prin minte? Dacă tot arată ca o vrăjitoare, de ce nu aş încerca eu 
să o demasc ca atare. Nici una, nici două, am cătat o broască rîioasă, un 
şobolan mort, de care orașul de sus nu duce lipsă, şi o mătură de nuiele. 
Pe cînd baborniţa își oficia jertfa către un zeu asiat cu nume de tot pocit, 
i-am aşezat scîrboşeniile în coșul de nuiele și tot eu am atras atenția preo- 
ţilor, oare stăteau la taifas într-o încăpere de purificare, despre intenţiile 
vrăjitoarei. Una, două s-a încălzit lumea, preoţii au scos-o pe sus din 
templu, iar mulțimea a alungat-o cu pietre. Bucuros de reușită, am sim- 
tit cum mi se aprinde mintea și m-am lăsat în voia ei. Am șterpelit o că- 
limară cu cerneală vineţie, profitînd de lipsa preoţilor oficianţi, însărcinaţi 
cu înregistrarea darurilor în obiecte şi bani, şi cu pana scribului am pictat 
obrazul frumos şi grumazul de lebădă al muierii lui Ariort, amintindu-mi 
bine cum arătau cei atinşi de ciumă cînd cu trecerea mea de pomină prin 
Siria și Antiochia. Am sfătuit-o să se pună pe strigat, cum că vrăjitoarea 
a procopsit-o cu acea uriîtă şi temută boală, și cît ai zice pește s-a golit 
nu numai templul, ci şi strada. Din nefericire au venit gărzile și au în- 
chis-o pe biata fată într-o hrubă părăsită, care la vremuri de molime ţine 
loc de leprozerie. Pază strașnică, frate-meu, de nici măcar pasărea nu se 
poate apropia. Cum s-ar zice, ne-o făcurăm cu mîinile şi cu gurile 

pastre. Noroc de copil, iată-l ici, adormit pe laviţă, o mîndrețe de băiat, 
e care l-am răscumpărat cu prețul a doi sclavi de la acelaşi Titus Lizinius, 
bucuros într-un fel să o despartă pe mamă de fiu, în nădejdea că așa va 
răspunde insistențelor sale. De i-ar fi trecut prin minte ce pocinog îi fă- 
curăm cu puţin timp mai înainte, nici Zeus nu ne-ar fi scăpat din mîinile 
jui. Iată cum ne dădurăm în petic, din prisos de minte, prietene Viezure. 
Acum, spune și tu, ce mai putem face?!“ Zebal, copilul acesta de şapte- 
zeci de ani, îmi devenise drag, tot mai drag. M-am pornit pe rîs și dă-i și 
dă-i, ca un apucat. Auzi, ce-i trecu pișicherului prin minte, s-o picteze pe 
țînăra femeie ca pe o prepeliță sadea! „Halal prieten! prinse a se lamenta 
pătrînul hangiu. Il scap din mîinile tilharului Botdecîine, îl feresc de fu- 
ria albinelor, îl iubesc ca pe un frate şi îl ascult ca pe un bun împărat, 
iară el răsplăteşte cu rîsul necazurile mele! Îi superi pe Zei, frate al 
meu“, mă ameninţă el. Mi-am stăpinit cu greu rîsul. Am încropit o figură 
de senator pregătit să-și rostească elocinţa. „Care va să zică tu faci po- 
cinogul şi eu să adun cioburile! Treacă de la mine. Te iubesc prea mult, 
iar acestui vrednic dac îi sînt prea îndatorat ca să pot sta cu mîinile în 
sîn. Așteptaţi-mă aici“, am zis și tot atît de repede am încălecat. La pu- 
țină vreme mă înapoiam cu frumoasa femeie, spălată și primenită ca o 
mireasă, însă cu rumenu-i obraz acoperit cu o broboadă. I-am lăsat cu 
gura căscată. În vreme ce soţii atîta vreme năpăstuiţi de soartă se îm- 
brățișau, Zebal nu mai prididea cu întrebările și mirările. Cum lui îi ṣe- 
dea așa de bine starea de mirare, l-am lăsat fără răspuns. La ce bun să 
afle cît de ușor mi-a venit să-i istorisesc lui Aurelius Redux, care era și 
comandantul garnizoanei municipale, tărășenia noastră şi să obțin aproba- 
rea expresă de a o scoate din oraș? Așa, explicînd totul, prestigiul meu ar 
fi scăzut în ochii bunului hangiu, mîndru din cale-afară că are prieten ca 
mine. 

Ne-am pregătit de drum. Am împrospătat merindea noastră și ne-am 
îngrijit de grăunţele cailor. Ortis plecase de cu dimineaţa în tabăra de 
pe Valea Cerbului, ca împreună cu Dacis să se pună în fruntea luptăto- 
rilor aflaţi în tabăra de aici. M-a surprins hotărîrea lui Ariort de a ne 
însoți în expediţia noastră. „După tot binele pe care ni l-ai făcut, eu nu 
te pot părăsi, domnia-ta. Drilgisa va să se întoarcă acasă cu preabunul 
Zebal. Ce mai contează o lună, ori un anotimp de despărţire, cînd soarta 
ne-a ţinut departe unul de altul cinci ani! Fă-mi plăcerea aceasta, înțe- 
leptule!“ Se ruga cu atîta stăruință, încît nu m-am putut împotrivi. Mă 
și bucuram, de ce să nu recunosc?! Era un om şi un luptător de toată 
nădejdea. Lui Ceran nici atît nu puteam să-i răspund cu nu. Mai ales că 
în el mă vedeam pe mine, tînărul de demult. Zebal, că-i albă, că-i nea- 
gră, c-o fi, c-o păţi, el nimic nu vrea să audă, ci una-două merge la răz- 
boi. A fost destul să-i amintesc de primejdiile ce le pot paşte între timp 
pe Arcia Candida și Izidora Domo, ca s-o lase mai moale. 

Despărțirea noastră a fost aproape jalnică. El lăcrima fără sfială, Mie 
mi se frîngea sec inima. Ajunsesem amindoi la capătul anilor şi cine ştie 
dacă ne era dat să ne mai întîlnim vreodată! Citeva leghe de drum, pînă 
la cotul cel mare al Marisului de lîngă vicusul Telias, le-am făcut îm. 
preună. Am rămas o vreme pe loc şi l-am petrecut cu privirea. Un noq 
mi se pusese în gît. Mi-ar fi făcut bine să pot plînge. Tovarăşii mei şi-au 
dat seama de impasul prin care treceam şi m-au lăsat singur. Am slobo- 
zit, pentru întiia dată, în viața aceea, izvorul lacrimilor. Şi mi-a făcut 
bine. Mă simțeam ușurat şi întinerit. În locul podului de lemn, pe care 
mă așteptau prietenii mei, mi s-a părut că zăresc actualul pod de fier, 
de care se apropia vijelios un tren. Mă pregătisem să țip, să-i atenţionez 
de pericol, însă vedenia se şi făcuse nevăzută. Dintr-o dată mă năpădi 
o nădușeală rece. Mă scuturai ca de friguri. Mă simţeam ca ieşit dintr-o 
boală grea, ca după o întoarcere de pe drumul morţii. Am chiuit, ca în 
tinereţe, ca să-mi alung spaima şi ne-am așternut la drum. Un drum al 
cărui capăt nu bănuiam unde va să sfîrşească. 


Capitolul zece 


LA ÎNTÎILNIREA MARISULUI CU APELE SURORI, DE ACUMA 
unite, într-un singur vad, ne aşteptau, gata de drum, Dacis şi Ortis, cu 
detașamentele alcătuite în tabăra de pe Pîrîul Cerbului. Nu am făcut po- 
pas decît doar atît cît să îl îmbrăţişez pe Dacis şi să cercetăm împreună 
alcătuirea trupei. Oameni unul şi unul, vînjoşi și căliți, dedațţi cu greul 
și deprinşi cu miînuirea armelor de tot felul, după cum bine se vedea: să- 
bii scurte şi încovoiate, completate cu arcurile din rădăcină de corni, su- 
lite, lănci, ghioage, securi de luptă, platoşe și scuturi, multe dintre ele de 
provenienţă romană. Nu departe de Potaissa, la locul unde Arieşul se în- 
tilneşte cu Valea Florilor, formînd o luncă înconjurată de dealuri ca un 
amfiteatru, am întîlnit tabăra cea mare. Căpeteniile, a căror ierarhie se 
stabilise pînă la venirea noastră, ne-au întîmpinat cu osebită bucurie, 
îndemnînd cetele de oșteni călări ori pedeștri să lovească scuturile îndră- 
cit, după obiceiul romanilor, și grăbindu-se să ne dea onorul. Pe unii îi 
cunoşteam, pe alții ba. Dintre cei vîrstnici, însemnați cu rănile și cu anii, 
mulți mă însoţiseră la.vînătoare ori în bătălii pe viață şi pe moarte cu 
neamurile prădalnice, ca să ne apărăm liniştea bordeielor. Nici unul din- 
tre ei, însă, nu număra anii mei. lată că venise vremea ca o generație să 
lase locul alteia, poate mai vrednică ori mai puţin vrednică. Să fi trecut 
oare timpul cînd în fiecare zi te puteai acoperi de glorie, vărsînd fără ză- 
bavă sîngele pentru ai tăi, pentru glia strămoşilor şi altarele Zeilor? De 


148 


seamă Că nu, iar că era așa și nu altfel se putea vedea pe feţele tu- 

or. Dintre mai vechii tovarăşi de arme i-am recunoscut pe Maros, con- 
MU on dacilor de pe Uissio, pe Dius Ursanu, mai marele peste cei ce îşi 
m turmele pe văile răcoroase ale Muntelui Pietros, pe Duras, ridicat de 
„uiţi ani în fruntea falnicilor luptători de la Apa Issiei, pe Gerula, Da- 
x a: Rigozi, căpetenii de faimă ale Dacilor Mari şi ai Ossenilor dinspre 
-arsarea Samusului în Tisia. Erau şi mulţi tineri, ridicaţi în fruntea nea- 
murilor în ultimii ani, care, vezi bine, s-au bucurat mai cu seamă de so- 
„irea gemenilor, numele meu neavînd a le spune mai nimic de cînd au 
trecut de vîrsta poveştilor. 

Aflasem că între timp ei nu au stat degeaba, dedindu-se jocurilor și le- 
nei. Zi de zi au făcut exerciţii, au înscenat urmăriri și atacuri, au trimis 
iscoade şi au ținut sub strașnică supraveghere cetele mai mici sau mai 
mari ale prădalnicilor, trecute dincoace de limes, în partea de sus a Sa- 
musului. De aceea cu toţii erau de părere că ar trebui să ne grăbim şi 
să-l lovim pe dușman acum, cînd ne ştie departe, și cînd luptătorii săi 
s-au împrăștiat care încotro după pradă. I-am invitat la înţelepciune şi 
răbdare, fiindcă mai aveam și altele de isprăvit. Ştirea despre înțelegerile 
noastre cu fruntașii provinciei Dacia a fost primită de unii cu entuziasm, 
de alţii cu neîncredere. Erula, un fel de oracol de înţelepciune, iubit, pre- 
ţuit şi ascultat de toţi, deși la trup era un pitic nevolnic, m-a şi întrebat 
cu acel glas fără asemuire de melodios pe care i-l dăruiseră Zeii în com- 
pensație, dacă nu cumva prietenia romanului va ţine numai atit cît au ne- 
voie de noi, ca apoi să înceapă iarăși nedreptăţile și prigoana. „Mă ştii de 
mult, Erula, de aceea mă miră să te aud punînd la îndoială vorbele şi fap- 
tele mele. Macrinus Flavius Sirus nu e dintre aceia care seara au un cu- 
vint, iar dimineaţa altul. Chiar de-ar fi aşa, îndrăzni-va cineva să treacă 
peste porunca împăratului cel nou, Antoninus Pius, care ne trimite prin 
această scrisoare prietenia şi ocrotirea sa augustală? E timpul, prietene, 
să lăsăm la o parte dihoniile de tot felul şi mai ales ura cea veche. Vre- 
murile s-au schimbat, semnele ce se arată dinspre miazănoapte şi răsărit 
vorbesc despre nestatornicie şi vînzolire de neamuri care, astăzi își pasc 
turmele dincolo de Thanai, iar mîine pot să calce ierburile păşunilor 
noastre. Miine, prietene, va'să fie o zi mare. Însuși Macrinus Flavius, loc- 
țiitorul împăratului pentru Provincia Dacia, ni se va alătura în fruntea 
unor ale şi cohorte ale Legiunii a XIII-a Gemina.“ Ştirea, pe care dina- 
dins o păstrasem la urmă, a produs un prelung murmur de mirare. După 
pilda celor trei căpetenii tinere, care ne-au însoţit, iar acum s-au pus ia- 
răşi în fruntea cetelor ce le-au fost încredințate de către fruntașii lor, au 
izbucnit urale şi bătăi ritmice în scuturi. Ştiam că de acum erau cu toții 
Cîştigaţi cauzei pentru care eu şi fiii lui Ortis ne-am primejduit viața. Că 
puteam să ne ocupăm numai de cele ostăşeşti. 

Fără nici o reţinere am fost ales căpetenie peste toate cetele strînse în 
tabără, ca şi peste cele ce urmau să ni se alăture pe drum. A doua zi di- 

mineața am alcătuit după neamuri și arme, după numărul călărilor si 
pedeștrilor, trei detașamente puternice, număriînd fiecare aproape două 
mii de oameni şi le-am dat căpetenii de care s-au bucurat: Ortis, Dacis şi 
Duras, secundaţi de oşteni bătrîni și înţelepţi, căliţi în focul nenumăra- 
telor bătălii: Am mai alcătuit două ale de urmărire și împresurare, pe cai 
indigeni în stare să alerge fără contenire o jumătate de zi. I-am lăsat să 
își aleagă singuri căpeteniile și nu m-am mirat auzindu-i scandind numele 
tinerilor Zoltes şi Bituva, deja oşteni cu faimă, care se remarcaseră Ja 
jocurile și în expedițiile confreriei Tinerilor Lupi. Pe tînărul Dadas și 
l-ar fi disputat odată cu ceilalți dacă nu l-aș fi trimis în misiune dincolo 
de limes. De înţelepciunea lui Erula aveam nevoie şi l-am păstrat pe lîn- 
gă mine. Ştiam că va fi o surpriză plăcută pentru Macrinus Flavius Si- 
rus, “un rafinat trăitor în tainele bibliotecilor de la Roma şi mare degus- 
tător al vorbelor de duh. 

Cu două ceasuri înaintea amiezii, în ritmul tobelor și în sunetul surle- 
lor, și-au făcut apariţia romanii. Legatusul Imperial călărea în fruntea 
trupei, flancat de generalii Statius Priscus şi Aurelius Redux. După ei se 
urmau cele trei cohorte, cu efectivele completate, avînd în frunte ofițerii 
numiţi: aquilifer, imaginifer, signifer, vexillarius, și armorum custos, care 
purtau însemnele legiunii, imaginea împăratului, insignele sacre şi vexilla 
legiunii; în aceeași alcătuire veneau cele două ale pe cai de Siria, ner- 
voşi şi jucăuşi, cu armele îndelung lustruite și cu ţinuta falnică. După 
cum de cu seara ne fusese înțelegerea, mîndrii noștri luptători i-au întîm- 
pinat pe făloșii oșteni ai Romei cu piine și vin. Fără a ne îngădui odihna, 
am strîns la sfat toate căpeteniile. Macrinus Flavius Sirus, sub ordinele 
căruia ne-am pus, dintr-o anume strategie, iar el a refuzat, din înţelep- 
ciune, a vorbit simplu și pe placul tuturor. Nu a uitat să amintească fap- 
tul că ziua aceea era o zi mare pentru toți dacii şi romanii din această 
parte de imperiu, ce avea să însemne primul pas paşnic către revenirea 
la Dacia Mare, gînd drag cezarului Antoninus Pius ca și urmașilor acelui 
mare rege ce s-a numit Decebalus. Am aplaudat şi cu greu mi-am putut 
stăpîni izvorul lacrimilor, care din cine ştie ce pricină tot încerca să su- 
sure de la o vreme. I-am înfățișat planurile noastre, mișcările inamicului, 
urmărite prin iscoade, părțile tari și părţile slabe ale unui vrăjmaș pe 
care îl știam prea bine. Guvernatorul întregii Dacii a cerut mai întîi pă- 
rerea generalilor săi. Ei gîndeau că ar fi potrivit și destul să-i lovim pe 
vrăjmașşi cu toate forțele deodată, să-i împrășştiem şi să-i aruncăm dincolo 
de limes. Macrinus Flavius nu le-a răspuns, ci numai o umbră de îngîn- 
durare i-a șters obrazul. „Aş vrea să ştiu ce gîndești domnia-ta, ce gîn- 
desc celelalte căpetenii“, m-a îndemnat el. Mi-am potrivit îndelung vor- 
bele. Pe fiecare aş fi vrut-o pentru lungă ținere de minte. „Auguste obra- 
ze şi fraţi ai mei, de la primul război în Dacia al marelui cezar, Ulpius 
Nerva Traianus, gîndesc şi trăiesc numai şi numai ca un oștean. Tot de 
atunci visez şi iar visez la ziua cînd va să-mi desprind de la şold daca, va 

. pun în cui arcul şi să mă odihnesc şi eu în plăcuta pace a Romei. Simt 
că se apropie ceasul acela, că chiar noi acuma îl pregătim. V-aş ruga, 
insă, Chiar dacă timpul ne grăbeşte, să mă ascultați citeva clipe. Lupul 
care pradă la stină şi este alungat după ce a luat mielul, se mai întoarce; 
sarpele ieşit la drum, de nu îi strivești capul, iarăşi va să iasă; vulpea 
invățată la coteţul găinilor, de nu îi pui laţul, nu-și uită învăţul. A venit 
timpul ca toate jivinele astea, ce ne dau tircoale, ne pradă şi ne ucid, ne 
răpesc liniștea şi plăcerea vieţii să fie nimicite şi risipite pînă hăt, la frun- 
țarii de lume. Avem ştire că acei ce rîvnesc la singe şi pradă nu au trecut 
cu toţii limesul de răsărit și de miazănoapte. Drumurile care conduc în- 
coace sînt pline de ei. O zi, două să mai avem răbdare. Apoi să lovim 
cînd ici, cînd colo cetele răzleţite și să-i facem să se strîngă toţi la un 
loc, iar locul acela de noi, nu de ei să fie ales. Am trimis știre fraţilor 
noștri din munţi şi de dincolo de munți să închidă văile; tot într-acolo se 
îndreaptă căpetenia Dadas în fruntea unor piîlcuri ale Dacilor Mari, ca 
să le taie retragerea. Cind totul va fi pregătit, înaintăm prin învăluire şi 
stringem mereu cercul, pînă ce-i vom avea ca într-un sac sub Viriul Mun- 
celul, lîngă Vicusul Cer Mare, unde apa Alunis se varsă în Samus. De la 
Napoca să ia domnia-ta detașamentele cu baliste şi catapulte, cu focuri 
grecești şi aruncătoare de sulițe, căci fiarele strîmtorate se bat pè viață 
şi pe moarte, iară noi va trebui să cruţăm vieţile luptătorilor noștri. Cu 
îngăduința domniilor voastre, ambuscada aceea va să le-o pregătim noi; 
alele şi cohortele legiunii nimerit ar fi să închidă valea de jos a Samusu- 
lui. Acestea ar fi plănuirile noastre, pe care le vom mai ajusta după caz. 
De izbîndim, ar fi păcat să ne oprim aci. Înţelepciunea ne îndeamnă să 
trecem munţii, să-i lovim şi să-i pustiim pînă la distanţă de zece zile de 
mers călare pe cal odihnit, aşa cum obișnuia să facă în vremi mai vechi 
bătrînul rege Burebista, care se zice că din aceleaşi motive cu ale noas- 
tre, pe Boii și Taurișcii cei prădalnici i-a spulberat de pe faţa pămîntu- 
lui.“ „Îndrăzneţe, dar şi înțelepte planuri ne-a înfățișat domnia-ta, s-a 
minunat, vădit impresionat, legatusul imperial. Le accept din toată inima 
şi fie ca Zeii să înlesnească izbîndirea lor“. După-amiaza aceea am re- 
zervat-o jertfelor, obișnuite înaintea oricărei campanii. Le-am oficiat în 
comun, fapt care a spulberat orice urmă de neîncredere și bănuială în 
rîndul luptătorilor şi a căpeteniilor. Noi am jertfit zeilor noştri un vițel 
de bour şi două junci albe; romanii au pus pe altarul de jertfe un taur 
alb şi doi țapi negri. Augurii lor au citit în măruntaie izbîndă sub bu- 
nele auspicii ale Belonei şi Zeului Marte; Erula a văzut în dreapta înăl- 
tare a fumului şi în înseninarea cerului bunăvoința lui Zalmoxis. La sfa- 
tul acestui înţelept am mai jertfit un tăuraş pe altarul Zeilor Romei, iar 
Macrinus Flavius Sirus ne-a urmat pilda, jertfind cel mai frumos taur 
din turma pentru hrana trupei. Petrecerea cu cîntece și vin, la focuri 
înalte, a încheiat ziua aceea și şederea în tabără. Aveam să ne urnim 
odată cu zorii, pe drumul imperial pînă la Napoca, de aici grosul trupei 

urma să ţină către izvoare neabătut cursul Samusului, pilcurile de că_ 
lări destinate încercuirii desprinzîndu-se pe parcurs, așa după cum se 
plănuise. La vicusul numit Nimigea, unde Samusul Mare se întilnește cy 
Apa Cerbilor, ne-am despărțit şi noi. Eu, cu pilcurile din subordine, 
aveam să trec limesul și să înaintez la distanţă de zece milliarii, parale] 
cu Samusul Mare; Zoltes, cam la aceeaşi distanță străbătea dealurile si 
munţii pe malul stîng; Bituva avea de făcut un ocol şi mai mare, ca să 
cadă în spatele inamicului, către izvoarele rîului. Romanii urcau fără 
grabă pe drumul de limes, fără măsuri de precauţie, ca să-i înșele pe 
inamici şi să-i convingă de faptul că ei singuri va să-i înfrunte. 

A doua zi, cu toată zăpușeala, am înaintat spornic. Din pricina unui 
munte prăpăstios schimbarăm şi direcţia de mers, cotind mult spre 
dreapta, ca să întîlnim albia unui pîrîu nărăvaş, izvoarele căruia fiind în 
apropierea locului unde se strîngeau în tabără Iazigii și Marcomanii. Va- 
lea pîrîului se lărgea și de acum erau tot mai dese urmele trecerii pră- 
dalnicilor peste aceste pămînturi. Cîmpuri nelucrate, lanuri năpădite de 
buruiană, cătune părăsite. Aproape se înserase atunci cînd ajunserăm la 
marginea unui vicus păstoresc părăsit. Era aşezat sub o chiceră de deal, 
la confluenţa riuleţului nărăvaş cu un pîrîiaş leneș ce îşi croia drumul 
dinspre miazănoapte printre dealuri lutoase, cenuşiu-gălbui, care curgeau 
şi ele către vale lăsînd în urmă rîpe şi falii adinci. Satul era pustiit așa 
cum numai focul şi ciuma își pot lăsa urmele trecerii: cîini de pripas, 
sălbăticiţi, care urlau fioros la apropierea noastră, a fiară, a strigoi şi a 
mort; bordeie săpate în coasta lutoasă, cu un cat de bîrne deasupra, in- 
trate parcă în panică, pornite la drum şi înlemnite locului de spaimă. 
Pe unele mai atîrna încă acoperişul de papură sau șindrilă, altele intra- 
seră cu totul în circuitul naturii: zăvorîte pe dinafară, se prăbuşiseră pe 
dinăuntru sub persistența ploilor şi dinții rozătoarelor. Cîteva, cu pereții 
de paiantă şi acoperişul din brazde, se încăpăţinau să înfrunte de-a-n pi- 
cioarele moartea, mîndre, dîrze, așa cum vor fi fost şi stăpinii lor, frun- 
tașii aşezării aceleia dintre muncele. Pînă şi copacii de la porţi, pomii 
din grădină, ulmii sacri din piața satului păreau intraţi în paragină, se 
uscau, agonizau de dor de oameni şi de teama pustietăţii. Pe fostele uliţe, 
înguste şi întortocheate, amenajate în pantă, năpădiseră mărăcinii, rugii 
de mure, troscotul, iedera, nalba şi alte asemenea plante, care par a mi- 
gra ca să se așeze în orice loc părăsit. Unele își înfipseseră rădăcinile tari 
sub praguri, altele se cățăraseră pe acoperișuri, prin crăpăturile paiantei 
frămîntată cu lut și bălegar; cele mai multe se lăfăiau şi se lăbărțau prin 
bătături, stăpîne pentru cine ştie cîtă vreme. Linişte, dar nu liniștea aceea 
molcomă, vegetală, de loc al morţilor, ci una agresivă, terifiantă, care 
face omul să ocolească şi pasărea să zboare înfricoşată mai departe. Ici- 
colo, printre ierburi, oase de om şi de animale, de-a valma albite de vînturi 
Și ploi, întărind convingerea că ne aflam pe un tărîm al umbrelor. Am 
fost nevoiţi să ridicăm popasul şi să căutăm loc de odihnă pentru ncap- 

aj departe. Pînă să asiintă soarele mai rămiîneau vreo trei ceasuri 
bune. Odată îndepărtați de sat, peisajul avea altă înfățișare. În afara așe- 
„ărilor şi ogoarelor părăsite la guri de văi, totul era plin de viaţă și de 
mişcare: pădurile tremurau frunză reavănă şi aşterneau umbră groasă, 
morile se orînduiau în covoare de un colorit viu, albinele nu se sinchi- 
seau de nestatornicia vremurilor și agoniseau de zor. Curînd furăm ne- 
voiți să părăsim drumul din vale, drum pe care se înmulțiseră semnele 
trecerii cetelor de năvălitori. Cînd soarele scăpăta către asfinţit era mai, 
mai să dăm buzna peste o tabără formată din vreo sută de care cu covil- 
tir și tot cam atîtea corturi cenușii, zdrenţuite, cîrpite, flendurite de prea 
multă folosinţă, de vînturi şi ploi. Într-un zăvoi, la malul apei, femeile 
spălau rufe, semn că nechemațţii veniseră ca la pomană, cu căţel, cu pur- 
cel. Ceran se strecură printre tufișurile de arini pînă în apropierea lor și 
trase cu urechea. Iată că bănuiala mea se adeverea: veneau din spațiul 
panonic, erau iazigi metanași și ţinteau să ajungă a doua zi la locul de 
întîlnire stabilit de Logan Lăţosul, sub ascultarea căruia se puseseră cu 
toții. Am trimis iscoade ca să mă conving că nici o altă tabără nu se mai 
aşezase prin apropiere. Oamenii mei erau nerăbdători. Așteptau cam de 
mult ceasul răfuielii și aveau destule datorii de sînge de plătit. Le-am 
cerut să cruţe femeile şi copiii, pe care, după înţelegerea cu legatusul im- 
perial, aveam să-i îndreptăm către cel mai apropiat castru. Am înconju- 
rat în desăvîrşită tăcere tabăra, la un ceas după lăsarea întunericului. Nu 
se aşteptau să fie loviți. Nici unul nu ne-a scăpat. O singură căpetenie 
am lăsat cu viață, ca să-l descoasem despre tot ce ştia că s-a pus la cale. 

Cu cît înaintam, cu atît ne apropiam de munții prin care vînasem în 
toți anii din urmă și îi cunoșteam la fel de bine cum îmi cunoşteam nă- 
ravurile. Dacă nici o piedică nu ne mai sta în cale, a doua zi, pe înserat, 
răzbeam la poalele Muncelului, în apropierea taberei vrăjmaşe. La un 
moment dat ajunserăm într-o zariște de pădure, în căutarea unui vad de 
trecere peste rîul învolburat. Aici se întretăiau trei drumuri: unul o lua 
la stînga, ţinînd către munţii verzui-albăstrii ce se profilau în zare, altul 
ținea cursul apei, cotind ușor către nord-est, al treilea, bătătorit şi bine 
întreţinut, făcea unghi drept cu al doilea, luînd-o spre dreapta, pe lîngă 
liziera unei păduri de stejar. „Cînd se întîlnesc trei drumuri în apropie- 
rea unui vad de trecere, acolo trebuie să fie şi un altar de jertfă şi de în- 
chinat. Ceea ce eu nu prea văd, iar lucrul acesta nu-mi prea place. O 
faptă bună e întotdeauna o faptă bună și cînd o să mă înfăţişez Zeilor, 
pentru cealaltă viaţă hărăzită de ei, poate voi fi întrebat: Erula, bicisni- 
ce, tu care ai vînat vietăţile semănate de noi pe pămînt şi ai hiclenit, şi 
ai mințit, şi ne-ai ieşit deseori din poruncă, chiar de vei zice că ai săvir- 
şit toate astea pentru binele neamului tău, făcut-ai tu la viaţa ta vreo 
faptă cu adevărat plăcută nouă? Atunci eu, punînd opinca între ușă şi 
stilpul porţii acelui tărîm, ca să nu mi-o dea în nas și să rămîn pe din- 
afară, voi zice spăşit: Făcut-am, mărite Zeu! În țara tătînilor mei, la o 

năpraznică năvălire de tilhari prădalnici, așa nemernic cum mă vezi, am 
ridicat cu mina mea altar la margine de drum, am pus piatră de jertțaă 
şi de închinat și ţi-am scrijelit slăvitul nume, ca ei toţi să-l rostească şi 
să nu le dai cu ușa în nas cum mi-ai făcut-o mie.“ Glumind, s-a pus pe 
treabă, mînuind cu pricepere barda şi arătînd o forţă a braţelor scurte 
pe care nu i-o bănuiam. A jertfit apoi întru norocul luptătorilor un þer- 
bec şi i-a îndemnat să ridice imn de laudă zeilor Zalmoxis, Silvanus si 
Muma cea Mare. A încheiat zicînd: „Aceasta e o faptă bună, care dă Vo- 
ioşie inimii şi tărie brațului. Iară voi, fraților mai tineri, nu uitaţi ca la 
răscruce de drumuri să încropiţi altar, pentru ca omul rătăcit să gîndească 
şi să se întărească în cuget gîndind că nu e singur pe lume.“ 

Ştiam că drumul cel umblat duce la vicusul Cerul Mare. De fapt în- 
tr-acolo duceau mai toate drumurile de prin acest ținut, din două pri- 
cini: una, că satul era așezat într-un fel de matcă a apelor și, deci, a văi- 
lor locuite, a doua privea importanţa lui din mai multe privințe: tocmai 
aici ieşea Samusul Mare din cheile muntelui la loc larg, tot aici se ţineau 
două mari tîrguri peste an, de aici pornea drumul cel pietruit, numit Al 
Limesului, pe care la vremuri de pace urcau cei ce își căutau leacul la 
vestitele izvoare cu apă tămăduitoare. Iazigii și marcomanii rătăcitori, 
obișnuiți cu șesurile și văile largi, prin care din veac își duceau traiul, 
preferaseră acest loc înconjurat de muncele, gîndind numai cînd şi cum 
vor da năvală către ţinuturile mănoase ale provinciei, nu şi la alterna- 
tiva că vor putea fi atacați şi încă tocmai aici. Ca punct de întîlnire pen- 
tru o tabără pașnică locul era ideal. Îmi închipuisem că năvălitorii își 
așezaseră aici tabăra vremelnică tocmai pentru că înlesnea sosirea ne- 
stingherită a cetelor lor prin trecătorile munţilor de la miazănoapte și 
soare-răsare. 

Locuitorii satelor părăsite, pripăşiţi prin adîncuri de codri și văgăuni 
de munte împreună cu familiile şi avutul lor, au dat veste din unul în- 
tr-altul despre apropierea noastră şi au început să ni se alăture. La înce- 
put m-am codit, socotindu-i un fel de povară, mai apoi i-am primit cu 
dragă inimă. Acum erau de mare folos. Puşi sub ascultarea unei căpetenii 
de nădejde, le-am poruncit să închidă drumul şi valea cu palisade de 
“lemn şi de bolovani, încît nici un tîlhar să nu găsească scăpare pe aici. 
Apoi, am părăsit valea şi am luat sub tălpi un drum de coștişă, care urca 
în serpentine plaiul pentru a ajunge la stînile de pe culmea muncelului 
ce străjuia Samusül dinspre miazănoapte. Pe platoul despădurit am răz- 
bit abia după ceasul înserării. Tabăra vrăjmaşilor cuprindea tot şesul 
dintre ape, atît cam cît ar dura, în lung și în lat, galopul unui cal odih- 
nit. Focurile alcătuiau un fel de insule aşezate la o oarecare depărtare 
unele de altele, după triburi şi neamuri, cum avea să-şi dea cu părerea 
prinsul pe care îl purtam cu noi. Dacă spusele sale se adevereau, în- 
semna că avem de-a face cu cel puțin trei seminții și vreo șaptesprezece 
cete. Dacă fiecare ar fi fost numai de mărimea celeia pe care o spulbe- 

asem noi cu o seară înainte, tot însemna că aveam de înfruntat mai 
multe mii de duşmani nevoiți să își vîndă scump pielea. Socoteala mea 
fusese greşită. Cei strînşi, ca într-o imensă căldare, în văgăuna dintre 
muncele, numărau peste şapte mii de oşteni aparţinind unor triburi răz- 
poinice și crude. Deocamdată mă orientam după numărul focurilor, abia 
dimineaţa aveam să mă mir de mărimea furnicarului din vale. De pe 
latoul unde ne găseam, și care domina împrejurimile, ar fi trebuit să 
văd şi taberele unde poposeau ai noştri. Uitasem că așa cum noi nu ne 
îngăduiserăm să aprindem focuri, nu o făcură nici ei. Mă îngrijorasem 
degeaba că nu au ajuns la ziua hotărită, care era tocmai cea următoare. 
Atacul fusese plănuit la răsăritul soarelui, ca să lucrăm cu chibzuinţă şi 
să nu ne tăiem între noi. Semnalul cuvenit avea să-l dea balistele. Pînă 
la răsăritul soarelui aveam destulă vreme să ne furișăm în vale, unde să 
așteptăm să-şi săvirșească lucrarea catapultele şi focurile greceşti. Cu 
gîndul la măcelul de a doua zi de teama ca nu cumva pilcurile noastre 
destinate încercuirii să întîrzie, zădărnicind planurile așa de migălos puse 
la cale, în noaptea aceea m-am frămiîntat cît într-o viaţă. 

De bună seamă un Zeu bun a făcut ca somnul să nu mă mai caute. 
Odată cu răcoarea nopţii cerul s-a acoperit de nori împovăraţi de noian 
de apă. Zăpuşeala zilei se descărca abia acum. De nu eram treaz, atacul 
de a doua zi ar fi fost zădărnicit, surpriza dusă pe apa simbetei. Fulgere 
scurte şi groase prinseră a brăzda cerul, ale cărui ugere pline erau gata, 
gata să se reverse. Am dat alarma și am poruncit oamenilor să ocrotească 
corzile arcurilor, hotărîtoare într-o bătălie ca aceea pe care cu migală o 
pregătisem. Profitînd de furtuna dezlănţuită, un fel de răbufnire a mî- 
niei Zeilor, l-am luat pe Ceran cu mine, lăsînd tabăra în grija lui Erula 
și am coborit costișa lină a muncelului, ferindu-ne numai de lumina ful- 
gerelor. Am ajuns mai curînd decît nădăjduisem la ţinta călătoriei noas- 
tre — tabăra inamicului. Aici am găsit atita larmă şi alergătură încît, 
pentru început, crezusem că ai noștri au dat atacul, profitînd de dezlăn- 
țuirea furtunii. Pricina frămîntării era cu totul alta. Ploaia aici nu fu- 
sese ploaie, ci rupere de nori; șuvoaiele s-au prefăcut într-o clipită în 
viituri, viiturile în năvală de ape, năvala aceasta fără oprelişte umpluse 
lunca întinsă pe care lotrii își aşezaseră tabăra. Aproape un ceas, cît a 
ținut potopul, ne-am plimbat ca prin ţara nimănui, cercetînd, trăgînd cu 
urechea, luînd seama. Erau mulţi, de două ori mai mulţi decît bănuisem 
eu, orientîndu-mă după numărul focurilor. Cel puţin un sfert, dacă nu 
cumva mai mulți, erau strînsură, ori balast, adică femei, copii, bătrîni 
nevolnici, pe care altfel nu îmi puteam explica de ce fuseseră luaţi în- 
tr-o astfel de expediţie, decît punînd nesocotința pe încredințarea că cel 
Puțin o bună bucată de vreme nu vor întîmpina nici o împotrivire. Curînd 
mă convinsesem şi de o altă slăbiciune a taberei: toate căpeteniile se 
adunaseră în clădirile pichetului de graniţă, din mijlocul aşezării, care 
coincidea şi cu mijlocul platoului. Dacă ar fi fost atacați prin surprin- 

dere, le-ar fi trebuit o groază de vreme pînă să ajungă în rindul celora 
pe care îi comandau. Intervalul de o clipită, cît fulgerele luminau Ca 
ziua, mi-a fost de ajuns să constat și o altă slăbiciune a prostănacilor de 
sarmaţi: majoritatea dintre ei erau temuţi luptători cu arcul, arc pe care 
la gîndul că mîine va fi iarăși soare, nimenea nu îl ferea de umezeală. 
Fusesem norocos, ba mai mult decit norocos, ci inspirat de Zei, fiindcă 
de atîta vreme nu mă mai lăsasem cuprins în mrejele somnului. Acum 
altfel, cu totul altfel trebuia să se pornească şi să se desfăşoare atacul, 
Inspirat fusesem şi atunci cînd mă hotărîsem să îl iau pe Ceran cu mine. 
Regretam, amarnic regretam că nu l-am luat şi pe Ariort, ca să-l trimit 
solie la pilcurile conduse de Zoltes și Bituva. Am comunicat regretul 
acesta destoinicului Ceran: „Tu, prietene, cu orice risc trebuie să ajungi 
în tabăra lui Macrinus Flavius Sirus înainte de a se lumina de ziuă. Ba- 
listele şi focurile greceşti nu ne mai fac trebuință decît atît cît să dea 
semnalul pentru atac. Îmi pare rău că nu l-am chemat și pe Ariort, pe 
care l-aş fi putut trimite cu sfaturi la căpeteniile de dincolo de Samus.“ 
Un glas din apropiere m-a făcut să tresar de spaimă. Noroc că la anii 
mei aveam inima unui flăcăiandru. „Păi, sînt aici, domnia-ta, cinstite vi- 
nător. Nice cum nu se apropia de mine somnul. Atunci ce am zis: ia să 
mai ținem de vorbă străjile, că, pe o vreme hicleană ca asta, cine mai 
știe ce se poate întîmpla. Așa v-am văzut strecurîndu-vă din tabără și 
v-am recunoscut la lumina unui fulger. Avuserăţi noroc, zău aşa, căci 
tocmai mă pregăteam să arunc sulița. Am chitit repede ce planuri aveti, 
bănuiam ce primejdii vă aşteaptă şi, cu riscul de a vă supăra, m-am ti- 
nut pe aproape. Ba, mai mult. Am făcut rost şi de trei bidivii, ca la o 
adică să nu pierdem vreme. Poruncește, domnia-ta!“ 

În zori, la ceasul cînd văzduhul e numai triluri, zumzet şi parfumuri, 
iar duşmanul se lăsase copleșit de somn după noaptea în care s-a luptat 
cu viiturile, un chiot prelung sfîșie valea, însoţind prima bătaie a cata- 
pultelor și primele coșniţe cu rășşini aprinse, aruncate peste corturi, bor- 
deie și îngrămădirea de care. Tot cam atunci, patru cete din vreo cinci 
sute de călăreți şi-au făcut apariţia din patru zări şi, în galopul îndrăcit 
al cailor odihniţi, au prins a înconjura tabăra sarmaților iazigi şi marco- 
mani, purtind în vînt fiorosul dragon dacic, pe care luceau cele șapte 
stele, ale destinului şi ale zodiacului, şi din a cărui alcătuire răbufnea 
înfiorător un urlet prelung de lup turbat, sfîrşit într-un fel de larmă care 
aducea a cutremurare de pămînt, viitură de ape şi surpare de ceruri. Era 
de ajuns să îl auzi, chiar de îţi era cunoscut de cînd te născuseşi, ca să 
te cutremuri de spaimă și, suflet mic de-ai fi fost, să te arunci cu fața la 
pămînt. Dacă la un atac din partea romanilor, spurcaţii de metanași nu 
se gîndeau, la unul din partea dacilor, nici măcar atît! Unii, mai tari de 
cuget, şi-au regăsit curajul şi au pus mina pe arme; cei mai mulţi s-au 
strîns grămadă, ca o turmă de animale atacate de fiare; o parte au prins 
a căuta scăpare în munte și în pădurile din jur. Pînă la adăpostul copa- 

cilor ori al stîncilor locul era deschis şi neted ca în palmă, aşa încît să- 
geţile îi culcau polog la pămînt, iar lăncile, suliţele şi ghioagele împlineau 
ce mai rămînea de la prima săcerătoare. În partea de sus a Samusului 
Mare, acolo unde pe un platou întins, sub forma unui scut dacic, se orîn- 
duiau bordeiele şi acareturile vicusului Cerul Mare, duşmanii se regru- 
paseră şi opuneau o rezistenţă îndirjită. Tot într-acolo ţinteau să răz- 
bească şi cei ce se convinseseră că în pădure ori în munte nu pot ajunge 
decît cu preţul vieţii. Mi-am strigat oamenii, am alcătuit un trup de vreo 
cinci sute de călăreţi după formaţia zborul cocorilor, eu fiind călăuza, 
şi într-o cavalcadă cum nu cred că s-a mai. pomenit vreodată am luat di- 
recţia platoului, am izbit în acea adunătură ca un berbece de dărimat 
ziduri şi am despicat în două ceata de vreo două mii de tilhari, care se 
apăra sub carapacea scuturilor, retrăgîndu-se pas cu pas şi ţintind să 
ajungă la Cheile Samusului, de unde, sub oblăduirea muntelui, s-ar fi 
făcut nevăzuţi. Pe șleahul deschis de mine s-au avîntat călăreţii lui Ortis, 
venind ca o vijelie dinspre stînga. Culoarul prinsese totuși a se strînge și 
poate că am fi fost copleșiți dacă din direcţia opusă nu ar fi dat năvală, 
pe caii lor grei şi împlătoşați, călăreţii romani, vreo şapte, opt sute, sub 
comanda generalului Aurelius Redux. Tot atunci, oblic, au lovit din 
amonte, ca o viitură de ape, oamenii conduşi de încrîncenatul Datis. Pe 
lîngă urechile mele şuierau ca niște şerpi întăritaţi sulițe, săgeți, lănci, 
securile de luptă ale prietenilor şi neprietenilor. Toţi ai noștri luptau cu 
capetele descoperite, ca să nu ne omorîm între noi, şi la un moment dat 
am avut imaginea unui lan de trestii care, ici se apleacă, ici se ridică, 
într-o vălătucire de vîrtej. Mi-am strigat iarăși oamenii. I-am făcut semn 
Și lui Dacis să mă urmeze. Am înconjurat galopînd tabăra vrăjmaşă, sau 
ce mai rămăsese din ea, şi am pornit vînătoarea. Ortis și Aurelius Redux 
mi-au înțeles planurile şi au acoperit fîșia de teren neted din partea 
dreaptă a apei; pe platou şi mai jos, unde fusese ridicată tabăra, luptau 
acuma cot la cot, umăr la umăr, spate în spate pedeştri. Se auzeau icnite, 
îndemnuri: loveşte frate, păzea, împunge, fereşte, taie-l mă! Cohortele 
romane, înarmate pînă în dinți, se împărțţiseră în mai multe falange, care 
din alergare se alcătuiau în formă de pinten, şi într-o tăcere încrîncenată, 
înspăimîntătoare, ce prevestea tărîmuri ale morţii, înaintau şi își săvir- 
şeau singeroasa lucrare, împingînd totul ca un tăvălug către platoul în- 
conjurat de noi. Eram atît de încrîncenat, de cuprins de beţia luptei, 
încît o zi, o săptămînă, un an nu aş fi simţit oboseala trupului şi slăbi- 
ciunea brațului. Un Zeu prielnic mă ocrotea, desigur, fiindcă din atitea 
săgeți, lănci, securi cîte îmi fuseseră adresate, nici una nu mă atingea. 
Porunca: AJUNGE! transmisă de Mavrinus Flavius Sirus prin olăcari 
Și trîmbițată de oştenii cu alămuri, m-a găsit în partea de răsărit a 
Vvicusului, cu mîinile încleştate de grumazul celuia pe care îl bănuiam 
comandantul vrăjmașilor, o namilă cu forţă de zimbru, ce m-ar fi dove- 
dit poate, dacă ghioaga lui Ariort, care nu știu cînd şi cum răsărise iar 

lîngă mine, nu l-ar fi doborit ca pe o vită la altarul de sacrificiu. La în. 
ceput nu am priceput rostul poruncilor date de legatusul imperial. Abia 
după ce mi-am răcorit obrazul în undele reci ale Samusului, pe malu] 
căruia mă încleştasem cu vrăjmaşul ce-și căuta scăparea peste apă, am 
înțeles că provincialii au nevoie de sclavi tineri şi puternici, ca să ridice 
iarăși în vechea tărie castrele, burgurile şi pichetele de la limesul de 
răsărit şi de miazănoapte. 

De m-aş fi privit în oglinda apei, de bună seamă că m-aş fi înspăimîn- 
tat. De aceea, cînd mi-a strîns puternic braţul, locţiitorul împăratului; 
pentru Dacia a exclamat: „Pe toți Zeii! Domnia-ta, viteazule taraboste, 
arăţi, fie-mi iertată comparaţia, ca un satir hărtănit şi însiîngerat. Ara- 
tă-te degrabă medicului meu, ca să te mai poţi bucura de această mare 
biruință!“ „Mulţumesc, serenissime, i-am răspuns, abia trăgîndu-mi sufle- 
tul de osteneală, dar nu cred să am vreo rană care să merite osteneală. 
Mai bine să ne sfătuim ce avem de făcut.“ „Ai dreptate, numai că nici 
vreme de sfaturi şi plănuiri nu prea avem. Am privit totul de pe dîmbul 
acela, unde de cu noaptea ne-am instalat balistele. De scăpat nu au scă- 
pat mai mult de două, trei sute şi...“ „Fii domnia-ta pe pace, că n-au 
scăpat nici atiția. Văile și potecile sînt împiînzite de oamenii noştri și de 
localnicii care de mult aşteaptă să se plătească faţă de acești nemernici.“ 
„Atunci, înseamnă că aici am isprăvit ce aveam de isprăvit şi...“ 
„Domnia-voastră să nu se grăbească! Altfel ne-a fost înţelesul, dacă 
bine îmi aduc aminte. Cale de șapte zile, la galop, cu cal odihnit, picior 
de tîlhar din soiul acesta nu va mai rămîne. Îngăduie, dar, să plecăm în 
treburile noastre.“ „Nu îngădui, ci te vom însoţi, taraboste. Deşi nu avem 
dezlegarea să îi lovim pe Iazigi, Roxolani, Bastarni și Marcomani în ţările 
lor, ele fiind, cum bine știi, neamuri federate...“ „artă, mărite gene- 
ral, dar îmi vine să rîd şi nu e momentul. Neamuri federate, nişte tîl- 
hari care piîrjolesc, jefuiesc și omoară ca în codru prin Provincia Dacia?! 
Federaţii își respectă obligaţiile, nu te lovesc.pe la spate, cînd te simt 
slab şi neajutorat.“ „Ai dreptate. Așa stau lucrurile. Sînt convins că și 
pașnicul cezar Antoninus Pius ar gîndi şi ar proceda la fel. Domniile- 
voastre, generalilor, ce părere aveţi?“ Cei trei s-au înțeles repede din 
priviri. A vorbit Aurelius Redux, despre care mai tîrziu aveam să aflu că 
purta în vene sînge de dac: „Prilej ca acesta să ne asigure pentru multă 
vreme liniştea la hotare cine ştie cînd se va mai ivi, iscusite Macrinus. 
Noi zicem să nu mai pierdem vremea și să alăturăm călăreților daci, 
costoboci şi Daci Mari, alele noastre. Îngăduie să iau însumi comanda lor. 
O frăţie de arme ca aceea pe care am sacralizat-o astăzi cu sîngele nos- 
tru, e mai mult decît o faptă a noastră, e o voinţă a Zeilor.“ 

Ne-am căutat răniții şi morţii. Ne-am spălat rănile și le-am oblojit. 
Am adus jertfă de mulţumire zeilor, îndeolaltă, căci îndeolaltă am luptat 
şi am sîngerat. Am pierdut puţini oameni, însă pe cei mai vrednici şi mai 
dragi. Ceran, pe care îl îndrăgisem ca pe copilul meu, n-avea să se mai 

„tţoarcă în Munţii cu Aur, unde îl așteptau pădurile şi piîraiele, rosturile 
în nului gospodar de sub muntele Negrileasa și, poate, Arcia Candida. 
gi îngropat la rădăcina unui stejar falnic, cu armele duşmanilor lîngă 
care a căzut la acest năpraznic seceris, şi cu armele sale, care nu şi-ar 
mai fi găsit un altul pe măsură. Cînd am încredințat morţii noștri în 
grija Zeilor, am rostit printre lacrimi și numele tinerelor căpetenii Bituva 
si Dadas, lujere căzute în primăvara vieţii. Dar, cum în vremi ca acelea, 
irăiai clipă de clipă cu moartea alături, îngrijorat erai nu că mureai, ci 
cum mureai. Credinţa în fericita lume de dincolo, pe care ne-o hărăzea 
Marele Zeu, însenina gîndul şi alina despărțirea. 

Aurelius Redux, Dacis și Ortis fuseseră desemnaţi să ducă campania de 
pedepsire şi pacificare către miazănoapte și soare-răsare. Generalul Seda- 
tius Severianus, împreună cu căpeteniile mari ale dacilor nordici și cos- 
tobocilor: Maros, Dius, Duras, Gerula şi Rigozi, rămînea pentru o vreme 
la castrul de la Rurpeia, pentru continuarea tractatelor de stabilire în 
provincie a celor doritori de „viața romana“, Procuratorul Imperial lăsîn- 
du-i în acest scop o întreagă armată de scribi. 

Drumul pînă la Apulum l-am făcut alături de Macrinus Flavius Sirus 
si Statius Priscus. Mi-am dat cu ușurință seama că, după tot ce înfăp- 
tuisem, le stăteam ca un balsam la inimă. Se întreceau să mă gratuleze 
cu laude, să-mi dea bucatele cele mai bune și vinul cel mai dulce. Ajunși 
la Apulum, prăfuiţi și osteniţi, dar primiţi în triumf, am adus în aceeași 
zi jertfă Zeilor prielnici: doi tăurași albi, două capre negre, o vițelușă 
codalbă şi nenumărate păsări, în măruntaiele cărora augurii au citit vii- 
toare întîmplări. Se apropia seara, dar încă nu mi se îngăduia meritata 
odihnă. Printr-un magistrat încorsetat în galoane și fireturi, Macrinus 
Flavius Sirus mă poftea să încheiem împreună acea zi mare la termele 
municipale. Magistratul era însoţit de sclavii şi sclavele de trebuință 
pentru ceremonialul îmbăierii. M-a pufnit rîsul şi mi-am zis: „Te-ai 
ajuns, Viezure băiete! Bine că nu ţi s-a organizat un triumf la Roma, căci, 
obosit cum eşti, adormeai pe tine!“ 

Seara a fost plăcută. Una dintre cele mai plăcute despre care îmi 
aminteam. Baia de aburi, baia rece, gimnastica, masajul, alifiile, bucatele 
alese, vinul de Chios, mă făcuseră alt om. Parcă mă născusem a doua 
oară. Mai cu seamă a cincea cupă, cînd ceremonios nevoie mare, dar în 
ținuta în care venise cu cincizeci de ani în urmă pe lume, Macrinus Fla- 
vius Sirus îmi făcea cunoscut că sărbătorim două evenimente: ziua naş- 
terii sale și cea a numirii mele în rangul de comis peste toate aşezările 
Dacilor Mari, Costobocilor și dacilor prigoniţi cîndva, pe care începînd de 
astăzi Imperiul îi îngăduia să se aşeze pe pămînturile libere din Pro- 
vincie. Am băut pînă la fund cupa aceea şi apoi nu mai ştiu cîte i-au 
urmat. Mă temeam că totul nu e decît vis, şi, chiar vis de era, aș fi 
vrut să dureze. 


4 Pi 


Capitolul unsprezece 


DINSPRE SURIANU ȘI VIRFUL LUI PATRU SE DESCHIDEA ZAREA 
şi creştea la orizont un imens voal străveziu suflat cu galbenul holde. 
lor în pîrg şi cu roșul florilor de munte. De mii și milioane de ani, de ja 
începuturile lumii de acolo răsărea pentru locuitorii de pe Valea Gră. 
diştei soarele. Dintr-acolo se revărsa şi acum ziua, mai întii furișată, 
apoi tot mai grăbită să-și intre în rosturi. Cînd bulgărele de foc a să]. 
tat, ca aruncat d€ o mînă urieşească, peste Culmea Luncanilor, moș Toa- 
der Berian a tresărit. Aşa cum se zice că tresar strigoii, spiriduşii, duhu- 
rile şi vîlvele la cîntatul cocoşilor. Însemna că trecuse timpul istorisirii, 
se spulberase noaptea, felia de taină din timpul lumii, cînd totul este 
îngăduit și totul e posibil. 

Cei trei, roată în jurul lui Toader Berian, zis Şerpele Roş, încă mai erau 
ochi şi urechi. Ochii urmăreau fascinaţi jocul negului-antenă de pe vîrful 
nasului, urechilor nu le venea să creadă ceea ce auzeau. Bătrînul obosise. 
Istorisirea se depăna cu poticniri tot mai dese, lipsită de vlagă. Uneori, 
cît viața unui fulger pe cer, bătrînul încremenea, părînd a fi o statuie 
cioplită în piatră de tuf. Copiii, alarmaţi, se grăbeau să alunge hameșa 
uitare. Cum făcea acum Teofana: „Moş Toader, matale poţi grăbi, mai 
poți şi sări peste ce crezi că are mai puţină importanţă, însă încheie poves- 
tirea cum se cuvine rugămu-te!“ „Ei, fire-ar să fie! răbufni Bogdan, ce, 
parcă ziua aceasta nu ar mai fi putut întîrzia măcar un ceas?!“ Bătrinul 
nu își mai aprinse pipa. O scutură numai, lovind-o de buturuga de pe 
care nu se mai clintise de cu seara. Închise ochii o clipă, dar care copiilor 
li se păru fără sfîrșit, îi deschise de parcă pleoapele i-ar fi fost de piatră, 
și schimbă tonul. Schimbă și ritmul zicerii. Nu îți mai puteai da seama 
dacă vorbește în somn ori în trezie. 

Era sfîrşit de vară secetoasă. Mă găseam pe prispa casei mele de la 
Izvorul Alunului și însăilam cu cerneală de bozii cuvinte pe o pielicică 
albă de căprioară. Un fel de cronică pentru viitorime. Pe care aveam s-o 
pun într-o raclă de piatră, alături de tăblițele cerate şi de alte dovezi ale 
trecerii mele prin acea clipă de viaţă. 

Viața mi-am trăit-o cum se cuvine. Chiar de-i supăr pe cei ce mi-au 
dat-o, trebuia să recunosc că mor împăcat. Ce rost ar fi avut trecerea mea 
prin grăuntele de lumină ce îl numim viaţă, dacă nu aș fi făcut nici un 
bine şi nu aș fi lăsat nici o urmă? Iată că eu, printre cei puţini din neamul 
meu, care şi somnul şi l-au petrecut cu capul pe scut și cu mîna pe arme, 
m-am încumetat, după pilda scribilor de la Roma și din Elada, să las ur- 
mașilor înscrisuri cu mărturie pentru vremi ce chiar mîine vor fi cenușă, 
pulbere și uitare. De cînd fusesem numit păstorul cel mare al dacilor de 
peste limes, aşezaţi pe văile şi platourile Cetăţilor Sacre şi peste tot unde 
pămîntul aştepta să fie arat și semănat, zilele de răgaz întru migala scrisu- 

jui au fost puţine, cele de risipire pentru obşte şi neam îndestule. Cinci 
uni i-am păstorit cum se cuvine, pînă ce s-au aşezat temeinic în rosturi. 
Am legănat copiii lui Ortis şi Dacis, depănînd gheme de amintiri cu Ortis 
pătrînul, vlăstarul de rege; l-am deprins cu tainele vinatului pe feciorul 
jui Ariort, care s-a mutat cu rosturile și gospodăria mai aproape de mine, 
„m sporovăit nopţile despre cîte în lună și stele cu șugubăţul Erula care, 
Ja fel ca mine, nu cunoştea somnul în anii aceia; l-am ajutat pe Zebal 
să-și redeschidă hanul de la întîlnirea Riului Mare cu Sargetia şi am săru- 
tat fruntea Arciei Candida, căreia Ortis cel tînăr îi pusese coroniță de 
mireasă; împreună cu Macrinus Flavius Sirus am mai petrecut clipe fru- 
moase la termele de la Ulpia Traiana Sarmizegetusa, și am jucat bani buni 
la zaruri, pînă ce dintr-o necunoscută pricină a căzut în dizgraţia augus- 
tului blajin, Antoninus Pius. Mi-a fost dat să-l întîlnesc pe Tiberius Ma- 
ximus, cel tînăr, cerșetor la porțile Ulpiei, devenit bețiv și nevolnic, și 
să-i asigur o piine la curţile mele. Despre toate astea și despre atitea altele 
ce merită neuitarea m-am hotărît să scriu, ca să rămînă ceva din aceste 
vremi adînc tulburate, cînd murea cu generația mea o lume și se năștea 
alta, aşa cum sub stratul arămiu de frunze ghinda, încolțind, se pregă- 
teşte să ia locul pădurii. Macrinus Flavius Sirus, fie-i numele slăvit, îmi 
zicea adeseori: „La judecată, martorul bun îţi apropie partea dreptăţii; 
deci, fără martor nu ai dreptate, așa cum fără istorii nu ai trecut.“ Dar 
multele semne cioplite în piatră, nemurite în ziduri, veșnicite în datini?! 
Ele? Oare numai ele?! Mîna tremură, cuvîntul nu vine, litera fuge, mintea 
zăuită ... 

Impovărat de ani, iată-mă iarăşi pregătit de drum. Picioarele greu mă 
mai țin, calul, îmbătrînit și el, anevoie mă poartă, toate mă trag spre 
pămînt și pe toate le uit cînd neamul mă cheamă. În Poiana Omului de pe 
Platoul Luncanilor, aproape de Peştera Zeilor, va să aibă loc întîlnirea 
neamurilor la Solstițiul de vară. Oare dintre cei vechi cîți îmi vor mai 
întinde plosca şi cîţi îmi vor mai da bineţe? Datina, rămasă din vechi, 
e ca o dată la cinci ani, în dricul verii, neamurile vecine, din marele neam, 
să se strîngă în Poiana Sacră, unde au loc sfaturile și judeţele înțelepţilor, 
pentru pricini de pace şi război, rătăciri de turme, călcări de hotare, văr- 
sare de sînge, răpiri de muieri. Aceasta e a doua mare sărbătoare a nea- 
murilor, care cuprind în acea zi a păcii şi judecății un platou întins cît vezi 
cu ochii, ridică adăposturi, întind coviltire, încropesc colibe, în care adă- 
postesc pe timpul cît ţin serbările rudeniile împrăștiate prin depărtate 
locuri, majoritatea veniţi mai mult cu treburi de negoţ sau cumetrie 
decit cu pricini de judecată. Unii cumpără, alții vînd, unii pîrăsc, alții se 
apără, unii înceluie, alţii se lasă înceluiţi, încît evenimentul depăşeşte in- 
teresele unei familii şi ale unor neamuri învecinate. Lumea curge, ştirile 
aleargă, poveştile se ţin lanţ, rapsozii au trecere, eroii, noroc, șarlatanii, 
destui sărăcuţi cu duhul, saltimbancii şi dresorii, destui gură-cască. Ve- 
neau la întîlnirea din Poiana Omului, după cum le îngăduiau drumurile și 

depărtările, oameni de rînd, flăcăi tomnatici, fete bogate şi cam trecute, 
alături de cele frumoase şi sărace ca pustiul, veneau bogătanii ori săracii 
şi toți erau mînaţi de gîndul că la sărbătoarea Solstiţiului de bună seamă 
se vor căpătui. Uite aşa, sub ochii mei la fel de mirați ca și la prima ser. 
bare, se întemeiau căsătorii, neamul se amesteca și creştea ca în vremu- 
rile bune ale tinereţilor mele. Judecata înțelepţilor, îndătinată din mosi- 
strămoși pentru ziua aceea, avea acum, ca şi altă dată, mai mult rostul 
de a așeza în temelii durabile asemenea daturi. Dacă fata, singura într-o 
familie în care părinții aveau feciori, ieșea dintr-o căsătorie în care mama 
își luase soţ, cu averea și cu zestrea de la părinţii ei, adică îl cîștigase la 
tirg de vară, cum se mai spunea, ea singură moștenea averea, hotărînd, 
după bunătatea inimii, dacă se cuvenea să lase ceva ori nu şi fraţilor săi. 
De cele mai multe ori ei se alegeau cu sfatul de a-și cîştiga pîinea în 
lumea largă. Tocmai pe dos se petreceau lucrurile în familiile unde bărba- 
tul fusese cel ce adusese mireasă săracă în casa părinţilor săi. Aici, dacă 
mezinul nu era cumva dezmoștenit din pricina unor ruşinoase năravuri, 
dar numai cu voia Sfatului Înţelepţilor, el singur rămînea cu agonisealu. 
Aceasta era pricina din care, deşi întemeiau familii și aveau la rîndul lor 
copii, frații și surorile nu se despărţeau, averea rămiînînd, în cazul acesta, 
bătrînilor, pînă cînd şi copiii lor îmbătrîneau: doi, trei, șase, nouă, treispre- 
zece, cîți erau ridicau casă de piatră, ori de biîrne, ori săpau bordeie, gos- 
podărind bunurile îndeolaltă și trăind în aceeași ogradă străbunici, bunici, 
nepoți, strănepoțţi și străstrănepoţi, în bună înţelegere, cîte trei, patru și 
chiar cinci generaţii. 

Veneau la serbările din Poiana Omului oameni de rînd, taraboşti și 
oşteni, păcurari, agricultori şi negustori,. meseriași de tot felul de prin 
văile şi munţii apropiaţi, veneau chiar şi alte semințţii, împestriţind în- 
tinsul Platou al Luncanilor cu fel de fel de adăposturi, fiindcă sărbăto- 
rile ţineau trei zile. Către vestita Poiană a Omului duceau felurite dru- 
muri, în majoritate sigure și bine întreţinute de“auxiliari şi de hangiii 
care, în numai trei zile, cîștigau cît pentru întreg anul. Un drum, numit 
și drumul ţării, venea de la Ulpia Traiana Sarmizegetusa, se unea cu cel 
al Hategenilor la confluența Sargetiei cu Rîul Mare, le însoțea o vreme 
cursul pe malul drept și, înainte de Aquae, o cotea spre munte, ţinînd 
Valea Veteranilor şi lăsînd în stinga cetăţile de la Piatra Roşie şi Feţele 
Albe; altul, după ce lăsa la dreapta apa înșelătoare a Marisului, o ţinea 
în sus pe malul Sargetiei, ca să verse tot pe Drumul Veteranilor puhoi de 
oameni veniţi de la Germisara, Blandiana, chiar Apulum și Munţii cu 
Aur; două drumuri mai puțin importante, dar nu și cu prilejul sărbători- 
lor de pe platou, străbăteau culmile domoale dinspre Apa Frumoasei și 
Munţii Delarilor; mult mai importante erau de data asta potecile, ce pu- 
teau fi numărate cu zecile, cu sutele, cu miile, luate în copitele cailor 
ori în tălpile opincilor, căci nici un drum către Poiana Omului nu era 
prea greu sau prea lung cu un prilej ca acela. 

După prima zi, a Marelui Sfat, în care se aduceau în faţa bătrînilor 
inţelepţi pricini de tot felul, urma a doua, ce era zi de tirg, la care se 
vindea tot ce avea sau nu avea preţ, de la sare la sclavi, de la soții şi soți 
la miere şi mied, de la boii mocăneşti cu coarnele întoarse, la caii de rasă 
si măscăricii de duzină. Nimenea nu își amintea ca aici să se fi furat vre- 
odată măcar o potcoavă, ori negustor să înşele la cîntărit şi numărat, căci 
asemenea fărădelegi se pedepseau cu moartea. Judecăţile erau drepte sau, 
mai bine zis, atît de drepte cît pot fi judecăţile făcute de om pentru seme- 
nul său. Mărturisesc sub greu blestem că în acele vremi nevoiaşul îl chema 
la judecată pe bogatul ce l-a nedreptăţit, slujitorul, pe stăpîn şi, dacă a 
avut de partea sa dreptatea cel slab, i s-a dat, fiindcă legea părinţilor noş- 
tri era una şi acceaşi pentru rob şi împărat. Ai mei, cei de pe Valea 
Veteranilor, s-au pregătit pentru plecare din vreme: mărfurile au fost alese 
cu grijă, pricinile de judecată cu unii şi cu alţii au fost întoarse pe toate 
feţele de mai multe ori, fetele au făcut ordine în lăzile cu zestre şi prin 
acelea cu straiele de sărbătoare, flăcăii şi-au ferecat fluierele, au uns 
cimpoaiele şi au prins zdrăngănei de argint la opinci; voinicii şi-au lustruit 
armele pentru întrecerile ce aveau loc a treia zi, măscăricii, zodiecarii şi 
saltimbancii născoceau drăcovenii şi parasconii ca să te lase cu gura căs- 
cată, cerşetorii, ologii, leproşii cucereau din vreme răscrucile de drumuri 
și locurile cu altare pentru jertfe și închinat, iar copiii renunţau la somn 
ca nu cumva cei virstnici să plece fără ei. Cu o zi înainte, în zori, de ziua 
închinată lui Venus, cei din satele păstorite de mine s-au urnit cu căţel, 
cu purcel, femei și bărbaţi, bătrîni şi copii şi, după datină, mi-au bătut 
la poartă. Boleam de vreo săptămînă. O slăbiciune hicleană mi se cuibărise 
pe la închieturi, suflarea se poticnea și Hiîrşiia ca un cimpoi aruncat în 
pod, demîncarea o înghițeam mai mult în silă, pana de scrijelit tăblițe 
cerate şi cea pentru pergamente devenise grea pentru degetele numai 
zgilciuri, şi noduri, şi tremur pe la încheieturi. Noaptea se întîmpla să 
visez că trăiesc în viața mea de dinainte, adică în aceasta, şi atunci cînd 
mă trezeam îmi era tare greu să aleg între una, de care îmi era dor, şi 
alta, de care ştiam că o să-mi fie. Visul pe care vi l-am povestit înainte a 
fost ultimul dintr-un şir care începuse să-mi dea de gîndit. 

Din pridvorul împodobit cu ţesături înflorate am adulmecat zumzet de 
stup tînăr şi zvon de sărbătoare. Inima mi-a tresăltat ca o gloabă bătrînă 
în fața tainului de ovăz şi a prins a bate ca în vremuri mai bune. Comi- 
sul Pieporus, în ascultarea căruia se găseau pagusurile de pe valea de jos 
a Sargetiei, în mare strai de sărbătoare şi cu armele de război, mi-a întins 
plosca întimpinării şi a chemării la nunţi şi botezuri, învelită în visc des- 
Prins de pe stejarul sacru şi, ca prin farmec, puterile mi-au revenit îndată. 
Bucuroasă peste poate că mă vede iarăși pe picioare şi înclinat spre ale 
vieţii, Drilgisa, soaţa lui Ariort, cu care mă învecinam, l-a înhămat pe 
Debar la cotigă, a încărcat merindea şi am pornit la drum, în fruntea unui 
vesel convoi de care şi călăreți. După un scurt popas la hanul de la Valea 

Peșterii, unde am gustat cu plăcere vinul aburit de răcoarea dimineții, 
am pornit iarăşi şi, hai, hai, hai, mai la drum, mai la odihnă, căci vremea 
nu ne mîna cu anasîna de la spate. Pînă să încline soarele dincolo de Cul. 
mea Luncanilor, ajunsesem unde nu mai nădăjduisem să ajung altfel decît 
abur de amintire. Platoul peşterii şi Poiana Omului roiau de atîta ome. 
nime. Numai de-ai noştri, adică dintre aceia ce ne consideram oameni aj 
locului, coborisem de pe culmi şi urcasem din văi mai bine de trei mii, 
de toate vîrstele. Străbătusem drumurile mai gustind din ploştile cu mied, 
mai îndemnînd boulenii şi caii la deal, mai strunindu-i la vale, cîntînd şi 
chiuind cu voie bună, cu muzici din vreme tocmite, mergătoare în fruntea 
fiecărui alai. Imediat după ele hălăduiau flăcăii şi fetele, culegind florile 
cîmpului, stropindu-se cu apa cristalină a piraielor, furindu-şi sărutări 
şăgalnice ori arzătoare sub streaşini de pădure. Bătrinii înţelepţi, frun- 
taşii satelor, capii de familie şi slujitorii altarelor se aţineau pe la mijloc, 
mai îmbiindu-se cu ploştile înnegrite de vreme, depănînd amintirile altor 
sărbători de Solstiţiu şi răscolind praful uitării. În carele cu două roţi 
înalte, făcute după modelul celor romane, trase de bouleni sprinteni, ori 
în carele cu loitrele lungi, aşezate pe patru roţi răfuite, veneau femeile, 
cocoțate pe lăzile de zestre ori pe lobdele aşternute cu pricoiţe înflorate, 
uşoare ca puful, după ce toată primăvara fuseseră învălmăşite prin văioa- 
gele apelor de munte. În pagusul Peştera, de unde mai aveam cam un 
ceas de mers liniştit, ne-au întîmpinat cetaşi călări pe armăsari negri, fala 
Confreriei Lupilor Hategeni. Ei ne-au ușurat de armele tăioase, de unel- 
tele vărsătoare de singe, pe care le-au stivuit în cîteva care mocăneşti cu 
coviltir şi, în numele neamului nostru de pe Valea Veteranilor şi a Sar- 
getiei de Jos, ne-au pus, pe mine şi pe comisul Pieporus, să jurăm pe cer 
şi pe pămînt că atîta vreme cît va ţine Sărbătoarea Mumei Mari şi Sfatul 
Înţelepţilor, înţelegerea şi pacea vor să domnească în inimile celor aflaţi 
sub a noastră ascultare. Tot aici s-au făcut înscrierile feciorilor noştri la 
întrecerile bărbătești din ultima zi a serbărilor. Intrarea în Poiana Omului 
se făcea la asemenea ocazii numai pe patru drumuri, pe care încă din zori 
curgeau şiruri, şiruri poporenii. La capătul lor erau înălțate patru porţi 
urieşeşti, din trunchiuri de ulmi, împodobite fiind cu ghirlande de flori, 
cu cetină şi visc. Patru vase, cioplite din trunchiuri de arin, în care, pe 
scocuri de lemn măiestrit cioplite, se scurgea şipotind apa din Izvorul 
Sacru, erau pregătite pentru datina spălării de colb şi de gînduri viclene. 
Cu barba lui colilie, atîrnînd pînă la briîu, împuţinat de ani, dar încă sprin- 
ten, ne-a ieşit în întimpinare înțeleptul Troes, însoţit de un flăcău şi de o 
fată care purtau pîinea, sarea, ulciorul de vin şi crenguța de popelnic; 
ale cărui frunze nu cunosc ofilirea şi moartea. Cînd păşeam în poiană se 
însera într-o atmosferă de pace şi linişte, sub cer înalt şi senin. Un zum- 
zuit ca al stupilor la vremea roitului cuprinsese firea. Mirozna acrişor- 
înțepătoare a focurilor aprinse pentru noapte, peste care femeile aruncau 
din cînd în cînd cetină şi semineţele ce făceau inima voioasă, împresura 

entinsul platou. Grupuri, grupuri de flăcăi şi fete, de copii şi copile, dori- 
tori să deprindă mai curînd cîte ceva din tainele şi rosturile celor vîrst- 
nici, păteau poteci către pădurile ce înconjurau poiana, cărînd trunchiuri 
i vreascuri, ori numai prefăcîndu-se prinși cu aceste trebi. Pentru bătrîni 
si fruntaşii obştelor fuseseră ridicate din vreme adăposturi largi, din 
lemn de mesteacăn, acoperite cu frunzare verzi. Cît puteai cuprinde cu 

rivirea, focuri, focuri la care fierbeau ceaune pe vetre de piatră ori pe 
pirostrii, clocoteau căldări, sfîrîiau hălcile de carne, se perpelea vînatul 
cu coarne, ori cu colți, ori cu pene; oamenii se chemau unii pe alții, pof- 
indu-se la ospătat, fetele măritate prin střăini plingeau ostoindu-şi dorul 
la pieptul mamelor, tovarășii de arme ori vînătorii vestiți depănau istorii 
despre întîmplări năpraznice. 

Cîtă vreme am zăbovit cu Troes și cu alți înţelepţi pe lavițele de mes- 
teacăn reavăn, pentru a ni se înfățișa răboajele cu pricinile ce le aveam de 
judecat a doua zi, ai mei au mas și au aşezat tabără pentru noapte la locul 
îndătinat neamurilor Veteranilor din bătrîni, la miazăzi de Peştera Zeilor, 
în preajma unor stînci de calcare roase de vinturi şi sfredelite de ploi, 
închipuind un convoi omenesc care urca anevoie muntele. Aici au aprins 
focul şi l-au lăsat în seama copilandrilor şi a bătrînilor. Niţe] mai la 
dreapta, pe un tăpșan, tinerii au încins jocul de doi, ca la Hateg, învîrtita 
de trei, ca pe Valea Frumoasei, învîrtita de pe Maris şi hora din Munţii 
Cetăţilor, după zisa îndrăcită a tilincilor, fluierelor şi cimpoaielor. Joc şi 
veselie se încinsese şi către miazănoapte, de unde se contura buza întu- 
necată a pădurii şi răzbeau ţîpuriturile celor coboriîți din Ținutul Delari- 
lor ori din Munţii cu Aur, veniţi la tîrg cu unelte de fier, arme frumos 
lucrate, ciubere, tulnice, vase de lut şi felurite bijuterii. Partea dinspre 
răsărit era a jinarilor și poenarilor, a celor din ţinuturile de margine, 
cărora li se zicea mărgineni, vestiți neguţători de brînzeturi, de lînă şi 
piei, neamuri veşnic călătoare cu turmele peste munți şi șesuri, cu flăcăi 
tomnatici și fete îmbătrînite în așteptare, care în această seară de început 
jucau încinşi roată jocul numit Al Soarelui, în zvon înalt de fluiere. Lun- 
canii şi hateganii, sargetenii și tapeienii, care pretindeau că se ţin toți de 
un neam, și-au ridicat taberele către apus, aproape de Peştera Zeilor, unde, 
pe lingă focuri, tropoteau cu sîrg și îndeolaltă bătrînii și tinerii brîul cu 
strigături, bătut în contratimp de un dubas ce putea să o țină tot așa măcar 
trei zile. Ce mai! Platoul înalt, presărat cu focuri şi mursecat de bătaia 
opincilor, arăta ca un imens cuptor în care fierb, se coc, se prăjesc și se 
perpelesc felurite mîncăruri: balmuş gras, de stiînă, fiert în mei măcinat 
la rîșniță rară, pastramă de berbece ori de capră neagră, dată prin miro- 
denii şi ţinută la fum de fag, miei înăbușşiţi sub lespezi fierbinți, umpluţi 
cu tocătură de pasăre şi cu felurite verdețuri, vînat cu pene, stropit cu 
vin și mujdei de usturoi, caltaboși și cîrnaţi mustoşi, arămiţi uşor la para 
jăratecului, ceaune în care cocoloşii de brînză săltau prin terciul de mei 
adăstînd adausul de lapte covăsit şi smîntînă, păstrăvi în foi de urzică 

unse cu slănină de urs, plăcinte cît roata carului umplute cu brinzeturi 
şi cărnuri tocate şi toate astea, dar mai multe altele, stropite migălos cu 
vin acrişor, mied dulceag-amărui, cidru de mure, afine, cătină, smeură i 
soc, bere gulerată de ovăz şi hamei, băută din donicioare înalte de lemn. 
Vecinii şi rudeniile, cunoscuții şi prietenii se pofteau cînd unul, cînd altu]: 
gustă, rogu-te, şi din asta şi ai să-ţi lingi degetele!; ia, rupe matale numai 
o bucăţică şi ai să mă pomeneşti!; vecine, nu zice nu, că nu se cade să ny 
guşti din cele cu care ne-au îndestulat Zeii!; o ciozvirtă, numai una, prie- 
tene, şi nu-mi zice mulțam dacă nu ţi-o plăcea! 

În Poiana Omului, pacea nopţii şi liniştea somnului s-au lăsat tirziu, 
după asfinţit de lună plină şi la zvon de tulnice dat de membrii frăţiei, 
sorociţi cu buna ordine în aceste trei zile. 

A doua zi ne-am trezit pe cînd se deschideau în lumina dintii zările, în 
triluri de păsări şi glasuri unduite de tulnice. După datina din vechi-stră- 
vechi, cei şapte înţelepţi aleși să judece şi să limpezească pricini, încă de 
la serbarea cealaltă, s-au recules în tăcere şi smerenie sub cupola înaltă 
a celei de a treia încăperi a Peşterii Sacre. Mă număram și eu printre ei. 
La ieşire ne-am purificat iarăși, trecînd prin cercurile de foc, stropiţi cu 
apă neîncepută, adusă de fete neprihănite. Apoi am urcat Stînca Zeului, 
de deasupra peşterii, și ne-am aşezat pe laviţele de piatră, tocite de vreme 
și de șederea unui nesfîrşit şir de juzi înţelepţi, avînd răboajele şi tăbli- 
ţele de plingeri şi pricini la îndemînă. Pentru a cincea oară eram ales 
starostele acestor bărbaţi ninşi de înțelepciune și aplecaţi de ani. Am ros- 
tit cu glas înalt legămîntul nostru şi pedepsele cuvenite celor ce aveau să 
ni se înfățișeze cu mărturie strîmbă sau gîndul hiclean. În faţă şi pe cele 
două laturi ale potcoavei, în care Zeii aşezaseră stînca la începuturile 
lumii, se înghesuia mulțimea. Nici un alt spectacol, nici măcar întrecerile 
bărbătești nu o atrăgea atît cît Judecata cea Mare. Din dreapta mea, 
sfrijit şi împuținat de ani, cu o barbă falnică precum cea a slujitorilor din 
templele subpămîntene, s-a ridicat Troes, vestit pentru harul de a în- 
toarce, orîndui, șlefui, aşeza şi cînta cuvintele. li mersese vestea pentru 
vorbele înțelepte cu care cîndva îl întîmpinase ca sol pe augustul Hadria- 
nus, în trecere prin Provincia Dacia, și pentru solia purtată în tinerețe 
tocmai la Roma, Cetatea Lumii. Mîngiîindu-şi podoaba bărbii a înălţat 
glas: „Fraţi ai mei întru Zei, sînge şi datini! În ziua dintru începuturi cînd, 
în stăpînirea pămîntului, lumina este biruitoarea întunericului, ne-am adu- 
nat după datina din bătrîni ca să cercetăm cu înţelepciune vilvorile de 
orice fel şi să nemurim pacea. Prin glasul meu, înţelepţii neamurilor adu- 
nate aici, vă spun bun venit şi bună pace! Sînt bătrîn. Numai înțeleptul 
Cerneguras, povăţuitorul de bine al celor de pe Maris şi din Munţii cu 
Aur, numără peste mine şi peste sută anii. Multe am văzut la noi şi la 
alte neamuri pe unde m-au purtat paşii, însă tot ce mi s-a părut mai bun 
și mai plăcut este pacea, înțelegerea dintre oameni. Au trecut cinci ani de 
cînd nu ne-am mai întîlnit la Marele Sfat şi de cînd pacea nu a mai fost 

tulburată. Iară eu zic că lucru mai plăcut decît acesta nu se mai află. Da- 
tina face ca neamul meu, al Luncanilor, să vă fie gazdă. Noi ne-am dat 
silinţa şi le-am potrivit pe toate cum am putut și ne-am priceput, aşa încît 
nimic să nu ştirbească datina, fără de care cele datorate străbunilor se 
uită și neamul se destramă. Ca şi în alți ani, starostele sfatului nostru va 
să fie cel mai încărcat cu gloria faptelor şi cu mierea înţelepciunii, tara- 
postele Viezure. Judecata noastră ține pînă la asfințitul soarelui. Cel care 
nu va fi mulțumit de ea şi crede că nu va putea trăi un an în tăria ei, 
liber e să-și ia avutul şi să se strămute peste al şaptelea hotar, numărat 
de la ultimul semn de hat pus de neamurile aici de față. Acum, fraţi ai 
mei, cei cu pricini ori plingeri demne pentru judecata Marelui Sfat să se 
înfățișeze la judecată! Urmăririle pentru vărsări de sînge încetează pînă 
la asfinţit, cînd cei ce se duşmănesc de moarte se pot înfrunta în luptă 
dreaptă. Dar, vă amintesc că pacea e lucrul cel mai bun.& 

Nici de astă dată bătrînul Troes nu şi-a dezmințit faima de neîntrecut 
meşter la vorbe. După el se ridică, slab și deșirat, cu nasul coroiat ca de 
acvilă şi privirile sfredelitoare, Ardalos, povățuitorul celor din Ținutul 
Hategenilor. Era de mirare cum de adunătura de oase se mai ține laolaltă 
sub pielea tăbăcită de vreme şi suferinţă, încît semăna cu un preot ctist, 
străin de toate cele lumești. Ucenicise mulți ani la Peştera Zeilor din Co- 
gaionon înainte de a-şi revărsa prinosul sufletului și al minții printre ai 
săi. Era socotit făcător de minuni: citea mersul astrelor și prezicea viito- 
rul, da somn dulce şi adînc celor ce urmau să fie vindecațţi prin sîngerare, 
aducea liniștea pentru cei rătăciți cu duhul, descoperea izvoare şi comori 
ascunse, fiind în înţelegere cu spiriduşii și vilvele, pregătea pentru orice 
fel de boală ierburi şi alifii de leac. Văzîndu-l acum, mulțimea prinse a 
fremăta de bucurie, lauda înţilnirii cu un om ca acesta fiind deasupra 
celor ce se sumețeau că au văzut Marea cea Mare ori Donarisul. Cuprinse 
cu privirea pătrunzătoare mulţimea mișcătoare, iar aceasta se potoli ca un 
singur om. Făcu gest larg cu brațele, aşternu zîmbet senin pe obrazul ca 
pergamentul și prinse a vorbi, părînd a întineri pe măsură ce rostea cu- 
vintele: „Toţi Zeii sfătuiesc omul de bine, deci toți Zeii sînt buni. Zeii la 
care vă închinaţi să vă ocrotească, să vă dea gînd curat şi inimă senină la 
această zi a Mumei Mari! Zeilor şi părinţilor ce mi-au dat viață le mulţu- 
mesc că am ajuns şi ziua aceasta, în care şirul anilor mei numără suta. 
Vă privesc şi inima mea se bucură, fraţilor. Sînteţi încă o dată pe cii | 
erați cu zece ani în urmă; asta înseamnă că neamul sporeşte, ţara e fn- 
destulată, vremurile prielnice şi aşezate în rosturi. Bunul meu, care a 
trăit o sută douăzeci şi trei de ani zicea: «Măi fecior, ia seamă și ţine minte 
ce ţi-oi spune eu! Unui bărbat, decît să trîndăvească, ori să caute sfadă 
vecinului, ori bucurie zilnică în fundul butoiului, îi șade mai bine să 
crească copii și să sporească neamul.» L-am ascultat aşa cum l-am ascultat 
în toate. Și am lăsat în urmă nu un neam, ci o pădure falnică de oameni. 
Iată de ce rog Sfatul să-mi dea stărostia ultimei zile a sărbătorilor, cea a 


petrecerilor şi căsătoriilor, şi, de nu v-o plăcea, mă leg să mă las de ase. 
menea rosturi!“ 

O cascadă de rîsete şi chiuituri cuprinse poiana. Iată că judecata începea 
cu veselie şi sub bune auspicii. Eu am vorbit puţin şi cu măsură. Ştiam 
că oamenii imperialilor sînt cu ochii pe mine. A urmat să rostim pe rînd 
jurămîntul de dreaptă judecată. S-au înfăţişat pricinile şi împricinaţii, 
Nestingheriţi ne-am început lucrarea. Mai întîi au fost supuse judecății 
pricinile mărunte: călcări de haturi, răpiri de femei, gilcevele cauzate de 
pășunat şi vînat pe locurile și în pădurile altora. La amiază am stat de 
mas şi ne-am odihnit un ceas trupurile sub umbrar de pădure. Apoi am 
trecut la judecarea faptelor grele, care au fost: două omucideri, una pen- 
tru răzbunare, cealaltă pentru jaf, o tilhărie săvîrşită la Apa Galbenă 
asupra unei caravane de  neguţători de sare, două pingăriri de altare, 
toate pedepsite cu moartea. În continuare s-au judecat Luncanii şi Mărgi- 
nenii pentru strămutarea unor haturi la pășunile din munte, dreptatea 
fiind de partea mărginenilor, cum s-a dovedit cu răboaje şi hrisoave 
vechi de dinainte de Traian. S-au mai judecat Delărenii cu Muncelenii 
pentru locurile de vinătoare și băile de fier, cum o făcuseră şi în anii 
trecuţi. Ciţiva înţelepţi din celelalte neamuri au fost numiţi să cerceteze 
şi să hotărască la fața locului. Nu am avut pricini care să pună la încer- 
care judecata noastră. 

Celelalte două zile au curs între malurile lor firești. S-au făcut negoaţe 
bune cu negustori veniți de departe, s-au legat frății de sînge şi prietenii, 
schimburi de holde, munţi şi păşuni, s-au pecetluit la Peştera Sacră sute 
de căsătorii, s-au depănat istorii şi poveşti nemaiauzite, s-au întocmit 
horoscoape, s-au încins hore şi s-au auzit alte cîntări. Lăutarii şi măscă- 
ricii s-au bucurat de multă trecere. Ai mei au luat drumul către casă a 
patra zi, înainte de răsăritul soarelui. Plecau mulțumiți. Judecățile s-au 
arătat drepte, tiîrgurile cu noroc, petrecerile cu veşelie şi măsură. E drept 
că pierduseră în ziua a treia unsprezece feciori şi șaptesprezece fete, care 
întemeiau familii în alte neamuri; aduceau, în schimb, peste douăzeci de 
fiăcăi şi numai cinci fete, întemeiat motiv de fală pentru seminţia Vete- 
ranilor. Eu am mai zăbovit cu înțeleptul Ardalos la altarele din Poiana 
Omului. Luasem cu mine răcliţa cu tăblițele și pergamentele cuprinzînd 
truda celor cinci ani în care am însemnat ce mi s-a părut vrednic de 
ţinut minte despre întîmplări, oameni şi fapte. Mă hotărîsem să le ascund 
spre păstrare, pentru cînd voi mai fi ori nu voi mai fi în viaţa din care 
venisem, şi despre care tot mai des îmi aminteam, aşa cum ai reface din 
aburii uitării un vis. Pînă la întoarcerea înţeleptului m-am întins la soare 
pe lavița de piatră. Îmi era dor de plăcerea somnului, pe care de atîta 
vreme nu o mai aveam. Iată că de la un timp începusem a simți cum 
clipă de clipă, ceas de ceas, zi de zi, trecînd, apropiau sfîrşitul. Îl vream 
şi îl aşteptam, ca pe ceva de care îţi este dor. Bănuiam că în curînd se 
va împlini şi cu mine lucrarea. Dar, pînă atunci, mai aveam multe de 


făptuit. Aş fi vrut să îi mai vizitez pe ai mei în Munţii de la Miază- 
noapte şi să vînăm împreună un cerb pentru jertfă în Ținutul Codrului; 
promisesem o vizită la Apulum prietenului meu Macrinus Flavius Sirus, 
înaintea plecării sale definitive din Dacia; doream să văd venit în lume 
pe al treilea nepot al hangiului Zebal, care tot fecior avea să fie şi tot 
Ortis va să se cheme. 

Pînă să se înapoieze Ardalos, plecat după apă la izvorul din vale, aveam 
vreme să pun la păstrare, în loc tainic, racla de aramă şi o statuetă ce 
mi-o cioplise cu migală un meșter grec de la curtea lui Macrinus Flavius 
Sirus. Intrarea în Peştera Zeilor nu era prea departe. În Poiana Omului 
nu mai rămăsese nimeni. Puteam, deci, împlini gîndul care de mult îmi 
dădea ghes. Soarele se ridicase cam de o suliță pe cer cînd m-am apro- 
piat de intrarea folosită de preoţi pentru oficierea jertfelor. 

Deși pacea şi liniştea cea mai desăvîrşită domneau împrejur, eu aveam 
intens sentimentul că sînt urmărit. Mi-am zis că s-ar putea să fie numai 
o stare de slăbiciune, după trei zile în care mă odihnisem puţin. Pînă la 
terasa de calcare, de unde începea intrarea oficierilor, trebuia să urc 
douăzeci şi una de trepte înalte. Lădiţa pe care o purtam pe umăr era 
destul de grea şi începusem să mă îndoiesc dacă voi răzbi pînă sus. Eram 
aproape de tăpşanul de unde începeau scările. M-am aşezat pe'o piatră 
lucrată de cioplitori, însă părăsită aici, și am închis pleoapele ca să mă 
odihnesc. Razele soarelui băteau pieziș, din faţă, şi îmi mîngiiau obrazul 
ca degetele călduţe ale mîinii de mamă. Mi s-a părut că îmi aud numele 
strigat și repetat de ecou în spaţiul tăcut al muntelui, pînă la topirea în 
depărtări. Am deschis ochii speriat. Pe lespedea înaltă, de la intrarea în 
Peştera Zeilor, părea a se dezinela din verigile de bronz aurit şi din 
somnul începuturilor Şerpele Roş, încolăcindu-se şi legănîndu-se ademe- 
nitor, într-un fantastic joc al chemărilor. Da, slăbiciunea aceea ce mă 
cuprinsese de dimineața trebuia să fie de vină! Iarăşi am închis ochii, 
ain îngînat un imn către Zei şi mi-am întărit cugetul. Dacă i-am deschis, 
de acum şerpele nu mai era decît acea măiestrită alcătuire din bronz 
pusă de preoţii cei vechi să străjuiască intrarea. Pe poteca şerpuitoare, 
care urca de la izvorul din vale, am zărit făptura deşirată a înţeleptului 
Ardalos, cu ulciorul pe umăr. Nu mi-am mai îngăduit nici o clipă de ră- 
gaz şi am început a sui treptele năpădite de bălării. Intrarea aceasta nu 
mai fusese folosită de foarte mulţi ani. Număram treptele, ca să îmi fie 
mai uşor urcuşul. Pe a douăsprezecea, mai lată decît celelalte, unde meş- 
terii vechi ciopliseră în stîncă laviţă îngustă pentru odihnă, adăsta înco- 
lăcită o viperă cu corn, mare şi lucitoare cum nu mai văzusem, care mă 
privi o clipă şi apoi dispăru printr-o crăpătură în stîncă. M-am odihnit 
chiar pe locul unde puţin mai înainte se prăjise la soare şerpele. Nu 
avusesem nici o senzaţie de frică, ori de silă, ori de mirare. Pe a nouă- 
Sprezecea treaptă, în aceeaşi poziţie şi cu aceeași uitătură, mă mai în- 
timpină una, la fel. Parcă erau surori. Mai aveam doar două trepte şi 

--„ucmal aici se cuibări în mine teama și îndoiala. Amintiri vagi mi se 


prefirau pe oglinda minţii, mă scălda sudoarea rece, a fricii pe care de 
mult nu o mai cunoscusem. Aș fi vrut să fac calea întoarsă, însă ceva 
mai tare decît voința mea mă atrăgea înainte. Lespedea de la intrare, 
prinsă în puternice ţițini de fier miginit, era întredeschisă numai atît 
cît să se poată strecura un trup împuţinat ca al meu. Am rostit cu glas 
încet imnul scurt, cuvenit atunci cînd pășeai pe locurile sacre. Mi s-a 
părut că îmi aud iarăşi numele drămuit de ecou şi am intrat. Lespedea 
s-a închis singură în urma mea cu un scirţiit asurzitor. Tot atunci am 
simțit durerea unei puternice lovituri în frunte. Înainte de a leşina mi 
s-a părut că recunosc risul gros, rău, porcesc al dușmanului meu Bot- 
decîine. Că văd capul jucăuş şi mare cît al unui miel, al Șerpelui Roş. 
Mă găseam iarăşi în peştera necuprinsă, unde luminau nefiresc torţe de 
piatră, iar bolta închipuia Constelaţia Şarpelui, sau a Dragonului. Am 
refăcut în sens invers drumul pe care îl mai făcusem cîndva, numai că 
nu îmi aminteam cînd: sala necuprinsă, boltită în patru clinuri, ca tava- 
nul unui templu; borta din care izvora întunericul, părînd a naşte stele; 
coridorul străjuit de o parte şi de alta de vipere din bronz; cele șapte 
trepte; butucul strălucitor al roții pe care o asemuiam cu Soarele de 
Andezit al Sarmizegetusei, ameţitoarea învirtire a spițelor, apoi galeriile 
cu uşi de bronz pe care erau săpate numele strămoşilor; plutirea în gol, 
eliberat de teamă, de gînduri, ca o fericită pasăre a văzduhului; sala 
albă şi rotundă, aidoma unui ou uriaş, căptuşit cu table de legi şi imnuri 
către Zei; omul de piatră, care lua în răstimpuri înfăţişarea înșelătoare a 
Șerpelui Roş, ce mi-a pipăit rana din frunte şi a constatat mai mult 
pentru sine: semnul, iată semnul și împlinirea sorocului; galeria ani- 
malelor de piatră şi bronz, care, la trecerea mea, prindeau viaţă şi îmi 
alinau rănile; iarăşi șapte stele, după şapte trepte, la mijloc, soarele ară- 
miu din inima căruia îmi zîmbea ocrotitor Zeia Mumă, avînd la picioare 
ciuta, plugul de bronz şi crenguţa de paltin; ea m-a lovit cu crenguța pe 
locul unde simțeam sîngerînd cald rana şi, deodată, am prins puteri. 
Începusem zborul lin către o altă lume, către o altă viață, dar, de fapt 
cădeam în întunericul acelei fîntîni, la capătul căreia ardea, fără să lumi- 
neze, o inimă de foc, prefăcută, pe măsură ce mă apropiam, într-o sală 
cu pereții bătuți în foiţă de aur. Aici, pe un tron de piatră, sta Şerpele 
Roș, care mi-a şoptit: păstrează taina! şi apoi şi-a întors faţa de la mine, 
lăsîndu-mă singur. 

Mai întîi şi mai întîi am simţit frigul. Crezusem că adormisem afară, 
cum mi se mai întimplase și altă dată, şi am căutat ceva să mă acopăr, 
dar nu am întîlnit decît piatra rece. Ochii mi s-au deschis anevoie, ful- 
geraţi de prea multă lumină. După ce i-am obişnuit cu ea, ţinîndu-i între- 
deschişi, mi-am dat seama că mă găseam în Valea Rea, pe terasa unde, 
după părerea celor bătrîni, trebuia căutată intrarea în Peştera Zeilor. 
Aveam o stare de greață, o cumplită durere de cap şi senzația că mă 

inapoiez din altă lume, trunchiată, inconsistentă, din clăbuci de amintire, 
PE ieşire din vis. Dar, pe măsură ce mă limpezeam, începeam să-mi 
amintesc. Ce a mai fost după aceea, cunoaşteţi. Căutările mele, socotite 
pătăciri ale minţii, disprețul oamenilor, șirul anilor de chin și neodihnă. 

__ Dar arheologii, oamenii de ştiinţă, istoricii, nici ei nu v-au crezut? 
întrebă revoltat Bogdan. 

__ Ei mai puţin decît alţii. În lumea lor, fiecare adevăr are nevoie de 
dovadă sigură. 

— Totuşi, există o asemenea dovadă: lăcriţa, cufărul acela în care ați 
pus spre păstrare manuscrisul şi statueta, își dădu cu părerea Teofana. 

pătrînul zîmbi cu tristeţe. 

— Ehei, asta chiar că ar fi fost ceva! Numai că a rămas în peşteră, 
dacă nu cumva o fi distrus-o duşmanul meu Botdeciine, iar intrarea eu 
nu am mai găsit-o. 

— Şi străinii? încercă o altă pistă Cosmin. Străinii cu care v-aţi 
însoţit şi... 

— A, străinii! Despre ei mulţi ani nu mai știusem nimic. Nici nu mă 
interesau, crezîndu-i trăitori numai în visul, în coșmarul meu. După mai 
multă vreme, cînd m-am dus la oraş să povestesc şi profesorului Damian 
întîimplările mele, nădăjduind că dînsul mă va crede, am aflat că el nu 
mai era. Căzuse pe front, la Volga ori la Cotul Donului. Atunci am făcut 
greșeala să istorisesc totul unuia de pe la noi, om citit și pasionat de 
istorie. M-a privit ca pe o stafie a mea, mi-a şi făcut semn că aș cam fi 
luat-o razna și a prins a vorbi prin sat despre nebunia mea. Oamenii 
au cam uitat cum mă cheamă şi au prins a mă striga Şerpele Roş. De 
atunci nu am mai trăit decît din dorinţa de a le arăta că am dreptate, 
că istoriile mele nu sînt jocuri de ape în închipuirea unui smintit. Că 
Peştera Zeilor nu e născocire şi că, după sute și sute de ani, eu fusesem 
primul om care îi călcase pragul, văzînd minuni de neînchipuit. Am 
cumpărat unelte speciale, echipament, exploziv, vînzînd bruma de avere 
lăsată de ai mei, am adus pe cheltuiala mea specialişti de la oraș şi am 
prins a căuta. Zadarnic. O dată se naște omul, numai o dată moare, zice 
o vorbă din bătrîni. Nu am mai găsit intrarea. S-o fi surpat atunci, meca- 
nismul al cărui scîrțiit îl mai am și acum în urechi o fi închis-o definitiv, 
vreun mare cutremur i-o fi clinţit rosturile? Nu știu. Dar că mai există 
Şi o altă intrare, pe unde eu m-am înapoiat în această lume, e peste orice 
îndoială. Altfel aş fi acolo, nu aici. Ce e somnul, ce e bucuria, ce e liniş- 
tea şi împăcarea eu nu mai cunosc. 

— Dar cu străinii, cu lotrii aceia căutători de comori, ce s-a mai întim- 
plat? stărui Teofana. 

— O vreme au rămas în uitare. Uneori mai apăreau în visurile mele 
plăsmuite cu ochii deschişi. După vreo cinci ani aveam să mă reîntilnesc 
cu amintirea lor. Mi se rătăciseră cîteva capre tocmai la stincile puse sub 
semnul Șerpelui Roş. De cînd cu istoriile mele nimenea nu se mai încu- 

metase să urce acolo. Locul primise și un nume rău: La Strigoi. Ap { 
urcat iarăşi pe stînca suspendată ca o covată. Am găsit două schelete 
albite de zăpezi şi de ploi. Am păstrat pentru mine secretul, cine M-ar 
fi crezut! şi au mai trecut doi ani. Mă dusesem la Orăştie la tîrg. Ispră. 
visem ce aveam de tirguit și m-am îndreptat către Biserica Veche, unde 
în tinereţe mă reculegeam în liniște cu profesorul Damian. Deodată am 
zărit o caleaşcă trasă de doi cai albi. În galop. Pe jilțul din spate mi S-a 
părut că zăresc chipul femeii cu ochi de antracit și fără seamăn de 
frumoasă. Pe capră, biciuind caii, şedea omul cu fruntea teșită. M-a ful- 
gerat un gînd. Primul impuls a fost să mă duc la autorităţi, însă am 
renunţat imediat. De bună seamă că şi ei m-ar fi considerat nebun. Ay 
mai trecut ani. Eram printre puținii oameni din sat care citeau ziarele. Q 
ştire de la faptul divers mi-a reținut atenţia. La Alba Iulia se ţinea pro- d 
cesul public al unor tilhari de tezaure. M-am dus și eu. Cu căruța, peste 
văi şi dealuri, pe drumul părăsit acum, pe care îl mai străbătusem cîndva, 
cu sute de ani în urmă. Pe alocurea se păstrase destul de bine. Pe mar- į 
ginea lui se întemeiaseră sate, în vechile vetre: Orăştioara, Bucium, Sibi- ; 
şel, Romos, Vinerea, Cioara, Tărtăria, Vinţ, Drîmbar. Am ajuns tîrziu, 
dar am mai prins momentul în care completul de judecată rostea sen- 
tința: Chelemen Arpad și Roza Walter erau condamnaţi pe viaţă pentru 
nenumărate crime și jafuri. Nu încăpea 'nici o urmă de îndoială că erau 
ei, omul cu fruntea teşită şi frumoasa cu trupul unduitor, de salcie plîn- 
gătoare. M-am bucurat să-i revăd. Începusem să cred şi eu că întîmplă- 
rile mele erau scorneli ale unei minţi prea înfierbîntate. Da! Era ade- 
vărul adevărat, iar eu, primul şi singurul muritor care după o mie opt 
sute de ani trecuţi pătrundea în Peştera Zeilor. 

Jarul focului mocnea sub spuză. Teofana adormise învelită în cojocul 
bătrînului, cu capul pe lespedea de piatră. Cosmin moţăia mai la o parte, 
sprijinit de buturuga care fumega la capătul dinspre foc. Bogdan se 
auzea mînînd vitele către capătul văii. Cînd s-a înapoiat, pe deplin tre- 
zit de răcoarea zorilor, bătrînul Toader Berian, zis Şerpele Roș, nu mai 
era. Numai cojocul în care se învelise Teofana sta mărturie că fusese. 
Dispăruse. Odată cu istorisirea lui. Și nu avea să mai apară vreodată. 

Zorile au explodat într-un spectacol de lumină, anunţind rostogolirea 
bulgărelui de foc peste stincile albe de la Valea Rea. Dacă s-a arătat 
astrul peste culmea împădurită, norii Cirus au prins a undui, închipuind 
un uriaș şarpe roşu. 


Bdħilna, iulie 1985 — Deva, martie 1986 

